
I. VIATA LUI PARACELSUS 


Inceputul secolului al saisprezecelea a insemnat nu 
doar semnul trezirii gândirii din lunga amorteala a Evului 
Mediu, ci şi inițierea durerosului şi îndelungatului proces 
de reformare a Bisericii. Adevărul ce fusese atâta vreme 
trunchiat, disimulat, şi adesea tăinuit, a reuşit până la 
urmă să destrame vălurile sectarismului întunecat, iar fa- 
natismul clerical, superstitia si bigotismul au început să 
se risipească. | 

Gândirea liberală şi cercetarea neîngrădită au luat 
locul credulitatii oarbe; rațiunea a ieşit învingătoare din 
lupta ei cu supunerea oarbă în faţa autorităţii ecleziastice. 
Minţile, condamnate altădată la amorteala şi încătuşare, 
s-au simțit dintr-o dată eliberate, şi au început să-şi re- 
găsească condiţia firească de exprimare. Adevărurile care 
fuseseră pecetluite timp îndelungat de către sacerdoti au 
devenit proprietatea comună a tuturor celor care s-au do- 
vedit capabili să le pătrundă înțelesurile. 

O asemenea aprigă luptă pentru libertate în dome- 
niul gândirii religioase n-ar fi putut avea loc fără tulburări 
şi în celelalte domenii ale activităţii intelectuale. În ştiinţă 
se înfruntau rațiunea şi gândirea speculativă, noile adevă- 
ruri şi erorile ce căpătaseră marca respectabilitatii. Logica 

se împotrivea încrederii în ideile rigide ale autorităților 
instituite. Nume noi s-au ivit pe tărâmul cugetării: Luther 
a înlăturat bariera ierarhiei ecleziastice; Melancthon şi 
Erasmus din Rotterdam au eliberat cuvântul din tiparele 
sale, Cardanus a arătat că mişcarea sistemului planetar are 
loc pe orbite rationale, totul producându-se prin intelep- 
ciunea Fiintei Supreme. 

Dar poate că mintea cea mai cuprinzătoare a acelei 
epoci a fost Philippus Aureolus Theophrastus Bombast de 
Hohenheim. El s-a născut în anul 1493, în apropierea lo- 
calității Maria-Einsiedeln', un sat aflat la o depărtare de 
două ore de mers pe jos de oraşul Zurich. Tatăl lui, William 
Bombast de Hohenheim, era unul din descendenții vechii 
şi renumitei familii Bombast; li s-au spus Hohenheim 
după vechea lor reşedinţă, cunoscută ca Hohenheim, un 
castel din apropierea satului Plinningen, lângă Stuttgart, în 
Wiirtemberg. Se înrudea cu Marele Maestru al Ordinului 
Cavalerilor Sfântului loan din acele timpuri, al cărui nume 
era George Bombast de Hohenheim. S-a stabilit în calitate 
de medic în apropiere de Maria-Einsiedeln, s-a căsătorit 
în anul 1492 cu infirmiera-şefă de la spitalul care apar- 
tinea mănăstirii acelui loc, şi din căsătoria lor a rezultat 
Theophrastus, singurul lor copil. Se cuvine să menţionăm 
că Paracelsus, în onoarea locului unde s-a născut, şi-a 
adăugat şi numele de Helvetius Eremita; şi, în afară de 
aceasta, îl găsim uneori sub numele de Germanus, Suevus 
şi Arpinus. 

Aşa cum spune o veche tradiţie, Paracelsus a fost 
castrat în copilărie în urma unui accident, sau din pricina 


! În prezent este loc de pelerinaj. 

unui soldat beat, însă lucrul acesta n-a putut fi stabilit. Se 
ştie însă, în mod sigur, că pe faţă nu i-a crescut barbă, iar 
craniul său seamănă mai mult cu al unei femei, decât cu al 
unui bărbat. În nici o pictură nu apare cu barbă. Portretul 
său în mărime naturală poate fi văzut la Salzburg, pictat 
pe unul din pereţii locuinţei sale (Linzer Street, no. 365, 
peste drum de biserica Sfântului Andrei). Alte portrete ale 
lui Paracelsus se găsesc în ediția Hauser a lucrării sale şi 
în primul volum din Bibliotheca Magica a aceluiaşi. Chipul 
lui Paracelsus, pictat de Kaulbach în celebrul lui tablou 
aflat în muzeul din Berlin numit „Era Reformei”, este ide- 
alizat şi seamănă foarte puţin cu originalul. 

În copilărie Paracelsus a căpătat cunoştinţe ştiin- 
tifice de la tatăl său, care i-a predat primele noţiuni de 
alchimie, chirurgie şi medicină. El i-a purtat părintelui 
său un respect deosebit şi a vorbit întotdeauna în termeni 
elogioşi despre acesta, care i-a fost nu numai tată, dar de 
asemenea prieten şi învățător. Şi-a continuat apoi studi- 
ile luând lecţii de la călugării mănăstirii Sfântul Andrei 
din valea Savonului, sub îndrumarea iluştrilor episcopi 
Eberhardt Baumgartner, Mathias Schaydt de Rottgach şi 
Nathias Schacht de Freisingen. 

La vârsta de şaisprezece ani a fost trimis să studieze 
la Universitatea din Basel. A fost instruit apoi de cele- 
brul Johann Trithemius de Spanheim, abatele mănăstirii 
Sfântul Jacob din Wurzburg (1461-1516), unul dintre cei 
mai renumiți maeştri în magie, alchimie şi astrologie, şi, 
sub îndrumarea acestui profesor, au fost cultivate îndeo- 
sebi înclinațiile sale pentru ştiinţele şi practicile oculte. 

Îşi continuă lucrul în laboratorul bogătaşului Sigismund 
Fugger, la Schwatz, în Tyrol. 

Mai târziu, Paracelsus a călătorit foarte mult. A vizi- 
tat Germania, Italia, Franţa, Ţările de Jos, Danemarca, 
Suedia şi Rusia; se spune că a ajuns şi în India. Într-una din 
aceste expediţii, a fost luat prizonier de către tătari şi dus la 
Han, al cărui fiu l-a însoțit după aceea la Constantinopol. 
În perioada cât a stat captiv la tătari, Paracelsus fost ini- 
tiat în învăţăturile secrete ale Orientului, căci asemănările 
celor două sisteme de gândire sunt izbitoare. Datele lui 
Paracelsus referitoare la cele şapte principii ale omului, la 
proprietățile corpului astral sau la elementarii pământului 
erau total necunoscute pe vremea aceea în Apus; aceste 
informaţii sunt aproape identice cu cele pe care ie găsim 
în Isis Dezvăluită, în Buddhismul esoteric şi în alte cărți pu- 
blicate ulterior şi considerate a fi inspirate de unii Initiati 
din Orient. 

De altfel, Paracelsus a scris mult despre Elementali 
sau spirite ale Naturii, dar, în descrierea acestora, el a în- 
locuit termenii răsăriteni cu unii mai apropiați de mito- 
logia germană, pentru ca astfel să fie mai uşor înțeles de 
către compatrioții săi. Este posibil ca Paracelsus să fi stat 
printre tătari între anii 1513 şi 1521, deoarece, potrivit 
calculelor lui Van Helmont, el a venit la Constantinopol 
în ultimul an? şi a primit acolo Piatra filozofală. Initiatul 
de la care Paracelsus a primit această piatră a fost, potrivit 
unei aureum vellus (tipărită la Roschach, în 1598), un oare- 
care Solomon Trismosinus (sau Pfeiffer), un compatriot al 
lui Paracelsus. Se povesteşte că acest Trismosinus era în 


2 Van Helmont, Tartari Historia, # 3. 

posesia panaceului universal, şi, lucru uimitor, un călător 
francez îl văzuse încă în viaţă la sfârşitul sec. al XVII-lea. 

Paracelsus a călătorit prin ţările situate de-a lungul 
Dunării, şi după ce a mers în Italia, unde s-a înrolat în 
calitate de chirurg militar în armata imperială, a participat 
la multe expediţii de război din acele timpuri. Cu aceste 
ocazii, el a cules foarte multe date utile, nu numai de la 
medici, chirurgi şi alchimisti, dar şi din contactele pe care 
le-a avut cu călăii, bărbierii, ciobanii, evreii, ţiganii, moa- 
şele şi ghicitoarele. A adunat informaţii preţioase, atât din 
mediile cele mai înalte ale societăţii, cât şi din cele de jos, 
de la cei învăţaţi, ca şi de la cei neştiutori, şi nu era ceva 
neobişnuit ca el să fie văzut adesea printre carutasi şi vaga- 
bonzi, pe şosele şi prin hanuri, situaţie care i-a determinat 
pe duşmanii lui înguşti la minte să-i reproşeze purtarea, 
şi să-l defăimeze. După ce timp de zece ani a călătorit — 
practicând uneori profesia de chirurg, sau invatandu-i pe 
alţii, sau studiind alchimia si magia” potrivit obiceiului 
acelor timpuri — la vârsta de treizeci si doi de ani el s-a 
întors din nou în Germania, unde a devenit repede celebru 
datorită tratamentelor reuşite pe care le-a aplicat. 

În 1525 Paracelsus s-a dus la Basel, iar în anul 1527, 
la recomandarea lui Oxcolampadius, a fost numit de că- 
tre Consiliul Orăşenesc profesor de medicină şi chirurgie, 
primind un salariu foarte mare. Prelegerile sale nu consti- 
tuiau, ca acelea ale colegilor lui, doar repetarea ideilor lui 
Galen, Hipocrat şi Avicenna, lucru obişnuit în medicina 
din acele timpuri. Concepţiile de la baza cursurilor sale 
erau strict personale, şi le preda independent de opiniile 


* Conrad Gesner, Epist. Medic, lib. I, fol I. 

celorlalți, culegând aplauzele studenţilor şi şocându-i pe 
colegii săi ortodocşi prin nerespectarea regulii de a preda 
doar ceea ce fusese acceptat ca valabil de vechile autori- 
tati în materie, indiferent dacă învăţătura era compatibilă 
cu rațiunea şi adevărul. 


El a deținut în acelaşi timp şi funcţia de medic-sef 
al oraşului. În această calitate a prezentat consiliului din 
Basel propunerea ca farmacistii să fie puşi sub autoritatea 
sa, pentru a-i supraveghea în exercitarea corectă a profe- 
siei şi a-i verifica dacă foloseau doar substanțe pure si ori- 
ginale, evitându-se astfel ca ei să pretindă sume exagerate 
pentru medicamente. 

Urmarea acestei măsuri a fost, aşa cum era de aştep- 
tat, că Paracelsus şi-a atras întreaga ură a farmaciştilor 
şi a vânzătorilor de medicamente. În acelaşi timp, mai 
mulți medici şi profesori, invidioşi din pricina succesului 
pe care el îl repurta în predarea cursurilor şi în tratarea 
bolilor, s-au alăturat celor care-l defăimau, susținând că 
numirea lui ca profesor la universitate fusese făcută fără 
asentimentul lor, şi că Paracelsus era un străin despre care 
„nimeni nu ştia de unde vine”; mai mult, nu se ştia dacă el 
este sau nu „un doctor adevărat”. 

Poate că toate aceste neadevăruri şi răutăți nu ar fi 
avut consecințe serioase dacă Paracelsus nu şi-ar fi fă- 
cut duşmani în rândul membrilor Consiliului orăşenesc, 
atunci când a criticat aspru o hotărâre considerată de 
el nedreaptă. Această decizie îl favoriza pe un anume 

Canonicus Cornelius de Lichtenfels, pe care Paracelsus îl 
salvase de la moarte, după ce alti medici încercaseră za- 
darnic să-l vindece, şi care s-a arătat nerecunoscător fata 
de el. Consecința acestei acţiuni a fost părăsirea în grabă, 
şi în cea mai mare taină, a Baselului, în luna iulie a anu- 
lui 1528, pentru a evita neplăcutele complicaţii“ ce s-ar fi 
putut ivi. 

După această întâmplare, Paracelsus şi-a reluat viata 
hoinară, rătăcind — aşa cum făcea în tinereţe — prin toată 
tara, trăind în tavernele satelor şi în hanuri, călătorind tot 
timpul dintr-un loc în altul. Numeroşi discipoli l-au ur- 
mat, fie din dorinţa de a învăţa lucruri noi, fie ca să-şi în- 
suşească măiestria profesiei pentru a o aplica la rândul lor. 
Cel mai faimos dintre cei ce l-au urmat a fost Johannes 
Oporinus, care, timp de trei ani, i-a fost secretar şi asis- 
tent, devenind apoi profesor de limbă greacă şi un cunos- 
cut editor, librar şi tipograf în Basel. Paracelsus a fost ex- 
trem de reținut în legătură cu secretele sale, şi din acest 
motiv Oporinus l-a vorbit de rău, încurajându-i în felul 
acesta pe duşmanii maestrului său. Dar, după moartea lui 
Paracelsus, Oporinus s-a căit pentru nedreptatea săvârşită, 


acordându-i de atunci tot respectul cuvenit. 

Paracelsus s-a dus la Colmar, în anul 1528, şi apoi 
la Esslingen şi Niirenberg în anii 1529 şi 1530. „Medicii 
atestati” din Niirenberg l-au considerat un vraci, un sarla- 
tan şi un impostor. Ca să dovedească netemeinicia acuza- 


* Urtstisius, Baseler Chronik, cartea VII, cap. XIX, p. 1527. 

țiilor ce i-au fost aduse, a cerut consiliului orăşenesc să-i 
permită să trateze doar pacienţii declaraţi irecuperabili. 
Medicii i-au trimis spre tratament câţiva bolnavi de ele- 
fantiasis, pe care el i-a vindecat într-un timp foarte scurt şi 
fără să pretindă vreun onorariu. Documente care se referă 
la acest caz pot fi găsite în arhivele oraşului Niirenberg. 

Însă acest succes nu i-a schimbat soarta lui Para- 
celsus, care era condamnat să ducă o viata de pribeag. 
În 1530 îl găsim la Noerdlingen, Munchen, Amberg, 
Regensburg şi Meran; în anul 1531 era în St. Gall, iar în 
1535, la Ziirich. A mai fost apoi la Maehren, Kaernthen, 
Krain şi Hongary, şi, în cele din urmă, a ajuns la Salzburg, 
unde fusese invitat de prințul palatin, ducele Ernst de 
Bavaria, care era un mare iubitor de ştiinţe oculte. Aici 
Paracelsus a cules roadele îndelungatelor sale eforturi şi 
faima lui a început să fie cunoscută în tot mai multe locuri. 

Dar nu i-a fost dat să se bucure prea mult timp de 
odihna meritată, căci la 24 septembrie 1541 a murit, după 
o scurtă suferinţă, la vârsta de patruzeci şi opt de ani şi trei 
zile, într-o camaruta a hanului „Calul Alb”, iar trupul i-a 
fost îngropat în cimitirul Sfântul Sebastian. 

În legătură cu moartea lui pluteşte un mister, însă 
cercetările recente par să confirme afirmaţiile contempo- 
ranilor săi, anume că Paracelsus a fost atacat mişeleşte în 
timpul unui banchet de nişte oameni plătiți de duşmanii 
săi, şi că, în urma unei căzături, s-a produs o fractură la 
cap, de la care i s-a tras şi moartea la câteva zile după 
aceea. Un medic german, pe nume Th. von Soemmering, 
a examinat craniul lui Paracelsus şi a observat o fractură 
în osul temporal care, din cauza vârstei, s-a tot lărgit. El 

crede că o asemenea fractură s-a produs în timpul vieţii 
lui Paracelsus, fiindcă oasele unui craniu bătrân şi deshi- 
dratat nu s-ar fi putut separa în felul acesta. 

Osemintele lui Paracelsus au fost exhumate în anul 
1572, atunci când biserica a fost reparată, şi îngropate 
din nou în partea din spate a zidului ce îngrădeşte spațiul 
din fata capelei Sfântului Filippi Neri, o aripă a bisericii 
Sfântului Sebastian, unde monumentul lui poate fi văzut 
şi acum. 

La mijlocul unei piramide din marmură albă, se 
poate observa o cavitate în care se află un desen care îl 
reprezintă, şi, deasupra acestuia, următoarea inscripție în 
latină: 


Philippi Theophrasti Paracelsi qui tantam orbis 
famam ex auro chymico est effigies et ossa 
donec rursus circumdabitur pelle sua. 


Dedesubtul portretului sunt inscripționate următoa- 
rele cuvinte: 


Sub reparatione ecclesiae MDCCLXXII. 
Ex sepulchrali tabe eruta heic Jocata sunt. 


La baza monumentului se află următoarea inscripție: 


Conditur hic Philippus Theophrastus insignis Medi - 
cinae Doctor qui dira illa vulnera Lepram Podagram 
Hydropsin aliaque insanabilia corporis contagia 
mirifica arte sustulit et bona sua in paupers distri - 
buenda locandaque honoravit. Anno MDXXXXI. 
Die xxiv. Septembris vitam morte mutavit. 

Dedesubtul acestei inscripții poate fi văzut blazonul 
lui Paracelsus, reprezentând o bară de argint pe care sunt 
aşezate trei sfere negre, şi mai jos se află inscripția: 


Pax vivis requies aeterna sepultis 


O traducere în limba germană a inscripției amintite 
poate fi văzută pe o tablă aflată în partea stângă a monu- 
mentului. Cele două inscripții recente au fost luate, evi- 
dent, de pe monumentul original, iar aceea din apropierea 
portretului a fost adăugată în anul 1572. 

Aşa a fost rezolvată problema rămăşițelor pămân- 
testi ale lui Paracelsus; însă o veche tradiție spune — şi 
aceia care o cunosc confirmă istorisirea — că, încă din 
timpul vieţii sale fizice, corpul lui astral devenise inde- 
pendent de forma fizică. Chiar şi astăzi el influenţează, 
invizibil şi totuşi într-un mod real, minţile discipolilor săi, 
infatisdndu-se uneori chiar şi vederii lor. 

Paracelsus a lăsat o modestă avere la moartea sa, dar 
moştenirea a constituit-o numărul mare de scrieri. Acest 
om extraordinar, unul dintre cei mai renumiţi oameni ai 
tuturor timpurilor, a fost urmat de multi discipoli devo- 
taţi, dar numărul celor care-l invidiau şi-l urau era încă şi 
mai mare. El avea multi duşmani deoarece combătuse şi 
înlăturase mentalitatea învechită a medicilor ortodocşi şi 
a filozofilor speculativi din acele timpuri; a venit cu idei 
noi, care nu au fost bine primite, şi şi-a apărat modul de 
gândire într-o manieră mai degrabă dură decât elegantă. 

Intelectualitatea părtinitoare nu putea să vadă în 
Paracelsus nimic altceva decât un zănatec, un fanatic, un 

om care face mult zgomot fn jurul lui; pe de alta parte, en- 
tuziastii lui discipoli il priveau ca pe un zeu, domn peste 
toate misterele si rege al spiritelor. Aceasta i-a fost soarta: 
să fie judecat greşit, atât de prieteni cat si de adversari, şi 
toți căutau să-i exagereze însuşirile — unii virtuțile, ceilalți 
greşelile. A fost acuzat public şi defăimat de un grup de 
ignoranti, în timp ce un alt grup îl ridica în slăvi, şi cele 
două tabere se agitau frenetic prin elogiile lor excesive 
sau denunturile lor josnice. 

Istoricii care au criticat cu atata severitate caracterul 
lui Paracelsus, au uitat obiceiurile si felul de a vedea lu- 
crurile din epoca în care a trăit el, şi nu au ţinut seama de 
atmosfera caracteristică mediilor pe care le frecventa, ca 
şi de viata de pribeag pe care a dus-o. Astăzi, când lupta 
pentru idei nu mai este atât de aprigă, putem să judecăm 
trecutul cu calm si impartial, şi după studierea operei lui 
şi a scrierilor criticilor şi biografilor lui, vom ajunge la 
concluzia că a fost una din cele mai remarcabile persona- 
litati ale tuturor timpurilor. Operele lui constituie o sursă 
inepuizabilă de cunoştinţe şi de idei în germene, din care 
se pot dezvolta mari adevăruri dacă ele vor fi cultivate de 
oameni competenți; foarte multe idei care, în prezent, sunt 
neintelese şi înlăturate, vor fi scoase la lumină şi gravate 
pe tablele de piatră din Templul spiritual al înțelepciunii. 

Scrierile lui Paracelsus se disting mai ales prin 
maniera concisă şi totodată cuprinzătoare în care sunt ex- 
puse ideile. Din acest punct de vedere, ele pot fi compa- 
rate cu lucrările lui Tales, Heraclit, Pitagora, Anaxagora 
şi Hipocrat. În exprimarea lui nu există nici o ambiguitate 
şi dacă vom urma căile pe care ni le-a arătat, avansând 
în acelaşi timp în domeniul ştiinţei fizice, vom descoperi 

cele mai însemnate comori îngropate în locurile pe care ni 
le-a indicat cu ajutorul baghetei lui magice. 


Paracelsus a fost un creştin în adevăratul sens al cu- 


vântului şi a căutat întotdeauna să-şi susțină concepțiile 
cu ajutorul citatelor din Biblie. El întreba: 

Ce este oare o filozofie care nu-i sprijinită de reve- 
latia spirituală? Moise nu a încercat să-şi expună doctrina 
într-un stil direct, material, ci el a scris folosind un stil 
teologic special, pentru a se putea adresa simtirii şi pentru 
a trezi credința în sufletul oamenilor simpli. Omul de şti- 
inta, spre deosebire de teolog, nu se încrede în simţuri, ci 
doar în experienţele sale, deoarece ştiinţa fizică se ocupă 
de fenomene şi nu de credinţă. Evreii, de altfel, nu au prea 
multe cunoştinţe despre ştiinţele naturale, şi, ca popor, 
ei au fost întotdeauna mai ignoranti decât alții din acest 
punct de vedere. 

Credinţa este o stea luminoasă care îl ajută pe cerce- 
tător să dezlege misterele naturii. Trebuie să căutaţi cen- 
trul vostru de greutate în Dumnezeu şi să vă bazati încre- 
derea pe o credinţă divină, sinceră, curată şi puternică, şi 
să-i ramaneti credincioşi cu toată inima, cu tot sufletul, cu 
toată simtirea şi cu tot cugetul. Dacă veţi avea o aseme- 
nea credință, Dumnezeu (Înţelepciunea) nu vă va ascunde 
adevărul Lui, ci vă va dezvălui operele sale într-un mod 
credibil, vizibil şi consolator. 

Tot ce se întâmplă (pe lume) se produce din voinţa 
lui Dumnezeu. Constiinta este facultatea pe care am pri- 
mit-o de la Dumnezeu, şi în care noi trebuie să vedem 
propriul nostru chip. De aceea se cuvine să facem doar ce 
ne învaţă conştiinţa, nimic altceva. 

Cel care nu se va aprinde el însuşi nu va fi luminat 
de Dumnezeu, căci Dumnezeu l-a înzestrat cu o conştiinţă 

în care să aibă o încredere absolută. A învăţa de la alții, 
a accepta ideile altora, a acţiona într-un anumit fel doar 
pentru că şi alții procedează astfel, este o ispită. Aşadar, 
credința în lucrurile pământeşti trebuie să se sprijine pe 
Sfânta scriptură şi pe învăţăturile lui Christos, şi atunci ea 
va sta pe baze trainice. De aceea va trebui să punem teme- 
lia şi piatra unghiulară a înțelepciunii noastre pe puncte de 
sprijin solide. Primul punct este Rugăciunea sau dorința 
puternică şi aspiraţia spre tot ce este bine. Este necesar 
să cercetăm şi să batem, şi în felul acesta să ne adresăm 
cererea Celui Atotputernic din noi, şi să-l amintim de pro- 
misiunile Sale, păstrându-le treze. Dacă vom face acest 
lucru în chip potrivit şi cu o inimă sinceră şi curată, vom 
căpăta ceea ce am cerut, şi vom afla ceea ce am căutat. 
Porţile Celui Veşnic, care au fost închise înaintea noastră, 
se vor deschide, şi tot ce a fost ascuns înaintea privirii 
noastre va ieşi la lumină. 

Următorul punct este Credinţa: nu simpla credinţă în 
ceva care poate fi sau nu adevărat, ci o credință bazată pe 
o cunoaştere şi o încredere nestrămutată, o credință care 
poate să mute munții din loc şi să-i arunce în mare, o cre- 
dint& care poate să facă totul, aşa cum Christos Însuşi a 
mărturisit. Cel de-al treilea punct este Imaginaţia; dacă 
puterea aceasta ia naştere în sufletele noastre, nu vom 
avea nici o dificultate in a o armoniza cu credinţa noastră. . 

O persoană, care e cufundată adânc în gânduri, şi, ca 
să spunem aşa, retrasă în propriul său suflet, se aseamănă 
cu cineva care şi-a pierdut minţile, iar lumea se uită la 
el ca la un nebun. Dar, în conştiinţa Celui Atotputernic, 
el este un înțelept; este, cu alte cuvinte, prietenul intim 
al lui Dumnezeu, şi el cunoaşte mult mai multe taine ale 
lui Dumnezeu decât toţi aceia care primesc învățătura lor 
superficială pe căile simțurilor, căci el poate ajunge la 

Dumnezeu prin sufletul lui, la Christos prin credinţă, şi 
atrage la sine Duhul Sfânt printr-o imaginaţie înflăcărată. 

În felul acesta noi putem deveni asemeni Apostolilor 
şi nu ne-am mai teme nici de moarte, nici de închisoare şi 
nu vom mai suferi din cauza torturii, nici de oboseală, nici 
de foame şi nici de nimic altceva. 


Dar, cu toată cucernicia sa, Paracelsus n-a fost un 
bigot. S-a arătat întotdeauna un adversar al ipocriziei, al 
slujirii ceremoniale şi al cucerniciei afişate ostentativ. 


Cărui scop serveşte rugăciunea făcută în public? 
Socot că nu este decât începutul şi cauza idolatriei, şi de 
aceea a fost interzisă de Christos. 


În timpul Reformei, când atmosfera generală era 
extrem de agitată, când fiecare se situa, fie de partea lui 
Luther, fie de partea Papei, Paracelsus s-a arătat a fi mai 
presus de taberele aflate în conflict, respingând orice sec- 
tarism: 


Dintre toate sectele, nu este nici una care, din punct 
de vedere intelectual, să fie posesoarea adevăratei religii. 
Noi trebuie să citim Biblia mai mult cu inima decât cu 
creierul, până când adevărata religie va apărea în lume. 


Totuşi, simpatiile lui se îndreptau spre protestanții 
liberali, iar în legătură cu acţiunea lui Luther, se exprima 
astfel: 


Duşmanii lui Luther se compun, în mare măsură, din 
fanatici, bigoti şi haimanale. De ce îmi spuneţi «medicul 

Luther»? Fără îndoială, nu aveţi de gând să mă onorati 
dându-mi acest nume, fiindcă voi îl dispretuiti pe Luther. 
Eu nu cunosc alti adversari ai lui Luther decât pe acei ale 
căror interese personale vin în conflict cu reformele lui. 
Cei cărora el le provoacă pierderi în buzunare îi sunt duş- 
mani. Îi las lui Luther sarcina de a susţine şi justifica ceea 
ce spune, iar eu, la rândul meu, voi răspunde pentru tot ce 
voi spune. Oricine este duşmanul lui Luther va fi demn 
de disprețul meu. Ceea ce îi doriți lui Luther, îmi doriţi şi 
mie: voi doriţi să ne ardeti pe amândoi pe rug. 


lată care erau adevăratele trăsături de caracter ale 
acestui om deosebit. Acuzatiile ce i-au fost aduse de ad- 
versari pentru greşelile lui sunt atât de grosolan exage- 
rate, încât chiar absurditatea acuzelor ne demonstrează 
că învinuirile ce i se aduceau dovedeau nevinovăția lui, 
neputând fi crezute. 

A fost prezentat ca un betivan, acuzaţie bazată pe un 
text extras dintr-o scrisoare pe care el o adresase unor stu- 
denti de la Universitatea din Zurich, în care li se adresa 
ca un combibones optim. Se pare, totuşi, şi e mai probabil 
să fie aşa, că asocierea la băutură la care se face aluzie în 
această expunere a fost gândită ca referindu-se mai de- 
grabă la „vinul” înţelepciunii decât la oricare alt lichid 
material; mai mult chiar, conținutul acestei scrisori e so- 
lemn şi patetic, nu are nimic frivol, şi nu incită la desfrâu. 

S-a constatat, de asemenea, că Paracelsus nu a băut 
alcool până la vârsta de douăzeci de ani, şi chiar dacă după 
aceea a băut vârtos, faptul poate fi uşor de explicat prin 
obiceiul acelor timpuri, când chiar şi cea mai onorabilă 
şi respectabilă persoană (inclusiv Luther) obişnuia să bea 
„în sănătatea celorlalți”. Dacă, în plus, ţinem seama de 
cantitatea şi calitatea lucrărilor sale, scrise pe o perioadă 

ce acoperă cincisprezece ani, putem să concluzionăm că 
el n-ar fi putut să-şi ducă la bun sfârşit opera în starea de 
continuă beţie în care, potrivit afirmațiilor duşmanilor săi, 
s-ar fi aflat. „Aşadar” — spune Arnold în lucrarea Istoria 
Bisericilor şi a ereticilor (vol. II, cap. XXII) — „acuzaţiile 
i-au fost retrase, căci un om lacom şi betiv n-ar fi putut 
poseda asemenea daruri divine”. 

Paracelsus a fost acuzat de vanitate şi lăudăroşenie, 

şi adevărul este că el era mândru de calităţile şi realizările 
sale; dar el nu-şi ridica în slăvi propria persoană, ci doar 
duhul care-i înflăcăra sufletul. Văzându-se înconjurat de 
atâta ignoranță, judecat greşit şi calomniat, dar, conştient 
„de puterea sa, el şi-a revendicat drepturile. A susținut ca 
valoarea adevărurilor pe care le-a propovăduit va fi apre- 
ciată la timpul potrivit, şi profeția lui s-a dovedit adevă- 
rată. Conştient de puterea lui remarcabilă, şi-a permis să 
exclame: 


Eu ştiu că domnia (minţii) îmi va aparține, că a mea 
va fi onoarea. Nu eu mă laud, ci Natura mă laudă pe mine, 
căci m-am născut din sânul Naturii şi o urmez. Ea mă cu- 
noaste şi eu o cunosc.(Libr.Paramirum, prefață) 


Acesta nu este limbajul unui lăudăros, ci mai de- 
grabă al unui general, care, ştiind că va fi victorios, scrie: 


Urmati-ma, o, voi, Avicenna, Galenus, Montagnana, 
Rhases, şi ceilalți! Urmaţi-mă voi pe mine, nu eu pe 
voi; urmati-ma, voi cei din Paris, Montpellier, Maissen, 
Suebia si Cologne, voi cei din Viena si toti cei care ve- 
niți din țările aflate de-a lungul Dunării si Rhinului şi din 
insulele oceanului! Tu Italie, tu Dalmatie, tu Sarmatie, 

Atenă, Grecie, Arabie, urmati-ma! Nu se cade ca eu să va 
urmez, pentru că domnia îmi aparține. Iesiti din noaptea 
minţii! Va veni o vreme când nici unul dintre voi nu va 
mai rămâne în colțul lui întunecat, un obiect al nepăsării 
lumii, căci eu voi fi suveranul, iar domnia va fi a mea. 
(Libr. Paragranum, prefaţă) 


Acesta nu este limbajul vanitatii şi al amorului pro- 
priu; este mai degrabă limbajul inspiraţiei sau al nebuniei, 
fiindcă extremele se aseamănă. Paracelsus a fost mândru 
de duhul care vorbea prin el dar, ca persoană, era modest 
şi plin de abnegatie. El ştia foarte bine că un om este ne- 
folositor dacă nu-i adumbrit de duhul Celui Preaînalt. El 
spunea: 


Amintiti-va că Dumnezeu a pus un stigmat pe noi, 
acela al defectelor şi al bolilor, ca să ne arate că nu avem 
nimic pentru care ne-am putea lăuda noi înşine, că nimic 
nu ajunge la nivelul unei depline şi perfecte înțelegeri, că 
suntem încă foarte departe de cunoaşterea adevărului ab- 
solut, şi că propria noastră putere şi cunoaştere a înaintat, 
într-adevăr, prea putin. 


Vanitatea personală şi ostentatia nu erau elementele 
caracteristice ale medicilor din epoca aceea. Este un fapt 
comun, că oricine scoate la iveală şi condamnă greşelile 
altora, poate apărea observatorului superficial drept unul 
care se laudă cu propria-i superioritate, cu toate că nu are 
nici un motiv care să-i Indreptateasca purtarea. Şi întrucât 
Paracelsus nu înceta să critice ignoranta „învăţaţilor”, s-a 
presupus că el îi dispretuia, şi se considera mai învăţat 
decât toți ceilalți confrati. 


21 


PARACELSUS: VIAȚA ȘI ÎNVĂȚĂTURA 


Ca medic, el era totuşi mult superior colegilor săi de 
breaslă, şi a obținut vindecări miraculoase cu pacienţi ce 
fuseseră declarați incurabili de către doctori cu renume 
— fapt dovedit de Erasmus din Rotterdam, un învăţat re- 
numit şi un martor scrupulos. Printre asemenea pacienți 
s-au numărat nu mai putin de optsprezece prinți, cărora 
cei mai vestiți medici le-au aplicat tratamente rămase fără 
rezultat. La vârsta de treizeci şi trei de ani, Paracelsus era 
deja obiectul admiratiei profanilor şi al invidiei celor din 
breasla medicală. Şi-atras mânia doctorilor fiindcă trata 
fără plată pe multi din clasele sărmane, în timp ce alti me- 
dici pretindeau onorarii exagerat de mari. 

Răsplata pentru munca depusă a fost nerecunostinta, 
şi aceasta şi-a câştigat-o pretutindeni, nu numai de la cei 
cu stare materială modestă, dar chiar şi de la cei bogați. 
De exemplu, în cazul contelui Philippus de Baden, pe 
care medicii renuntasera să-l mai trateze, socotindu-l in- 
curabil, Paracelsus l-a vindecat într-un timp scurt; acesta, 
în schimb, s-a arătat strâns la pungă şi nerecunoscător. 
Mai mult chiar, ingratitudinea acestui nobil a constituit 
un motiv de bucurie pentru duşmanii lui Paracelsus şi un 
binevenit prilej pentru a-l ridiculiza şi batjocori mai abitir 
decât în trecut. 

Acuzaţii de tot felul i-au fost aduse în legătură cu sti- 
lul scrierilor sale, care nu întotdeauna era şlefuit şi cuviin- 
cios. Ar trebui totuşi amintit că un asemenea stil în vorbire 
şi scris era folosit curent în acele timpuri, iar expresiile 
mai dure abundau chiar şi la scriitorii consacraţi. Nu făcea 
excepție nici Luther, marele reformator, care, în ciuda ge- 
niului său, era un muritor ca oricare altul. Paracelsus era 

un mare admirator al lui Luther şi adesea îl depăşea în en- 
tuziasmul cu care imbratisa ideile de libertate religioasă şi 
intelectuală. I se părea ca Luther e prea conservator. El era 
încredințat că o adevărată revoluţie în domeniul ideilor nu 
putea fi înfăptuită cu blandete şi bunăvoință, ci era nevoie 
de o atitudine fermă şi de o voinţă inflexibilă. Paracelsus 
spunea despre sine: 


Ştiu că sunt un om care nu spune cuiva doar ceea 
ce i-ar face acestuia plăcere, şi nu obişnuiesc să dau răs- 
punsuri politicoase la întrebări arogante. Eu îmi cunosc 
comportamentul şi nu doresc să-l schimb; nici n-aş putea 
să-mi schimb firea. Sunt un om aspru, născut pe melea- 
guri aspre, am crescut în păduri de pini şi poate de la ei am 
moştenit şi nodurile. Ceea ce pentru mine pare cuviincios 
şi prietenos, altuia îi poate părea nepoliticos, şi ceea ce 
pare mătase ochilor mei poate fi văzut de altul ca o tesa- 
tură aspră. 


Paracelsus a fost împroşcat cu invective de către 
duşmanii săi din pricina modului de viață agitat pe care 
îl ducea şi pentru neîncetata sa pribegie. El nu a dobândit 
cunoştinţe stând confortabil şi studiind, aşa cum fac cei 
mai multi oameni de ştiinţă, ci a cutreierat toată tara pe 
jos, mergând oriunde se aştepta să găsească ceva folositor. 
E] scrie: 


Am plecat în căutarea artei mele punându-mi adese- 
ori viata în pericol. Nu mi-a fost ruşine să învăţ ceea ce mi 
s-a părut folositor chiar de la vagabonzi, călăi şi bărbieri. 
Noi ştim că un îndrăgostit va străbate o cale lungă pentru 

a întâlni femeia adorată; cu atât mai mare va fi dorința în- 
drăgostitului de înțelepciune de a pleca în căutarea divinei 
sale iubite! (Paragranum: Prefata) 


În altă parte, el adaugă: 


Cunoaşterea pe care suntem indreptatiti să o căpă- 
tam nu este limitată la hotarele țării noastre şi nu vine 
după noi, ci aşteaptă să pornim noi înşine în căutarea ei. 
Nimeni nu devine un maestru al practicării profesiunii 
sale în propria-i casă, şi nici nu va găsi un profesor într-ale 
secretelor Naturii în colțurile camerei sale. 

Trebuie să căutăm cunoaşterea acolo unde este de 
aşteptat s-o găsim; atunci de ce ar trebui disprețuit omul 
care pleacă în căutarea ei? Cei care rămân acasă poate 
că vor duce o viață mai uşoară şi vor ajunge la o stare 
materială mai bună decât acei care călătoresc dintr-un loc 
într- altul, dar eu niciodată nu voi dori să trăiesc conforta- 
bil şi nici să mă Imbogatesc. Fericirea este mai bună decât 
bogăţia şi fericit e acela care umblă de colo colo, neavând 
asupra lui nimic căruia să-i poarte de grijă. 

Cel care doreşte să studieze cartea Naturii trebuie să 
calce cu propriile-i picioare paginile ei. Studiem cărțile 
privind literele din care sunt alcătuite; Natura o studiem 
cercetându-i conținutul preţios în fiecare tara. Fiecare 
parte a lumii constituie o pagină din cartea Naturii, şi 
toate paginile la un loc alcătuiesc cartea ce conține marile 
ei revelații. 


Paracelsus nu a citit şi nici nu a scris prea mult. 
Spunea că timp de zece ani n-a citit nici o carte, iar disci- 
polii lui au confirmat că el le dicta lucrările, fără să folo- 
sească notițe sau cursuri. La inventarierea averii rămase 

după moartea lui, au fost găsite o Biblie, o Concordanta 
Biblică, un Comentariu al Bibliei, şi o carte despre medi- 
cină. Acestea au fost toate cărțile găsite în proprietatea sa. 
Înaintea lui Luther, el arsese în public o bulă papală şi, o 
dată cu ea, scrierile lui Galennus şi Avicenna. El spunea: 


Cititul nu te poate face niciodată medic. Medicina 
este o artă şi ea necesită practică. Dacă ar fi de ajuns să 
vorbim latina, greaca şi ebraica pentru a deveni un medic 
bun, atunci oricine ar putea să-l citească pe Livius pentru 
a ajunge un mare comandant de oşti. Am început să-mi 
desăvârşesc arta imaginându-mi că nu există nici un pro- 
fesor în toată lumea capabil să mă înveţe, şi că a trebuit 
să capăt eu însumi cunoştinţele în acest scop. Cartea pe 
care am studiat-o a fost cartea Naturii scrisă de degetul lui 
Dumnezeu, şi nicidecum pe cea a scribălăilor, căci aceş- 
tia aştern pe hârtie fleacurile din capul lor, şi cine poate 
să deosebească adevărul de neadevăr? Cei care mă acuză 
se plâng că n-am intrat în templul cunoaşterii pe «uşa 
oficială». Dar care este adevărata uşă oficială: Galenus, 
Avicenna sau Natura? Eu am intrat pe uşa Naturii: lumina 
ei, şi nu lampa unei farmacii mi-a luminat calea. 


Dusmanii lui Paracelsus au fost scandalizati de fap- 
tul că cele mai multe dintre cărţile lui au fost scrise în 
germană, şi nu în limba latină, aşa cum se obişnuia atunci. 
Şi tot în limba germană îşi preda şi cursul. Acest fapt a 
constituit unul din actele sale cele mai importante, căci, 
predând în felul acesta, a introdus în ştiinţă o reformă ase- 
mănătoare cu cea introdusă de Luther în Biserică. El a 
dat la o parte limba latină, folosită de secole, fiindcă era 
încredinţat că un adevăr poate fi exprimat la fel de bine şi 
în limba țării în care trăia. Acest act îndrăzneţ a reprezen- 

tat începutul gândirii libere în ştiinţă, iar vechea încredere 
în autorități a început să slăbească. Probabil că Paracelsus 
n-ar fi putut dobândi atâtea cunoştinţe dacă ar fi lăsat ca 
mintea să-i fie încătuşată de formalitatile inutile ale edu- 
caţiei ştiinţifice din acea epocă. 

Într-adevăr, este foarte greu, dacă nu chiar impo- 
sibil, să înţelegem corect scrierile lui Paracelsus, dacă 
nu suntem bine familiarizați cu propria-i terminologie. 
E] tratează multe subiecte pentru care limba noastră mo- 
dernă nu are concepte potrivite.” De aceea el a inventat un 
mare număr de cuvinte care să le explice înţelesul, şi doar 
câţiva dintre termenii săi au căpătat drept de cetăţenie în 
limbajul nostru. 

Pentru a facilita studiul lucrărilor lui Paracelsus, dis- 
cipolii lui (Gerhard Dorn, Bernhard Thurneyssen şi Martin 
Ruland) au alcatuit dictionare pentru a explica semnifica- 
tia unor asemenea cuvinte curioase. Unul din aceste dic- 
tionare compilat de Ruland, intitulat Lexicon Alchemicum, 
aparut la Praga in 1612, este cel mai complet. Guilhelmus 
Johnson a publicat acelaşi dicționar, sub propriul său 
nume, la Londra, în 1660; ulterior, a fost încorporat de 
către J. T. Mangets în cea mai mare colecţie de scrieri din 
domeniul alchimiei, Bibliotheca Chymica Curiosa (Geneva, 
1702). Un alt Dictionarium Paracelsicum a fost redactat de 
un oarecare Bailiff şi inclus în publicaţiile Genevei. 

Întrucât toate aceste cărți au devenit foarte rare şi pot 
fi obținute cu greutate şi cu multă cheltuială, vom adăuga 
în cele ce urmează o listă completă a terminologiei para- 
celsiene. 


5 Termenii corespunzători subiectelor la care se referă el pot fi gä- 
siti în limbile orientale, în special în cea sanskrită. 

SCRIERILE LUI PARCELSIUS 


Paracelsus nu a scris prea mult. În mod obişnuit, el 
dicta ceea ce dorea să-i înveţe pe discipolii săi şi astfel cea 
mai mare parte a lucrărilor lui a ajuns în posesia lor; nu- 
mai câteva au fost publicate în timpul vieţii sale. Cărţile 
tipărite, în număr de şapte, au alcătuit De Grandibus et 
Compositionibus Receptorum et Naturalium, Basel, 1526, şi 
Chirurgia Magna, apărută la Ulm în 1536. Celelalte scrieri 
au devenit cunoscute publicului numai după moartea lui 
Paracelsus, şi este regretabil că discipolii şi urmaşii lui“ 
le-au predat tipografiei de-a valma, fără să fi fost rânduite 
cu grijă, având destule pagini lipsă, ceea ce a făcut foarte 
dificilă pregătirea lor pentru tipar. 

Alte ediţii ale lucrărilor lui Paracelsus au fost pu- 
blicate de Hieronymus Feierabend în Frankfurt, de 
Arnold Byrkmann in Colonia, si de Peter Barna la Basel. 
Simultan, un număr mare de tipărituri şi scrieri contrafa- 
cute, atribuite în mod eronat lui Paracelsus, au fost puse 
în circulație, aşa cum reiese dintr-o notă a lui Antiprassus 
Siloranus, care spune că Paracelsus a scris 35 de cărţi des- 
pre medicină, 235 despre filozofie, 12 despre politică, 7 
despre matematică şi 66 despre necromantie. Dacă ţinem 
seama că Paracelsus s-a dedicat scrisului numai cincispre- 
zece ani, este clar că Siloranus, în nota sa, se referea la 
toate cărțile şi însemnările puse în circulaţie şi atribuite 
lui Paracelsus. 


6 Adam von Bodenstein, Alexander von Suchten, Gerhard Dorn, 
Leonhard Thurneyssen, Peter Severinus, Oswald Crall, Melchior 
Schennemann. 

La cererea arhiepiscopului şi prințului Ernst de 
Colonia, un doctor în medicină din Grossglogan, pe nume 
J. Huser, a întreprins o examinare critică a acestor lucrări. 
El a adunat cu multă greutate toate scrierile autografe ale 
lui Paracelsus şi manuscrisele originale ale discipolilor 
săi, aşa cum au putut fi găsite; le-a pus în ordine, le-a revi- 
zuit şi le-a publicat la Colonia, într-o ediție generală, între 
anii 1589 şi 1590. lată conţinutul acestei colecţii: 


]. LUCRĂRI DE MEDICINĂ 


1. Paramirum de Quince Entibus Omnium Morborum 
(Paramirum al celor cinci cauze ale bolii — autograf al lui 
Paracelsus). 

2. Opus Paramirum Secundum (A doua carte Para- 
mirum — autograf) 

3. Liber de Generatione Hominis (Carte despre face- 
rea omului). 

4. Liber Paragranum (autograf) 

5. Liber Paragranum (Paragranum, a doua carte (au- 
tograf al lui Paracelsus). 

6. Chronica des Landes Kaernthen (Cronica ținutului 
Kaernthen). 

7. Defensiones und Verantwortung wegen etlicher 
Verunglimfung seiner Misgoenner (Apărarea şi răspunsul 
în legătură cu relatarea inexactă făcută de adversarii săi). 

8. Labyrinthus medicorum errantium (Labirintul 
medicului rătăcitor). 

9. Das Buch vom Tartaro, das ist vom Ursprung 
des Sands und Steins (Cartea tatarilor, si despre originea 
prundisului si a pietrelor). 

10. Epistel der Landschaft Kaernthen an Theophrastus 
(Scrisoarea ținutului Kaernthen către Theophrastus). 

11. De viribus membrorum (Despre puterile organice). 

12. De primis tribus essentiis (Despre primele trei 
elemente). 

13. Vom Urspung und Heilung der natuerlichen 
Pestilenz (Despre cauza şi tratamentul epidemiilor obiş- 
nuite — din manuscrisele originale ale dr. Johannes Montanus 
din Hirschfeid). 

14. Ein Buecher vom Ursprung und Ursach der Pest 
(Schita despre cauza şi originea epidemiei din oraşul 
Sterzingen Hischfeld — MS. Montanus). 

15. Zwei Buecher vom Ursprung und Ursach der 
Pest (Două cărți despre cauza şi originea epidemiei — MS. 
Montanus) 

16. Drei andere Buecher von der pestilenz (Alte trei 
cărți despre epidemie — MS. Montanus). 

17. Eltiche Collectanea de Peste (Culegere de însem- 
nări despre epidemie — autograf — MS. Montanus). 

18. De Morbis ex Tartaro oriundis (Despre bolile 
aduse de tătari — MS. Montanus). 

19. Theophrasti Epistola ad Erasmum Rotterdamum 
(Scrisoarea lui Theophrastus către Erasmus din Rotterdam 
— MS. Montanus). 

20. Erasmi Rotterdami Responsio (Răspunsul lui 
Erasm din Rotterdam — MS. Montanus). 

21. Liber de Teteriis (Cartea despre hepatită — MS. 
Montanus). 

22. Liber quatuor paragraphorum (Cartea celor 
patrusprezece paragrafe - autograf). 

23. Von den tartarischen Krankheiten (Despre bolile 
tătarilor — autograf) 

24. Von den Krankheiten die den Menschen der 
Vernunft herauben (Despre bolile care provoacă nebunia 
— autograf). 

25. Von Krummen und lahmen Gliedem (Despre 
membre deformate şi paralizate — autograf). 

26. Von den astralischen Krankheiten (Boli provo- 
cate de influenţe astrale — autograf). 

27. Vom Podagra (Despre podagră — autograf). 

28. Andere zwei Buecher vom Podagra (Alte două 
cărţi despre podagră — publicată). 

29. Vom Ursprung, Ursach und Heilung des Morbi 
Caduci und Epilepsy (Despre cauza, originea si tratamen- 
tul bolilor nervoase şi al epilepsiei — MS.). 

30. De Caduco matricis (Deplasările uterului — MS.) 

31. Von den Bergkrankheiten (Despre bolile din 
regiunile muntoase— MS.). 

32. Theorica Schemata seu Typi (Despre tipurile de 
boli). 

33. Practicae particularis seu Curationis morborum 
Tartareorum (Tratamentul bolilor aduse de tătari — frag- 
ment). 

34. Etliche Consilia Medica (Unele consultaţii scrise 
— MS.). 

35. Etliche Fragmenta Medica (Câteva fragmente 
medicale — MS.). 


30 


VIATA LUI PARACELSUS 


36. De Sanitate et Aegritudine (Sănătate si boală — 
man. autograf). 

37. De Stercore et Aegritudinibus en hoc oreundis 
(Materiile fecale şi bolile provocate de ele — autograf). 

38. De anatomia oculorum et eorum affectionibus 
(Ochiul, anatomia şi bolile lui — autograf). 

39. Auslegung primae sectionis Aphorismorum Hippo- 
crates (Explicarea primelor secţiuni ale aforismelor lui 
Hipocrat). 

40. De modo phlebotomadi (Cum se ia sânge). 

41. De urinis et pulsibus (Diagnostic din urină şi 
puls). 

42. De modo pharmacandi (Farmaceutică — MS.) 

43. Archidoxorum Libri X (Cartea lui Arhidorex — 
man. autograf). 

44. De renovatione (Refacerea — autograf). 

45. De Vita longa (Viaţa lungă — în germană). 

46. De Vita longa (Viaţa lungă — în latină) 

47. Fragmente în limba germană. 

48. De praeparationibus libri duo (Pregătirea celei 
de-a doua cărți — MS.). 

49. Process den Spiritum Vitrioli zu machen (Cum se 
prepară acidul sulfuric — MS.). 

50. De natura rerum (Natura esenţială a lucrurilor — 
man. MS.). | 

II. LUCRĂRI DE ALCHIMIE 


51. De Tinctura Physica (Tinctură curativa— MS.). 
52. Liber Vexationum (Tulburări — MS.). 
53. Thesaurus Alchemistrarum (Comorile alchimiei — MS.). 

54. De Cementis (Lianti — autograf). 

55. Cementum super Venerem et Marte (Un liant 
pentru Venus şi Marte — autograf). 

56. Das Manuale de Lapide Philosophorum (Manual 
de piatră filozofală — MS.). 

57. Ratio extrahendi ex omnibus metallis Mercurium, 
Sulphur, et Cromum (Cum se extrag mercurul, sulful şi 
cromul din toate metalele — MS.). 


III. LUCRĂRI CU TEMATICĂ DIVERSĂ 


58. Intimation Theophrasti (Sfaturile lui Theophrast 
— MS. lui Aporinus). 

59. De gradibus rerum naturalium (Despre diferitele 
categorii de lucruri — MS. lui Aporinus). 

60. Herbarius (Despre plante - autograf). 

61. Von den fuenf natuerlichen Dingen (Despre cele 
cinci lucruri naturale — autograf). 

62. Zwei Tractate vom Terpenthin und Honig (Două 
broşuri despre terebentină şi miere — MS. lui Montanus). 

63. Von Ebenholz, von Bruechen und Praeparation 
der Mumie (Lemn de abanos, fracturi şi pregătirea mu- 
miei — MS. lui Montanus). 

64. De virtutibus herbarum (Calitățile plantelor — 
MS. lui Aporinus). 

65. Liber Principiorum (Cărţile începuturilor — MS. 
lui Montanus). 

66. De Thermis (Izvoare de ape minerale — MS. lui 
Aporinus). 

67. Von Bade Pfeffers (Bai cu piper — MS. lui 
Montanus). 

68. De gradibus et compositionibus (Clasificări şi 
compoziții — MS. lui Montanus). 

69. Scholia in libros de gradibus (Comentarii asupra 
clasificărilor — MS. lui Montanus). 

70. Fragmenta (Fragmente — autograf). 

71. Fragmenta aliquod de re Herbaria (Fragmente 
care tratează despre plante — autograf). 


IV. LUCRĂRI DESPRE ŞTIINŢE ALE NATURII 
ŞI FILOZOFIE 


72. Philosophia ad Athenienses (Scrisori către 
Atenieni — publicată). 

73. Opus anatomicum (Anatomie — autograf). 

74. Philosophia degenerationibus et fractibus qua- 
tuor elementarum (Doctrina produselor şi fructelor celor 
patru elemente — publicată). 

75. Philosophia de generatione hominis et a apa- 
ritia omului — publicată). 

76. De meteoris (Meteoriti — autograf). 

77. Aliud opusculum de meteoris (Mai multe despre 
meteoriți — autograf). 

78. Liber meteorum tertius (A treia carte despre 
meteoriți — MS. lui Montanus). 

79. De generatio metallorum (Apariția metalelor). 

80. Von den natuerlichen Waessern (Despre izvoa- 
rele naturale). 

V. LUCRĂRI DE MAGIE 


81. De divinibus operibus et secretis naturae (Operele 
divine şi secretele Naturii — autograf). 

82. De sagis aerumque operibus (Vrăjitorii, vracii, şi 
mestesugul lor — autograf). 

83. De Daemonicis et Obsessis (Demoni şi obsesii — 
man. autograf). - 

84. De somniis (Vise — autograf). 

85. De sanguine ultra mortem (Starea sângelui după 
moarte — autograf). 

86. De animalium hominum post mortem apparen- 
tibus (Sufletele oamenilor care apar după moarte — man. 
autograf). 

87. De virtute imaginativa (Despre calitățile imagi- 
naţiei — autograf). | 

88. De characteribus (Caractere — autograf). 

89. De Homunculis et Monstris (Homunculi şi mon- 
ştri — autograf). 

90. De Philosophia occulta (Filozofia ocultă — MS. 
lui Montanus). 

91. De Imaginationibus (Imaginații — MS. lui 
Montanus). 

92. Philosophia Paracelsi (Filozofia lui Paracelsus). 

93. Von Fundamente und Ursprung der Weisheit und 
Kuenste (Punerea bazelor şi originea înțelepciunii şi artelor. 

94. Fragmenta (Fragmente). 

95. Philosophia sagax (Filozofia critică). 

96. Erklaerung der ganzen Astronomie (Explicarea 
astronomiei — MS. lui Montanus). 

97. Practica un Scienciam Divinationis (Instructiuni 
în ştiinţa prezicerii — autograf). 

98. Erklaerung der natuerlicht en Astronomia (Astro- 
nomia Naturii — autograf). 

99. Fragmenta (Fragmente). 

100. Das Buch Azoth seu de liquor Vitae (Cartea 
Azoth, sau arborele vieţii). 

101. Archidoxea Magicae (Doctrinele de bază ale 
magiei — şapte cărți). 

102. Auslegung von 30 magischen Figuren (Explicații 
pentru treizeci de figuri magice — autograf). 

103. Prognostication zukuenftager Geschichten auf 
24 Jahre (Profetii pentru douăzeci şi patru de ani —publi- 
cata). 

104. Vaticiium Theophrasti (Prezicerile lui Theofrast 
— MS. lui Montanus). 

105. Verbesserte Auslegung Theophrasti (Explicatii 
— MS. lui Montanus). 

106. Fasciculus Prognosticatiorum Astrologicarum 
(Predictii astrologice). 

[„Încă din epoca medievala, cativa barbati au avut 
curajul să înfrunte persecuțiile vremii în care trăiau şi să 
aşteamă pe hârtie doctrinele lor secrete. Aceşti îndrăz- 
neti, puţini la număr, nu au scris pentru public, ci doar 
pentru cei care posedau cheia limbajului specific. Cei 
mai multi oameni, neînțelegând însemnătatea învățătu- 
rilor, s-au obişnuit să-i considere escroci sau visători”- 
H.P.Blavatsky: Isis dezvăluită. | 


A 


ABESSI sau REBIS — Reziduu; materie moartă, 
materii fecale. 


ADECH — Omul interior (spiritual); domnul gândirii 
şi al imaginaţiei, care „formează” în mod subiectiv toate 
lucrurile în mintea lui, şi pe care omul exterior (material) 
le poate reproduce obiectiv. Fiecare dintre aceştia doi ac- 
tioneaza potrivit naturii proprii — cel invizibil în invizibil 
şi cel vizibil într-o manieră vizibil. Omul exterior pune 

în act ceea ce gândeşte omul interior, însă gândirea în- 
seamnă a acţiona în sfera ideilor, iar produsele gândirii 
sunt substanţiale în planul transcendental, chiar dacă ele 
nu sunt proiectate pe planul material. Omul interior este 
şi face ceea ce doreşte şi gândeşte. Dacă ideile şi intenti- 
ile sale, bune sau rele, îşi găsesc sau nu expresia în plan 
material, acest lucru este mai putin important pentru pro- 
pria-i dezvoltare spirituală, decât pentru alții, care pot fi 
afectaţi de actele lui, dar mai putin de gândurile sale. 

ADMISURAL - Pământ (în sens literal şi alegoric). 

ADROP, AZANE sau AZAR -— „Piatra filozofală”. 
Aceasta nu este o piatră în sensul obişnuit al acestui ter- 
men, ci o expresie alegorică, însemnând principiul inte- 
lepciunii pe care filozoful, care a căpătat-o prin experiență 
practică (nu cea care reprezintă doar speculație teoretică 
asupra ei) se poate sprijini cu încredere, aşa cum s-ar 
sprijini pe valoarea unei pietre preţioase, sau ca şi cum ar 
avea încredere într-o stâncă trainică, pe care şi-ar aşeza 
temelia casei lui (spirituale). 

ACTHNA - Un foc subpământean invizibil, matri- 
cea din care iau naştere substanțele bituminoase, şi care 
produce uneori erupții vulcanice. Este o anumită stare a 
„sufletului” pământului, un amestec de elemente astrale şi 
materiale, sau poate al unei proprietăți electrice sau mag- 
netice. 

ACTHNICI — Spirite elementale ale focului; spirite 
ale Naturii. Ele pot să apară sub diferite forme, ca limbi 
de foc, globuri de foc etc.; ele pot fi văzute câteodată la 


3 1 


„şedinţele de spiritism”. 


' În India, ei sunt devasii focului, cărora li se sacrificau uneori tauri. 

AKASA — Un termen răsăritean. Substanţă vie pri- 
mordială, corespunzând concepţiei unei anume forme a 
eterului cosmic ce umple sistemul solar. Tot ce-i vizibil 
este, ca să spunem aşa, A'kasa condensată, care devine 
vizibilă prin schimbarea stării sale supra-eterice într-o 
formă concentrată şi tangibilă. De aceea totul în natură 
poate fi descompus din nou în A’kasa şi făcut invizibil 
prin schimbarea forței de atracţie ce a ţinut atomii la un 
loc. Însă la atomii care au constituit odată o formă, există 
tendinţa de a irumpe împreună ca să ajungă din nou în 
aceeaşi stare de dinainte, şi să producă aceeaşi formă; de 
aceea, o formă poate fi distrusă şi apoi reprodusă, folosind 
această lege. Această tendință rămâne valabilă şi pentru 
forma conservată în lumina astrală. 

ALCAHEST -— Un element ce dizolvă toate meta- 
lele, şi prin care toate corpurile terestre pot fi reduse la 
starea lor de Ens primum, sau materie primară (A’kasa), 
din care sunt formate. Este o forță ce acţionează asupra 
formelor astrale (sau suflete) ale tuturor lucrurilor, în stare 
să schimbe polaritatea moleculelor lor şi, în acest fel, să 
le dizolve. Puterea Vointei constituie aspectul cel mai im- 
portant al veritabilului Alcahest. În aspectul său cel mai 
putin important el apare ca un fluid vizibil, încă necunos- 
cut alchimiei moderne, capabil să dizolve toate lucrurile. 

ALCHIMIE — Stiinta cu ajutorul căreia lucrurile pot 
fi nu numai descompuse şi recompuse (aşa cum se face în 
chimie), ci prin care natura lor esenţială poate fi schim- 
bată şi înălțată, sau transmutată în oricare alta. Chimia 
operează numai în materia moartă, în timp ce alchimia 

foloseşte viata ca element de lucru. Toate lucrurile au o 
natură întreită, a cărei formă materială şi obiectivă con- 
stituie manifestarea ei inferioară. Există, de exemplu, aur 
spiritual (imaterial), aur astral (ca un fluid eteric şi invizi- 
bil), şi aur pământesc (material, solid şi vizibil). Primele 
două naturi sunt, ca să spunem aşa, spiritul şi sufletul celei 
din urmă. Cu ajutorul puterilor spirituale ale sufletului pu- 
tem induce schimbări în ele, în aşa fel ca acestea să poată 
deveni vizibile în starea obiectivă. Anumite operaţii exte- 
rioare pot ajuta puterile sufletului în lucrarea lor, dar dacă 
nu dispunem de aceste puteri sufleteşti, celelalte operații 
vor fi zadarnice. De aceea, toate operaţiile specifice al- 
chimiei pot fi efectuate cu succes numai de cel care este 
alchimist prin naştere sau prin educaţie. Orice lucru fiind 
de natură întreită, există şi un aspect întreit al alchimiei. 
În aspectul cel mai înalt, ea ne învaţă regenerarea omului 
spiritual, purificarea minţii, a cugetării şi a voinţei, ca şi 
înnobilarea tuturor facultăţilor sufletului. În aspectul cel 
mai de jos, ea se ocupă de substanţele fizice; întrucât pără- 
seşte domeniul sufletului viu şi păşeşte în jos spre materia 
moartă, ea ajunge în cele din urmă să opereze în domeniul 
ştiinţei chimice din zilele noastre. 

ALCOL — Substanţa unui corp liber de orice materie 
pământească; forma ei eterică sau astrală. 

ALUECH — Corpul spiritual pur (Atma). 

ANIADUS - Activitatea spirituală a lucrurilor. 

ANIADUM - Omul spiritual (născut din nou); ac- 
tivitatea spiritului omului în trupul său muritor; sediul 
Constiintei Spirituale. 

ANIADA - Activităţile provocate de influențele as- 
trale, puterile cereşti; activitatea imaginației şi a fanteziei. 

ANYODEI — Viaţa spirituală; starea subiectivă in 
care intră esenţa superioară a sufletului la moarte, după 
ce îşi va fi pierdut părțile mai dense în Kama-loka. 
Corespunde ideii de Devachan. 

AQUASTOR - O ființă creată prin puterea imagina- 
tiei — adică printr-o concentrare a gândirii asupra A’kasa, 
prin care poate fi creată o formă eterică (Elementali, 
Sucubi şi Incubi, Vampiri etc.). Asemenea forme imagi- 
nare, şi totuşi reale, pot căpăta viata de la persoanele prin 
a căror imaginație au fost create; în anumite condiții, ele 
pot deveni vizibile şi tangibile. 

ARCHATES, sau ARCHALLES — Element al reg- 
nului mineral. 

ARCHAEUS — Puterea formatoare a naturii, care 
divide elementele şi le grupează în parti organice. Ea este 
principiul de viata, puterea care conține esenţa vieţii şi 
proprietățile tuturor lucrurilor. 

ARES — Principiul spiritual; cauza caracterului spe- 
cific al oricărui lucru. 

ASTRALĂ (Lumină astrală) — Element eteric 
universal şi viu, mai eteric şi mai bine organizat decât 
A'kâsa. Lumina astrală este universală, A'kâsa este doar 
un element cosmic — adică aparține sistemului nostru so- 
lar. În acelaşi timp, este un element şi o putere ce conține 
caracteristicile tuturor lucrurilor. Este depozitul memoriei 
lumii mari (Macrocosm), al cărei conținut poate fi re- 
întrupat şi reîncarnat în forme obiective; este depozitul 

memoriei mici (Microcosmul omului) din care se pot ex- 
trage amintiri despre evenimentele din trecut. Ea există, 
uniform distribuită, pretutindeni în spaţiile interplanetare, 
deşi este mai densă şi mai activă în apropierea unor 
obiecte din cauza activităților lor moleculare, în special în 
apropierea creierului şi a măduvei spinării ființelor ome- 
neşti, care sunt înconjurate de lumina astrală ca de o aură 
de lumină. Este acea aură din jurul celulelor şi canalelor 
nervoase prin care un om este în stare să capteze impresii 
acumulate în aura astrală a cosmosului şi, în felul acesta, 
să „citească în Lumina astrală”. Ea formează mediul pen- 
tru transmisia gândurilor, căci, în lipsa unui asemenea 
mediu, nici un gând nu ar putea fi trimis la distanță. Ea 
poate fi văzută de un clarvăzător, şi întrucât fiecare per- 
soană are o aură astrală proprie, caracterul unui om poate 
fi citit în lumina lui astrală de cei capabili să o perceapă. 
În cazul unui copil, (acolo unde anumite caracteristici nu 
s-au format pe deplin), aura are o culoare alb lăptos. La un 
adult, peste culoarea fundamentală se va suprapune întot- 
deauna o altă culoare: albastru, verde, galben, roşu închis 
şi chiar negru. Orice nerv viu îşi are aura sa astrală, orice 
mineral, orice plantă sau animal, şi orice are viata; până şi 
corpul de slavă al spiritului este făcut să strălucească prin 
lumina sa. 

ASTRUM - Acest termen este folosit frecvent de 
Paracelsus şi are aceeaşi semnificaţie ca şi lumina astrală. 
Este o sferă specială a minţii, aparținând oricărui individ, 
şi care conferă fiecărui lucru calitățile specifice proprii şi 
constituind, ca să spunem aşa, lumea lui. 

AVITCHI — Un termen oriental. O stare ideală de rău 
spiritual, o condiție subiectivă, anti-tipul Devachanului 
sau Anyodei. 

AZOTH - Principiul creator în Natura; panaceul 
universal sau aerul dătător de viaţă spirituală. El repre- 
zinta lumina astrală în aspectul ei de vehicul al esenței 
universale de viata; în aspectul lui cel mai de jos, este 
puterea care electrizează atmosfera: ozon, oxigen etc. 


B 


BERYLLUS - O oglindă magică sau un cristal în 
ale căror aure astrale un clarvăzător poate vedea diferite 
apariţii. Berillistica ars: arta divinatiei cu ajutorul privirii 
în cristale, în oglinda magică, în apă curgătoare, în ceşti, 
în pietre etc.; toate aceste metode sunt concepute ca să 
plaseze mintea într-o stare de pasivitate, devenind astfel 
capabilă să receptioneze impresiile pe care lumina astrală 
le transferă sferei mentale a unui individ, prin abaterea 
atenţiei de la lucrurile exterioare, senzuale. Astfel, omul 
dinăuntrul devine conştient şi receptiv la impresiile sale 
subiective. 

BRUTA — Forţă astrală care se manifestă în animale; 
a doua vedere din animale; puterea animalelor de a desco- 
peri instinctiv remediile otrăvitoare sau vindecătoare etc. 


C 


CABALLI, CABALES, LEMURES — Corpurile as- 
trale ale oamenilor morți prematur, adică cei care au fost 


43 


PARACELSUS: VIAȚA ȘI ÎNVĂŢĂTURA 


ucişi sau şi-au luat singuri viata, înainte ca viata lor să se fi 
sfârşit la termenul normal. Ei pot fi mai mult sau mai pu- 
tin conştienţi şi inteligenți, în funcție de circumstanţele în 
care au trăit şi murit. Sunt suflete ale celor decedați, legate 
de pământ, suferinde, rătăcind în sfera atracției terestre 
(Kama-loka) până când soseşte timpul când ar fi trebuit 
să se producă moartea potrivit legii naturale, atunci când 
se produce separarea principiilor lor înalte de cele inferi- 
oare. Ei îşi închipuie că săvârşesc acţiuni cu trupul, când, 
de fapt, ei nu mai au trupuri fizice, ci acţionează doar în 
gândurile lor. Aceste corpuri lor le apar tot aşa de reale 
cum ne apar nouă corpurile noastre. În anumite condiţii, 
ei pot să comunice cu oamenii fie prin intermediul unor 
„mediumi”, fie direct printr-o structură mediumică pro- 
prie omului. 

CHAOMANTIA -— Prezicere prin viziuni aeriene, 
clarvedere; a doua vedere. 

CHERIO - ,,Chint-esenta”. Esenţa celui de al cinci- 
lea principiu al unui lucru; ceea ce constituie calitatile lui 
esentiale, eliberate de orice impuritati si nimicuri. 

CLISSUS - Puterea specifică, tainică, din toate lu- 
crurile; forta vitala care, in vegetale, urca de la radacini la 
tulpină, frunze, flori si seminţe, şi care face ca acestea din 
urmă să dea naştere unui nou organism. 

CORPUS INVISIBILE — Corpul invizibil; sufletul 
animal (Kama-rupa); ceea ce se află între formele mate- 
riale şi principiul spiritual; un lucru real, eteric, dar care, 
în circumstanţe obişnuite, este invizibil; forma astrală in- 
ferioară. 


44 


TERMINOLOGIA FOLOSITĂ DE PARACELSUS 


CORPORA SUPERCOELESTIA — Forme care pot 
fi văzute doar de cea mai înaltă percepţie spirituală; ele 
nu sunt forme astrale obişnuite, ci elementele purificate şi 
inteligente ale aceloraşi lucruri. 


D 


DERSES -— O exhalare ocultă a pământului, cu aju- 
torul căreia plantele pot să se dezvolte. Vehiculele ei sunt 
gazele de acid carbonic etc. 

DEVACHAN - O stare subiectivă de fericire la 
nivelul celor mai înalte principii ale sufletului, după ce 
a avut loc moartea trupului. (A se vedea ANYODEI.) 
Corespunde ideii de Rai, unde fiecare monadă individuală 
trăieşte într-o lume pe care ea însăşi şi-a creat-o prin pro- 
priile gânduri, şi unde produsul propriei sale ideatii spiri- 
tuale îi apare în mod substanţial şi obiectiv. 

DIVINATIO — Actul de a prevedea întâmplări vii- 
toare cu ajutorul luminii profetice a sufletului. 

DIVERTELLUM — Matricea? din care apar elementele. 

DURDALES - Fiinte substanţiale, dar invizibile, 
care sălăşluiesc în arbori (Dryades); spirite elementale ale 
naturii. 


* De exemplu, fiecare metal îşi are matricea elementară în care 
acesta se dezvoltă. Minele de aur, de argint etc. se epuizează pe 
măsură ce sunt exploatate, dar mii de ani se constată că ele posedă 
iarăşi din belşug; metalele prețioase; în acelaşi fel, solul unui ținut, 
după ce şi-a pierdut fertilitatea prin cultivare, va deveni iarăşi fertil 
după un răstimp de odihnă. În ambele cazuri, se produce o descom- 
punere a elementelor inferioare şi o trecere la o stare superioară. 

EDELPHUS -— Persoană care prezice viitorul folo- 
sindu-se de elementele aerului, pământului, apei sau fo- 
cului. 

ELECTRUM MAGICUM - O compoziţie de şapte 
metale, combinate potrivit unor anumite reguli şi influ- 
ente planetare; un preparat cu o mare putere magica din 
care se pot confectiona inele magice, oglinzi şi multe alte 
lucruri. | 

FLEMENTALI — Spirite ale naturii. Fiinte reale da 
(pentru noi) invizibile, de natură eterică, care trăiesc în 
elementele aerului, apei, pământului, sau focului. Sunt 
create din substanţa sufletului şi au diferite grade de inteli- 
genta. Caracterele lor sunt foarte diferite. În natura lor, ele 
reprezintă toate categoriile de senzații. Unii sunt de natură 
benefică, alții de natură malefica. 

ELEMENTARI — Cadavrele astrale ale celor morți; 
dublul eteric al unei persoane care a trăit cândva, şi care 
se descompune în elementele sale astrale, aşa cum trupul 
fizic se desface în elementele care l-au alcătuit. În condiţii 
normale, aceşti elementari nu sunt conştienţi de existența 
lor, dar ei pot căpăta viata de la o persoană cu facultăți 
mediumice; în acest fel, ei sunt readusi la viata — ca să 
spunem aşa — pentru câteva minute şi la o stare (artifici- 
ala) de constienta, când pot vorbi şi acţiona şi, după cât 
se pare, îşi pot aminti lucruri pe care le-au făcut în timpul 
vieții. Adesea, ei pun stăpânire pe Elementali şi îi folosesc 
drept măşti pentru a-i reprezenta pe cei decedați, spre in- 


46 


TERMINOLOGIA FOLOSITĂ DE PARACELSUS 


ducerea în eroare a celor creduli. Elementarii persoanelor 
bune au moleculele slab legate între ele şi se destramă 
foarte repede; cei ai persoanelor rele pot exista un timp 
îndelungat; cei ai sinucigasilor etc. au viață şi sunt consti- 
enti câtă vreme nu se produce destrămarea principiilor.” 
Aceştia sunt cei mai periculoşi. 

ELEMENTUM - Elementul invizibil sau principiul 
fundamental al tuturor substanţelor existente în stare so- 
lidă (pământească), lichidă (acvatică), gazoasă (aeriană), 
sau eterică (de foc). Nu ne referim la aşa zisele corpuri 
simple sau „elemente” din chimie, ci la o substanţă funda- 
mentală invizibilă din care sunt formate acestea. 

EVESTRUM -— Corpul astral al omului; partea sa 
eterică, conştientă, care veghează asupra lui şi îl averti- 
zează în legătură cu apropierea morţii sau a altor peri- 
cole. Cu cât corpul fizic este mai activ şi mai conştient 
de lucrurile din afara lui, cu atât este mai ameţit corpul 
astral; starea de somn a trupului este starea de trezie a 
Evestrumului. Pe durata acestei stări, el poate lua legătura 
cu Evestrumurile altor persoane, sau ale celor decedați. 
El se poate deplasa temporar la anumite distanţe de trupul 
fizic, dar dacă legătura cu trupul fizic este ruptă, acesta 
din urmă moare. 

ERODINIUM - O reprezentare grafică sau alego- 
rică a unor evenimente viitoare; viziuni şi vise simbolice, 
care se pot produce în diferite feluri. Există trei clase de 


? Descompunerea se produce ca urmare a forțelor de respingere 
dintre materie şi spirit.Ulterior, corpul astral se destramă în ele- 
mentele care-l alcătuiesc, iar spiritul ajunge într-o stare spirituală. 

vise, din care pot apărea alte patru stări amestecate de 
vise. Cele trei clase pure sunt: 1. Vise care apar în urma 
unor stări fiziologice; 2. Vise care rezultă din anumite 
condiţii psihologice şi influenţe astrale; 3. Vise cauzate 
de influențe spirituale. Numai această ultimă categorie 
prezintă un interes major, deşi prima poate indica uneori 
schimbări importante în planurile de care aparțin — de 
exemplu, un vis despre un cui îndreptat spre cap, poate 
prezice apoplexia etc. 
F 


FIRMAMENT - Sfera sufletului Macrocosmosului, 
respectiv sfera Microcosmosului. 
FLAGAE — Spirite care cunosc secretele omului; 
spirite familiare; spirite ce pot fi văzute în oglinzi, şi care 
dezvăluie lucruri tainice. 


G 


GAMATHEI sau GAMAHEU - Pietre cu inscripții 
şi însuşiri magice, care posedă puteri de natură astrală. 
Ele pot fi prelucrate manual, sau se găsesc în stare natu- 
rală. Amulete, talismane. 

GIGANTES — Elementali având o înfăţişare umană, 
dar de dimensiuni supraomenesti. Ei trăiesc asemenea 
oamenilor şi sunt muritori, deşi, în condiții obişnuite, ră- 
mân invizibili. 

GNOMI, PYGMAEI, CUBITALI — Mici Elementali 
având forme umane şi puterea de a-şi extinde forma. Ei 

trăiesc în elementul pământ, în interiorul suprafeţei pă- 
mântului, în case şi locuinţe clădite de ei înşişi. 


H 


HOMUNCULI - Fiinte umane create artificial, con- 
cepute din spermă, fără ajutorul organismului femeiesc 
(Magie neagră). 

HOMUNCULI IMAGUNCULAE - Figurine făcute 
din ceară, argilă, lemn etc., folosite în practica magiei ne- 
gre şi a vrăjitoriei pentru a stimula imaginaţia şi a face rău 
unui duşman, sau pentru a-şi manifesta influenţa pe cale 
ocultă asupra unei persoane aflate la distanţă. 


I 


ILECH PRIMUM, ILEIAS, ILEADUS — Primul în- 
ceput; puterea primordială; cauzalitate. 

ILECH SUPERNATURALE -— Unirea influențelor 
astrale superioare cu cele inferioare. 

ILECH MAGNUM - Puterea de vindecare specifică 
medicinii. 

ILECH CRUDUM — Compunerea unui corp în afara 
celor trei principii constitutive ale sale, reprezentate de 
sare, sulf şi mercur, sau corp, suflet şi spirit; respectiv, 
elementele pământului, apei şi focului. 

ILEIADES — Elementele aerului; principiul vital. 

ILIASTER — Puterea tainică a Naturii cu ajutorul 
căreia toate lucrurile se dezvoltă şi se înmulțesc; ma- 

trice primordială; materia primă; A’kasha. Iliaster primus: 
viata; balsamul Naturii Iliaster secundus: puterea de viata 
inerentă materiei. Iliaster tertius: puterea astrală a omului. 
Iliaster quartus: perfecțiunea; puterea dobândită prin pro- 
cesul mistic al cuadraturii cercului. 

IMAGINATIO — Puterea plastică a sufletului, pro- 
dusă de conştiinţa activă, de dorinţă şi de voinţă. 

IMPRESSIONES -— Efecte ale imaginaţiei pasive, 
care pot da naştere diferitelor afecțiuni ale trupului, boli, 
malformații, stigmate, monştri (buze de iepure, acefalie 
etc.), aluniţe, semne etc. 

INCUBUS şi SUCCUBUS -— 1. Entităţi parazite 
masculine sau feminine, care apar din elementele astrale 
ale unui bărbat sau ale unei femei, ca urmare a unei imagi- 
natii lascive. 2. Forme astrale ale unor persoane decedate 
(Elementali), atrase în mod conştient sau instinctiv de ast- 
fel de persoane; îşi manifestă prezenţa în forme tangibile, 
şi pot întreţine relaţii sexuale cu victimele lor. 3. Corpuri 
astrale ale vracilor şi vrăjitorilor care îi vizitează pe băr- 
baţi sau pe femei în scopul satisfacerii unor pofte carnale. 
Incubii sunt masculi, iar Sucubii femele. 


K 


KAMA-LOKA - Regiunea dorinței; sfera sufletului 
pământului (cel de-al treilea şi al patrulea principiu) — nu 
neapărat la suprafaţa pământului — acoio unde resturile 
astrale ale celor decedați putrezesc şi se descompun. În 
această regiune, sufletele impure ale celor decedați trăiesc 

(conştient sau într-o stare de toropeală) până când corpu- 
rile lor de dorință (Kama-rupa) suferă o a doua moarte; 
după ce ele s-au dezintegrat, are loc trecerea la principii 
superioare. Principiile inferioare fiind depăşite, sufletul — 
cu sentimentele sale purificate, şi cu puterile pe care le-a 
putut dobândi în timpul existenței sale pământeşti — intră 
din nou într-o stare Devachanică. Kama-loka este regiu- 
nea corespunzătoare Hadesului la greci şi Purgatoriului la 
credincioşii Bisericii romano- catolice. 


L 


LEFFAS — Corpurile astrale ale plantelor. Acestea 
pot fi făcute vizibile din cenuşa plantelor, după ce acestea 
au fost arse. 

LEMURES -— Elementali ai aerului; Elementari ai 
celor decedați; „spirite perturbatoare” ce produc manifes- 
tări fizice. 

LIMBUS (Magnus) — Lumea ca întreg; matricea spi- 
rituală a universului; Haos, în care este conţinut acela din 
care este creată lumea. 


M 


MAGIE — Intelepciune; ştiinţa şi arta de a folosi 
conştient puterile spirituale invizibile pentru a da produce 
efecte vizibile. Voința, iubirea şi imaginaţia sunt puteri 
magice pe care le posedă fiecare, iar acela care ştie cum 
să le dezvolte şi să le folosească în mod eficace, este un 

magician. Cel care le foloseşte în scopuri benefice, prac- 
tică magia albă. Cel care face uz de ele în scopuri egoiste 
sau ca să facă rău, este un magician negru.* Paracelsus 
foloseşte termenul „Magie” pentru a sublinia că aceasta 
reprezintă puterea cea mai mare a spiritului omului de a 
controla toate influențele inferioare în scopuri benefice. 
Acţiunea de a folosi puteri invizibile în scopuri malefice, 
el o numeşte Necromantie, deoarece Elementarii celor de- 
cedati sunt folosiți adesea ca mediumi pentru a transmite 
influenţe dăunătoare. Vrăjitoria nu este Magie; vrăjitoria 
se află în acelaşi raport cu Magia ca întunericul cu lumina. 
Vrăjitoria foloseşte forțele sufletului uman şi animal, în 
timp ce Magia apelează la puterea cea mai înaltă a spiri- 
tului. 

MAGISTERIUM - Proprietăţile medicinale ale 
substanţelor medicale conţinute într-un dizolvant. 

MANGONARIA — Putere magică prin care corpu- 
rile grele pot fi ridicate, fără ca să depunem vreun efort 
mare în plan fizic; suspendare magică; levitatie. In mod 
obişnuit, este realizată prin schimbarea polaritatii forței 
de atracție a pământului. 

MATRICES — Vehiculele lucrurilor; bazele elementare. 

MELOSINAE - Spirite elementale ale apei, care 
apar de obicei sub infatisarea unor femei, sau care pot sa 
ia forme de pesti sau de serpi. Ele au suflete, dar nu si 
un principiu spiritual, însă îl pot obține intrând în legă- 
tură cu omul (cel de al patrulea principiu unit cu cel de-al 


+ A se vedea White and Black Magic or the Science of Finite and Infinite 
Life de Dr. Franz Hartmann. 


52 


TERMINOLOGIA FOLOSITĂ DE PARACELSUS 


cincilea). Infatisarea omenească este adevărata lor formă; 
formele lor animale sunt doar presupuse. Ele mai sunt nu- 
mite şi Ondine. 

MACROCOSMOS -— Universul; lumea cea mare 
care include toate lucrurile vizibile şi invizibile. 

MICROCOSMOS — Lumea cea mică. In mod obiş- 
nuit, se referă la om. O lume mai mică este un micro- 
cosmos în comparație cu una mai mare. Sistemul nostru 
solar este un microcosmos în comparație cu Universul, 
şi un macrocosmos în comparație cu Pământul. Omul 
este un Microcosmos în comparație cu Pământul, şi un 
Macrocosmos dacă îl comparăm cu un atom. Un atom 
este un Microcosmos, deoarece în el există toate premi- 
sele dezvoltării unui Macrocosmos — dacă împrejurările 
sunt favorabile. Orice lucru conținut într-un Macrocos- 
mos în stare dezvoltată, este conținut în Microcosmos în 
germene. 

MONSTRA - Fiinte nenaturale, de obicei invizibile, 
care pot apărea în procesul de putrefacție sau dintr-o legă- 
turd sexuală nenaturală, din putrezirea (astrală) a spermei, 
sau ca efect al unei imaginatii morbide. Toate lucrurile pot 
trece dintr-o stare exclusiv subiectivă într-o stare obiec- 
tivă, deoarece „obiectiv” şi „subiectiv” sunt termeni rela- 
tivi, depinzând mai degrabă de capacitatea noastră de a le 
percepe decât de calităţile lor esenţiale. Ceea ce poate să-i 
pară doar subiectiv unei persoane într-o stare de existenţă, 
poate să-i pară pe deplin obiectiv altcuiva, într-o altă stare 
de existență: de exemplu, în cazuri de delirium tremens, 
de nebunie, halucinatiile subiective îi apar pacientului ca 
fiind obiective. 


53 


PARACELSUS: VIAŢA ȘI ÎNVĂŢĂTURA 


MUMIA - Esenţa vieții conținută într-un anumit 
vehicul (Jiva, Vitalitate, ataşare de o anumită substanță 
materială). Parti ale corpurilor umane, animale sau vege- 
tale, care, dacă sunt separate de organism, îşi păstrează 
puterea vitală şi acțiunea lor specifică pentru un timp, aşa 
cum se constată în transplantul de piele, în cazul vaccină- 
rilor, al otrăvirilor provocate de infecțiile de la cadavre şi 
disectii sau de infecții produse de răni etc. Bacteriile sunt 
astfel de vehicule de viaţă. Sângele, excrementele etc. eli- 
minate de organism pot conţine vitalitate un timp oare- 
care; acolo poate să mai existe o oarecare atracţie între 
asemenea substanţe şi vitalitatea organismului. Actiondnd 
asupra substanţei, poate fi afectată vitalitatea.° 

MYSTERIUM MAGNUM - Materie originară; 
materia tuturor lucrurilor; esența ultimă; esența naturii 
interioare; calitatea specifică părții semi-materiale a lu- 
crurilor. Toate formele provin, la origine, din Mysterium 
magnum, şi toate se întorc acolo la sfârşit; Parabrahm al 
vedantinilor. 


N 


NECROCOSMICA. Viziuni în văzduh ale unor eve- 
nimente viitoare. 


5 Sunt cunoscute cazuri în care unele persoane au simţit durere 
provocată de apăsarea unei pietre asupra unui picior amputat de 
curând, fără ca ei să ştie că acesta fusese îngropat, şi că durerea a 
încetat îndată ce piatra a fost înlăturată. Această simpatie existentă 
între starea conştientă a omului şi trupul său este cauza care face ca 
forma astrală a unei persoane decedate să poată simţi puternic orice 
rană provocată cadavrului său. „Spiritul“ unui sinucigaş poate 
simţi efectele unei disectii post-mortem, tot atât de dureros, ca şi 
cum el ar fi fost tăiat când era în viata. 

NECROMANTIA - Vrăjitorie; farmece; arta de a 
folosi Elementarii inconstienti ai celor decedați, insu- 
flându-le viata în scopuri malefice. 

NECTROMANTIA - Percepția interiorului (sufle- 
tului) lucrurilor; psihometrie; clarviziune. 

NENUFARENI — Elementali ai aerului. Silfi. 

NYMPHAE - Elementali ai plantelor acvatice. 


O 


OCULTISM -— Ştiinţă având ca obiect de cercetare 
lucrurile ce depăşesc puterea de percepție a simțurilor. Ea 
vizează în special efectele ce nu pot fi explicate de legile 
universal recunoscute ale Naturii, şi ale căror cauze con- 
stituie încă un mister pentru cei ce nu au pătruns înde- 
ajuns de adânc în tainele Naturii. Ceea ce poate fi ocult 
pentru o persoană, poate fi înţeles cu uşurinţă de o alta. Cu 
cât spiritualitatea şi inteligența omului se dezvoltă, şi cu 
cât se eliberează de atracția simțurilor, cu atât mai mult va 
creşte şi se va extinde puterea lui de percepție, şi cu atât 
mai puţin îi vor apărea drept oculte procesele din Natură. 


P 


PENATES sau PENNATES, LARES HERCH, 
MEILICHII, ESTES — Spirite ale elementelor focului, ca 
si spiridusii, dracusorii etc., legate de anumite locuri, cum 
sunt casele bântuite etc. Ele pot produce zgomote, „mani- 
festări fizice”, aruncări cu pietre etc. 

« PENTACULA - Placute de metal pe care sunt scrise 
sau gravate simboluri magice. Sunt folosite ca talismane, 
amulete etc., împotriva bolilor provocate de influenţe as- 
trale malefice. 

PHANTASMATA — Plăsmuiri ale gândurilor; „spi- 
rite” care trăiesc în locuri izolate (ele pot fi create de ima- 
ginatia oamenilor şi sunt în stare să comunice cu aceştia); 
halucinații. 

PRAESIGIUM -— Augur; semne ale evenimentelor 
viitoare. 

PYGMAEI — Spirite ale elementului pământ; sunt 
produse ale activităţii organice ce continuă în elementul 
prin care asemenea forme pot fi generate. Sunt pitici şi fi- 
inte microscopice, aflate în permanent război cu Gnomii. 


R 


RUPA -— Termen oriental. Formă. Kama-rupa este 
forma ivită în urma unei dorinţe; Mayavi-rupa este forma 
iluzorie provocată de voința şi imaginaţia unei persoane, 
care, în mod conştient, îşi proiectează propria-i imagine 
astrală. 


S 


SAGANI — Elementali sau spirite ale Naturii. 


SALAMANDRI — Salamandre; spirite care trăiesc în 
elementul foc. 

SCAIOLAE - Puteri spirituale, calităţi, virtuţi ce 
depind de calitatea şi cantitatea elementelor care le pro- 
duc. Asemenea puteri sunt gândirea, iubirea, ura, imagi- 
hatia, speranţa, teama etc. 

SOMNIA - 1. Vise. 2. Influențele astrale invizibile 
pe care o persoană le poate exercita în vis asupra altei per- 
soane. O persoană poate face ca o altă persoană să viseze 
ceea ce ea doreşte; sau corpul astral al unei persoane care 
doarme poate conversa cu cel al altei persoane; sau cor- 
purile astrale ale unor persoane în viata pot fi influențate 
şi făcute să promită că vor face anumite lucruri după ce 
se vor trezi, iar ele isi vor tine promisiunile la deşteptare. 

SPIRIT — Acest termen este folosit fără discernă- 
mânt, din care cauză se pot produce foarte multe confuzii. 
În adevăratul său înţeles, spiritul este o unitate, o unică 
putere vitală universală, sursa întregii vieţi; însă cuvântul 
spirit este folosit foarte des şi pentru a desemna lucruri 
invizibile, dar reale: forme, vedenii, elementali şi elemen- 
tari, fantome, năluci, apariţii, îngeri şi diavoli. | 

SPIRITUS VITAE — Forţa vitală; principiu extras 
din elementele oricărui lucru ce poate servi drept hrană, 
sau care poate fi acordat prin „magnetism”. 

SPIRITUS ANIMALUS -— Putere astrală, prin care 
voinţa celor mai înalte principii din om se manifesta în 
planul materiei şi al simţurilor; instincte. 

SYLPHES — Elementali care locuiesc în regiunile 
muntoase (nu în aer). 

SYLVESTRES — Elementali care sălăşluiesc in pă- 
duri; Dusii despre care vorbeşte Sfântul Augustin; fauni. 

SYRENES -— Elementali care cântă. Melosinae 
atrase de ape şi care adesea adastă în ape; pe jumătate 
femei, pe jumătate peşti. 


T 


THEOSOPHIA -— intelepciune supremă dobândită 
prin experiență practică, şi care se deosebeşte total de fi- 
lozofia speculativă. 

TRARAMES -— Putere invizibilă, care poate să co- 
munice cu omul prin sunete, voci, dangăte de clopot, zgo- 
mote etc. 

U 


UMBRATILES - Fantome; apariţii astrale ce devin 
vizibile şi uneori tangibile. Năluca, sau dublul unei per- 
soane. Ele pot deveni vizibile prin atragerea elementelor 
materiale eterice din trupul unui medium sau din orice altă 
persoană la care coeziunea dintre elementele sale inferi- 
oare este slabă ca urmare a unor boli, sau din cauza unor 
particularități moştenite cu privire la modul de organizare 
al acestor elemente; sau ele le pot atrage din atmosfera 
înconjurătoare. Viaţa lor este împrumutată de la medium, 
şi dacă ar fi împiedicate să părăsească mediumul, acesta 
ar paraliza sau ar muri. 


V 


VAMPIRES — Forme astrale ce trăiesc pe seama per- 
soanelor de la care isi extrag vitalitate si forță. Ele pot fi 

corpurile astrale ale unor persoane în viata, sau ale unora 
care, deşi sunt moare, rămân ataşate de corpurile lor fizice 
îngropate în morminte şi încearcă să le furnizeze hrană 
vitală, căutând astfel să le prelungească existenţa. 


X 


XENI NEPHIDEI — Spirite elementale care oferă 
oamenilor puteri oculte asupra materiei vizibile şi apoi le 
intretin în creierele lor, ducând în felul acesta la nebunie.€ 
Mulţi mediumi au înnebunit. 


Y 


YLIASTER — Materia primordială din care a fost 
format universul la inceputul timpurilor. 


* Ele îi ajută pe mediumi să ridice obiecte materiale, fără ajutorul 
vreunui mijloc vizibil. 

Dumnezeu este Puterea prin a carei lucrare a fost 
făurită lumea. Dumnezeu este Cauza Suprema şi Esenţa 
tuturor lucrurilor, fiind nu numai Tată al Fiului, ci şi al 
tuturor lucrurilor create care au fost, care sunt, sau care 
vor fi; este Yliaster, Cauza primordială şi originară a în- 
tregii existente. Această Putere este, a fost şi va fi vesnicul 
Ziditor al lumii, Dulgherul universului, Sculptorul forme- 
lor. Creatia a avut loc prin Vointa acestei Puteri Creatoare, 
fiind exprimată prin „Cuvânt”! sau Fiat (gândire activa 
şi lucrătoare), întocmai cum o casă ar fi putut să apară 
dintr-o suflare.? Cauza începutului creaţiei a fost lucra- 
rea veşnică, inerenta Esentei imateriale, şi toate lucrurile 
au fost cuprinse invizibil şi potenţial în Cauza Primă sau 
Dumnezeu. 

Când a avut loc creaţia, Yliaster s-a divizat el în- 
suşi; mai bine zis, s-a topit, s-a dizolvat, şi a emanat din 
sine Ideos-ul sau Haosul (Mysterium magnum, Iliados, 
Limbus major, sau Materia Primordială). Această Esenta 
Primordială este de natură monistă şi se manifestă nu doar 
ca activitate vitală, ca forță spirituală, ca putere invizibilă, 


' Logos. 
- Prin respirația lui Brahma. 

de neînțeles şi de nedescris, ci şi ca materie vitală din care 
este alcătuită substanţa ființelor vii.’ 

În Limbus-ul sau Ideos-ul materiei primordiale — în- 
vestit cu puterea originară a vieţii fără formă şi fara alte 
calități imaginabile — este conținută matricea tuturor lu- 
crurilor create, substanţa tuturor lucrurilor. Este descris de 
cei din vechime ca Haos şi a fost comparat cu un recep- 
tacul plin cu seminţe, din care îşi face mai întâi apariția 
Macrocosmul şi, după aceea, prin diviziune şi evoluție în 
Mysteria specialia‘, vine la existenţă fiecare ființă indivi- 
duală. Toate lucrurile şi toate substanţele elementare erau 
conţinute în el in potentia’, dar nu in actu, aşa cum într-o 
bucată de lemn se află o figură ce poate fi scoasă la lumină 
de către un sculptor, sau aşa cum căldura este conținută 


? Aceasta înseamnă că Viaţa este cauza materiei şi a forţei. Forța şi 
materia sunt identice la început; există doar două moduri diferite 
ale uneia şi aceleiaşi cauze sau substanțe numită Viaţă, şi care este, 
ea însăşi, un atribut sau o funcţie a cauzei supreme a întregii 
existente. Descoperirile recente caută să demonstreze unitatea sau 
identitatea materiei şi a energiei. Cercetările recente în domeniul 
chimiei şi compararea domeniilor de frecvenţe ale substanţelor chi- 
mice, ale muzicii şi culorilor par să indice că diferenţa dintre cor- 
purile simple neomogene nu este determinată de diferenţa esen- 
țială a substanţelor din care sunt alcătuite, ci numai din diferența 
numărului lor de vibrații atomice. 

* „Misterium” este orice lucru din care se poate dezvolta 
ceva, şi care este conținut în el numai embrionar. O sămânță 
este „misterium-ul” unei plante, oul este misterium-ul unei pă- 
sări vii etc. Dacă mitologia orientală spune că universul a apărut 
dintr-un ou, pus în apă de Brahma, aceasta are acelaşi înțeles 
ca şi Misterium-ul magnum al lui Paracelsus, deoarece oul repre- 
zinta misterium-ul, apa reprezintă viata, iar spiritul scoate pui din 
Brahma, Dumnezeul Creator,. 

> Se pare că Paracelsus a anticipat descoperirea modernă a „poten- 
tialitatii materiei”. 


62 


CosMOLOGIE 


într-o piatră ce îşi poate manifesta esența prin scânteia 
ivită atunci când piatra este lovită cu o bară de otel.® 

Magnus Limbus este pepiniera din care s-au dezvol- 
tat toate făpturiie, în acelaşi fel în care un copac poate 
să apară şi să crească dintr-o mică sămânță, cu deosebi- 
rea că marele Limbus îşi trage originea din Cuvântul lui 
Dumnezeu, în timp ce Limbus minor (sămânţa sau sperma 
terestră) îşi are originea în pământ. Marele Limbus este 
sămânţa din care au apărut toate fiinţele, iar micul Limbus 
este fiecare ultimă ființă ce îşi reproduce forma, şi care, la 
rândul ei, a fost produsă de marele Limbus. 

Micul Limbus prezintă aceleaşi atribute cu ale ma- 
relui Limbus, în acelaşi sens în care un fiu are o alcătuire 
similară cu cea a tatălui său. „Cum sunt cele de sus, aşa 
sunt şi cele de jos”. 

Întrucât creaţia a avut loc şi Yliaster s-a dizolvat, 
Ares, puterea divizoare, diferentiatoare şi individua- 
lizatoare a Cauzei Supreme a început să acţioneze. Tot 
ceea ce s-a înfăptuit a fost urmarea separării. Din Idaos 
au fost create elementele: Focul, Apa, Aerul şi Pământul, 
a căror naştere nu s-a produs, totuşi, în plan material sau 
prin simplă separare, ci pe cale spirituală şi dinamică, 
aşa cum focul poate să apară dintr-o piatră, sau un copac 
dintr-o sămânță, deşi, la început, nu exista foc în piatră 
sau copac în sămânță. 


Spiritul este Viaţă şi Viaţa este Spirit, Viaţa şi Spiritul 
dau naştere tuturor lucrurilor, dar lucrurile, în esenţa lor, 
sunt una. Limba vorbeşte şi, totuşi, nu ea vorbeşte, căci 


é Yliaster-ul lui Paracelsus corespunde epocii lui Pitagora şi 
Empedocle; primul care a vorbit despre formă in potentia, înainte 
ca aceasta să fi apărut i in actu a fost Aristotel, prima fiind numită de 
el „absența materiei”. 

' Hermes Mercurius Trismegistus, Tabula caldă 

Spiritul este cel care vorbeşte prin mijlocirea limbii, iar 
fără Spirit limba ar rămâne tăcută, deoarece carnea sin- 
gură nu poate vorbi. 


Elementele, de asemenea, au fiecare propriul lor 
Yliaster, deoarece întreaga activitate a materiei, în orice 
formă, nu este decât emanatia aceleiaşi surse. Dar, după 
cum din sămânță cresc mai întâi rădăcinile cu fibrele lor, 
apoi tulpina cu ramurile şi frunzele ei, şi, la urmă, florile şi 
seminţele, în mod asemănător toate lucrurile s-au născut 
din elemente şi sunt alcătuite din substanțe elementare, 
din care pot să apară alte forme, purtând caracteristicile 
părinților lor. Elementele, în calitate de mame ale tuturor 
făpturilor, sunt de natură spirituală invizibilă şi au suflete. 
Ele toate izvorăsc din Mysterium magnum, care este viata 
veşnică şi, prin urmare, elementele spirituale şi ființele 
care au fost create din astfel de elemente trebuie să fie 
eterne — la fel cum o floare constă din elemente similare 
celei ale plantei pe care creşte. 


Natura fiind Universul, este una, şi originea ei poate 
fi numai o eternă Unitate. Este un organism în care toate 
lucrurile naturale se armonizează şi se atrag reciproc. Este 
Macrocosmul. Orice lucru este produsul efortului creator 
universal. Macrocosmul şi omul (Microcosmul) sunt una. 
Ambele sunt o singură constelație, o singură influenţă, o 
singură respirație, o singură armonie, un singur timp, un 
singur metal, un singur fruct.(Philosophia ad Atenienses)® 


5 Această descriere a atracției care există între Om şi Natura 
Veşnică ne aminteşte de Hippocrat şi mai ales de tratatele Timaios 
al lui Platon şi Emerides al lui Plotin, în care opera întregii Naturi 
este reprezentată ca o ființă vie şi rațională, care s-a născut prin vo- 

În Natură nu există nimic lipsit de viaţă. Orice lucru 
este organic şi viu şi, prin urmare, întreaga lume apare ca 
fiind un organism viu. 


Nu există ceva material care să nu aibă suflet ascuns 
în el. Nu există nimic în care să nu fie un principiu de 
viață ascuns în el. Nu numai lucrurile care se mişcă — aşa 
cum sunt oamenii şi animalele, viermii pământului, păsă- 
rile cerului şi peştii apelor — dar toate lucrurile materiale 
şi substanţiale au viaţă. 


În Natură nu există moarte, iar moartea ființelor 
constă în întoarcerea lor în trupul mamelor care le-au dat 
naştere; aceasta este, ca să zicem aşa, atenuarea până la 
dispariție a unei forme de existenţă şi activitate, şi re- 
naşterea aceluiaşi lucru într-o lume mai profundă, într-o 
formă nouă, înzestrată cu noi calități adaptate condiţiilor 
impuse de mediul în care se manifestă. 


În fiecare lucru pot fi percepuți doi factori: Corpul 
(forma) lui şi Activitatea (calităţile) lui. Ultima nu este 
altceva decât o emanatie a Cauzei Supreme, întrucât orice 
lucru există la început în Dumnezeu, (acelaşi Dumnezeu) 
în a cărui stare nemanifestată toate lucrurile se vor în- 
toarce la sfârşit, şi din a cărui putere toate lucrurile îşi 


inta Cauzei Supreme. Corpul omului este reprezentat aici ca fiind 
o imitație a constituţiei periferice a lumii. Baza filozofiei naturale a 
lui Paracelsus este, in mod clar, corespondența, corelatia şi armo- 
nia existente între constituția omului şi constituția lumii astrelor, 
inclusiv toate lucrurile terestre; şi această filozofie este aproape 
identică celei a lui Platon, care vorbeşte despre formarea tuturor 
lucrurilor in lumea interioară, în conformitate cu tiparele eterne 
existente în planul Ideilor pure. 

primesc calitățile şi orice altceva potrivit capacității lor de 
a le recepta sau atrage. 


Viaţa este un principiu omniprezent şi nimic nu este 
lipsit de viata. În unele forme viata acţionează lent ca, de 
exemplu, in pietre. In alte (fiinte organizate), ea actio- 
neaza repede. Fiecare element isi are propria-i viata care 
îi aparţine in exclusivitate.” Asemenea vieți sau ființe care 
trăiesc ca elemente invizibile sunt spiritele elementale ale 
Naturii. Ele sunt fiinţe ale Mysteria specialia, suflete-forme 
care se vor întoarce în haosul lor, nefiind capabile să ma- 
nifeste vreo activitate spirituală superioară, deoarece ele 
nu posedă o constituție adecvată lucrărilor cu caracter spi- 
ritual. De altfel, ele trăiesc ca animale sau chiar ca ființe 
umane, şi îşi dezvoltă specia. Prin cunoaşterea eterului 
(A'kâsa), noi putem lua legătura cu asemenea ființe, şi 
printre ele există unele care cunosc toate misterele ele- 
mentelor.!° 


Materia este, ca să spunem aşa, fum coagulat, si se 
află în legătură cu spiritul prin intermediul unui principiu 
pe care îl primeşte de la Spirit. Această legătură interme- 
diară dintre materie şi spirit aparţine celor trei regnuri 
ale Naturii. În regnul mineral, ea este numită Stannar 
sau Trughat11, în regnul vegetal se numeşte Leffas”, şi 
ea formează, împreună cu forța vitală a regnului vegetal, 


” De exemplu, peştii în apă, corpusculele sângerii în aer, bacteriile 
în aerul impur etc. etc. 

10 Fiecare Elemental cunoaşte toate misterele elementului căruia îi 
aparține. 

1 Corpul astral (Linga sharira) al mineralelor, plantelor şi animalelor. 
12 Protoplasmă astrală. 

Primum Ens care poseda cele mai insemnate proprietati 
medicale.!* Acest corp eteric invizibil poate fi reanimat 
si facut vizibil, prin metode alchimice, din cenusa plan- 
telor si animalelor. Forma trupului initial poate fi facuta 
să apară sau să dispară în felul acesta. În regnul animal, 
acest trup semi-material este numit Evestrum, iar cel al 
ființelor umane este numit Omul Sideral. 

Fiecare ființă vie este conectată la Macrocosm şi 
Microcosm prin intermediul acestui element sau Suflet, 
care aparține acelui Mysterium magnum de unde a fost 
primit, şi a cărui formă şi calități sunt determinate de cali- 
tatea şi cantitatea elementelor spirituale şi materiale. 


Întrucât toate lucrurile provin din aceeaşi sursă ce 
conţine substanța primordială a tuturor lucrurilor, ele sunt 
legate intim unele de altele şi conectate între ele, şi con- 
stituie esenţial şi fundamental o unitate. Diferenţa pe care 
o constatăm între două lucruri este doar diferenţa dintre 
formele în care esența primordială îşi manifestă activi- 
tatea. O asemenea diferență apare din cauza nivelurilor 
diferite pe care le-au atins aceste forme în evoluţia şi 
dezvoltarea lor. 


[NOTA - Se poate observa marea asemănare a 
sistemului cosmogonic al lui Paracelsus cu cel oriental. 
Conform doctrinelor hinduse, există o activitate neintre- 
ruptă, ce continuă pe toată durata stării Pralaya (noaptea 
lui Brahma) în acea eterna si incomprehensibilă Cauza 
Primă, care poate fi considerată în unul din multiplele ei 


13 Poate că aşa se explică şi efectele medicinii homeopate. 
14 A se vedea Anexa. 

aspecte ca fiind Materie, Mişcare şi Spaţiu în sens absolut, 
şi care depăşeşte puterea de înţelegere a minţii noastre re- 
lative. Mişcarea ei este viata latentă, inconştientă, inerentă 
ei. Este Yliaster-ul lui Paracelsus, „rădăcina Materiei” sau 
Mulaprakriti a vedantinilor, din care Prakriti (Materia) şi 
Purusha (Spiritul) încep să se manifeste ca trup şi formă. 
În aceasta, Absolutul, Infinitul şi Neconditionatul, fiind 
agregarea nesfârşită a oricărui lucru condiționat şi finit, 
sunt conținute germenul sau potentialitatile tuturor lu- 
crurilor. El este acel Limbus Haos al lui Paracelsus, iar 
germenii continuti în el se dezvoltă sub acțiunea Mintii 
Universale şi puterii Intelepciunii. 

Astfel, despre Univers se poate spune că este un 
produs al Ideatiei cosmice şi al Energiei Cosmice, care 
acţionează, nu întâmplător sau arbitrar ci conform unei 
anumite ordini determinate de cauze anterioare, care, la 
rândul lor, sunt ele însele efectele altor cauze ce consti- 
tuie Legea. La această lege inevitabilă şi imuabilă se re- 
feră frecvent Paracelsus. De exemplu, în cartea De Origine 
Morborum Invisibilium el afirmă: „Nu ne spune Scriptura 
că Dumnezeu a zis: «Nu sunt Eu Dumnezeul care l-a creat 
pe mut şi pe surd, pe orb şi pe văzător?» Ce altceva poate 
să însemna aceasta, decât că El este Creatorul tuturor lu- 
crurilor, al celor bune ca şi al celor rele?” 

Scrierile buddhiste conţin o doctrină asemănătoare, 
potrivit căreia există doar Puterea Una, Srabhâvat. Ea nu 
poate acţiona altfel decât în acord cu legea cauzei şi a 
efectului, care face ca atât copacul folositor cât şi piatra 
nefolositoare din vezica urinară să se dezvolte potrivit ca- 
uzelor produse de efectele anterioare. Fiecare acțiune, ca 
şi fiecare gând, are o cauză, iar cauza cauzei este Legea.] 

Omul este ființa cea mai evoluată; în el, Natura a 
ztins culmea eforturilor sale evolutive. In om sunt conți- 
zute toate puterile şi toate substanţele care există în lume, 
si el constituie o lume în sine. În el, înțelepciunea începe 
să se manifeste, iar puterile sufletului său — atât cele bune, 
cât şi cele rele — pot atinge un grad înalt de dezvoltare. 


În el sunt conţinute toată Coelestia, Terrestria, 
Undosa şi Aeria (adică, toate forțele, ființele şi formele 
care pot fi găsite în cele patru elemente din care este alcă- 
tuit Universul. Omul este Microcosmul conţinând în sine 
tipurile tuturor creaturilor care există în lume) şi există 
un mare adevăr, de care ar trebui să ținem seama foarte 
serios, că nu există nimic în cer sau pe pământ care să nu 
existe şi în Om, iar Dumnezeu din cer este de asemenea şi 
în om, şi că cei doi nu sunt decât Unu. 


Orice om, în calitatea lui de parte a marelui orga- 
nism al lumii, poate fi cunoscut cu adevărat numai dacă îl 
analizăm în raporturile lui cu Natura universală, şi nu ca 
o ființă separată, izolată de Natură. Omul depinde in exis- 
tenta lui de Natură, iar starea Naturii depinde de condiția 
speciei umane luată ca un tot. Dacă vom cunoaşte Natura, 
vom cunoaşte Omul, şi dacă vom cunoaşte Omul, vom 
cunoaşte Natura. 


Oricine doreşte să fie un filozof practic s-ar cuveni 
să fie capabil să arate raiul şi iadul în Microcosm, şi să 
găsească în Om orice lucru care există în cer şi pe pământ, 
astfel ca lucrurile corespunzătoare unuia sau altuia să-i 
apară doar ca unul singur, separate prin nimic altceva de- 

cât prin formă. El trebuie să fie capabil să intoarne exteri- 
orul spre interior; această artă, însă, el nu o poate dobândi 
decât prin experienţă şi prin lumina Naturii ce străluceşte 
înaintea ochilor oricărui om", dar care este văzută de pu- 
tini dintre aceştia. 


Ştiinţa ce are ca obiect comparatia Microcosmului 
cu Macrocosmul, în scopul elucidării naturii celor două 
(care, în realitate, sunt una), şi pentru a face să fie înțeles 
principiul rational ce guvernează activitatea lor, este nu- 
mită de Paracelsus „Astronomia”, termen care nu trebuie 
confundat cu astronomia fizică modernă, cu ştiinţa mişcă- 
rii de revoluţie a sorilor şi planetelor în spaţiul cosmic, şi 
nici cu acela referitor la ştiinţa astrologică matematică din 
secolul al XVI-lea. Astronomia lui Paracelsus înseamnă 
înțelepciune, sau cunoaşterea directă a adevărului, la care 
se ajunge printr-o apreciere corectă şi o înţelegere a rela- 
tiei existente între Macrocosm şi Microcosm: 


Natura omului poate fi cunoscută prin înțelegerea 
sferei de sus a lumii celei mari, sau prin cercetarea sferei 
de jos a lumii celei mici, ca şi cum ele ar fi aparent un 


15 Un asemenea om, în care Suprema Intelepciune sau Dumnezeu 
se manifestă total, este un adevărat zeu, iar puterea pe care el o 
poate exercita va spori pe măsura puterii manifestată prin el. Un 
om va deveni o întruchipare a binelui sau a răului, în funcție de 
gradul în care binele şi răul existente în Univers se manifestă prin 
el. Dar, după cum nimeni nu poate deveni Christos doar prin inte- 
legerea învățăturilor lui Christos, fără a le pune în practică, tot ast- 
fel, nimeni nu-şi poate însuşi cunoştinţe practice doar prin accep- 
tarea unui crez sau a unei convingeri în ideile ştiinţifice ale altora, 
fără a le experimenta el însuşi. 


70 


CosMOLOGIE 


singur Firmament!S, o singură stea, o singură Fiinţă, desi 
apar vremelnic in forme şi infatisari diferite.” 


Sfera Mintii Universale este firmamentul de sus, iar 
sfera mintii individuale este firmamentul de jos, dar am- 
bele sunt intim legate intre ele, si sunt esential una. 


Cunoasterea firmamentului de sus este aceea care ne 
permite să cunoaştem firmamentul de jos din om, şi care 
ne învaţă în ce fel cel dintâi acționează neîncetat asupra 
ultimului şi se pune în legătură cu acesta. 


Adevărata ştiinţă astrologică se bazează pe această 
cunoaştere. Totuşi, atât Macrocosmosul cât şi Micro- 
cosmosul trebuie considerate ca având o existență sepa- 
rată şi independentă unul de celălalt, în virtutea propriilor 
lor puteri inerente, chiar dacă ambele au aceeaşi origine 
şi aceeaşi viaţă, fiindcă o singură putere primordială s-a 
diferențiat în forme distincte, iar acțiunea sa omogenă de 
la începuturi a suferit modificări din cauza însuşirilor spe- 
cifice căpătate de formele în care ea se manifestă. 


După cum cerul cu stelele sale nu este deloc separat 
de Totul, ci include Totul, tot aşa «firmamentul» Omului 
nu este separat de Om, şi după cum Mintea Universală nu 
este condusă de nici o existenţă din afară, tot aşa şi firma- 
mentul din Om (sfera individuală a minţii) nu se supune 


‘© O lume. 

" Liber Paramirum, cap. 2. Aceasta este învățătura fundamentală a 
lui Paracelsus. Macrocosmul şi Microcosmul pot fi nu numai „com- 
parate împreună”, dar ele, sub aspectul esenței, sunt una, despărțite 
doar prin formă, aşa cum afirmă şi doctrina vedantină. 

nici unei reguli impuse de vreo creatură, ci este un întreg 
independent şi puternic.”® 


O parte a astronomiei este numită Magie, o ştiinţă 
care, prin investigarea părților unui întreg, conduce la 
compararea relaţiilor şi legăturilor lor ideale şi, prin ur- 
mare, la recunoaşterea naturii lor interne. 


Lucrurile ascunse (ale sufletului), care nu pot fi sesi- 
zate de simţurile din planul fizic, poi fi descoperite de cor- 
pul sideral, prin intermediul căruia noi putem privi înspre 
Natură în acelaşi fel în care lumina soarelui poate trece 
printr-un geam. Prin urmare, natura interioară a oricărui 
lucru poate fi cunoscută, în general, cu ajutorul Magiei şi 
prin puterile vederii19 interioare. 

Acestea sunt puterile prin care toate secretele 
Naturii pot fi descoperite; de aceea e necesar ca un medic 
să fie stăpân pe profesia lui, pentru a putea să cunoască 
cât mai multe despre boala unui pacient, mai degrabă 
prin percepţia sa interioară decât punând întrebări bolna- 
vului. Întrucât această vedere interioară este Astronomia 


18 Acest adevăr fundamental este simbolizat de două triunghiuri 
care se întrepătrund. Acela care reuşeşte să-şi aducă mintea indi- 
viduală în perfectă armonie cu Mintea Universală, reuşeşte să 
unească sfera interioară cu cea exterioară, de care ea s-a separat 
prin interpretarea eronată a adevărului. Cel care descoperă semni- 
ficatia acestui simbol, devine una cu tatăl; el devine de fapt un ini- 
tiat, fiindcă a reuşit să realizeze cuadratura cercului şi inversul ei. 
Toate acestea dovedesc că seva ideilor lui Paracelsus trebuie cău- 
tată în Orient. 

19 Dacă mintea individuală este una cu Mintea Universală, şi dacă 
posesorul minţii individuale doreşte să descopere unele secrete ale 
Naturii, el nu trebuie să le caute în afara sferei minții lui, ci în el 
însuşi, deoarece tot ce există în Natură (ca manifestare a Naturii 
Universale) există în el, şi este reflectat în el însuşi, iar ideea că ar 
exista două minți este doar o iluzie - cele două sunt una singură. 

Medicinii şi, în calitate de anatomie fizică, ea descoperă 
toate părțile interioare ale trupului ce nu pot fi văzute prin 
piele; o astfel de percepție magică ne arată nu numai toate 
cauzele care provoacă boala, dar ea descoperă şi elemen- 
tele din substanțele medicinale unde rezidă puterile vin- 
decătoare. Cel care conferă puteri tămăduitoare unui me- 
dicament este „Spiritus” (o esenţă eterică sau principiu), 
şi el poate fi perceput numai de simţurile omului sideral. 

Rezultă, aşadar, că Magia este un adevărat maestru al 
medicinii, mult mai bun decât toate cărţile de specialitate. 
Numai puterea Magiei (care nu poate fi oferită de univer- 
sitati şi nici de diplome, dar care vine de la Dumnezeu) 
este adevăratul învățător, instructor şi pedagog care ne 
învaţă arta de a-i vindeca pe bolnavi. Aşa cum formele 
şi culorile obiectelor, sau aşa cum literele unei cărţi pot fi 
văzute cu ochii fizici, tot astfel esenţa şi caracteristicile tu- 
turor lucrurilor pot fi recunoscute şi devin cunoscute prin 
simțul interior al sufletului.20 

Am reflectat îndelung asupra puterii magice a su- 
fletului omenesc şi am descoperit multe taine ale Naturii, 
şi vă spun că un adevărat medic poate fi doar acela care 
şi-a însuşit această putere. Dacă medicii ar poseda această 
putere, cărțile lor de specialitate ar putea fi arse, iar medi- 
camentele aruncate în mare. În acest caz, lumea întreagă 
ar avea foarte mult de câştigat. Descoperirea pe cale ma- 


- Von Eckartehausen ne dă descrierea acestui simţ interior: 

El este centrul tuturor simțurilor, sau facultatea interioară a 
omului prin care el poate să simtă impresiile produse de sim- 
turile exterioare. Este imaginația formatoare a omului, grație 
căreia diferitele impresii, care sunt recepționate prin simtu- 
rile exterioare, devin identice şi sunt transferate în câmpul 
interior al conştiinţei. Este facultatea prin care spiritul inter- 
pretează pentru suflet limbajul Naturii. El schimbă senzațiile 
trupului în percepții spirituale, iar impresiile trecătoare în 
imagini care dăinuie. Toate simțurile omului îşi au obârşia 
într-un singur simţ, care este senzația. 

gică găseşte pretutindeni ceea ce îi este necesar, şi chiar 
mai mult decât atât. Sufletul nu percepe alcătuirea fizică 
externă sau internă a ierburilor sau a rădăcinilor, dar el 
percepe intuitiv puterile şi virtuțile acestora, şi recunoaşte 
imediat signatum-ul lor. 

Acest signatum e o activitate organică vitală, ce con- 
feră fiecărui obiect natural (în opoziţie cu obiectele reali- 
zate artificial) o oarecare asemănare cu o anumită condiţie 
produsă de boală, şi prin care sănătatea poate fi refăcută 
în zonele afectate de boală. Acest signatum este deseori 
manifestat chiar şi în forma exterioară a lucrurilor; prin 
observarea acestei forme, vom putea învăţa ceva referitor 
la caracteristicile lor interioare, chiar şi atunci când nu fa- 
cem apel la vederea noastră interioară. 

Putem observa că trăsătura interioară al omului se 
exprimă adesea în înfăţişarea lui exterioară, chiar şi în fe- 
lul cum merge şi în sunetul vocii sale. Tot astfel, caracte- 
rul ascuns al lucrurilor este, într-o anumită măsură, expri- 
mat în formele lor exterioare. Atât timp cât omul rămâne 
într-o stare naturală, el recunoaşte amprentele lucrurilor şi 
cunoaşte adevăratul lor caracter, dar cu cât se abate mai 
mult de la cărarea Naturii, şi cu cât mintea sa este mai pu- 
ternic atrasă de infatisarile exterioare iluzorii, cu atât mai 
mult îi slăbeşte această putere. 

Un om care aparține în întregime lui însuşi nu poate 
aparține altcuiva. Omul este înzestrat cu putere de auto- 
control, şi nici o influenţă din afară nu îl poate stăpâni, 
dacă el îşi exercită această putere. Influențele Macro- 
cosmului nu se pot imprima atât de uşor într-un om rati- 
onal, înțelept şi lipsit de patimi, aşa cum se întâmplă cu 
animalele, vegetalele şi mineralele, pe care influenţele 
(exterioare) le controlează într-o asemenea măsură încât 
caracterele lor pot fi văzute în forme, culori, şi pot fi per- 
cepute după mirosul şi gustul lor. Unele din aceste semne 

exterioare sunt universal cunoscute; de exemplu, varsta 
unui cerb poate fi cunoscută după numărul si forma coar- 
nelor lui; alte simboluri necesită studii speciale, pentru a 
interpreta în mod corect. 


Această ştiinţă, care rezultă din compararea aspec- 
ului exterior al unui lucru şi adevăratul său caracter, este 
numită de Paracelsus „anatomie”. Chiar şi astăzi, multe 
plante medicinale se folosesc pe scară largă în tratamente. 
Acţiunea lor nu e cunoscută, iar în privința modului de 
tolosire n-a fost dată nici o altă explicaţie, decât că for- 
mele exterioare ale acestor plante corespund, într-o mare 
măsură, formelor organelor asupra cărora se presupune că 
acţionează benefic, iar experiența a întreținut o asemenea 
aserţiune.?! 


Fiecare plantă se află într-o relaţie de afecţiune, dacă 
putem spune aşa, cu Macrocosmul şi, în consecinţă, şi 
cu Microcosmul, sau, cu alte cuvinte, cu Constelatia şi 
Organismul22 (căci activitatea organismului uman este 
rezultatul acțiunilor constelatiei interioare a stelelor care 
există în lumea lui interioară), iar fiecare plantă poate fi 
considerată o stea terestră. 


`- În lucrarea Principles of Light and Color Ch. Babbitt demonstrează 
că fiecare rază de culoare are o anumită influenţă terapeutică 
asupra organismului uman: albastrul calmează circulația sânge- 
lui; roşul stimulează; galbenul acționează ca un purgativ etc. El dă 
unele exemple interesante privind corespondentele dintre culori şi 
proprietățile medicinale ale unor flori, plante, narcotice etc.. 

— Această idee este imposibil de înțeles dacă nu se face apel la in- 
tuitie. Învățătura poartă amprenta spiritului lui Paracelsus, şi cei 
care doresc să-i pătrundă pe de-a-ntregul semnificația, trebuie să 
fie capabili să înțeleagă modul lui de a gândi. 

Fiecare stea din marele firmament şi din firmamen- 
tul omului are influenta ei specifica, asa cum are si fiecare 
plantă, şi cele două corespund. Dacă am sti cu precizie 
care sunt relaţiile dintre plante şi stele, am putea spune: 
această stea este «Stella Rosismarini», planta aceea este 
«Stella Absynthii», şi aşa mai departe. În felul acesta ar 
putea fi alcătuit un herbarium spirituale sidereum, pe care 
orice medic inteligent, care înțelege relația dintre materie 
şi minte, ar trebui să-l posede23, deoarece nimeni nu va 
putea să folosească în mod rațional aceste remedii fără 
să cunoască proprietățile lor, şi nu va putea să cunoască 
proprietățile plantelor dacă nu ştie să interpreteze signa- 
tumurile lor. 

Nu este de nici un folos ca un medic să studieze căr- 
tile lui Dioscoride şi Macar, şi să înveţe din auzite părerile 
altora, care ar putea să-i fie inferioare în înțelepciune. S-ar 
cuveni ca medicii să vadă cu proprii lor ochi ce stă scris 
în cartea Naturii, şi să fie în stare s-o înțeleagă; dar pentru 
a reuşi să facă acest iucru, e nevoie de mai mult decât de 
o simplă speculație, este nevoie de o înțelegere temeinică. 
Şi fără această artă nu poate fi realizat ceva folositor. 


Această armonie existentă între formă şi însuşiri este 
remarcabilă în anumite condiţii, şi adeseori are pentru 
medic o însemnătate mai mare decât formele exterioare. 


Dacă medicul înțelege proprietățile medicamentelor 
şi natura bolilor, va descoperi că între ele există o concor- 
danţă. Între Macrocosm şi Microcosm există nu numai O 
relație generală, ci şi o intimă interacțiune şi interrelatie 


23 Eckhartshausen a întocmit un asemenea herbarium; el dă numele 
plantelor medicinale şi numele planetelor cu care aceste plante 
sunt în legătură afectivă. 

între părțile lor separate, fiecare parte a marelui organism 
acționând asupra părții corespunzătoare a micului orga- 
nism, în acelaşi sens in care diferitele organe ale corpului 
omenesc sunt strâns legate între ele şi se influențează re- 
ciproc, manifestând o puternică atracţie între ele chiar şi 


după ce aceste organe au fost separate de trunchi. 


Există o mare afinitate între stomac şi creier, între 
mamele şi uter, între plămâni şi inimă.” Există, în afară 
de aceasta, o mare atracţie între planete şi stele pe de o 
parte, şi organele trupului omenesc, pe de altă parte. O 
asemenea atracție există între stele şi plante, între stele 
şi stele, între plante şi plante, şi între plante şi organele 
corpului uman. | 

Ca o consecinţă a acestor relații, fiecare corp poate 
produce anumite schimbări în activitatea vitală a unui alt 
corp fata de care el manifestă o atracţie. În acest fel poate 
fi explicată acțiunea unui anumit medicament asupra unor 
boli. După cum o bară de oţel magnetizată poate induce 
magnetism in altă bară de oţel, dar nu are nici o influ- 
enta asupra unei bare de cupru sau de alamă, tot astfel 
o anumită plantă ce posedă unele puteri poate să inducă 
anumite puteri vitale asemănătoare, care să acționeze asu- 
pra anumitor organe, dacă planta şi organul corespunză- 
tor sunt puse în raport cu aceeaşi „stea”. Mai mult chiar, 
unele plante acționează ca antidot în anumite boli, în ace- 
laşi fel în care focul mistuie toate lucrurile care nu au pu- 
terea să-i reziste. 


-+ Dr. J. R. Buchanan, în lucrarea Therapeutic Sarcognomy, se folo- 
seste de această relație de afinitate existentă între diferitele parti 
$ | pary 

ale corpului omenesc. 

Neutralizarea, distrugerea sau eliminarea oricăror 
elemente specifice, care provoacă boli, ca şi schimbarea 
acțiunii nesănătoase şi anormale a principiului vital într-o 
stare normală şi sănătoasă, constituie baza sistemului 
terapeutic al lui Paracelsus. Scopul urmărit de el a fost 
restabilirea în organismul bolnav a echilibrului necesar, 
şi refacerea vitalităţii pierdute prin atragerea principiilor 
vitale din obiectele şi puterile care au viață. Remediile 
care posedă calitatea corespunzătoare a acelui principiu 
în cea mai mare măsură, au fost cele mai potrivite pentru 
recuperarea puterilor pierdute şi restabilirea sănătății. 

Organismele — sau, altfel spus, formele materiale ale 
principiilor invizibile — îşi au originea în sufletul lumii, 
simbolizat de „apă”. Această doctrină a lui Paracelsus este 
foarte asemănătoare cu antica doctrină a lui Tales, şi cu 
vechea învățătură brahmană din India, potrivit căreia lu- 
mea s-a ivit dintr-un ou (vorbind alegoric), ouat în apă 
(sufletul) de către Brahm (înţelepciunea). Se susține că 
prin descompunerea acestei esențe s-a format 0 „vâscozi- 
tate” care conținea germenii vieții, din care, prin generatio 
aequivoca, s-au format mai întâi organismele inferioare, şi 
apoi cele superioare. 

Vedem aşadar că doctrina lui Paracelsus seamănă 
mult cu cea susținută de Haeckel si Darwin, cu diferența, 
totuşi, că Paracelsus consideră formele, care evoluează 
continuu, ca vehicule necesare unui principiu spiritual 
viu, care evoluează continuu în căutarea unor moduri su- 
perioare de manifestare. Din contra, multi dintre filozo- 
fii speculativi moderni consideră principiul inteligent al 
vieţii ca neexistând şi viaţa ca fiind doar o manifestare a 

activităţii chimice şi fizice a materiei moarte, aflată într-o 
stare de dezvoltare incomprehensibilă şi lipsită de cauze. 


Potrivit relatării biblice, Dumnezeu a creat anima- 
lele mai înainte de a-l crea pe om. Elementele animale, 
instinctele şi dorinţele au existat înainte ca Duhul Sfânt 
să le lumineze şi să le confere omului. Sufletul animal al 
omului derivă din elementele cosmice animale, iar regnul 
animal este aşadar tatăl omului animal. Dacă omul este 
asemenea tatălui său animal, el seamănă cu un animal; 
dacă el este asemenea Duhului Sfânt, care îi poate lumina 
elementele animale, el este asemenea unui zeu. Dacă 
rațiunea lui este absorbită de instinctele sale animalice, 
aceasta devine rațiune animală; dacă rațiunea se ridică 
deasupra dorințelor lui animale, devine angelica. 

Dacă un om se hrăneşte cu carnea unui animal, car- 
nea animalului devine carne de om; dacă un animal se 
hrăneşte cu carne de om, aceasta din urmă devine came 
de animal. Omul a cărui rațiune este absorbită de dorinţele 
sale animalice, este un animal, iar dacă raţiunea lui ani- 
malică se contopeşte cu înţelepciunea, el devine înger. 

Omul animal este fiul elementelor animalice din 
care s-a născut sufletul lui, iar animalele sunt oglinzile 
omului. Toate elementele animalice care se află în lume 
există şi în sufletul omului, şi de aceea caracterul unui om 
poate fi asemănător celui al unei vulpi, al unui câine, al 
unui şarpe, al unui papagal etc. 

Prin urmare, omul nu trebuie să fie surprins că ani- 
malele posedă instincte animalice asemănătoare cu ale lui; 
mai degrabă s-ar putea ca animalele să fie surprinse, vă- 
zând că fiul lor (omul animal) seamănă atât de mult cu ele. 
Animalele îşi urmează instinctele lor animalice şi, proce- 
dând astfel, ele acționează şi se situează la un nivel atât de 
înalt în Natură pe cât le este permis, şi în felul acesta nu 

coboară din poziţia la care se află; numai omul animal este 
acela care poate cobori sub nivelul brutei. Animalele pot 
iubi şi uri în funcţie de atracția sau repulsia exercitată asu- 
pra elementelor lor animalice; câinele iubeşte un alt câine 
şi urăşte pisica, iar bărbaţii şi femeile sunt atraşi unii către 
ceilalți datorită instinctelor lor animalice, şi îşi iubesc co- 
piii din aceleaşi motive pentru care animalele îşi iubesc 
puii — dar o asemenea iubire este o iubire animalică, ea îşi 
are scopurile şi recompensele ei, dar moare atunci când 
elementele animalice mor şi ele. 

Aşadar, un om poate acționa ca un câine, dar un 
câine nu poate acţiona ca un om. Omul poate învăţa de la 
animale pentru că acestea sunt părinţii lui, dar animalele 
nu pot învăţa nimic folositor de la oameni. Păianjenul ţese 
o pânză mai fină decât omul, iar albinele clădesc case mai 
frumoase; omul poate învăţa să alerge de la cal, să înoate 
de la peşte, şi să zboare de la vultur. Lumea animală în- 
vata de la Natură şi este împărțită în mai multe clase şi 
specii, pentru a putea să înveţe toate lucrurile naturale. 

Fiecare specie are forme care diferă de cele ale altor 
specii, aşa încât ea poate învăţa acea lucrare pentru care 
este adaptată de natură, dar Omul, luat ca un întreg, po- 
sedă doar o singură formă şi nu este împărțit în mai multe. 
Prin urmare, sufletul animalic al Omului nu este nici el 
divizat; în schimb, în el sunt combinate toate elementele 
animalice din care rațiunea Omului alege ce doreşte. 

Omul căruia îi place să ducă o viață animalică, 
este un animal condus de instinctul său animalic inte- 
rior. Aceleaşi (influenţe) ale stelelor care îl fac pe lup să 
omoare, pe câine să fure, pe pisică să ucidă, pe pasăre 
să cânte etc. îl fac pe om un cântărej, un mâncăcios, un 
vorbăreţ, un îndrăgostit, un criminal, un tâlhar, sau un hot. 
Acestea sunt atribute animalice, şi ele mor odată cu ele- 
mentele animalice de care aparțin; însă principiul divin 

din om — care face din el o ființă umană, si prin care el 
se deosebeşte cu totul de animale — nu este un produs al 
pământului, şi nici nu este generat de regnul animal, ci 
vine de la Dumnezeu; este Dumnezeu, şi este nemuritor, 
căci, provenind dintr-o sursă divină, el nu poate fi altfel 
decât divin. 

Aşadar, omul ar trebui să trăiască în armonie cu pă- 
rintele său, şi nu cu elementele animalice ale sufletului 
său. Omul are un Tată veşnic, care îl trimite să trăiască şi 
să câştige experienţă în principiile animalice, dar nu pen- 
tru a fi absorbit de ele, pentru că atunci omul ar deveni un 
animal, în timp ce principiul animalic nu ar avea nimic de 
câştigat, şi astfel se va îndrepta individual spre o anihilare 
rapidă. (De Fundamento Sapientiae) 

GENEZA OMULUI 


Omul este o ființă alcătuită din trei elemente sau 
forte distincte: Spirit, Suflet şi Materie. Fiecare element 
(din acestea trei) este vizibil şi tangibil ființelor care tră- 
iesc exclusiv în el, sau în a căror componenţă respectivul 
element predomină.! Spiritul este perceptibil existentelor 
spirituale, iar gândurile muritorilor apar vizibile şi mate- 
riale spiritelor. Esenţa sufletului, cu formele şi curenţii ei, 
poate fi văzută şi simțită de Elementali şi de ființele care 
trăiesc în sfera sufletului; ei sunt de asemenea capabili să 
citească gândurile mai putin subtile şi spirituale, şi percep 
stările de spirit ale oamenilor provocate de culori, ca şi 
efectele lor în aura ființelor umane. Ei nu pot, totuşi, să 
perceapă lucrurile divine şi spirituale. Materia, în starea 
în care noi o cunoaştem, este văzută şi simțită cu ajutorul 


' Astfel Gnomii pot vedea tot ce se întâmplă în interiorul scoarței 
pământului care înconjoară planeta noastră, scoarța aceasta fiind 
pentru ei asemenea aerului. Ondinelor le prieşte lumea apelor în 
care respiră, Silfilor, aerul iar Salamandrelor, focul. Persoana în 
a cărei organizare sufletească predomină elementul pământ va fi 
atrasă de minerit, pentru care manifestă înclinații; omul în al cărui 
suflet predomină elementul apă, şi spre care se simte atras, va fi un 
bun marinar, etc. 

simţurilor fizice, însă fiinţelor care nu posedă asemenea 
simțuri, lucrurile materiale le sunt tot atât de invizibile si 
intangibile cum sunt lucrurile spirituale pentru cei ce nu 
şi-au dezvoltat puterea percepţiei spirituale. 

Esenţa spirituală a omului provine din prima ema- 
nație a lui Dumnezeu. Ea este înzestrată cu înțelepciune şi 
putere divină, şi dacă elementele din care este constituit 
omul normal devin conştiente că posedă asemenea daruri, 
şi înţeleg care sunt puterile lor şi cum să le folosească, 
atunci cel care le posedă va fi, ca să spunem aşa, un su- 
praom, şi, pe bună dreptate, va fi numit Fiinţă divină, sau 
Fiu al Atotputernicului. 

Ori de câte ori este conceput un copil, un cuvânt 
purcede de la Dumnezeu asemenea unei raze şi înzes- 
trează viitoare făptură cu Spirit. Totuşi, acest Spirit nu 
este absorbit imediat de copilul nou născut, ci se încar- 
nează treptat, pe măsură ce ființa omenească creşte şi îşi 
dezvoltă raţiunea şi inteligenta.? Multi oameni trăiesc, se 
căsătoresc şi mor fără a ajunge vreodată să intre pe deplin 
în posesia acestei raze divine de înţelepciune (sau fără să 
stabilească o legătură strânsă cu ea) care, doar ea, îi poate 
transforma în ființe omeneşti nemuritoare. Deşi puterile 
şi esentele, care urmează să pregătească sufletele aces- 
tora, pot fi mai rezistente, în formele lor, decât trupurile 
lor fizice, totuşi aceste puteri vor slăbi, iar aceste esențe 


* Acest lucru nu trebuie înțeles ca şi cum un spirit în formă ome- 
nească ar aştepta să intre în trupul copilului pe măsură ce acesta 
creşte, ci că elementul spiritual se dezvoltă treptat şi devine activ 
în copil, în măsura în care instrumentul uman prin care el doreşte 
să acţioneze îi permite să-şi manifeste această activitate. Spiritul 
pur nu are formă. 

se vor descompune la timpul potrivit in elementele care 
e compun, căci nimic nu durează la nesfârşit în afară de 
Spiritul lui Dumnezeu, care începe să se manifeste în om 
2rin asimilarea esentelor mai subtile ale sufletului. 

Dacă o asemenea asimilare nu se produce — altfel 
spus, dacă individul, în timpul vieții sale, nu devine în- 
-elept, bun şi iluminat spiritual — raza divină se întoarce, 
>dată cu moartea persoanei, la sursa de unde a venit, iar 
>ersonalitatea” individului va rămâne doar ca o urmă in 
lumina astrală. 

În om există două feluri de inteligenţă: inteligenţa 
umană şi inteligenţa animală. Numai inteligența umană 
se poate uni cu spiritul. Rațiunea inferioară sau animală — 
oricât de mult ar cunoaşte în privinţa aspectelor exterioare 
ale lucrurilor, şi oricât de versată ar fi în logică şi filozo- 
ie — este complet neputincioasă, fiindcă va fi respinsă de 
spiritul adevărului; iar acela care păstrează formele neal- 
terate, prevenind destrămarea şi întoarcerea lor în haos, 
este doar spiritul de viata. 

Spiritul pur n-are personalitate, ci există impersonal 
în Dumnezeu şi ca Dumnezeu, şi fiecare naştere face să 
apară o nouă persoană, dar nu şi o nouă rază spirituală. 
Spiritul impersonal supravieţuieşte, dar personalitatea 
omului se poate pierde. Numai elementele din personali- 
tatea lui care vor fi absorbite de spirit vor putea supravie- 
tui. Cimentul care uneşte sufletul cu spiritul este iubirea, 
şi de aceea iubirea înflăcărată pentru divinitate este cel 
mai înălțător bun pe care îl poate realiza un om muritor. . 

Esenţa sufletului omenesc este alcătuită din influ- 
entele eterice sau astrale care provin din sufletele lumii, 


“Există o diferenţă între individualitate şi personalitate, personali- 
tatea fiind o mască schimbătoare pe care o poartă individul. 

planetelor şi stelelor, in special din sufletul planetei pe 
care locuieşte. Sufletul oricărui om şi al oricărui animal 
are caracteristici proprii, care îl deosebesc de celelalte su- 
flete; la fel, „sufletul” fiecărei planete, al fiecărui soare, al 
fiecărei lumi are caracteristici proprii, şi el emite influenţe 
benefice sau distructive pe care le răspândeşte în spațiul 
cosmic, acționând astfel asupra Microcosmului omului şi 
producând, în cele din urmă, rezultate vizibile. 

Aceste elemente astrale sunt organizatoarele sufle- 
tului uman. Ele sunt constructorii templului în care locu- 
ieşte spiritul, iar sufletul omenesc, fiind stimulat de ele, 
atrage prin intermediul unor procese fiziologice elemente 
ale pământului, şi formează ţesuturi, muşchi şi oase, şi de- 
vine vizibil şi tangibil pentru ființele alcătuite asemănător 
trupului material sau animal al omului.* 

Din acest motiv omul poate fi considerat ca fiind o 
ființă dublă — un om vizibil şi un om invizibil uniţi prin 
suflet. Omul vizibil constă din acele elemente iniţial invi- 
zibile care devin vizibile în forma sa, omul invizibil fiind 
constituit din sentimente şi gânduri a căror origine se află 
în Macrocosm, iar lumina lor se reflectă şi se imprimă în 
materie. 

Omul este, aşadar, chintesenta tuturor elementelor şi 
un fiu al universului sau o copie în miniatură a Sufletului 
său, şi orice există sau se întâmplă în univers, există şi 
se întâmplă în alcătuirea omului. Mulțimea forțelor şi 


* Anatomistii, fiziologii şi alti oameni de ştiinţă care pretind că 
ştiu totul despre constituția omului doar pentru că au studiat orga- 
nizarea trupului, şi care neagă existenţa sufletului şi a spiritului, 
cunosc doar o parte - şi de fapt cea mai putin importantă - a con- 
stitutiei esențiale a omului. 

esentelor ce acționează pentru a constitui ceea ce numim 
.omul” este aceeaşi ca si mulțimea forţelor şi puterilor a 
ceea ce, la o scară infinit mai mare, se numeşte Univers, şi 
orice lucru din Univers se reflectă în om şi poate intra în 
conştiinţa acestuia. Această circumstanta permite omului 
care se cunoaşte pe sine însuşi să cunoască Universul, şi 
să perceapă nu numai ceea ce există invizibil în Univers, 
dar să prevadă şi să prezică întâmplări viitoare. De rela- 
tia strânsă dintre Univers şi Om depinde armonia datorită 
căreia Infinitul se leagă strâns de Finit, şi imensitatea de 
zot ce este mic. Este lanţul de aur al lui Homer, sau inelul 
lui Platon 3. 

Scopul existenței omului este restabilirea armoniei 
de la începuturi, care a existat între Dumnezeu şi Om 
înainte de producerea separării ce a tulburat echilibrul şi 
a făcut ca prima emanatie a esenței divine să fie atrasă 
de cea de-a treia emanatie materială şi să se scufunde în 
materie. Pentru a restabili această armonie, Omul poate 
face ca voinţa lui Dumnezeu să-şi găsească expresia per- 
fectă în Natură, şi de aceea Natura se va spiritualiza şi 
Macrocosmul se va apropia de perfecțiune. 


* Această doctrină a lui Paracelsus seamănă cu cea propovăduită 
de brahmanii şi yoghinii din Orient, dar poate că nu ar trebui s-o 
considerăm ca derivată din aceasta din urmă, fiindcă un adevăr 
veşnic poate fi recunoscut de un vizionar fie el din Orient, sau 
din Occident, iar două sau mai multe persoane luminate spiritual 
pot percepe acelaşi adevăr, independent una de cealaltă, şi să-l de- 
scrie fiecare în felul său. Termenii Microcosm şi Macrocosm sunt 
identici în înțelesul lor cu termenii Microprosop şi Macroprosop 
sau „Faţă Scurtă” şi „Faţă Lungă” din Kabbala (A se vedea si 
Papus, Kabbala, doctrina secretă a Occidentului, trad.rom. Radu Duma, 
Editura Herald, Bucureşti, 2003). 

Calitățile şi temperamentele oamenilor pot fi dez- 
voltate, într-o anumită măsură, independent de mediul în- 
conjurător, prin puterea lui Ens seminis (forţa formatoare a 
materiei). Adam şi Eva (esenţa spirituală duală masculină 
şi feminină) şi-au primit trupurile prin „creaturi” (esențe 
elementale sau astrale), prin Ens seminis; prin acest ajutor 
neîncetat, bărbații şi femeile vor exista până la sfârşitul 
lumii. Chiar dacă n-ar fi existat planete, nici stele, şi dacă 
nimic n-ar fi căpătat vreodată existenţă, totuşi copiii lui 
Adam şi ai Evei s-ar fi născut, şi ar fi avut temperamente 
specifice: unul ar fi fost melancolic, altul coleric, al treilea 
sangvin sau irascibil etc. Asemenea calități ale oameni- 
lor provin de la Ens proprietatis, şi nu de la nişte influenţe 
astrale, fiindcă temperamentele, gusturile, înclinațiile şi 
talentele nu sunt o parte a corpului; altfel spus, ele nu îi 
dau acestuia nici înfăţişare, nici culoare şi nici formă — 
acestea sunt atribute ale lui Ens proprietatis.° 

Deşi Microcosmul şi Macrocosmul se află într-o re- 
latie reciprocă, asemenea relaţiei dintre puiul din ou şi al- 
buşul care îl înconjoară, totuşi acţiunea Macrocosmului 
asupra Microcosmului este doar o condiție externa de 
viata, numită de Paracelsus, Digest. Nici un om sau nici 
o ființă muritoare nu poate exista fără influenţa astrelor, 
dar nu-şi capătă existență prin ele. O sămânță aruncată 
în pământ poate creşte şi da naştere unei plante, dar acest 
lucru nu ar fi fost posibil dacă soarele nu ar acționa asupra 
ei, şi nici solul n-ar putea să creeze o sămânță de la sine, 
oricât de mult ar fi strălucit soarele asupra lui. Paracelsus 
é Ce altceva înseamnă „Ens proprietatis” decât monada spirituală 
care se reîncarnează, şi continuă să posede toate gusturile, înclina- 


țiile, talentele şi temperamentul acumulate în timpul existentelor 
ei anterioare ca ființă individuală. 

explică originea calităților condiţiilor exterioare de viata, 
susținând că ele au apărut în urma atractiilor reciproce si 
interacțiunilor dintre Macrocosmos şi Microcosmos şi 
prin armonia ambelor sfere (firmamentul inferior şi cel 
superior), fiecare fiind formată în funcție de cealaltă. Baza 
comună a ambelor sfere — care este, ca să spunem aşa, 
receptacolul comun al germenilor — se numeşte Limbus. 


Omul fiind format din Limbus — iar Limbusul fiind 
universal şi, prin urmare, mama tuturor lucrurilor — re- 
zultă că toate lucrurile, inclusiv omul, au aceeaşi origine, 
şi fiecare lucru este atras către originea sa, în virtutea 
acestei relații mutuale. 

Dacă omul n-ar fi format astfel, adică din întreg şi 
din toate părțile sale, şi dacă fiecare om ar fi făcut dintr-o 
singură parte separată de lume şi esenţial distinctă de cele- 
lalte (parti ale lumii), el nu ar mai fi capabil să primească 
influențele care rezidă în întreg. Dar sufletul lumii celei 
mari are aceleaşi diviziuni, proporții şi parti ca si sufle- 
tul omenesc, iar trupul material al omului primeşte trupul 
material al Naturii, în acelaşi sens în care fiul primeşte 
«sângele» tatălui său. 


O relaţie asemănătoare celei existente între Macro- 
cosm şi Microcosm există între bărbat şi femeie, între fe- 
meie şi uter, între uter şi fetus. 


Întregul Microcosm este potenţial conţinut în Liquor 
Vitae, un fluid nervos comparabil cu substanța cerebrală 
fluidică şi în care sunt conţinute natura, calitatea, caracte- 
Tul şi esenţa ființelor. Acest fluid eteric vital din om poate 
fi considerat un om invizibil sau ascuns — cu alte cuvinte, 
dublura eterică sau reflexia sa. (De Generatio ominis) 

Şi Paracelsus continuă să explice: 


Din această aură a nervilor sau liquor vitae, în pro- 
cesul de creare a omului, semen-ul (sămânţa) se separă 
într-un mod comparabil cu separarea spumei de lichidul 
care fermentează, sau asemenea chintesentei (cel de-al 
cincilea principiu) tuturor lucrurilor care se separă de ele- 
mentele inferioare. Acest semen nu este, totuşi, sperma 
sau fluidul seminal vizibil al omului, ci, mai degrabă, un 
principiu semi-material conţinut în spermă, sau aura se- 
minalis, căreia sperma îi serveşte drept vehicul. Sperma 
fizică este o secreție a organelor fizice, în timp ce aura 
seminalis este un produs (sau emanatie) al liquor vitae. Ea 
se dezvoltă (cu ajutorul acestuia din urmă) în acelaşi fel 
în care focul apare din lemn, în care, într-adevăr, nu există 
foc, dar din care pot să apară căldura şi focul. Această 
emanatie (sau separare) se produce printr-un fel de mis- 
tuire datorată căldurii interioare, care, pe toată perioada 
virilitatii, se poate produce în bărbat la apropierea de o 
femeie, fie cu gândurile îndreptate spre ea, sau în con- 
tact direct cu ea, în acelaşi mod în care o bucată de lemn 
expusă la un fascicul de raze solare concentrate poate fi 
făcută să se aprindă. 

Toate organele sistemului uman, ca şi toate pute- 
rile şi eforturile lui contribuie în acelaşi fel la producerea 
semenului, iar esentele tuturor sunt conţinute in liquor 


vitae, a cărui chintesență este aura seminalis, şi aceste 
organe şi activităţi fiziologice sunt reproduse în fetus, 
din această licoare. Aşadar, ele sunt conţinute germinal 
în fluidul seminal, care este necesar pentru reproducerea 
organismului uman. Semenul este, cu alte cuvinte, esența 
trupului omenesc, conţinând toate organele acestuia din 


urmă într-o formă ideală. 

De altfel Paracelsus face o distincţie între Sperma ca- 
gastricum Şi Sperma iliastricum, prima fiind produsul imagi- 
natiei (gândul), iar ultima un extract direct din Misterium 
magnum. 


Femeia fiind, totusi, mai apropiata de Natura, asi- 
gură solul în care sămânța bărbatului găseşte condiţii 
corespunzătoare pentru a se dezvolta. Ea hrăneşte, dez- 
voltă şi face să se coacă sămânţa, fără ca ea însăşi să pro- 
ducă vreo sămânță. Bărbatul, deşi se naşte din femeie, nu 
derivă niciodată din femeie, ci întotdeauna din bărbat. 

Cauza interacțiunii mutuale a celor două sexe este 
atracția lor.reciproca. Tendintele bărbatului îl determină 
să gândească şi să facă speculaţii, speculaţiile dau naş- 
tere dorinţei, dorința devine pasiune, pasiunea acţionează 
asupra imaginaţiei, iar imaginaţia lui creează semenul. De 
aceea Dumnezeu a pus semenul în imaginația bărbatului, 
şi a plantat în femeie dorința de a fi atrasă de bărbat. 
Matricea conţine o puternică forță de atracție pentru se- 
men, asemănătoare puterii magnetului care atrage oţelul. 

Relaţia existentă între Macrocosm şi Microcosm 
îşi află asemănarea în relația dintre trupul femeii şi uter. 
Acesta din urmă poate fi considerat ca un Microcosm 
într-un Microcosm. După cum semenul bărbatului con- 
tine potential toate organele trupului părintelui, tot astfel 
în uter sunt conţinute potenţial toate atributele trupului 
femeii. Întregul trup al bărbatului este conţinut potenţial 
în semen, şi întregul trup al mamei este solul în care vii- 
torul om este făcut spre desăvârşire, fiindcă toate esentele 
şi forţele trupului ei sunt concentrate în uter, şi acolo, în 
special, puterea imaginației ei este mai activă. 

Astfel, Omul este produsul unui fluid secundar, în 
timp ce Macrocosmul este produsul unui fluid primordial, 

şi aşa cum la începutul creaţiei Spiritul lui Dumnezeu se 
mişca peste suprafața apelor (sufletul), tot astfel spiritul 
omului, răspândit în întregul organism al omului, se mişcă 
peste fluidul (seminal) din care se dezvoltă forma umană. 
Spiritul lui Dumnezeu este elementul care dă viaţă şi 
spiritualizează procesul de procreatie. Însă fetusul uman 
trece în uter printr-o existență asemănătoare animalului, şi 
el primeşte spiritul ceva mai târziu. 


Faptul că semenul este format din toate părțile tru- 
pului în proporție egală, explică de ce unele persoane se 
pot naşte fără anumite organe. Dacă, din anumite cauze, o 
parte sau alta a organismului uman nu participă la forma- 
rea semenului, esența acelei parti va lipsi la constituirea 
fluidului seminal şi nu va putea reproduce partea cores- 
punzătoare în matrice.” Dacă, din alte cauze, o parte din 
organismul tatălui produce o cantitate dublă de semen, 
copilul s-ar putea naşte cu un număr mai mare de membre. 

După cum imaginaţia bărbatului contribuie la pro- 

cesul de producere a semenului, tot astfel imaginaţia 
mamei exercită o mare influență asupra dezvoltării fetu- 
sului, şi pe acest fapt se bazează asemănarea dintre copii 
şi părinți. 
7 S-ar putea obiecta că, dacă acest lucru ar fi adevărat, un om care 
şi-a pierdut piciorul, ar putea da naştere numai la copii cu un sin- 
gur picior, dar un asemenea raționament superficial s-ar datora 
neintelegerii adevăratei naturi a omului. Omul invizibil este omul 
esenţial, trupul fizic fiind doar expresia lui exterioară. Dacă tru- 
pului fizic îi lipseşte un membru, nu înseamnă că acest membru 
îi lipseşte şi trupului-suflet. Dar dacă este vorba de o malformatie 
congenitală, ca de exemplu, un număr mai mare de degete la mână 
sau la picior, ele se găsesc în forma astrală ca şi în trupul fizic, iar 
asemenea malformații se pot reproduce în copil. 


8 Această putere creatoare şi formatoare a imaginației poate fi fo- 
losită avantajos în scopul de a produce după dorință descendenţi 

Nasterea gemenilor sau nasterile multiple se produc 
atunci când uterul atrage semenul cu mai mult decât o sin- 
gură sorbitură. Puterea de atracție pe care uterul o exercită 
asupra aurei seminale este atât de mare, încât, la contactul 
cu fluidul spermatic al animalelor, ea îl poate absorbi şi 
astfel pot să se nască monstri.? 


Se poate spune că imaginația tatălui declanşează 
puterea creatoare necesară pentru a da naştere unei ființe 
umane, iar imaginația mamei procură materialul pentru 
formarea şi dezvoltarea ei”, dar nici tatăl şi nici mama nu 
sunt părinții omului spiritual, căci germenul acestuia pro- 
vine din Mysterium magnum, şi Dumnezeu este tatăl lui. 
Părinţii nu-i înzestrează pe copii cu rațiune, cu toate că ei 
pot înzestra copilul cu un trup în care principiul rațiunii 
poate fi capabil sau nu să acționeze." 


de parte bărbătească sau femeiască. Dacă dorința sau pasiunea, şi, 
in consecinţă, imaginația femeii este mai puternică decât cea a băr- 
batului, în urma concepției se va naşte un exemplar de sex masculin. 
Dacă, în asemenea situații, imaginația bărbatului este mai puternică 
decât cea a femelei, se va naşte un exemplar de sex feminin. 

* Poate va fi dificil să dăm un exemplu care să confirme această 
afirmație, dar nici un exemplu care s-o contrazică. Trebuie să ţinem 
seama că Paracelsus nu se ocupa doar de trupurile materiale, vizibile 
şi tangibile, ci şi cu esenţa sufletului, care poate să apară sau nu 
într-o formă tangibilă. 

Efectele imaginaţiei mamei asupra dezvoltării fetusului sunt cu- 
noscute de oameni. Buzele de iepure, acefaliile, alunitele etc., pot 
apărea ca efecte ale unei imaginatii bolnăvicioase. 

‘' Dacă un copil, aşa cum se întâmplă adesea, manifestă aceleaşi 
gusturi, talente şi înclinații ca acelea ale tatălui sau ale altor mem- 
bri ai familiei, nu înseamnă neapărat că aceste gusturi etc. au fost 
moştenite de la părinții lui, şi adesea se întâmplă contrariul. O ase- 
mănare a gusturilor etc. între copil şi părinții lui ne va arăta mai 
degrabă că monada, care şi-a dezvoltat aceste tendinţe într-o în- 
carnare anterioară, a fost atrasă de o anumită familie pe baza unei 

Rațiunea este dreptul natural înnăscut al fiecărei fi- 
inte umane; ea este eternă şi perfectă şi nu are nevoie sa 
fie educată în copil, dar ea poate fi învinsă şi eliminată de 
dogmatism. 

Acumulările intelectuale sunt perisabile, iar memo- 
ria trebuie educată, căci adesea ea se pierde mai repede la 
bătrâneţe, sau în urma unor boli cerebrale, decât se dez- 
volta in tinerete.12 Copiii pot mosteni de la părinţii lor 
puterea de a-si folosi ratiunea, dar ei nu mostenesc rati- 
unea însăşi, fiindcă rațiunea este un atribut al Spiritului 
Sfânt. Omul nu-şi pierde rațiunea, dar el poate fi pierdut 
de ea, fiindcă raţiunea este un principiu universal ce nu 
poate fi stăpânit sau monopolizat de nici un om”. 


CONSTITUȚIA OMULUI 


Potrivit lui Paracelsus, omul este alcătuit din şapte 
principii, sau, pentru a ne exprima mai corect, din şapte 
modificări ale unicei esențe primordiale. Acestor modi- 
ficări, pe care le reproducem mai jos, le alăturăm şi terme- 
nii orientali pentru o mai bună înţelegere. 


1. Corpul Elementar (Corpul Fizic — Sthula Sharira); 
2. Archeus (Mumia — Forţa Vitală — Jiva); 

3. Corpul Sideral (Corpul Astral — Linga Sharira); 

4. Sufletul Animal (Corpul Elementar — Kama Rupa, 


Sukshma Sharira); 


asemănări existente deja între gusturile proprii cu cele ale viitorilor 
părinți. 

12 Sunt cunoscute numeroase cazuri în care persoane foarte bine 
înzestrate intelectual ajung la bătrânețe să nu mai ştie aproape 
nimic din cele învăţate; alţii, ca urmare a unei boli, şi-au pierdut 
întreaga memorie, şi au fost nevoiţi să înveţe să citească din nou, 
începând cu alfabetul. 

5. Sufletul Rational (Sufletul uman — Karana Sharira 
— Manas); 

6. Sufletul Spiritual (Sufletul spiritual — Buddhi); 

7. Omul noului Olimp (Spiritul — Divinul Atma — 
Divinitatea personală). 

În tratatele Philosophia Sagax şi Explicatio Astronomia, 
Paracelsus descrie pe larg aceste şapte principii.: 


Viaţa omului este un efluvium astral sau amprentă 
balsamică, un foc ceresc nevăzut, o esenţă închisă, sau 
un spirit. Nu avem termeni mai potriviti pentru a o putea 
descrie. Moartea omului nu este altceva decât retragerea 

"serului vital, dispariția balsamului vital, stingerea lumi- 
nii naturale, o reintrare în matricea mamei. Omul natural 
posedă elementele Pământului, şi Pământul îi este mamă, 
iar el intră din nou în ea şi îşi pierde trupul de carne; însă 
omul real va renaşte iarăşi în ziua învierii lui într-un alt 
trup spiritual şi glorificat (De Natura Rerum). 


Iar în altă parte adaugă: 


Omul exterior nu este omul real, căci omul real este 
sufletul aflat în legătură cu Spiritul Divin. Sufletul este 
umbra trupului iluminat de spirit, şi care se aseamănă 
omului. El nu este nici material, nici imaterial, dar se im- 
părtăşeşte din natura fiecăruia. 


i Vorbind despre ziua învierii, Paracelsus face aluzie la marele 
mister din Apocalipsa lui loan. Expresia ,,natural” este înşelătoare, 
fiindcă, dintr-un anumit punct de vedere, tot ce există este natural. 
Însă Paracelsus foloseşte acest termen pentru a indica o stare ce 
aparține Naturii în aspectul ei inferior, în sensul că aceasta nu este 
cu totul dincolo de înțelegerea noastră. 

= Omul interior (sideral) este alcătuit din acelaşi 
Limbus ca şi Macrocosmul, şi de aceea el poate să se 
împărtăşească din întreaga înţelepciune şi din cunostin- 
tele existente în Macrocosm. El poate căpăta cunoştinţe 
de la toate creaturile, îngerii şi spiritele, şi învaţă să le în- 
teleaga atributele. El poate învăţa de la Macrocosm sem- 
nificatia simbolurilor (formele) de care este înconjurat, în 
acelaşi fel în care îşi însuşeşte limba părinților săi; sufletul 
fiecărui om este chintesenta tuturor lucrurilor din creație 
şi este conectat afectiv cu întreaga Natură; prin urmare, fi- 
ecare schimbare produsă în Macrocosm poate fi percepută 
de esența eterică ce îi înconjoară spiritul, şi poate ajunge 
la cunoştinţa şi înţelegerea omului. 

Omul este un spirit şi are două corpuri strâns legate 
între ele: un corp elementar şi unul sideral. Aceste două 
corpuri împreună formează omul. Când omu! moare, cor- 
pul său elementar se întoarce la elementele Pământului; 
Pământul absoarbe în totalitate cele trei principii inferi- 
oare ale omului, şi din forma corpului nu mai rămâne ni- 
mic. Părțile mai materiale ale trupului sideral sunt supuse 
unei descompuneri asemănătoare. 

Acest trup este alcătuit din elemente astrale şi nu de- 
pinde de substanţele fizice. El este supus influențelor pla- 
netare şi, după cum corpul elementar se descompune în 
elementele din care a fost alcătuit, tot aşa forma astrală se 
va descompune, la timpul potrivit, în elementele siderale 
aparținând substanţei sale. Corpul sideral rămâne în apro- 
pierea corpului fizic, ce se descompune, până când se va 
descompune şi el sub acţiunea influențelor astrale. Cele 
două corpuri au fost asociate în timpul vieţii lor, şi vor 
fi despărțite doar de moarte. De aceea ele rămân natural 
apropiate — unul în groapă, celălalt în aer — încă o vreme 
după ce a survenit moartea, până când îşi pierd elementele 
ce le alcătuiesc. 

Descompunerea corpului elementar necesita un oa- 
recare timp, in functie de caracteristicile lui si de caracte- 
risticile mediului înconjurător; în mod asemănător, corpul 
sideral se va descompune mai încet sau mai repede, în 
funcţie de coeziunea particulelor lui, şi de calitatea şi in- 
tensitatea influențelor astrale ce acționează asupra sa. 

Corpul elementar este material; corpul sideral este 
invizibil şi intangibil pentru noi, dar vizibil şi tangibil 
pentru acele ființe care au o natură asemănătoare aces- 
tuia. Corpul elementar nu se poate mişca de la sine din 
locul unde a fost depus după moarte, însă corpul sideral 
se poate deplasa spre locurile unde este puternic atras de 
dorințele sale. Dacă nu există lucruri care să-l atragă, el 
va rămâne alături de corpul elementar; dar dacă se simte 
atras spre alte locuri, el va fi predispus să frecventeze lo- 
cuinta pe care a ocupat-o în timpul vieții, fiind atras acolo 
de obiceiurile şi modul de viata de atunci. Fiind lipsit de 
rațiune şi de judecată, el nu are discernământ în astfel de 
lucruri şi urmează orbeşte atracțiile din trecut. 

Corpul sideral devine vizibil în anumite condiţii 
(mediumice), putând fi zărit, de pildă, în locurile unde pa- 
timile sale anterioare (invidia, avaritia, cdinta, răzbunarea, 
egoismul, pofta carnală etc.) îl atrag, şi poate să rămână în 
asemenea locuri până când se descompune şi piere. Dacă 
cineva afirmă că a văzut duhul unei persoane decedate, 
putem considera că el a văzut trupul sideral al unei astfel 
de persoane, dar este greşit să credem că stafia este omul 
real, fiindcă o vedenie nu este altceva decât cadavrul side- 
ral ce se iveşte în anumite împrejurări. Asemenea cadavre 
pot fi văzute ca imaginea omului reflectată într-o oglindă, 
până când ele dispar, iar forma unuia poate să dureze mai 
mult decât a altuia. 


“+ Ultimele gânduri şi dorințe ale unui muribund, precum şi inten- 


sitatea lor, pot în mare măsură să determine locul unde va fi atras 
un asemenea corp sideral. 

Practica numită Nigromantia ne învață cum să ne 
comportam fata de asemenea forme. Ea ne arată care sunt 
obiceiurile şi instinctele, atributele şi particularitatile lor, 
pentru ca noi să putem afla cu ajutorul lor secretele per- 
soanelor cărora aceste umbre le-au aparținut. După cum 
imaginea unui om într-o oglindă ni-l înfăţişează aşa cum 
este, şi îi imită toate mişcările şi gesturile, tot astfel, prin 
observarea trupului sideral al unei persoane decedate, 
noi putem obține informaţii în legătură cu înfăţişarea de 
odinioară, ca şi cu faptele şi modul ei de comportare, şi 
putem afla cine a fost persoana respectivă, şi unde a lo- 
cuit ea. (Philosophia Sagax. lib. 1; Probativ in Scientiam 
Nigromanticam)!5 


Paracelsus îi ridiculizează pe exorcişti, precum şi pe 
cei care se roagă şi fac slujbe pentru cei morţi, deoarece, 
spune el: 


Aceştia vor să silească un cadavru sideral să vor- 
bească, atunci când, de fapt, nici un cadavru nu poate 
vorbi; în cel mai bun caz, ei pot obține (de la acest cada- 
vru) o informație care, în realitate, nu este decât reflecta- 
rea propriilor lor gânduri. Ei socotesc în chip smintit că 
pot aduce, prin cucernicia lor, un trup neînsuflețit într-o 
stare de existență cerească. 


Despre cei care invocă spiritele, Paracelsus spune: 


Ei încearcă să invoce trupurile siderale, dar ei nu 
ştiu că încearcă imposibilul, fiindcă asemenea corpuri nu 
posedă simţuri şi nu pot fi invocate. Consecința este că 


5 Rezultă că fenomenul „spiritismului modern” nu e o descoperire 
recentă, căci a fost cunoscut şi explicat cu mult timp înainte. 


98 


ANTROPOLOGIE 


diavolii pun stapanire pe asemenea corpuri siderale si le 
joacă feste invocatorilor. Asemenea diavoli pot pune stă- 
pânire şi pe o persoană in viata, mai uşor influentabila, 
manipulând-o după bunul lor plac, şi făcând-o să comită 
tot felul de nebunii şi de crime. Dacă ei reuşesc să facă 
acest lucru cu sufletul unui om in viata, cu atât mai uşor 
le va fi să pună stăpânire pe sufletul unui decedat, care nu 
mai are puterea spirituală de a se împotrivi. Aşadar, aceşti 
invocatori de spirite nu au de-a face în realitate cu spiritele 
celor morți, ci cu puterile răului şi cu părinţii minciunii.!$ 


Elementarii sunt ființe care pot produce aşa zisele 
„manifestări fizice”, sau pot face să apară şi să dispară 
obiecte, sau să arunce cu pietre etc. Într-un fragment inti- 
tulat De sagis et earum operibus („Despre vrăjitori şi practi- 
cile lor”, cap.VIII) el afirmă în acest sens: 


În legătură cu astfel de lucruri (vrăjile), s-ar cuveni 
să ştiţi că ele sunt naturale şi că nimeni nu ar putea, pe 
drept cuvânt, să spună altfel, ci doar că Natura le produce, 
căci, dacă un trandafir înflorit este adus în miezul iernii 


16 Textul ar putea fi interpretat ca o discreditare a practicilor spiritu- 
aliştilor moderni, dar nu toate practicile spiritualiştilor au legătură 
cu trupurile siderale ale celor morți. Asemenea practici nu merită 
numele de spiritualism, ci s-ar cuveni să fie considerate spiritism. 
Spiritualismul înseamnă a lua legătura cu inteligentele spirituale; 
spiritismul, a avea de-a face cu formele invizibile lipsite de inteli- 
genta sau semi-inteligente. Un spiritualist intră în sfera spiritului, 
sau, cu alte cuvinte, stabileşte un raport cu o anumită inteligență, şi 
scrie sau vorbeşte în spiritul acesteia din urmă, făcându-se el însuşi 
un medium prin intermediul căruia puterea intelectuală a minții 
contactate să se poată manifesta. Spiritistul aşteaptă ca o entitate 
invizibilă să intre în forma lui fizică şi să-şi predea corpul voinţei 
străinului nevăzut. 

într-o tara în care nu sunt trandafiri, omul obişnuit ar pu- 
tea gândi că un astfel de lucru contrazice legile Naturii; 
dar Magus (înțeleptul), care cunoaşte procesul ce dă naş- 
tere unui asemenea fenomen, ştie că acesta se produce în 
conformitate cu legile Naturii, fiindcă o astfel de floare 
a fost adusă dintr-o ţară caldă unde floarea a crescut în 
condiții naturale. Tot astfel, gheața şi zăpada pot fi aduse 
foarte uşor, în toiul verii, într-o ţară caldă dintr-o altă ţară 
unde, atunci, era iarnă. 

Ignorantii ar trebui să ştie că magicienii nu creează 
nici trandafiri, nici zăpadă, dar ei le pot primi din locurile 
unde lucrurile acestea există deja.!” 


Strâns legate de corpul sideral sunt Evestrum şi Tra- 
rames. În privinţa acestora, Paracelsus spune în lucrarea 
Philosophia ad Athenienses: 


Vorbind despre Evestrum în aspectele lui muritoare 
şi nemuritoare, putem spune că orice lucru are un Eves- 
trum, care este asemenea unei umbre proiectate pe un pe- 
rete. Evestrum se iveşte şi se dezvoltă o dată cu trupul 
şi rămâne cu acesta câtă vreme mai există o particulă de 
materie din care este alcătuit trupul material. Evestrum 
apare simultan cu prima naştere a fiecărei forme indivi- 
duale, şi orice lucru — fie că este vizibil sau invizibil, fie 
că aparține domeniului materiei sau al sufletului!* — îşi are 
Evestrumul său. 


17 Faptul că asemenea obiecte materiale sunt aduse câteodată de 
puterile invizibile, este cunoscut de toți cei care au studiat fenome- 
nele spiritismului modern. Se poate observa totodată că invata- 
turile teozofice seamănă mult cu cele ale lui Paracelsus. 

18 Potrivit filozofiei orientale, fiecare din cele şapte principii ale 
omului pot fi divizate încă odată în şapte, şi, prin urmare, fiecare 
suflet are o alcătuire înşeptită. 

Trarames este o putere nevăzută, care începe să se 
manifeste atunci când simțurile percepției interioare s-au 
dezvoltat corespunzător. Evestrum ne arată evenimentele 
viitoare cu ajutorul viziunilor şi aparitiilor pe care le pro- 
voaca, în timp ce Trarames provoacă o ascutire a simțuri- 
lor. Numai cei înzestrați cu o înțelepciune adâncă pot în- 
telege adevărata natură a Evestrumului şi a Traramesului. 
Evestrum influențează simţul vederii, Trarames simțul 
auzului. Evestrum provoacă vise ce prezic evenimente 
viitoare; Trarames comunică cu omul, creând voci pentru 
a vorbi, muzică pentru a fi auzită de urechea interioară, 
clopote invizibile care să sune etc. 

Ori de câte ori se naşte un copil, odată cu el se naşte 
şi un Evestrum, care este astfel alcătuit încât să fie capabil 
să indice dinainte toate faptele viitoare şi evenimentele 
din viaţa individului căruia îi aparţine. Când individul se 
apropie de moarte, Evestrumul său poate să indice apro- 
pierea morţii prin ciocănituri sau lovituri mai puternice, 
ce pot fi auzite de toți, sau prin alte zgomote neobişnuite, 
prin mişcări ale mobilei, prin oprirea ceasurilor, prin ru- 
perea tablourilor, prin căderea oglinzilor, sau prin orice 
alte semne de rău augur. De cele mai multe ori, aceste 
preziceri nefaste nu sunt luate în seamă şi nici înțelese. 
Trarames produce manifestări cu un caracter mai subiec- 
tiv şi poate vorbi unui om într-un mod în care să fie auzit 
numai de acesta, fără a fi auzit şi de alte persoane. 

Evestrumul unui om se naşte odată cu el, iar după 
moartea omului rămâne în sfera pământului; acolo con- 
tinuă să se păstreze o legătură afectivă între Evestrum şi 
partea nemuritoare a omului, şi el poate indica o stare de 
fericire sau de nenorocire în care se află sufletul persoanei 
căreia îi aparține. Asemenea Evestrumuri nu sunt sufle- 
tele morţilor care rătăcesc pe pământ, ci dublurile eterice 
ale persoanelor cărora le-au aparținut şi care dăinuie până 
când şi ultima particulă de materie (din care au fost alcă- 
tuite trupurile celor decedați) a pierit. 

Toate Evestrumurile provin din Turba magna sau 
activitatea colectivă a universului.” Evestra prophetica 
provin direct din Turba magna, Evestra adumbrata apar 
atunci când vin pe lume formele cărora aparțin. Evestra 
prophetica” sunt prevestitorii marilor evenimente din is- 
toria lumii. Dacă un asemenea eveniment important este 
pe cale să se producă, ei vor vesti acest lucru, pentru ca 
lumea să fie pregătită să-l preîntâmpine; persoana care în- 
telege adevărata natură a unui astfel de Evestrum, este un 
profet şi un vizionar. 

Chiar şi cea mai înaltă divinitate îşi are Evestrumul 
său de nepătruns, prin care existenţa şi atributele sale pot 
fi recunoscute, prin care orice lucru bun poate fi cunos- 
cut, şi care poate ilumina orice minte. În mod asemănă- 
tor, toate puterile răului, de la cea mai mică până la cea 
mai puternică, îşi au Evestrumurile lor tainice, care prezic 
răul ce va veni şi îşi împrăştie influenţa lor asupra întregii 
lumi. | 

Există Evestrumuri în toate lucrurile, şi toate sunt 
spirite prezicătoare, fie că trupurile cărora le aparțin 
sunt raționale sau iraționale, sensibile sau insensibile. 
Aceste Evestrumuri îi învață astronomia (ştiinţa natu- 
rală) pe aceia care nu au capacitatea să înțeleagă ce spun 
ele. Caracteristicile fiecărui lucru pot fi cunoscute prin 
Evestrumul lor, fără a fi nevoie să facem diagrame astro- 
logice, calcule horoscopice, şi să prezicem pe baza lor, 
ci doar privindu-l cu atenţie, în acelaşi fel în care privim 
imaginea într-o oglindă sau umbra unui corp pe suprafaţa 
apei sau pe pământ. 


15 Sufletul Universului, potrivit lui Jacob Boehme, este viata lumii 
interioare, care, trezindu-se, perturbă Natura. 


2 Emanatii directe ale Mintii Universale. 

Ens-ul (cauza vesnica si caracteristica unui lucru) 
este reflectat in Evestrumul lui. Forma acestuia din urma 
dispare, dar spiritul rămâne. Numărul şi varietatea Eves- 
trumurilor sunt la fel de greu de evaluat ca şi formele vi- 
zibile şi invizibile cărora le aparţin. Evestrumurile fiin- 
telor umane cunosc gândurile oamenilor, le călăuzesc 
instinctele, le veghează somnul, le atrage atenţia asupra 
pericolelor, şi prezic anumite evenimente. Sibilele din tre- 
cut citeau viitorul în Evestrumuri, iar Evestrumurile i-au 
determinat pe vechii profeti să vorbească în timp ce visau. 
(Philos. ad Athenienses) 


În alte scrieri, înrudite sub aspectul caracterului cu 
cea amintită mai sus, Paracelsus aduce completări: 


Lumea Evestrumurilor este o lume în sine”, desi 
este strâns întrepătrunsă şi conectată la lumea noastră. Ea 
are propriile stări ale materiei şi obiecte care pot fi vă- 
zute sau rămân invizibile pentru locuitorii ei, şi care co- 
respund, într-o oarecare măsură, cu ale noastre. Totuşi, ea 
este o lume alcătuită diferit de lumea noastră, şi locuitorii 
ei ştiu tot atât de puţin despre existența noastră, ca şi noi 
despre a lor. Firmamentul universului”? este cvadruplu în 
existenţa lui, şi împărţit în patru planuri. Unul aparține 
Materiei (Pământului), altul Apei, unul Aerului, şi altul 
Focului, însă Firmamentul în care rezidă Evestrumul este 
dispersat. Acesta nu e firmamentul ce conţine stelele vi- 
zibile, ci sfera în care trăiesc Nimfele, Ondinele, Sala- 
mandrele, Silfii etc. 


21 Planul Astral. 
2 Sfera Mintii Universale. 

Aceste ființe nu sunt dependente de sfera noastră 
de existență, căci ele au propriul lor Firmament; ele au 
condiţii proprii, locuri unde sălăşluiesc stele şi planete. 
După cum în lumea noastră există apă şi foc, armonii şi 
contraste, corpuri vizibile şi esențe invizibile, tot astfel 
ființele acestea sunt diferit alcătuite şi prezintă particu- 
laritati pe care ființele umane nu le înţeleg. 

Totuşi, cele două lumi se întrepătrund şi îşi aruncă 
umbre una celeilalte, şi această împrejurare provoacă vizi- 
uni înşelătoare, apariții şi semne, care se amestecă ciudat 
cu cele două influenţe ce provin din Evestra Prophetica, şi 
doar o inteligență luminată de înțelepciune poate să deo- 
sebească ce este adevărat de ce este fals. 


Viaţa astrală este mai activă în om când corpul lui 
fizic este adormit. Atunci omul sideral este treaz şi acti- 
onează prin Evestrum, provocând din când în când vise 
profetice, pe care cel ce visează şi le va aminti după tre- 
zire, şi cărora le va acorda întreaga atenție. Asemenea vise 
pot fi provocate şi de alte influenţe, şi au un caracter amă- 
gitor. Aşadar, s-ar cuveni ca omul să nu respingă, dar nici 
să accepte toate visele fără discernământ, ci totdeauna să 
le treacă prin examenul raţiunii pentru a le deosebi pe cele 
adevărate de cele false. 


Mai multă încredere trebuie acordată acestor vise 
decât revelatiilor căpătate prin practica necromantiei, fi- 
indcă acestea din urmă sunt de regulă false şi amăgitoare. 
Deşi Elementalii, care folosesc trupurile astrale ale mor- 

2 Scrierile lui Paracelsus privind descrierea lumii astrale, aşa cum 


au fost culese şi păstrate, sunt încâlcite şi scrise într-un stil care le 
fac aproape de neînțeles. 

tilor drept masti, vor da, cu aceasta ocazie, raspunsuri co- 
recte la întrebări, şi desi adesea îşi întăresc afirmaţiile cu 
jurăminte, nu se poate pune bază fără rezerve pe vorbele 
lor, fiindcă ei nu doresc să spună adevărul, şi nici nu sunt 
în stare să-l spună. 

Patriarhii, profeţii şi sfinții au preferat viziunile şi 
visele oricărui alt mod de prezicere. Balaam cunoştea atât 
de bine practica de a recurge la vise profetice, încât le 
putea visa ori de câte ori dorea. El a fost acuzat pe nedrept 
de vrăjitorie, căci Scripturile nu fac nici o deosebire în 
asemenea situaţii, ci numesc vrăjitor pe oricine are ase- 
menea puteri şi le foloseşte pentru a căpăta informaţii, 
independent de faptul că puteau fi primite în acelaşi mod 
prin sfinţi recunoscuți. 

Există două feluri de vise: unele naturale şi altele 
care vin de la spirit. Nu este necesar să spunem mai multe 
despre primele, fiindcă acestea sunt cunoscute de toată 
lumea. Ele pot fi provocate de bucurie sau de tristeţe, de 
alterarea sângelui, de cauze exterioare sau interne. Un 
jucător poate visa despre cărţile de joc, un soldat despre 
lupte, un betiv despre vin, un hot despre furat. Toate vi- 
sele de acest fel sunt provocate de principiile inferioare 
ale unor astfel de persoane, care isi pun in joc imaginatia, 
îşi înfierbântă sângele, şi îşi stimulează fantezia. 

Există însă şi vise supranaturale, şi acestea pot fi 
mesaje de la Dumnezeu, trimise nouă la apropierea unui 
mare pericol. Un astfel de vis a fost trimis Magilor de la 
Răsărit, atunci când Irod a vrut să ucidă pruncii; Iosif a 
avut un asemenea vis, şi, la fel, Iacob, atunci când a pornit 
spre Egipt. Anania, Corneliu şi multi alţii au avut vizi- 
uni asemănătoare. Vise supranaturale au fost constatate şi 
la unele persoane din zilele noastre, dar numai inteleptii 

le-au acordat atenţie, ceilalți tratându-le cu dispreț, deşi 
asemenea vise sunt adevărate şi nu amăgitoare. 

Există persoane a căror spiritualitate este atât de 
puternică, şi sufletele lor sunt atât de înflăcărate, încât se 
pot apropia de cea mai înaltă sferă spirituală atunci când 
trupurile lor sunt adormite. Aceste persoane au văzut slava 
lui Dumnezeu, au trăit fericirea răscumpărării, şi au luat 
cunoştinţă de chinurile la care sunt supuşi cei păcătoşi. Ei 
nu îşi uită visele la deşteptare, ci îşi amintesc ceea ce au 
văzut până la sfârşitul zilelor lor. Aşa ceva este posibil, şi 
cele mai adânci taine sunt dezvăluite înţelegerii minţii lor. 

Dacă dorim sincer asemenea daruri, şi ne rugăm ne- 
încetat şi cu credinţă puterii Celui Preaînalt (care sălăşlu- 
ieşte în noi înşine) pentru a ni le dărui şi nouă, vom putea 
vedea Mysteria Dei, şi le vom înţelege tot aşa de bine ca 
Moise, Isaia şi loan. 


În De Caducis, Paracelsus susține că facultatea discer- 
nământului nu trebuie să lipsească din raporturile omului 
cu un Evestrum: 


Se poate întâmpla ca Evestrumurile persoanelor care 
au murit în urmă cu cincizeci sau o sută ce ani să ne apară 
în vis, şi dacă un asemenea Evestrum vine la noi în vis şi 
ne vorbeşte, va trebui să fim atenţi la ce ne spune, fiindcă 
o asemenea viziune nu este o halucinație sau o amăgire. 
Este posibil ca un om să poată rationa, în timp ce trupul 
lui este adormit, la fel ca atunci când este treaz, şi dacă în 
asemenea situație apare un Evestrum, şi el îi pune acestuia 
întrebări, va auzi apoi lucruri adevărate.2* 


2 Întrucât s-a arătat că Evestrumul dispare o dată cu descompu- 
nerea totală a trupului, pare posibil ca Paracelsus să se refere, în 

Prin Evestrumuri putem căpăta un mare număr de 
cunoştinţe referitoare la lucruri bune sau rele — dacă le ce- 
rem să ni le descopere. Mulţi oameni le-au adresat aseme- 
nea ruganiinti. Unii bolnavi au căpătat informaţii în somn 
despre ce trebuie să facă, şi la ce medicamente să apeleze 
pentru a se vindeca; după ce au urmat tratamentul indicat 
pe această cale, ei s-au vindecat. 

Asemenea situații au fost semnalate nu numai la 
creştini, dar şi la necredinciosi, la evrei, sarazini, mame- 
luci, perşi şi la egipteni, la oameni buni, ca şi la cei răi. De 
aceea eu nu cred că asemenea revelații provin direct de 
la divinitate, fiindcă, existând doar un singur Dumnezeu, 
toate acele persoane nu pot avea zei personali;25 dar eu 
cred că lumina universală a Naturii i-a luminat pe acei 
discipoli, şi întrucât această lumină nu posedă organe de 
vorbire, ea se foloseşte de Evestrumurile din sferele as- 
trale ale oamenilor în timpul somnului acestora. 


Când oamenii dorm, corpurile lor sunt asemenea 
corpurilor animalelor şi plantelor, fiindcă animalele şi 
plantele au de asemenea corpuri elementare şi corpuri si- 
derale, dar spiritul divin poate deveni activ numai în om. 
În timpul somnului, corpul sideral prin care omul este co- 
nectat la natura interioară a Macrocosmului devine liber în 
acţiunile sale, se poate înălța până la sfera strămoşilor lui, 
şi poate lua legătura cu astrele — cu alte cuvinte, procesele 
care se desfăşoară în sfera intelectuală a Macrocosmului 
se pot reflecta în sufletul lui, şi pot ajunge la percepţia sa 


acest pasaj, la un nivel mai înalt al acestui principiu decât acela 
numit, de obicei, corpul astral. 

25 Adică aceste „spirite” nu pot fi considerate individualitati sepa- 
rate, ci sunt, toate, parti ale Esentei Supreme Unice. 

interioară. Visele, viziunile şi augurii sunt daruri cu care 
este înzestrat omul sideral, dar nu si corpul elementar. 

Visele pot fi curate sau murdare, înțelepte sau nebu- 
neşti, raționale sau iraționale, în funcţie de poziţia pe care 
omul o ocupă în relaţia cu lumina Naturii. Viziunile profe- 
tice sunt determinate de faptul că omul are un corp sideral 
unit cu substanța Minţii Universale, şi ele intră în legătură 
ori de câte ori atenția corpului sideral nu este solicitată de 
cerințele corpului fizic. Cu alte cuvinte, tot ce se întâmplă 
în lumea din afară se reflectă în lumea interioară, şi apare 
sub forma unui vis. Corpul elementar nu este înzestrat cu 
daruri spirituale, însă corpul sideral posedă toate darurile. 
Ori de câte ori corpul elementar se odihneşte, este ador- 
mit sau inconştient, corpul sideral rămâne treaz şi activ, 
fiindcă el nu doarme şi nici nu se odihneşte; dar ori de 
câte ori corpul elementar este complet treaz şi lucrează, 
activitatea corpului sideral va fi limitată, iar mişcările lui 
vor fi stânjenite sau împiedicate, (el fiind) asemenea unui 


om îngropat de viu. 
Iar în Philosophia Sagax adaugă: 


Calitatea viselor va depinde de armonia existentă în- 
tre suflet şi Astrum (Mintea Universală). Celor care sunt 
infumurati pentru imaginarele lor cunoştinţe despre lucru- 
rile din afară, şi care, în realitate, nu posedă înțelepciune, 
nimic nu li se poate revela, deoarece gândirea denaturata 
a mintilor lor se opune activității armonioase a Mintii 
Universale şi o respinge. Sferele sufletelor se îngustează, 
se micşorează, şi nu se pot întinde spre tot ce le încon- 
joară. Astfel de oameni rămân într-o stare de auto- mul- 
tumire, cufundati în bezna propriei lor ignorante, şi total 

inaccesibili luminii Naturii. Atentia lor este total absorbita 
de fumul fitilului gandirii lor materiale, si ei sunt orbi fata 
de lumina soarelui spiritual. Lucrarea Mintii Universale 
poate sa patrunda doar in constiinta oamenilor capabili sa 
receptioneze impresiile ei. Mintile care se deschid unor 
asemenea impresii, le vor putea primi. Asemenea impresii 
intră şi ies din sfera minţii individuale, şi ele pot provoca 
viziuni şi vise cu o semnificație deosebită, şi a căror in- 
terpretare este o artă pe care numai cei înţelepţi o cunosc. 


MOARTEA 


Cuvântul „moarte” are două înțelesuri: a) încetarea 
activităţii vitale; b) anihilarea formei. Forma este o ilu- 
zie şi nu are existență independentă de viata; este doar 
o expresie a vieţii, nu o creatoare a ei. Ea nu poate în- 
ceta să trăiască, pentru că ea nicicând nu a trăit înainte; 
moartea formei nu este decât încetarea puterii veşnice a 
vieţii într-una din formele ei şi manifestarea într-o altă 
formă. Dar Viaţa însăşi nu poate muri sau nu poate fi 
anihilată, fiindcă ea nu s-a născut dintr-o formă. Ea este 
o putere eterna, care a existat dintotdeauna şi va exista 
veşnic. Anihilarea unei particule de viata ar fi o pierdere 
de neînlocuit pentru Univers. Viaţa este un atribut al lui 
Dumnezeu” şi ea va exista întotdeauna, tot aşa cum există 
şi Dumnezeu. 

Aşadar, cuvântul moarte nu poate avea un alt înțeles 
decât transformarea unui gen de activitate într-un alt gen, 
şi, prin urmare, atât moartea cât şi învierea sunt identice, 


2% Cel de-al şaptelea principiu. 

deoarece încetarea unui gen de activitate a puterii de viata 
(ce nu cunoaşte odihna), generează existența unui alt gen 
de activitate, iar apariția unei forme noi depinde de dispa- 
ritia celei vechi. 

Toate formele sunt supuse anihilării; ele sunt doar 
iluzii şi ca atare vor înceta să existe atunci când cauza ce 
le-a produs încetează să mai acţioneze. Trupul unui rege 
sau al unui înţelept este tot atât de nefolositor ca cel al 
unui animal, după ce viata (al cărui produs a fost) a încetat 
să se manifeste. O formă poate să-şi menţină existenţa ei 
iluzorie doar atât timp cât acţiunea vieții asupra substanţei 
formei dă naştere unei asemenea iluzii. Însă viaţa este o 
putere eternă şi perfectă; ea poate veni în contact cu mate- 
ria fizică, dar nu se poate uni cu aceasta. Ea poate fi atrasă 
spre materia fizică de puterea spiritului, dar dacă spiritul 
încetează s-o atragă, viața se va despărți de materie, iar 
materia se va descompune în elementele ce o alcătuiesc. 

Nimic nu se poate uni cu viaţa veşnică şi perfectă 
dacă nu este veşnic şi perfect. Ceea ce este bun şi perfect 
poate trăi; ce este rău şi imperfect va fi transformat. Dacă 
toate elementele care alcătuiesc omul ar fi bune, dacă în- 
treaga lui constituție emoțională şi intelectuală ar fi per- 
fectă, un asemenea om ar fi nemuritor. Dacă în el nu există 
nimic bun, va trebui să moară şi să fie total transformat. 
Dacă o parte din el este bună şi cealaltă rea, partea bună 
va trăi iar cea rea va pieri: „Omne bonum perfectum a Deo; 
imperfectum a diabolo.” 


Tot ceea ce există este o manifestare a vieții. Pietrele 
şi metalele au o viaţă la fel ca şi plantele, animalele sau 
oamenii; doar modul de manifestare diferă în funcţie de 

structura organica a particulelor din care sunt alcatuite. O 
musca, de pilda, are aceeasi viata ca si o piatra, deoarece 
există doar o singură Viaţă, cu deosebirea ca în muscă 
viata se manifestă altfel decât într-o piatră, şi în timp ce 
forma pietrei poate exista, ca o iluzie, mii de ani, musca 
poate trăi doar câteva zile. 


Elementele folosite de puterea de viață cu scopul de 
a se manifesta sunt tot atât de indestructibile ca şi viața 
însăşi, şi ele îşi schimbă continuu stările, suferă continuu 
transformări, sunt continuu arse, sublimate, dizolvate, 
descompuse, distilate, coagulate şi colorate în laboratorul 
alchimic al Naturii. 

Fiecare formă are o anumită perioadă în care poate 
exista ca formă, iar durata acestei perioade este prede- 
terminată de numărul care-i un factor constitutiv în pro- 
cesul de organizare a formei; căci viaţa este o putere con- 
ştientă şi nu face nimic la întâmplare, şi orice lucru este 
creat potrivit propriei lui legi, iar dacă forma ar fi distrusă 
prematur, viața va rămâne totuşi activă în sufletul astral al 
formei, care nu poate fi distrusă până când nu soseşte mo- 
mentul descompunerii ei naturale. Forma exterioară este 
determinată doar de acțiunea vieții asupra formei astrale, 
şi dacă forma exterioară este distrusă, forma interioară 
continuă să existe, şi, în anumite condiţii, poate fi pusă 
din nou în contact cu resturile formei distruse, şi astfel ul- 
tima poate fi reinsufletita. Dacă un lucru moare de moarte 
naturală, o asemenea întoarcere la starea lui anterioară 
este imposibilă, dar dacă moartea a survenit prematur, o 
asemenea întoarcere la viata este posibilă, cu condiţia ca 

organele vitale ale persoanei sau ale animalului să nu fi 
fost distruse irevocabil. 

Dar chiar şi în acest ultim caz există o strânsă rela- 
tie afectivă între resturile trupului şi forma astrală vie, si 
această relaţie continuă să existe până când perioada vieţii 
naturale a individului a expirat, sau până când substanţele 
ce alcătuiesc trupul lui s-au dizolvat total în elementele 
componente. Ramasitele unor astfel de trupuri — respectiv 
cadavrele persoanelor care s-au sinucis, sau au fost exe- 
cutate — posedă puteri oculte însemnate. Ele nu mai au 
viaţă, dar totuşi contin balsamul vieții”, şi e foarte bine că 
acest lucru nu este cunoscut în mod public, pentru că dacă 
aceste lucruri ar fi cunoscute de oameni dispuşi să facă 
rău, ei le-ar folosi în scopuri malefice, producând prin 
vrăjitorie multă suferință.?8 

Dacă am arde un copac şi am pune cenuşa, fumul, 
vaporii şi toate elementele care alcătuiesc copacul într-o 
sticlă mare, şi am planta o sămânță vie a aceluiaşi copac 
în această cenuşă, noi am putea să reînviem copacul din 
cenuşa lui, fiindcă acolo există un centru de viață spre care 
sunt atrase din nou toate elementele (care înainte formau 
2 Vehiculul vieții (corpul astral). 

8 Doctrina ezoterică orientală susține acelaşi lucru: forma astrală 
(Caballi) a unui sinucigaş, sau a unei persoane care a murit prema- 
tur de moarte nenaturală, nu poate fi dizolvată sau făcută să îndure 
o „a doua moarte”, ci va rămâne să rătăcească în atmosfera pă- 
mântului (Kama-loka) pe întreaga perioadă de viata a trupului, aşa 
cum i-a fost destinat, exceptând accidentele. Corpurile astrale (aşa 
numitele spirite) ale sinucigaşilor sunt cele care apar în nouă din 
zece cazuri, în şedinţele de spiritism, când ele îşi pot atribui nume 
celebre, sau să facă să apară imaginea unor persoane cunoscute, 


ale căror chipuri sunt bine imprimate în aura celor prezenţi acolo. 
Aceştia sunt cei mai periculoşi dintre toți Elementarii. 

acest copac) pentru a alcatui un nou copac, avand ace- 
leaşi caracteristici cu ale primului. Dar dacă n-ar exista 
sămânţa, nu va mai apărea un alt copac, deoarece caracte- 
risticile copacului nu rezidă nici în cenuşă, nici în vapori, 
nici în fum, ci în Mysterium magnum, veşnicul rezervor 
de viata din care poate fi atrasă din nou o sămânță, şi fă- 
cută să trăiască într-o formă nouă, înzestrată cu mai multe 
calități şi puteri decât acelea pe care le-a avut înainte. 

Credintele Evului Mediu socoteau ca ingerii si dia- 
volii, precum şi spiritele oamenilor decedați, sunt entități 
personale invizibile. Ele personificau puterile binelui şi 
ale răului, şi făceau din ele caricaturi şi monştri, care ră- 
tăceau din loc în loc încercând să subjuge sufletele oa- 
menilor sau să le pună sub puterea lor. Instituţiile ofici- 
ale ale acelor timpuri aparțineau oligarhiei, iar cei săraci 
depindeau de favorurile bogătaşilor. Puterea Bisericii 
era nemărginită iar dictatura clerului nu accepta nesupu- 
nerea. Slugămnicia şi lăcomia, ca şi goana după favoruri 
personale erau la ordinea zilei, şi acest mod de a gândi 
a influenţat şi modificat inevitabil concepţiile religioase 
ale poporului. Orice lucru care nu putea fi reconciliat cu 
prejudecățile şi opiniile existente atunci era atribuit dia- 
volului. Ororile inchizitiei, persecuțiile religioase, jude- 
carea vrăjitoarelor sunt prea bine cunoscute pentru a mai 
fi nevoie să le reamintim. 

Învățăturile lui Paracelsus se deosebesc radical 
de asemenea credinţe. Puterea percepţiei sale spiritu- 
ale i-a permis să cunoască alcătuirea Macrocosmului şi 
pe aceea a omului microcesmic. E] descrie, în lucrarea 

De Generatione Hominis, cum elementele care urmează să 
constituie corpul fizic al omului sunt atrase la un loc, de- 
terminate să alcătuiască forma umană, şi apoi descrie cum 
acestea se despart odată cu instalarea morţii. 

Viaţa, potrivit lui Paracelsus, este un principiu uni- 
versal. Când are loc moartea formei fizice, şi pe tot timpul 
descompunerii ei treptate, viata părăseşte aceasta formă 
şi este gata să formeze noi organisme; însă o parte din 
principiul vital continuă să rămână în corpul sideral, până 
când şi acesta se descompune în elementele care l-au al- 
cătuit. Principiile superioare, care au la bază esenţa cea 
mai înaltă a principiului de viaţă, trec într-o stare superi- 
oară — numită de Paracelsus Olympus novus — unde acestea 
continuă să existe până când, în cele din urmă, se întorc 
în acel Mysterium magnum din care au purces la început. 

Aceasta este soarta celor care mor de moarte na- 
turală, dar condiţiile celor care mor prematur — fie că îşi 
provoacă singuri moartea, fie că suferă un accident — sunt 
foarte diferite. În asemenea cazuri, ei rămân ființe umane 
ca oricare altele, cu diferenţa că nu mai posedă corp fizic, 
şi rămân în această stare până când soseşte vremea ca, po- 
trivit legii Naturii şi a propriilor lor predestinări (Karma), 
să se fi produs moartea lor fizică. În tot acest timp se pro- 
duce separarea principiilor lor inferioare de cele superi- 
oare. Până atunci, ele îşi păstrează corpurile astrale. 

Aceste corpuri sunt invizibile pentru noi, dar vizi- 
bile pentru ei, şi ele posedă simţuri şi facultăți percep- 
tive! şi împlinesc în gândurile lor ceea ce obisnuiau să 


' Senzatia este un atribut al vieții. Dacă viata rezidă în corpul as- 
tral, acesta va avea senzații, şi atât timp cât corpul astral este conec- 
tat afectiv la corpul fizic muritor, el va putea simţi chiar loviturile 
primite de acesta din urmă. Trupul fizic, dacă este lipsit de viata, 
va fi lipsit de senzații; acestea aparțin omului interior. Oriunde se 
stabileşte centrul constientei, acolo există senzație. 

împlinească în timpul vieții (crezând chiar că le efectu- 
ează fizic). Ei rămân în sfera pământului; Paracelsus îi nu- 
meşte Caballi, Lemures etc. Ei continuă să posede integral 
dorinţele şi pasiunile lor pământeşti: întrucât încearcă să 
şi le satisfacă, sunt atraşi instinctiv spre persoanele care 
posedă aceleaşi pasiuni şi dorinţe, şi spre locurile unde 
speră să şi le poată satisface intrând în raporturi afective 
cu astfel de persoane (mediumi). De aceea, ei sunt deseori 
înclinați să îndemne asemenea mediumi să săvârşească 
acte imorale sau chiar crime. Nici n-ar putea să facă alt- 
fel, întrucât, pierzându-şi trupurile fizice, ei îşi pierd atât 
energia necesară, cât şi puterea voinţei de a exercita un 
auto-control şi de a-şi folosi facultățile raționale. | 

Ei frecventează adesea locurile unde obişnuiau să-și 
petreacă timpul pe vremea când trăiau pe pământ?; în felul 
acesta, ei încearcă să-şi aline setea arzătoare prin satisfa- 
cerea dorințelor. Oriunde îi îndeamnă gândurile, acolo se 
vor duce. Dacă au săvârşit o crimă, ei ar putea fi legaţi, 
datorită remuscarii, de locul unde au săvârşit-o; dacă, în 
timpul vieţii, au avut comori îngropate, grija pentru aceste 
valori îi vor tine legați de locurile unde au fost îngropate 
avutiile; ura şi dorinţa de răzbunare poate să-i lege de dus- 
manii lor’; iubirea îi poate transforma în vampiri şi să-i 


* Există o mulțime de relatări despre case bântuite şi exemple in 
care asemenea fantome au fost văzute într-un număr foarte mare. 
Unele persoane nu pot să le vadă, dar le pot simți instinctiv, sau 
chiar fizic, ca un vânt rece, sau ca un curent electric care le străbate 
corpul. 

* Chinezii şi hinduşii erau cunoscuți pentru faptul că se ucideau 
între ei spre a împlini legămintele de răzbunare. În felul acesta 
sufletele lor se puteau agăța de cele ale duşmanilor lor, pentru a le 
tulbura minţile şi a-i împinge la sinucidere. S-a dovedit că războaiele 

pună în legătură cu obiectele pasiunii lor, cu condiţia să 
dispună de anumite elemente atractive, căci corpul astral 
al unei persoane rele nu poate influenţa mintea unei per- 
soane pure, nici în timpul vieţii şi nici după moarte, dacă 
nu sunt interconectati printr-o oarecare asemănare în pri- 
vinta organizării lor mentale.* 


În anumite condiţii, asemenea entităţi umane pot să 
devină vizibile sau să-şi manifeste prezenţa în diferite fe- 
luri. Ele pot să apară având forma trupului, sau să rămână 
nevăzute, pot să producă zgomote (râsete, fluierături, stră- 
nuturi, urlete, gemete, suspine, umblete, mers apăsat, lo- 
vituri cu pietre şi mişcări de obiecte şi mobilier) — toate 
acestea pot fi făcute de ele în scopul de a atrage atenția 
celor vii, în aşa fel încât să aibă posibilitatea de a intra în 
legătură cu ei.5 


sunt adesea urmate de numeroase sinucideri în rândul celor din 
armata învingătoare. 

+ Un asemenea caz de vampirism am cunoscut personal. Un tânăr 
s-a sinucis din pricina pasiunii pe care o făcuse pentru o doamnă 
căsătorită. Doamna, la rândul ei, îl iubea, dar nu îi încuraja avansu- 
rile, date fiind obligaţiile ei matrimoniale. După moartea tânărului, 
forma lui astrală a fost atrasă spre ea, şi cum aceasta era înzestrată 
cu un temperament specific mediumilor, el a găsit condițiile nece- 
sare pentru a se materializa parțial. A fost nevoie de un efort con- 
tinuu şi îndelung din partea ei, şi de un tratament corespunzător, 
până când, în cele din urmă, a reuşit să scape de Incub. Dacă cei 
care practică medicina ar fi mai bine familiarizați cu fenomenele 
oculte, multe cazuri „misterioase” cu care sunt confruntati ar putea 
fi clarificate, şi ar ajunge la o înțelegere mai profundă a cauzelor 
isteriilor, maniilor, halucinatiilor etc. 

> Fragmente din De animabus mortuorum. O mare parte din acest 
fragment a fost pierdută. 

Dar nu toate aparitiile vizitatorilor supra sau sub- 
pământeşti sunt provocate de fantome ori de corpurile 
astrale ale sinucigasilor sau ale accidentatilor, si nici de 
cadavrele astrale si Evestrumurile celor morti. Exista si 
alte entitati invizibile, care bantuie casele celor decedati, 
si care pot deveni din cand in cand vizibile si tangibile 
simţurilor fizice, mai ales cand există condiţii favorabile. 

Una din aceste categorii o constituie ființele numite 
phantasmata. Aceste ființe asemănătoare fantomelor sunt 
„Spirite nocturne”, care posedă capacitatea de a rationa la 
fel ca un om. Ele caută să se ataşeze de oameni, în special 
de aceia a căror putere de autocontrol este foarte redusă, 
şi de la care ele pot dobândi putere vitală. Există o mare 
varietate de asemenea spirite bune şi rele, cărora le place 
să fie în apropierea oamenilor. 


Din acest punct de vedere, ele se aseamănă câinilor, 
cărora, de asemenea, le place compania oamenilor. Însă 
omul nu are nimic de câştigat din prezenţa acestor spi- 
rite. Ele sunt doar umbre goale, constituind o piedică pen- 
tru om. Ele se tem de coralii roşii întocmai cum câinilor 
le este frică de bici. Coralii de culoare brună atrag însă 


aceste spirite. (Herbarius Thephrasti: De Corallis) 


é Paracelsus recomandă să se poarte îmbrăcăminte de culoare 
roşu-coral, ca remediu împotriva melancoliei. Se spune că această 
culoare se află sub influența soarelui, în timp ce culoarea brună se 
află sub influenţa lunii. Îmbrăcămintea roşie nu este plăcută nici 
pentru Fantasme, şi nici pentru Monstri, Incubi, Sucubi, sau alte 
spirite rele; dar cea de culoare brună le este plăcută şi le atrage. 
Există numeroase cazuri de melancolie, de depresie mentală, de 
ipohondrie eic., care au fost tratate cu succes prin purtarea de corali 
roşii, în timp ce alte articole n-au avut nici un efect. 

În legătură cu practicile curente în epocă pentru în- 
depărtarea spiritelor, Paracelsus spune: 


Unii oameni cred că asemenea spirite pot fi alungate 
cu apă sfinţită şi tămâie, dar o apă sfinţită veritabilă nu 
poate fi obținută câtă vreme nu se găseşte un om îndeajuns 
de sfânt ca să învestească apa cu puteri oculte, iar miro- 
sul de tămâie s-ar putea mai degrabă să atragă spiritele 
rele, în loc să le alunge, deoarece spiritele rele sunt atrase 
de ceea ce este plăcut pentru simţuri, şi dacă dorim să le 
alungăm, e mult mai rezonabil să folosim în acest scop 
substanţe urât mirositoare. 

Adevărata şi eficienta putere împotriva spiritelor 
rele este voința. Dacă vom iubi sursa a tot ce este bun, 
cu toată inima şi mintea, cu dorință arzătoare, putem fi 
siguri că niciodată nu vom putea fi stapaniti de puterea 
răului; însă ceremoniile preotesti — stropirea cu apă, arde- 
rea de mirodenii, ca şi folosirea formulelor magice — sunt 
invenţii izvorâte din trufia clericilor şi, prin urmare, ele se 
adapă la sursa tuturor relelor. Ceremoniile au fost institu- 
ite la început pentru a da o formă exterioară unui act inte- 
rior, dar acolo unde nu există puterea interioară de a face 
asemenea lucrări, ceremonia va fi zadarnică, şi, în plus, nu 
va face decât să atragă spirite cărora le place să-şi bată joc 
de nebunia noastră. (Philosophia Occulta) 


O altă categorie o formează Incubii şi Sucubii, des- 
pre care tradiția rabinică afirmă, într-o manieră alego- 
rică, că au fost creaţi prin împrăştierea semintei lui Adam 
(omul animal), pe vremea când el trăia cu Lilith, prima lui 
soție (care înseamnă imaginație morbidă). În tratatul De 
Origine Morborum Invizibilum, Paracelsus afirmă: 


120 


PNEUMATOLOGIE 


Imaginatia este cauza aparitiei Incubilor si a Su- 
cubilor, ca si a Larvelor fluidice. Incubii sunt fiinte de sex 
masculin, iar Sucubii, de gen feminin; ei sunt rezultatul 
unei intense imaginatii lubrice a barbatilor sau a femeilor, 
care, după ce au căpătat formă, vin in contact direct cu 
oamenii. 

Ei sunt fauriti din sperma pe care o găsim in imagi- 
natia acelora care, prin gând şi dorință, comit păcatul nefi- 
resc al lui Onan. Provenind numai din imaginaţie, aceasta 
spermă nu mai este una veritabilă, ci doar o sare alterată. 
Numai sămânța introdusă în organele cu care Natura l-a 
înzestrat pe om se poate dezvolta pentru a deveni trup 
omenesc. Dacă sămânţa nu este plantată într-un sol po- 
trivit dezvoltării ei, aceasta va putrezi. Dacă sperma nu 
ajunge într-o matrice potrivită, nu se va dezvolta, şi se va 
risipi. De aceea, Incubii şi Sucubii fauriti din sămânță al- 
terată, în afara ordinii naturale a lucrurilor, sunt nişte pro- 
duse malefice şi nefolositoare. Toma d” Aquino s-a înşelat 
asupra unui asemenea lucru nefolositor, considerându-l 
un lucru perfect. 

Această spermă creată de imaginaţie se naşte în 
Amore Hereos. Aceasta înseamnă un fel de iubire în care 
bărbatul poate crea imaginea unei femei, sau o femeie 
poate crea imaginea unui bărbat, pentru a întreţine relaţii 
sexuale cu imaginea creată în sfera minţii sale. Prin acest 
act este creat un fluid eteric nefolositor, care nu poate să 
provoace naşterea unui copil, dar care este capabil să dea 
naştere unei Larve. 

O asemenea imaginaţie este mama senzualitdtii şi a 
infidelitatii, şi dacă este întreținută, îl poate face pe bărbat 
impotent, iar femeia poate deveni sterilă, fiindcă adevă- 
rata putere creativă şi formativă se pierde prin punerea 
frecventă în practică a unei asemenea porniri create de o 
imaginaţie morbidă. Aceasta este cauza cea mai des întâl- 

nită a aparitiilor alunitelor, avorturilor, naşterilor prema- 
ture, şi malformatiilor. O asemenea spermă alterată poate 
fi preluată de spiritele care rătăcesc noaptea, şi care o pot 
duce într-un loc spre a fi clocită. Există spirite care pot 
comite un „actus” cu ea (aşa cum fac şi vrăjitoarele), şi în 
urma acestei acuplări pot apărea monştri ciudati şi forme 
oribile. 

Dacă asemenea monştri sunt zamisliti de o puternică 
imaginație conştientă, aceeaşi constienta va fi creată şi in 
ei. Spiritele nopţii pot folosi tot ce s-a născut dintr-o ase- 
menea spermă în funcție de ceea ce le face plăcere, dar 
nu vor putea folosi nimic din caracterul uman, şi nici nu 
va poseda un spirit autentic. Amor hereos este o stare a 
corpului invizibil, cauzată de o imaginație înfierbântată şi 
stimulată într-o asemenea măsură, încât să arunce sperma 
din care se pot ivi Incubi şi Sucubi. În pollutionibus noc- 
turnalis obişnuite, corpul pierde sperma fără nici un efort 
de imaginaţie, iar spiritele nopţii n-o pot folosi în scopu- 
rile lor. 

Femeile care au depăşit vârsta fertilității, sau cele 
care sunt desfrânate şi au o imaginaţie vie, pot de aseme- 
nea să faciliteze apariția unor asemenea lucruri. Dacă oa- 
menii (indiferent de sexul lor) sunt stăpânii de dorinţele 
cărnii şi sunt înzestrați cu o imaginație bogată, sau iubesc 
pătimaş o persoană de sex opus şi nu pot să se apropie 
mai intim de obiectul pasiunii lor, atunci este posibil ca 
un Incub sau un Sucub să ia locul lucrului dorit. Astfel 
un magician va face să apară un Sucub, iar o vrăjitoare 
un Incub.’ Pentru a preveni asemenea situaţii nefericite, 


7 Literatura ocultă a Evului Mediu şi cea a spiritismului modern 
contin numeroase exemple despre Incubi şi Sucubi, unii dintre 
ei vizibili şi tangibili, alții nevazuti (deşi au fost atinşi şi simtiti). 
Asemenea cazuri sunt mult mai numeroase decât se crede; „mate- 
rializarea” se produce ori de câte ori există condiţii corespunzătoare. 

este nevoie să fii cast, cinstit şi pur — atât în dorinţe cât 
şi în gândire — şi cine nu poate să respecte aceste coman- 
damente, ar trebui să nu rămână singur.® 

Imaginaţia este o putere uriaşă, şi dacă lumea ar şti 
ce lucruri ciudate pot fi realizate de puterea imaginaţiei, 
autoritățile (publice) ar dispune ca toţi lenesii să meargă la 
muncă pentru a face ceva folositor, şi s-ar preocupa de cei 
care nu pot să-şi controleze imaginaţia, pentru a se evita 


astfel rezultatele negative. 
În tratatul De Fertilitate, cap. XI, Paracelsus notează: 


Aşa-numitul Dragon este o ființă invizibilă, care 
poate deveni vizibilă sub o înfăţişare omenească şi să co- 
abiteze cu vrăjitoare. Această creatură poate fi zămislită 
dacă se foloseşte sperma pierdută de onanişti, de curvari 
şi de prostituate in acte venero, şi pe care asemenea spi- 
rite o folosesc ca pe un trup, pentru a obține spre propriul 
folos o formă omenească, fiindcă întreaga formă umană 
este întipărită în spermă, şi dacă asemenea spirite folosesc 
sperma unei anumite persoane, este ca şi cum o persoană 
ar îmbrăca haina unei alte persoane. Astfel, spiritele vor 
căpăta forma acelei persoane, şi vor semăna cu ea leit.” 


Aşadar, ei sunt simtiti doar în cazuri de boală, iar dupa ce pacien- 
tul s-a însănătoşit, ei dispar, căci sunt incapabili să atragă dintr-un 
trup sănătos elementele necesare materializării. 

* Instinctele animalice nu pot fi înăbuşite, şi „carnea” nu poate 
fi „mortificată” - cu excepția situației când este pusă în mişcare o 
activitate psihică superioară (în locul alteia, inferioare), sau când 
exaltarea naturii spirituale transcende principiul animalic din om. 
Abstinenta în acte nu este de nici un folos dezvoltării spirituale, 
dacă nu este însoțită şi de o abstinenţă în gând. Celibatul impus nu 
creează un preot; un adevărat preot este un sfânt, iar sfinții sunt 
persoanele care şi-au abandonat dorințele carnale. 

? Ele pot deveni vizibile doar extrăgând ceva din esenţa astrală a 
persoanelor a căror prezenţă e dorită; cu alte cuvinte, persoanele 

[ar în De Ente Spirituali, citim următoarele: 


Dacă asemenea forme sunt îndeajuns de dense ca să 
poată deveni vizibile, ele apar ca o umbră colorată, sau 
ca o ceaţă. Ele nu au o viata proprie, ci o iau cu împru- 
mut de la persoanele care le cheamă la existenţă, întocmai 
cum trupul îşi aruncă umbra. Acolo unde nu există trup, 
nu poate fi umbră. 

Aceste forme sunt adesea generate de către idioţi, de 
imorali, de depravati, sau de persoane bolnave, care duc 
o viata neregulată şi solitară, şi care au căpătat deprinderi 
rele. Coerenta particulelor ce alcătuiesc corpul unor astfel 
de ființe nu e prea puternică, şi de aceea ele se tem de 
curenţii de aer, de lumină, de foc, de bastoane şi de arme. 
Ele sunt un fel de apendice aerian al trupurilor părinţilor 
lor, şi între ele şi trupurile genitorilor lor există o legătură 
atât de intimă, încât, dacă e aplicată o lovitură trupului 
părinţilor, durerea se poate transmite trupului copiilor. 
Aceste spirite sunt nişte paraziți care îşi extrag vitalitatea 
din persoanele spre care se simt atraşi, şi pot căpăta vita- 
litatea acestora numaidecât, dacă aceste persoane nu sunt 
destul de puternice.’ 

Unele din aceste fiinţe îi influențează pe oameni în 
funcţie de calităţile acestora; ele îi tin sub observaţie, le 
accentuează sau le atenuează greşelile, caută scuze pen- 


trebuie să aibă caracteristici mediumice pentru a produce asemenea 
manifestări ale formei. 

19 Paracelsus face aici o descriere foarte interesantă a materializă- 
rii spiritiste. „Apendicele aerian” (forma astrală) iese de obicei din 
partea stângă a mediumului, în regiunea splinei. Nu înseamnă că 
mediumii sunt neapărat persoane decăzute, dar trebuie să fie ceva 
în neregulă în constituția lor, căci altfel combinaţia principiilor 
lor ar fi prea solidă pentru a ceda ceva din substanța lor astrală. 
Mediumii de materializare pot fi oameni foarte buni, dar viața 
solitară pe care o duc, ca şi obiceiurile lor vicioase, pot avea drept 
rezultat dezvoltarea unor calități care să facă din ei nişte mediumi. 

tru aceste greşeli, îi fac să dorească succesul în activități 
condamnabile, şi treptat le absorb vitalitatea. Ele întăresc 
şi sprijină imaginaţia în practicarea vrăjitoriei, şi une- 
ori rostesc profeţii false interpretând înşelător oracolele. 
Dacă un om cu o imaginaţie puternică şi cu gânduri rele 
doreşte să facă rău altcuiva, asemenea ființe sunt întot- 
deauna gata să-i întindă o mână de ajutor. 

Asemenea ființe pot face ca victimele lor să înne- 
bunească, dacă acestea sunt prea slabe ca să reziste influ- 
entei lor. O persoană sănătoasă, pură din punct de vedere 
moral, nu poate deveni victima obsesiilor inspirate de ele, 
deoarece Larvele poi acţiona doar asupra celor care le 
primesc în mintea lor. O minte sănătoasă seamănă cu un 
castel, care nu poate fi cucerit fără voia şi încuviințarea 
stăpânului lui; dar dacă li se permite să intre, ele vor face 
ca patimile bărbaților şi femeilor să se aprindă, vor crea 
dorinţe arzătoare, şi vor da naştere la gânduri rele, care să 
aibă efecte dăunătoare asupra creierului. Ele trezesc inte- 
lectul animal şi înăbuşă simțul moral. 

Spiritele rele creează obsesii doar ființelor omeneşti 
la care natura animală este preponderentă. Mintile lumi- 
nate de spiritul adevărului nu pot deveni sclavele acestor 
dorinţe nefaste; numai minţile care, în mod obişnuit, sunt 
conduse de propriile lor impulsuri inferioare pot cădea sub 
influenţa dorințelor lor nefaste. În asemenea cazuri, des- 
cântecele şi slujbele nu sunt de nici un folos. Rugăciunea"! 
şi abstinenta de la gândurile ce pot stimula imaginația sau 
creierul, sunt singurele şi adevăratele-remedii. 


Iar în Philosophia Occulta afirmă apăsat că: 


ll Prin „rugăciune” nu se înțelege rugăciunea cu buzele, ci exalta- 
rea gândului şi a aspirațiilor. 

Vindecarea de obsesii este un act exclusiv psihic şi 
moral. Persoana obsedată ar trebui să se roage cu credință 
şi să practice abstinenta; odată cu recăpătare voinţei pu- 
ternice, ea va cere ca asemenea spirite să plece.” 

Dacă nu putem vedea asemenea entități astrale, este 
din cauză că ele sunt diafane ca aerul. Noi nu putem vedea 
aerul dacă nu facem fum în el, şi, chiar în acest caz, nu 
vedem chiar aerul, ci fumul care este purtat de aer; putem 
simţi aerul doar atunci când se deplasează. De asemenea, 
putem simţi uneori prezența unor astfel de entități, dacă 
ele sunt îndeajuns de dense pentru a fi simţite. 

Mai mult chiar, menirea simţurilor noastre este de a 
percepe obiectele existente în planul pentru care aceste 
simțuri sunt adaptate, şi, de aceea, simţurile fizice cores- 
pund necesității de a vedea lucruri fizice, iar simţurile 
omului interior sunt create pentru a vedea lucrurile sufle- 
tului. Dacă simţurile exterioare sunt inactive, simțurile in- 
terioare se pot trezi la viata, şi atunci putem vedea obiec- 
tele din planul astral aşa cum le vedem în vis. 

Există, de asemenea, unele substanţe cu ajutorul că- 
rora activitatea organică a trupului poate deveni mai vie, 
fiind capabilă să ne facă să vedem lucrurile din planul as- 
tral. Dar astfel de otrăvuri au un efect distructiv asupra 
capacităţii de a rationa, fiind foarte dăunătoare sănătății. 
12 Se întâmplă adesea ca bolile trupului să fie cauza dorințelor mor- 
bide. O boală a pielii (pruritul vaginului şi al scrotului) poate stârni 
pofte erotice; o deplasare a uterului, o eroziune, o ulceratie sau o 
inflamație a colului uterin dau naştere deprecierii mentale şi isteriei; 
hemoroizii provoacă o stare de melancolie etc. etc., dar toate 


asemenea cauze sunt, la rândul lor, efectele cauzelor anterioare, 
care pot avea o origine psihică. 

În cazuri de febră şi delir pot fi văzute asemenea lucruri. 
Unele dintre acestea pot fi creaţii ale minţii pacientului, 
altele pot fi create de imaginația morbidă a altor persoane, 
aşa cum s-a arătat mai sus.” 

Dar dacă asemenea entități sunt invizibile pentru o 
ființă omenească, ele pot fi percepute îndeajuns de bine de 
un Elementar uman, care există în mod conştient în planul 
lor; mai mult chiar, caracterele viciate pot lua după moarte 
infatisari de animale şi monştri, foarte asemănătoare cu 
gândurile lor rele. Forma nu este altceva decât o iluzie 
ce reprezintă un caracter, iar caracterul modelează forma. 
În cazul unui om cu un caracter oribil, acesta va face ca 
forma astrală să fie hidoasă. 

Aşadar, sufletele celor decazuti pot apărea sub în- 
făţişarea unor animale.!“ Spiritul pur nu are formă; este 
inform, ca şi strălucirea soarelui. Dar aşa cum strălucirea 
soarelui face ca elementele materiei să se dezvolte în 
plante, tot astfel substantele-suflet pot fi modelate în fi- 
inte care să capete forme prin acţiunea razelor spirituale. 


13 Experiențele făcute cu inhalarea diferitelor substanțe gazoase 
halucinogene (oxidul azotos, cloroformul etc.) au arătat că aceste 
substanţe creează „vedenii”. Înainte ca efectele acestor gaze să fi 
fost cunoscute, se foloseau fumigatii cu anumite substanţe otră- 
vitoare. Retetele substanţelor utilizate în fumigatii erau păstrate 
în mare secret, pentru a nu fi folosite abuziv, căci efectul lor era 
nebunia. Una din cele mai eficace fumigatii, în scopul de a provoca 
vedenii, a fost, potrivit lui Ekhartshausen, preparată din următoa- 
rele substanțe: cucută, măselariță, sofran, aloe, opiu, mătrăgună, 
salanum; semințe de mac, assafoetidă şi pătrunjel. Fumigatiile 
pentru alungarea spiritelor rele erau preparate din sulf, assafoetidă, 
castoreum (ricin) şi mai ales din hipericum şi oțet. Acidul fenic nu 
era cunoscut în vremurile acelea. 

14 Acest lucru este confirmat de Swedenborg în descrierea pe care 
el o face „ladului”. 

Există spirite bune şi spirite rele, spirite planetare şi îngeri. 
Există spirite ale celor patru elemente, şi există multe alte 
mii de diferite spirite.!5 


Fiecare copil primeşte la naştere un spirit de familie 
sau geniu, şi asemenea spirite îi instruiesc uneori pe cei 
pe care îi au în pază încă din fragedă copilărie. Adesea 
ei îi învaţă să facă lucruri extraordinare. Există un număr 
incalculabil de astfel de genii în univers, şi cu ajutorul lor 
putem învăţa toate tainele Haosului, ca urmare a legăturii 
lor cu Mysterium magnum. Aceste spirite apropiate nouă 
se numesc Flagae.! 

Există mai multe categorii de Flagae, şi două sunt 
căile prin care putem căpăta cunoştinţe prin ele. O cale 
este aceea ca ele să poată deveni vizibile şi în stare să 
ne vorbească; cealaltă cale este aceea de a-şi exercita in- 
fluenta invizibilă asupra minţii noastre. Arta nectroman- 
ţiei17 îl face pe om capabil să perceapă lucrurile interi- 
oare şi nu există vreun mister al ființei umane care să nu 
fie dezvăluit de această artă, iar Flagae pot fi făcute să 
ni-l dezvăluie (fie prin convingere, fie prin puterea voinței 
cuiva) întrucât Flagae ascultă de voinţa oamenilor. 

Flagae pot fi făcute să apară într-o oglindă de beril, 
într-o bucată de cărbune sau de cristal etc.; dar nu numai 
Flagae, ci şi persoanele cărora ele le aparțin pot fi văzute, 
iar toate secretele lor pot fi cunoscute. Dar dacă nu sunt 
condiţii de a le face vizibile, secretele lor pot fi dezvăluite 
printr-o transmisie a gândurilor, sau prin semne, viziuni 
alegorice etc. Cu ajutorul acestor Flagae pot fi descoperite 
comori ascunse, pot fi citite scrisori închise în plicuri, şi 
orice lucru poate fi văzut, oricât de bine ar fi ascuns acel 


15 Vezi Nota de la sfârşitul acestui subcapitol. 

16 Ele constituie, evident, o clasă diferită de „spirite de familie”, 
fata de „călăuzele invizibile” menţionate mai sus. 

17 Nectromantia nu trebuie confundată cu necromantia. 

lucru privirii noastre, căci privirea interioară dă la o parte 
vălul materiei. În felul acesta, lucrurile care au fost îngro- 
pate pot fi descoperite, bunurile furate pot fi recuperate 
etc. Flagae pot să ne dezvăluie secretele lor în visele noas- 
tre, atât pe cele bune cât şi pe cele rele. 

Acela care capătă cunoştinţe de la spirit, le capătă 
de fapt de la tatăl său; acela care cunoaşte Elementalii, se 
cunoaşte pe sine însuşi; acela care înțelege natura elemen- 
telor, înțelege cum este alcătuit Microcosmul. Flagae sunt 
spiritele care, în timpurile străvechi, au instruit omenirea 
în ştiinţe şi arte, şi fără ele n-ar mai exista ştiinţă şi filo- 
zofie în lume.” 

În practica divinatiei prin tragerea la sorți etc., 
Flagae sunt cele care conduc mâna, cele care aleg. Aceste 
practici nu sunt nici de la Dumnezeu, nici de la diavol, 
ci sunt de la Flagae. Ceremoniile care însoțesc de obi- 
cei aceste practici sunt mai degrabă superstiții, şi au fost 
introduse pentru a crea o atmosferă solemnă. Cei care 
practică această artă sunt adesea ei înşişi ignoranti şi nu 
cunosc legile care o guvernează; ei pot pune rezultatele 
obținute pe seama ceremoniei, şi adesea, din pricina nai- 
vitatii lor, confundă lucrurile esenţiale. 


In privința încrederii pe care o putem acorda dezvă- 


luirilor făcute de aceste fiinţe invizibile, Paracelsus afirmă 
următoarele: 


Spiritelor rele le place să-i mintă pe oameni, şi de 
aceea profetiile lor nu sunt, de regulă, demne de încre- 
dere, căci se bazează pe tot felul de trucuri. Dumnezeu 
creează aceste spirite mute, pentru ca ele să nu poată 


8 Flagae sunt spiritele planetare care instruiesc omenirea la începu- 
tul fiecărui Rond. 

spune omului orice lucru în mod clar, şi ca omul să fie ne- 
voit să recurgă la rațiune şi să evite greşelile. Spiritele nu 
ar trebui să-l instruiască pe om, dar ele nu ascultă nicio- 
dată de această poruncă. De aceea ele rămân tăcute atunci 
când ar trebui să vorbească, şi de cele mai multe ori spun 
lucruri neadevărate, mai ales când este de cea mai mare 
importanţă să cunoaştem adevărul. 


Aşa se explică de ce atât de multe lucruri spuse de 
aceste spirite s-au dovedit a fi minciuni şi iluzii, iar unele 
spirite mint mult mai mult decât altele. Este de ajuns ca 
una dintr-o duzină de prorociri făcute de aceste spirite să 
fie, întâmplător, adevărată, pentru ca oamenii să treacă 
uşor peste faptul că toate celelalte au fost false, şi să 
creadă în continuare tot ce le spun aceste spirite. 


Unor asemenea spirite le place să-i înveţe pe oa- 
meni să organizeze anumite ceremonii, să rostească cu- 
vinte şi nume care n-au nici o semnificaţie; ele fac acest 
lucru doar pentru propriul lor amuzament şi ca să se dis- 
treze pe seama persoanelor credule. Arareori ele sunt ceea 
ce pretind că sunt; ele acceptă aceste nume, şi unul se va 
folosi de numele altuia, sau îşi poate atribui masca şi mo- 
dul de acţiune al altuia. Dacă o persoană este legată de 
un spirit aparținând unei clase superioare, el poate auzi 
preziceri adevărate, dar acela care are de-a face cu un spi- 
rit mincinos, nu va auzi decât minciuni. În general, toate 
aceste spirite se întrec care mai de care să deceptioneze şi 


să mintă cât mai mult.”(Philosophia Sagax).* 


19? Cei care au o oarecare experienţă în materie de spiritism, vor 
recunoaşte adevărul acestei descrieri. Spiritualiştii nu ar trebui să 
acționeze potrivit sfaturilor spiritelor, dacă asemenea sfaturi ar fi 
împotriva propriei rațiuni, iar oamenii de ştiinţă nu ar trebui să 

Exista o altă clasă de spirite, numită Saganae si sau 
Spirite Elementale ale Naturii. Despre corpurile acestora 
Paracelsus afirmă: 


Există două feluri de carne. Una care provine de la 
Adam şi cealaltă care nu provine de la Adam. Prima este 
o materie mai densă, vizibilă şi tangibilă pentru simțurile 
noastre; cealaltă nu este tangibilă şi nu este făcută din ta- 
rână. Dacă un om, care este un descendent al lui Adam, 
doreşte să treacă prin zid, va trebui mai întâi să facă o 
gaură prin el, dar o ființă care nu descinde din Adam, nu 
are nevoie de uşă sau de o gaură în zid, ci poate trece 
prin materia care, pentru noi, este o materie solidă, fără 
a-i provoca vreun rău acelei ființe. 

Fiintele care nu se trag din Adam, ca şi acelea care 
descind din el, sunt organizate şi au corpuri conştiente, dar 
există o tot atât de mare diferenţă între substanţele care 
le alcătuiesc corpurile, ca aceea dintre Materie şi Spirit. 
Totuşi Elementalii nu sunt spirite, fiindcă ei au carne, 
sânge şi oase; ei trăiesc şi se înmulţesc, având urmaşi; 
mănâncă şi vorbesc, lucrează şi dorm etc., şi de aceea nu 
pot fi numiţi „spirite”. 

Ei sunt nişte ființe care se plasează între oameni şi 
spirite, asemănându-se cu oamenii în privinţa organiză- 
rii lor, şi cu spiritele, prin rapiditatea cu care se depla- 
sează. Sunt ființe mixte, formate din două parti contopite 
într-una singură, tot aşa cum două culori amestecate între 
ele vor apărea ca o singură culoare, fără nici o asemănare 
cu vreuna din cele două culori inițiale. Elementalii nu au 
(în alcătuirea lor) principii înalte; de aceea nu sunt ne- 
muritori, şi, când mor, ei pier ca animalele. Nici apa, nici 


se bazeze pe părerile altora, dacă asemenea păreri sunt împotriva 
propriei lor rațiuni. 

focul nu le pot face vreun rău, şi nici nu pot fi închişi în 
închisorile noastre materiale. Totuşi, ei se pot îmbolnăvi. 
Îmbrăcămintea, modul de a acţiona, formele, modul de a 
vorbi etc. nu sunt prea diferite de cele ale ființelor umane, 
dar la ei există o mare diversitate a tuturor acestor caracte- 
ristici. Ei posedă doar un intelect animal, fiind incapabili 
de dezvoltare spirituală. 

Ei trăiesc în cele patru elemente: Nimfele în ele- 
mentul apă, Silfii în elementul aer, Piticii în elementul pă- 
mânt şi Salamandrele în elementul foc. Ei se mai numesc 
Ondine, Silvestri, Gnomi, Vulcani etc. Fiecare specie tră- 
ieşte şi se mişcă numai în elementul căruia îi aparţine, şi 
nici una din acestea nu poate ieşi din elementul ei cores- 
punzător, care, pentru ele, este ca aerul pentru noi, sau ca 
apa pentru peşti; nici una din aceste specii nu poate trăi 
în elementul altei specii. Pentru fiecare ființă elementală, 
elementul în care trăieşte este transparent, invizibil şi res- 
pirabil, aşa cum este atmosfera pentru noi. 

Cât priveşte personalitățile Elementalilor, se poate 
spune că cele care aparțin elementului apă se aseamănă 
ființelor umane de orice sex; cele ale aerului sunt mai mari 
şi mai puternice; Salamandrele sunt lungi, slabe şi uscate; 
Piticii sunt de lungimea a două palme, dar îşi pot întinde 
şi lungi formele părând adevăraţi giganți. 

Elementalii aerului şi ai apei (Silfii şi Nimfele) se 
poartă prietenos cu oamenii; Salamandrele nu se apropie 
de oameni din cauza naturii fierbinți a elementului în care 
trăiesc; Piticii sunt de obicei de natură malefică: ei con- 
struiesc case şi pivnițe dintr-un material necunoscut nouă, 
care arată foarte ciudat. Ei folosesc alabastru, marmură, 
ciment etc., dar aceste materiale se deosebasc de ale noas- 
tre, aşa cum pânza de păianjen se deosebeşte de o țesătură 
grosolană. Nimfele îşi au locuinţele şi palatele în elemen- 
tul apă: Silfii şi Salamandrele nu au sălaşuri stabile. 

În general, Elementalii se feresc de persoanele în- 
gâmfate şi îndărătnice (aşa cum sunt dogmaticii, betivii, 
lacomii) şi de oamenii vulgari şi certareti; în schimb, ei 
iubesc oamenii care se poartă firesc, oamenii simpli şi 
copilăroşi, inocenți şi sinceri, şi cu cât există mai puţină 
vanitate şi ipocrizie într-un om, cu atât îi va fi mai uşor 
omului să se apropie de ei; altfel, însă, ei sunt tot atât de 
bănuitori ca şi „animalele sălbatice. 


Omul trăieşte în elementele exterioare, pe când 
Elementalii trăiesc în cele interioare. Elementalii au locu- 
inte, îmbrăcăminte, costume, obiceiuri, limbaj şi organi- 
zare proprie, în acelaşi fel în care albinele îşi au regina lor, 
şi turmele conducătorul lor. Elementalii sunt văzuţi uneori 
sub diferite forme. Salamandrele au fost zărite sub forma 
unor mingi de foc, sau de limbi de foc ce se deplasează pe 
câmpii sau apar în case. Nimfele sunt cunoscute prin în- 
fatisarea omenească pe care şi-au luat-o în îmbrăcăminte 
şi comportament — şi fac toate acestea pentru a se apropia 
de oameni. Există unele ţinuturi unde un mare număr de 
Elementali trăiesc împreună, şi s-a întâmplat ca un om să 
fie admis în comunităţile lor. Acesta a trăit o vreme împre- 
ună cu ei, perioadă în care au devenit vizibili şi tangibili 
pentru el.”° 


2 Este de necrezut că o persoană a intrat cu corpul său fizic in 
miezul muntelui Venus sau Untersberg, sau în oricare alte locuri 
renumite despre care vorbeşte tradiția populară. Nici vracii şi nici 
vrăjitoarele din Evul Mediu nu au fost la sabatul vrăjitoarelor în 
corpurile lor fizice, şi este tot atât de improbabil ca o persoană să fi 
intrat vreodată fizic in lăcașurile Initiatilor lipsiți de trup. Corpul 
fizic al unui om nu este omul real; el este doar iluzia sa exterioară, 
şi oriunde este stabilit centrul de conştiinţă al omului, acolo va fi şi 
omul prezent. Dar în timp ce se află acolo, el nu trebuie să-şi uite 

În legendele sfinţilor, spiritele elementale ale Naturii 
sunt considerate un fel de „diavoli”, nume pe care nu-l me- 
rita, fiindcă există atât Elementali buni cât şi Elementali 
răi; şi cu toate că pot fi foarte egoişti, ei nu au cultivat în- 
clinatia spre răul absolut, căci ei au doar suflete muritoare 
dar nu şi esenţă spirituală care să-i facă nemuritori. 


Spiritele rele sunt, ca să spunem aşa, vatafii şi execu- 
torii lui Dumnezeu (ai legii). Ei au căpătat existenţă prin 
influenţa răului, şi lucrează pentru a-şi îmbunătăţi desti- 
nul. Dar oamenii din popor acordă o prea mare impor- 
tanta puterilor acestora şi, în special, puterii diavolului. 
Diavolul nu are destulă putere ca să poată repara vechile 
oale sparte, şi mult mai puţină încă pentru a îmbogăţi un 
om. El este cel mai amărât lucru pe care-l putem gândi, 
mai amărât decât orice ființă care poate trăi în cele patru 
elemente. 

Există un mare număr de invenţii, de ştiinţe şi de 
arte atribuite lucrării diavolului; dar mai înainte ca lumea 
să îmbătrânească şi mai mult, se va afla că diavolul nu are 
nimic de-a face cu toate astea, că diavolul este un nimic 
şi nu cunoaşte nimic, şi că asemenea lucruri sunt efectele 
unor cauze naturale. Adevărata ştiinţă poate realiza multe 
lucruri. Eterna Intelepciune a existenței tuturor lucrurilor 
este mai presus de timp, fiind fără început şi fără sfârşit. 
Lucruri care acum par imposibil de realizat, vor fi reali- 
zate, căci ceea ce este de neconceput acum va fi realizabil 
în viitor, şi ceea ce este considerat acum drept superstiție, 
va constitui temeiul unei ştiinţe recunoscute în secolul ur- 


mător. (Philosophia Occulta). 


trupul exterior, căci la trezirea din nou la conştiinţa fizică el ar 
putea crede că a fost într-un asemenea loc în forma lui fizică. 

[Notă. Există un lant nesfârşit de naşteri şi de transformări 
în lume, de cauze (spirite) în lumea efectelor (forme). Vieţile 
unor asemenea entităţi se întind pe perioade enorme de timp; 
altele, însă, au o existență individuală scurtă. Potrivit invata- 
turilor hinduse, există şapte clase importante de spirite (unele 
având, la rândul lor, nenumărate subdiviziuni): 

1. Arupa Devas (spirite fără formă), spirite planetare — cel 
de-al şaselea principiu inteligent al planetei, al cărei produs 
sunt; i 

2. Rupa Devas (având forme). Spirite planetare superi- 
oare. Dhyan—Chohani; 

3. Pisachaşi şi Mahini — Elementari masculini şi feminini, 
de fapt formele astrale ale decedatilor, care pot fi urmăriți de 
Elementali, şi fac să apară Incubi şi Sucubi; 

4. Mara Rupaşi: forme ale dorinţei sau pasiunii, suflete 
sortite eşecului şi distrugerii; 

5. Asuraşi: Elementali, Gnomi, Silfi, Ondine, Salamandre 
etc. Ei se vor transforma în ființe umane în următoarea 
Manvantara (ciclu de evoluţie). 

6. Animale. Elementari care au forme de animale, monștri; 

7. Rakshaşi sau demoni: suflete ale vrăjitorilor şi ale oa- 
menilor foarte inteligenți, dar cu tendinţe rele; criminali care au 
slujit progresul ştiinţific, dogmaticii, sofiştii, cei care practică 
vivisectii etc., şi care furnizează material pentru dezvoltarea 
unor astfel de „diavoli”. Adesea, asuraşii se numesc devaşi şi 
sunt adorati în mai multe locuri din India. Ei sunt spirite păzi- 
toare ale unor locuri, grădini, case etc., şi au temple închinate 
numai lor.] 

În măsura în care o artă sau o ştiinţă este pierdută sau 
uitată, însuşi numele ei va fi greşit înțeles, greşit aplicat si, 
în cele din urmă, dat uitării. În măsura în care oamenii în- 
cep să-şi piardă spiritualitatea şi să se afunde tot mai mult 
în materialism, ei nu vor mai fi capabili să înțeleagă pute- 
rea spiritului. Există multe persoane care neagă existența 
spiritului, sau a oricărui alt lucru ce depăşeşte puterea de 
percepţie a simţurilor lor fizice. 

Un exemplu de deformare a sensului unor cuvinte se 
referă la cel dat în prezent cuvântului „magie”. Adevărata 
semnificație a acestui cuvânt este cunoaştere spirituală 
sau înţelepciune, în contradicţie cu filozofia speculativă 
sau cu opiniile ştiinţifice atât de schimbătoare. Oamenii 
obişnuiţi au început să creadă că termenul „magie” n-ar 
desemna altceva decât un spectacol de prestidigitatie, sau 
poate invocarea diavolului şi colaborarea cu el, sau cola- 
borarea cu spiritele celor morţi. 

Magia autentică este cea mai însemnată ştiinţă dintre 
toate ştiinţele naturale, fiindcă ea cuprinde cunoştinţe atât 
despre natura vizibilă cât şi despre cea invizibilă. Ea nu e 
doar o ştiinţă, ci şi o artă, deoarece ea nu poate fi învățată 

doar din cărţi, ci trebuie să fie completată cu o experienţă 
practică. 

Ca să dobândeşti acea experienţă, înseamnă să devii 
înțelept, înseamnă să cunoşti adevărata natură a elemen- 
telor vizibile şi invizibile ce alcătuiesc Macrocosmul şi 
Microcosmul, şi să posezi arta de a dirija şi folosi puterile 
invizibile ale Naturii. Paracelsus spune: 


Magia şi vrăjitoria sunt două lucruri cu totul diferite 
şi între ele există o foarte mare diferență, ca aceea dintre 
lumină şi întuneric, dintre alb şi negru. Magia este inte- 
lepciunea cea mai înaltă şi cunoaşterea puterilor supra- 
naturale’. Cunoaşterea lucrurilor spirituale nu poate fi 
căpătată doar rationdnd logic asupra aparentelor exteri- 
oare din planul fizic; ea poate fi însuşită prin acordarea 
unei mai mari atentii aspectului spiritual al lucrurilor, de 
către cei capabili să simtă şi să vadă lucrurile proprii spi- 
ritului. Ar fi bine ca toți preoții, care sunt consideraţi ghizi 
spirituali, să cunoască mai mult despre lucrurile spirituale 
şi să dobândească o oarecare experiență practică în do- 
meniul înțelepciunii divine, în loc să repete pur şi simplu 
ceea ce au citit. 


' Cuvântul „supranatural”, aşa cum îl foloseşte Paracelsus, nu 
presupune ceva aflat dincolo de natura luată ca un tot, fiindcă ni- 
mic nu există dincolo de Tot, ci înseamnă ceva care trece dincolo 
de Natură în aspectul ei interior, sau în cel superior sau spiritual al 
Naturii, şi nu doar simplul aspect mecanic şi fiziologic al lucrării 
ei. Dacă, de exemplu, ne urmăm instinctele, înseamnă că acționăm 
natural - cu alte cuvinte conform cerințelor naturii noastre ani- 
male; dacă însă, prin puterea voinţei şi a rațiunii, rezistăm impul- 
surilor, atunci folosim puterile care aparțin unei ordini superioare a 
Naturii. Dacă evităm să facem un rău, gândindu-ne la consecinţele 
neplăcute pe care le vom avea de suportat, înseamnă că acționăm 
natural, iar dacă evităm să facem rău, în virtutea iubirii binelui, 
atunci acționăm pe un plan superior naturii noastre animale. 

Christos, profeţii şi apostolii căpătaseră puteri ma- 
gice, nu atât prin învăţătură, cât mai ales prin sfintenia lor. 
Ei puteau să vindece boli prin punerea mâinilor şi să facă 
multe alte lucruri minunate, dar naturale. Preoţii vorbesc 
foarte mult despre asemenea lucruri, dar unde este preotul 
zilelor noastre care poate să săvârşească lucruri asemenea 
Lui? A fost spus de către Christos, că adevărații lui urmaşi 
vor face aceleaşi lucruri ca şi El, şi chiar mai mari, dar ar 
fi greu să găsim în prezent un preot care să poată înfăptui 
ce a făcut Christos. Dar dacă vine un om care, deşi nu este 
învestit preot, vindecă boala prin puterea lui Christos şi 
lucrează prin El, acela va fi considerat un vrăjitor şi un 
copil al diavolului, care trebuie ars pe rug. 


Prima cerință în studiul magiei o constituie cunoas- 
terea deplină a ştiinţei naturale. Dar există o ştiinţă na- 
turală autentică şi una falsă. Falsa ştiinţă poate fi perfect 
logică în toate deductiile ei, însă învăţăturile ei fundamen- 
tale sunt false?, căci se bazează pe o înţelegere greşită a 
lucrurilor spirituale, pe care intelectul rece şi calculat nu 
este capabil să le cuprindă. 

Adevărata ştiinţă a Naturii îşi extrage concluziile lo- 
gice din adevărurile fundamentale despre care ea ştie că 
sunt adevărate, fiindcă le înţelege prin puterea minţii care 
e luminată de înțelepciune. Falsa ştiinţă îşi întemeiază 
concluziile pe aspectele exterioare create de iluzia simtu- 
rilor; adevărata ştiinţă îşi construieşte raționamentul, nu 
din ceea ce doar crede, ci din ceea ce ştie că este adevărat. 


* Asemenea doctrine fundamentale false ale ştiinţei moderne apar 
din greşita înțelegere a veritabilei constituții a omului, a constituției 
materiei, a originii vieții, a binelui şi răului, a naturii gândirii, a 
sufletului, a spiritului, etc., etc. 

Magia este ştiinţa care ne învaţă atât adevărata na- 


tură a omului interior, cât şi organizarea trupului său exte- 


rior. 


Cugetătorul superficial nu poate înțelege decât ceea 


ce poate percepe cu ajutorul simțurilor sale, dar omul in- 
terior posedă facultăți perceptive care depăşesc însuşirile 
corpului său. 


Aflaţi că omul are capacitatea (latentă sau activă) de 
a prevedea evenimentele viitoare şi de a citi viitorul, atât 
din cărţile din trecut cât şi din cele din prezent. Omul po- 
sedă totodată o putere cu ajutorul căreia îşi poate vedea 
prietenii şi ceea ce se petrece în jurul lor, deşi aceştia se 
pot afla la mii de kilometri depărtare. Această artă este 
învățată de la Gabalis. Ea este o putere ce devine activă 
mai ales în vise, şi ceea ce este văzut în astfel de vise este 
reflexia luminii înțelepciunii şi profetiei din om. Dacă un 
om nu ştie nimic despre aceste lucruri câtă vreme este 
treaz, cauza ignoranței lui constă în faptul că nu ştie cum 
să descopere în el însuşi puterile cu care a fost înzestrat 
de Dumnezeu, şi cu ajutorul cărora poate să ajungă la în- 
treaga Intelepciune, Ratiune şi Cunoastere cu privire la 
tot ce exista. 


Ignoranta, în viziunea lui Paracelsus, este cauza im- 


perfectiunii: 

Oamenii nu se cunosc pe ei insisi si, prin urmare, 
nu înțeleg lucrurile care există în lumea lor interioară. 
Fiecare om posedă în el însuşi esenţa lui Dumnezeu şi 
toată înțelepciunea şi puterea lumii (în stare germinală). 
El posedă un fel de cunoaştere, la fel ca a altuia, şi cine nu 
reuşeşte s-o găsească pe aceea care se află în el, nu poate 

într-adevăr să spună că nu o are, ci doar că nu a fost în 
stare s-o caute. 


Exercitiu! clarviziunii presupune o stare de pasivi- 
tate a minţii: 


Somnul este trezirea la aceste practici, fiindcă lu- 
mina interioară a Naturii acţionează în timpul somnului 
asupra omului invizibil, care, cu toată invizibilitatea lui, 
există tot atât de real ca şi cel vizibil. Omul interior este 
omul natural, şi el cunoaşte mai mult decât omul alcătuit 
din came. 

Natura este un învățător universal. Tot ce nu putem 
învăţa din aparențele exterioare ale Naturii, putem învăţa 
de la spiritul ei. Ambele sunt una. Natura ne poate învăța 
totul, dacă cerem informaţii în mod corespunzător. Natura 
este o lumină şi, privind Natura în propria ei lumină, o 
vom înţelege. Natura vizibilă poate fi văzută în lumina ei 
vizibilă; Natura invizibilă poate deveni vizibilă dacă do- 
bândim puterea de a percepe lumina ei invizibilă. 

Există o lumină în spiritul omului care iluminează 
orice lucru, şi prin care omul poate percepe chiar lucruri 
supranaturale. Cei care caută cunoştinţe în lumina Naturii 
exterioare, cunosc lucrurile Naturii; cei care caută cu- 
nostinte în lumina omului, cunosc lucruri mai presus de 
Natură, care aparțin legii. Omul este deopotrivă un ani- 
mal, un spirit şi un înger, pentru că posedă toate aceste 
trei calităţi. Atât timp cât rămâne în Natură, el slujeşte 
Natura; dacă se mută în spirit, el slujeşte îngerul (din el); 
dacă trăieşte în înger, el slujeşte ca un înger. Prima calitate 
aparține trupului, celelalte două aparţin sufletului şi sunt 
pietrele lui prețioase. Trupul omului rămâne pe pământ, 
dar omul — având un suflet şi cele două calități suplimen- 
tare — este capabil să se înalțe deasupra Naturii şi să cu- 

noască ceea ce nu aparține Naturii. El are capacitatea de 
a învăţa despre tot ce aparține raiului şi iadului, de a-L 
cunoaşte pe Dumnezeu şi împărăția Lui, de a cunoaşte în- 
gerii şi spiritele, ca şi originea răului. 

Dacă un om urmează să se ducă într-un anumit loc, 
îi va fi de mare folos să cunoască totul despre acel loc, 
înainte de a pleca într-acolo; în acest fel, după sosirea lui 
acolo, va fi în stare să se mişte mai uşor şi să meargă ori- 
unde va dori. Calitatea oricărui lucru creat de Dumnezeu, 
indiferent dacă lucrul acela este vizibil sau invizibil pen- 
tru simţurile noastre, se cuvine să fie percepută şi cunos- 
cută. Dacă omul cunoaşte esența lucrurilor, atributele 
lor, coeziunea dintre ele şi elementele lor alcătuitoare, el 
va fi un maestru al naturii, al elementelor şi al spiritelor. 


(Philosophia Sagax.) 


In aceeasi lucrare (cap. IV), sunt oferite indicatii 
asupra modului de manifestare a unor asemenea spirite: 


Lumina Naturii ne învață că orice formă — rațională 
sau nerationala, sensibilă sau lipsită de simţuri — îşi are 
spiritul ei natural (corpul astral). Nectromantul (văzăto- 
rul) trebuie să cunoască aceste spirite, căci fără această 
cunoaştere el nu va putea afla adevăratul lor caracter. Prin 
arta sa, el le poate simți şi, percepându-le cu simţul lui 
interior, le descoperă trupurile. Asemenea spirite pot fi 
percepute în cristale; ele pot atrage şi dirija nuiaua ma- 
gică aşa cum magnetul atrage fierul; ele pot turti sita şi 
cheia3, şi pot îndepărta flacăra unei lămpi de fitilul ei. 
Graţie artei nectromantice putem privi în interiorul pie- 
trelor; scrisorile închise pot fi citite fără a le deschide; 


3 Aceste modalități de prezicere sunt bine cunoscute spiritiştilor 
moderni. 

pot fi găsite lucruri ascunse şi toate secretele oamenilor 
pot fi scoase la lumină. Unii oameni cred că asemenea 
artă poate fi practicată mai ales de către virgine şi de 
copiii inocenți, fiindcă mintea lor nu este întunecată de 
prejudecăți şi de amintirea unor fapte rele; însă oricine 
poate practica această artă, dacă are înzestrările necesare. 


(Philosophia Sagax) 


Cel care înțelege literele, poate să citească cuvinte, 
iar cine cunoaşte cuvintele, poate citi cărți. Dacă ştim că o 
anumită cauză poate produce un anumit efect, şi dacă un 
asemenea efect apare, atunci vom putea recunoaşte cauza 
care l-a produs. 


Dacă, de pildă, cântatul cocoşilor anunţă schimba- 
rea vremii, şi dacă auzim cocoşii cântând altfel decât de 
obicei, putem prevedea că se va schimba vremea. Unele 
animale au moştenit instincte ce le fac să se poarte într-un 
anumit fel, şi ele pot anunţa şi alte evenimente viitoare 
(nu doar schimbarea vremii). Tipatul ciudat al păunului, 
sau urletul neobişnuit al unui câine pot indica apropierea 
morţii de locul unde sălăşluiesc, întrucât fiecare fiinţă e un 
produs al principiului universal de viata, şi fiecare conţine 
lumina Naturii. Animalele posedă această lumină, şi oa- 


menii vin pe lume odată cu ea.* 


Puterea clarviziunii şi a profetiei este activă mai ales 
în vise, atunci când activitatea corpului fizic este redusă, 
şi când influenţele perturbatoare venite pe căile simţurilor 
fizice sunt excluse. 


* Oamenii sunt înzestrați cu această putere încă de la naştere, dar 
cei mai mulți dintre ei o pierd ulterior, deoarece îşi concentrează în- 
treaga atenție asupra iluziilor din planul material. 

În visele lor, artiştii şi studenţii au primit deseori 
instrucțiuni asupra lucrurilor pe care doreau să le cu- 
noască. Imaginaţia lor era atunci liberă şi putea să-şi dez- 
văluie minunile; ea a atras la sine Evestrumurile unor 
filozofi, iar aceştia, la rândul lor, i-au transmis respecti- 
vele cunoştinţe. Asemenea lucruri se întâmplă destul de 
des, dar, din păcate, la trezire oamenii uită o bună parte 
din ceea ce au învățat în somn. Dacă dorim să ne amintim 
visele, nu ar trebui să părăsim camera îndată după tre- 
zire, şi nici să vorbim cu cineva, ci să rămânem singuri, 
netulburati, şi să nu mâncăm nimic până când nu ne vom 
aminti visul.5 

Se întâmplă adesea ca visele să aibă o mare însem- 
nătate, însă multe vise plăcute pot să însemne supărare, 
iar visele neplăcute să însemne bucurie; de aceea n-ar tre- 
bui să avem prea mare încredere în vise. 


Corpurile astrale ale oamenilor pot fi influențate mai 
uşor în timpul somnului decât în stare de veghe. Puterea 
de a influența persoanele în timp ce dorm este folosită 
uneori în scopuri malefice. 


Unii îndrăgostiţi, văzând că iubirea lor nu este îm- 
părtăşită, au căutat să-i influenţeze pe cei a căror dragoste 
o doreau împărtăşită, apărându-le acestora în vis. După 
ce şi-au scris numele cu propriul lor sânge, au pus aceste 
bucăţi de hârtie sub pernele sau paturile lor, pentru ca cei 
iubiți să le apară în vis şi, aceştia, la rândul lor, să se în- 
drăgostească de ei. Fetele obişnuiau să-şi pună cordoa- 
nele, panglicile, agrafele de păr, etc. sub pernele tinerilor 


5 Visele şi viziunile de adevărată sorginte spirituală produc în 
mod obişnuit o impresie foarte puternică, şi nu sunt uitate aşa de 
Uşor. 

a căror dragoste o doreau, dar rareori obțineau rezultatele 
dorite, fiindcă uitau că era nevoie şi de credință pentru ca 
încercarea lor să fie încununată de succes”.® 


O credinţă puternică şi o imaginaţie bogată sunt cei 
doi stâlpi care susțin poarta templului magiei; fără ele, 
nimic nu poate fi îndeplinit. Imaginaţia este puterea cre- 
atoare din om ce poate acționa instinctiv şi fără nici un 
efort conştient de voinţă. 


Omul lucrează pe două planuri: unul vizibil, altul 
invizibil. Cel vizibil este trupul său, cel invizibil, ima- 
ginatia sa (mintea). Soarele ne dă lumina şi această lu- 
mină nu poate fi atinsă; însă căldura ei poate fi simțită, şi 
dacă razele ei sunt concentrate, putem da foc unei case. 
Imaginaţia este soarele din sufletul omului acționând în 
sfera lui proprie, tot aşa cum soarele Pământului actio- 
nează în sfera acestuia. Ori de câte ori străluceşte, semin- 
tele plantate în sol cresc, vegetația apare şi se dezvoltă; 
soarele sufletului acționează în acelaşi fel, făcând să apară 
formele sufletului. 

Formele vizibile şi tangibile apar din elementele 
invizibile prin puterea luminii soarelui. Vaporii invizibili 
sunt atraşi şi adunaţi laolaltă, formând ceaţă vizibilă prin 
puterea soarelui din lumea exterioară, iar soarele interior 
din om poate da naştere la lucruri uimitoare. Marea lume 
este doar un produs al imaginației minții universale, iar 
omul este lumea ei cea mică, o lume care imaginează şi 
creează cu ajutorul puterii imaginaţiei. Dacă imaginaţia 
omului este îndeajuns de putemică pentru a pătrunde în 


é Această artă de a provoca viziuni prin contactul cu anumite 
obiecte a fost redescoperită în timpurile moderne, şi se numeşte 
psihometrie. 

fiecare colţ al lumii sale interioare, ea va fi capabilă să cre- 
eze lucruri în acele colţuri, şi orice gândeşte omul capătă 
formă în sufletul lui. 

Soarele acționează asupra solului vizibil al pă- 
mântului şi asupra materiei invizibile din aer; imagina- 
tia lucrează asupra substanţei invizibile a sufletului. Însă 
Pământul vizibil este format din elementele invizibile ale 
Pământului, şi corpul fizic al omului este format din su- 
fletul său invizibil; sufletul omului este strâns legat de su- 
fletul Pământului, aşa cum corpul fizic al pământului este 
legat de corpul fizic al omului, şi ele acţionează continuu 
unul asupra celuilalt, şi fără cel de-al doilea, primul n-ar 
putea să existe. 

Materia vizibilă devine invizibilă şi este acționată de 
suflet, iar materia invizibilă începe să devină organizată 
şi este din nou făcută vizibilă prin influenţa sufletului. 
Dacă o femeie însărcinată îşi imaginează ceva cu multă 
tărie, efectele imaginaţiei sale se pot manifesta în copil. 
Imaginaţia izvorăşte din dorinţă, şi după cum omul poate 
avea dorinţe bune sau rele, tot astfel el poate avea o imagi- 
nație bună sau rea. O dorinţă puternică va da naştere unei 
imaginatii puternice. Afuriseniile sau binecuvântările 
vor fi eficace numai dacă pornesc din inimă.(De Virtute 
Imaginativa) 


Nimic nu poate ieşi din sfera minţii, dacă mai înainte 
nu a intrat în ea; numai ceea ce a intrat în ea poate să iasă. 
Dacă o femeie însărcinată doreşte să mănânce căpşuni, 
imaginea căpşunilor se va imprima în mintea ei, şi imagi- 
nația ei se poate imprima în copil sub o formă asemănă- 
toare unei căpşuni. Broaştele nu cresc în cer şi dacă, aşa 
cum s-a întâmplat, o mulțime de broaște a căzut din el în 

timpul unei ploi, aceste broaşte trebuie să fi fost atrase în 
sus înainte de a veni în jos. 

Imaginaţia femeilor este de obicei mai bogată de- 
cât cea a bărbaţilor. Femeile sunt mai pasionale, pun mai 
mult suflet, atât în iubire cât şi în ură, iar imaginaţia lor 
le poate purta în timpul somnului către alte locuri, unde 
pot fi văzute de altele aflate în aceeaşi situaţie. Apoi (se 
întâmplă că) ele ajung cu adevărat în acele locuri, şi îşi 
pot aminti ce au văzut atunci — deşi fuseseră acolo fără 
corpurile lor fizice — căci mintea lor a fost activă în acele 
locuri, iar mintea este persoana reală, şi nicidecum corpul 
care doarme.” 

Dacă o persoană aflată pe moarte doreşte nespus 
ca altă persoană să moară împreună cu ea, imaginaţia ei 
poate crea o forţă care să atragă un menstrum (vehicul) ce 
conține esenţa vieții pentru a forma un corpus, şi acesta 
poate fi proiectat prin impulsul dat lui de gândul persoanei 
muribunde către cealaltă persoană, care, din această cauză 
poate să moară. Aceasta se poate întâmpla mai ales când 
o femeie moare din cauza febrei puerperale8, şi dacă fe- 
meia aceea doreşte ca întreaga lume să moară odată cu 
ea, consecința poate fi izbucnirea unei epidemii create de 
imaginaţia ei otrăvită. 

Teama, spaima, patima, dorinţa, bucuria şi invidia, 
sunt cele şase stări ale minţii care pot conduce imaginaţia 


? Acest pasaj se referă la presupusele călătorii efectuate în Munţii 
Hartz şi în alte locuri, despre care se vorbea adesea la judecarea 
vrăjitoarelor. Multi presupun că vrăjitoarele au fost arse pe rug fi- 
indcă au mărturisit că au participat la asemenea întâlniri. 

8 Este cunoscut faptul că trupurile femeilor care au murit de febră 
puerperală sunt surse de infecții puternice, iar rănile căpătate în 
urma disectiilor pe aceste corpuri sunt foarte periculoase. Pasajul 
dă de înţeles că substanța mentală invizibilă poate face ca, de la 
acest trup otrăvitor, să se declanşeze o adevărată molimă care să 
fie răspândită prin puterea unei voințe malefice. 

şi, în consecință, lumea omului. Şi întrucât mintea omu- 
lui este dublura minţii universale, cauzele acestor stări 
sunt de asemenea active în imaginaţia lumii, iar gându- 
rile omului acționează asupra imaginaţiei, după cum şi 
aceasta acționează asupra lui. Prin urmare, este de dorit să 
putem controla imaginația şi să nu-i permitem să se dez- 

“lănţuie haotic. Ar trebui să încercăm să înțelegem spiritul 
prin puterea spiritului, şi nu prin imaginaţia speculativă.* 
(De Virtute Imaginativa) 


Omul este o ființă dublă, având o natură animală şi 
una umană. Dacă simte, gândeşte şi acționează ca fiinţele 
umane, atunci el este un om; dacă însă simte şi acționează 
ca un animal, atunci el este un animal şi egalul animalelor 
ale căror caracteristici mentale sunt manifestate în el. O 
imaginaţie înflăcărată, pornită din dorinţa de bine, îl înalță 
pe om; o imaginație declanșată de dorinţa de a face tot ce 
este josnic şi vulgar, îl trage pe om în jos şi îl degradează. 

Spiritul este stăpânul, imaginaţia este unealta, iar 
corpul este materialul de lucru. Imaginaţia este puterea 
prin care voința formează entități siderale din gânduri. 


Imaginaţia nu este plăsmuirea care, apoi, devine piatra de 
temelie a superstitiei şi a nechibzuinţei. Imaginaţia omu- 
lui devine semnificativă prin dorință şi dă naştere faptelor. 
Oricine îşi poate controla şi educa imaginaţia în aşa fel, 
încât să intre în contact cu spiritele şi să fie învățat de 
ele. Spiritele care doresc să acționeze asupra omului acti- 
onează asupra imaginației lui’, şi ele se folosesc de visele 


? Aceasta înseamnă că ar trebui să putem simți adevărul cu sufle- 
tele noastre, fără să mai raționăm asupra lui. Am putea să realizăm 
adevărul devenind una cu el, şi nu examinându-l ca şi cum ar fi 
ceva străin şi separat de noi înşine. 

10 Chiar şi vederea fizică depinde de imaginație. Atunci când ve- 
dem un obiect, nu este ştiinţific să spunem: „Eu văd”, ci s-ar cuveni 

lui în acest scop. În timpul somnului, omul sideral poate fi 
scos din forma lui fizică şi proiectat la distanță cu ajutorul 
puterii imaginației, pentru a acţiona într-un anumit scop. 
Nici un loc nu este prea departe pentru a fi atins de ima- 
ginatie, şi imaginaţia unui om poate influența imaginația 
altuia, oriunde ajunge la ea. (Philos. Sagax) 


Imaginaţia este începutul corpus-ului oricărei forme, 
şi tot ea conduce procesul dezvoltării ei. Voința este o pu- 
tere dizolvantă, care permite trupului să înceapă să fie 
impregnat de „tinctura” imaginaţiei. Cel care doreşte să 
ştie cum poate omul să unească puterea lui de imaginație 
cu puterea de imaginaţie a Cerului, trebuie să cunoască 
procesul prin care lucrul acesta se poate împlini. Intelep- 
ciunea pe care omul s-ar cuveni s-o aibă, nu provine nici 
de la Pământ, nici de la firmament, ci de la a cincea esenţă 
— Mintea Universală. Un om poate ajunge să posede pu- 
terea creatoare prin identificarea minţii proprii cu Mintea 
Universală, şi cel care va reuşi lucrul acesta va fi în po- 
sesia celei mai înalte filozofii posibile, domeniul inferior 
al Naturii i se va supune, iar puterile Cerului îl vor ajuta, 
fiindcă Cerul este slujitorul înțelepciunii. 

Înainte ca omul să se nască, şi la scurt timp după 
aceea, sufletul lui nu este perfect, dar poate fi făcut per- 
fect cu ajutorul puterii Voinţei. Spiritele sunt esențe vi- 
zibile, tangibile şi perceptibile altor spirite!!. Ele se află 
unele fata de altele într-o relație asemănătoare corpurilor 
fizice fata de alte corpuri fizice. Spiritele îşi vorbesc prin 
intermediul voinţei, nu prin vorbire articulată. În timp ce 
trupul doarme, sufletul se poate duce într-un loc îndepăr- 
tat, şi, dintr-un asemenea loc, acționează în mod inteli- 


să spunem: „Eu îmi imaginez că văd”. 
1 Termenul „spirite” se referă aici la suflete inteligente. 


149 


PARACELSUS: VIAȚA ȘI ÎNVĂȚĂTURA 


gent”. Dacă el întâlneşte un alt spirit, fie acesta încarnat 
sau dezincarnat, ele pot acţiona unul asupra celuilalt aşa 
cum acţionează două ființe umane atunci când se întâl- 
nesc. Un om îşi poate transmite gândurile altui om de care 
se simte atras, oricât de mare ar fi distanţa dintre ei, sau 
poate acționa asupra spiritului unei alte persoane într-o 
asemenea măsură, încât să-i influențeze acţiunile după ce 
corpul acesteia se trezeşte din somn”, şi astfel poate să-i 
afecteze chiar sănătatea. Pe această lege a Naturii se ba- 
zează posibilitatea de a face vrăji şi farmece. 

Practicarea adevăratei magii nu necesită ceremonii, 
nici incantatii, nici folosirea simbolurilor; ea nu are ne- 
voie de binecuvântări, nici de afurisenii exprimate verbal. 
Ea cere doar o credință puternică în forța omnipotentă a 
binelui, care poate înfăptui orice lucrare dacă acţionează 
printr-o minte omenească în armonie cu ea, şi fără de care 
nu poate fi înfăptuit nimic folositor. 

Adevărata putere magică constă într-o credință 
adevărată, dar credință adevărată are la bază cunoaşterea, 
şi fără cunoaştere nu poate fi vorba de credință. Dacă ştiu 
că înțelepciunea divină poate interveni într-un anumit lu- 
cru, înseamnă că posed adevărata credință, dar dacă cred 


12 Se poate întâmpla ca spiritul unei persoane să meargă într-un 
asemenea loc îndepărtat în timp ce corpul său doarme, şi să acti- 
oneze acolo în mod inteligent, dar omul, după ce se trezeşte din 
somn, să nu-şi mai amintească nimic despre acest lucru. Însă un 
inițiat, a cărui conştiinţă spirituală este starea lui normală, poate 
face ceva asemănător în deplină cunoştinţă de cauză, adică în mod 
conştient, şi să-şi amintească totul după ce spiritul i se întoarce în 
trup. 

B S-a dovedit, prin mai multe experiențe, că unei persoane cufun- 
date în somn mesmeric de un specialist în materie, i se poate 
cere să facă anumite lucruri după ce se va trezi din somn; mai 
mult, după ce se va trezi, va face ce i s-a cerut, deşi nu-şi va aminti 
cele întâmplate în timpul somnului. De aceea este bine că în actu- 
alul stadiu de moralitate al civilizației, asemenea puteri nu sunt 
cunoscute publicului. 


150 


MAGIE ȘI VRĂJITORIE 


pur şi simplu că un lucru ar fi posibil de înfăptuit, sau 
încerc să mă conving să cred în această posibilitate, o 
asemenea credință nu este cunoaştere şi nu ne oferă în- 
credere. Nimeni nu se poate încrede cu adevărat în ceva 
neadevărat, fiindcă o asemenea „încredere” va fi doar o 
preconceptie sau o părere întemeiată pe ignorarea adevărului. 

Dar chiar şi o asemenea credinţă sau încredere de- 
formată poate da naştere unei puternice imaginatii male- 
fice; şi tocmai acesta este cazul vrăjitoriei şi al farmecelor, 
prin care o persoană îi poate face rău unei alte persoane, 
fără riscul de a fi descoperită, deoarece ea poate ucide sau 
răni un duşman fără să se apropie de el, iar acesta nu se 
poate apăra, aşa cum ar face dacă ar fi atacat de un agresor 
vizibil. 


Vorbind despre instrucțiunile şi instrumentarul unei 
asemenea „arte”, Paracelsus spune: l 


Ar fi poate usor să dăm instrucțiuni cu ajutorul cărora 
fiecare s-ar putea convinge de adevărul acestor afirmații, 
dar asemenea cunoștințe ar putea fi folosite de persoane 
rău intenționate în scopuri malefice“. Dar există anumite 
lucruri pe care medicii s-ar cuveni să le ştie, căci astfel 
ei vor putea cunoaste cauzele unor boli misterioase, cum 
să le vindece, si cum să contracareze influențele malefice 
prin puterea binelui. 

Există, de exemplu, unele vrăjitoare care modelează 
imaginea persoanei căreia doreşte să-i provoace o sufe- 
rinta, şi apoi înfig un ac în piciorul modelului pe care l-au 
creat; voinţa de a face rău şi gândul nefast îi vor provoca 


14 Se poate observa că fenomenele arătate nu sunt eficace dacă 
sunt produse de persoane fără înzestrările necesare acestui scop; 
de aceea, nu vedem nici un motiv pentru care aceste instrucțiuni 
ar trebui făcute publice. Cei care posedă asemenea puteri malefice 
cunosc deja aceste lucruri. 

persoanei respective dureri mari în picior, împiedicând-o 
să meargă. Aceste dureri vor înceta atunci când acul va fi 
scos din figurina de ceară. Dacă un medic întâlneşte un 
asemenea caz şi nu cunoaşte cauza durerilor din piciorul 
pacientului, nu va putea să-l vindece, dar dacă el cunoaşte 
cauza, atunci va putea folosi puterea imaginaţiei pentru a 
anihila răul provocat de o putere asemănătoare. 

Astfel, s-a întâmplat ca din trupurile unor pacienți 
să fie scoase ace, fire de păr, bucăţi de sticlă şi multe alte 
lucruri, care nu aveau ce căuta acolo; după îndepărtarea 
acestor lucruri, au apărut altele de acelaşi fel, fenomenul 
repetându-se timp de săptămâni sau luni. În toată această 
perioadă medicul a asistat neputincios la acest fenomen, 
neştiind cum să procedeze. Dar dacă medicul şi-ar fi cu- 
noscut mai bine meseria, ar fi putut afla că acele lucruri au 
fost introduse în trupul pacientului de puterea imaginației 
malefice a unui vrăjitor. Atunci el ar fi aşezat unul din ar- 
ticolele extrase într-un stejar (sau într-un soc), în partea 
orientată spre răsăritul soarelui. Acel articol ar fi acționat 
asemenea unui magnet, atrăgând influența malefică, şi în 
felul acesta pacientul ar fi fost vindecat. 

O voinţă mai puternică poate supune una mai slabă 
şi, prin urmare, prima condiţie pentru a produce efecte 
magice este întărirea voinţei. Puterea voinței poate acti- 
ona mai eficace asupra animalelor decât asupra omului, 
deoarece sufletul omului, fiind sprijinit de spiritul divin, 
are mai multă tărie pentru a se apăra de influenţa unei vo- 
inte străine, decât trupul sideral al animalelor. Voința unui 
om treaz, poate acţiona asupra unui alt om care este treaz 
sau adormit, dar se poate întâmpla ca un om să poată acti- 
ona spiritual asupra altuia chiar în timp ce amândoi dorm. 
Forma astrală a unei persoane adormite poate să viziteze 
o altă persoană (în timp ce aceasta visează), pentru a-i 
provoca anumite neajunsuri, pentru a o determina să facă 
un lucru pe care acea persoană nu l-ar fi făcut singură, sau 
pentru a-i arăta afecțiune. 

Paracelsus susține că este cu putință ca voința să ac- 
tioneze la distanţe mari: 


În privinţa imaginilor din ceară (care sunt modelate 
pentru a ajuta imaginaţia şi a concentra voința), vă spun că 
dacă o persoană doreşte să-i facă rău adversarului său, ea 
trebuie să facă acest lucru prin intermediul unui medium, 
adică a unui corpus. În felul acesta este posibil ca spiritul 
meu, fără a se sluji de trupul meu sau de sabie, să ucidă 
sau să rănească o altă persoană doar prin acțiunea voinţei 
mele. Este posibil ca eu să aduc spiritul duşmanului meu 
într-o imagine (reprezentare), după care să lovesc în acea 
imagine potrivit voinţei mele, pentru ca astfel duşmanul 
meu să fie rănit sau lovit efectiv. 

Puterea voinţei este un lucru esenţial în medicină. 
Un om care doreşte binele cuiva va face ca efectele voinței 
sale să aibă efecte benefice. Acela care invidiază pe ori- 
cine şi orice este bun, şi care se urăşte pe sine, poate simţi 
pe propiia-i piele efectele gândurilor sale rele. Imaginile 
pot fi blestemate şi efectul va fi că unele boli — precum 
frigurile, epilepsia, apoplexia, etc. — pot fi provocate di- 
rect persoanei reprezentate în imagine. Din păcate medi- 
cii cunosc doar o mică parte din puterea voinţei. Voința 
creează spirite (forte) care n-au nici o legătură cu raţiunea, 
ci acționează orbeşte.! (Paramirum, Trat. IV, cap. VIII) 


O altă mare putere spirituală poate fi aflată în cre- 
dinta. Credinţa stimulează şi înalță puterea spiritului. 


15 Nu am sfătui pe nimeni să facă o asemenea experienţă, fi- 
indcă, în afară de imoralitatea unei astfel de practici, este cunos- 
cut faptul că o asemenea forță malefică, o dată stimulată, nu e 
îndeajuns de puternică pentru a pătrunde în sufletul obiectului 
ei ca să-şi îndeplinească scopul propus; ea ricoşează, având efecte 
distructive asupra sursei care a proiectat-o. 

Omul a cărui credinţă este puternică se simte ca şi cum ar 
fi înălţat şi ar trăi independent de trup. 


Prin puterea credinţei, apostolii şi patriarhii au în- 
făptuit lucruri măreţe, mai presus de mersul normal al 
Naturii; de asemenea, sfinții au făcut minuni16 prin pute- 
rea credinţei. Minunile pe care ei le-au săvârşit în timpul 
vieţii au fost înfăptuite prin puterea propriei lor credinţe. 
Alte miracole, care s-au produs prin moaştele lor sau în 
apropierea mormintelor lor, au fost înfăptuite de puterea 
credinței oamenilor care le cereau ajutorul. Toate miraco- 
lele magiei se-produc cu ajutorul Vointei, Imaginatiei şi 
Credinței. 

Un sfânt mort nu poate vindeca pe nimeni. Un sfânt 
în viata poate vindeca bolnavul în virtutea puterii divine 
ce acționează prin el. Această putere divină nu moare o 
dată cu trupul sfântului, şi de aceea adevărații sfinți sunt 
încă vii, deşi corpurile lor ar putea să fie lipsite de viaţă. 
Puterea care conferă simțurilor capacitatea de a face mi- 
nuni e încă vie şi accesibilă tuturor. Este puterea Duhului 
Sfânt, şi dacă tu trăieşti în Dumnezeu, El te va adumbri cu 
acea putere şi te va învăţa legile lui Dumnezeu, iar tu vei fi 
călăuzit asemenea sfinților, ba chiar asemenea apostolilor 
Petru şi Pavel. (De Sanctorum Beneficiis Vindictis) 


Credinţa are o putere mult mai mare decât cea a cor- 
pului fizic. Tu eşti vizibil şi material, dar în tine există şi 


15 Termenul „minune” desemnează o faptă naturală produsă de o 
putere spirituală. Dacă o persoană acționează împotriva propriilor 
ei instincte naturale - înfăptuind, de pildă, un act de generozitate, 
fără a se gândi la răsplată - un asemenea act poate fi numit supra- 
natural, fiindcă în natura materială a omului este de neconceput ca 
un asemenea act să fie înfăptuit. Omul, însă, este îndemnat să pro- 
cedeze astfel de puterea care porneşte din spirit. Spiritul se poate 
manifesta în Natură, dar el nu este produs de Natură. 


154 


MAGIE ȘI VRĂJITORIE 


un om invizibil, şi acest om pe care nu-l poți vedea este 
de asemenea tu însuți. Orice act facut de corpul tău este 
întreprins de omul fizic. Unul acţionează în mod vizibil, 
celălalt în mod invizibil. Dacă omul invizibil este supus 
unei suferințe, acea suferință se va răsfrânge în corpul tău 
vizibil. Asemenea lucruri pot fi experimentate, dar ar fi o 
mare greşeală să facem aşa ceva. Oricine le încearcă, îl 
ispiteşte pe Dumnezeu, şi acela care va face acest lucru îşi 
va răni foarte serios sufletul. 

Au existat oameni care au creat imagini de ceară 
reprezentând anumite persoane de sex opus, şi au topit 
aceste forme la flacăra unei lămpi pentru a-şi intensifica 
propria lor imaginație malefică, şi, folosindu-şi credinţa, 
au reuşit să ademenească acele persoane într-o necurată 
legătură de dragoste. Chaldeenii şi egiptenii obişnuiau să 
facă imagini reprezentând constelatiile, şi aceste forme se 
mişcau şi vorbeau, dar ei nu cunoşteau puterile care actio- 
nau în ele. Astfel de lucruri sunt făcute prin credință, dar 
nu prin adevărata credință în Dumnezeu, ci printr-o cre- 
dinta falsă bazată pe dorinţa de a face rău, iar o credință 
care ucide şi face rău oamenilor nu este bună. Credința 
adevărată provine doar din sursa binelui, în care răul nu-şi 
află locul, şi ceea ce nu este bun nu este adevărat. Răul 
aparține doar lumii, deoarece în lipsa răului binele n-ar 
putea fi cunoscut sau apreciat; însă răul nu poate sălăşlui 
în sursa binelui. 

Credinţa adevărată are puteri miraculoase, şi aceasta 
dovedeşte că noi suntem spirite, şi nu doar corpuri vizi- 
bile. Credinţa înfăptuieşte ceea ce trupul ar îndeplini dacă 
ar avea putere. Omul este înzestrat cu puteri însemnate; 
el este mai mare decât cerul şi mai mare decât pământul. 
Este înzestrat cu credință, şi credinţa este o lumină mai 
puternică şi mai mare decât lumina naturală, şi mai puter- 
nică decât toate creaturile. 

Toate procesele magice se întemeiază pe credință. 
Prin Credinţă, Imaginatie şi Voinţă, putem înfăptui tot ce 
dorim. Puterea credinţei depăşeşte toate spiritele Naturii, 
fiindcă ea este o putere spirituală, şi spiritul este supe- 
rior Naturii. Orice lucru care adastă pe tărâmul Naturii 
poate fi schimbat prin puterea credinţei. Orice lucru mai 
presus de natură, pe care noi îl putem realiza, este realizat 


prin credinţă, şi tot prin credinţă pot fi tratate şi bolile.” 
(Philosophia Sagax) 


Omul sideral este de natură magnetică, şi din această 
cauză el poate atrage puterile şi efluviile lumii astrale. 
Aşadar, dacă prin toată natura circulă curenţi astrali nocivi, 
el se poate îmbolnăvi, şi dacă aceşti curenţi se schimbă, 
devenind benefici, el îşi poate recăpăta sănătatea. Acelaşi 
lucru se poate întâmpla dacă o Voinţă benefică (sau male- 
fică), sprijinită de o credinţă puternică, schimbă sau cre- 
ează curenţi ce acţionează asupra omului sideral. 

Curentii astrali creați de imaginaţia Macrocosmosului 
acţionează asupra Microcosmosului şi produc anumite 
efecte în acesta din urmă; în mod asemănător, curenții as- 
trali produşi de imaginația şi voința omului creează anu- 
mite stări în natura exterioară, şi aceşti curenţi pot ajunge 
departe, fiindcă puterea imaginației poate ajunge tot atât 
de departe ca şi gândul. Procesele fiziologice care au loc 
în trupurile ființelor vii sunt provocate de curenţii lor as- 
trali, iar procesele fiziologice şi meteorologice produse 


'7 Un medic care nu are încredere sau credință în propria-i capacitate 
nu va avea rezultate prea bune. De altfel, medicii îşi au fiecare re- 
mediul preferat, care poate să acționeze cu succes dacă e aplicat de 
un anumit medic, şi să nu dea rezultatele scontate dacă e aplicat de 
un alt medic. Acest lucru poate fi explicat prin faptul că un medic 
poate avea mai multă încredere în propriul său remediu preferat 
decât în cel al altui medic. 

în marele organism al Naturii sunt provocate de curenții 
astrali ai Naturii ca întreg. Curentii astrali ai fiecăruia acti- 
onează asupra altuia, conştient sau inconştient; dacă acest 
lucru este înțeles aşa cum se cuvine, nu va mai fi consi- 
derat ca ceva de necrezut faptul că mintea omului poate 
produce schimbări în mintea universală, provocând astfel 
schimbări în atmosferă, ca, de exemplu, în mişcarea aeru- 
lui, în apariţii ale vântului, ploilor, furtunilor, grindinei şi 
fulgerelor, sau că acest neajuns poate fi schimbat în ceva 
bun, prin puterea credinţei. Cerul este un ogor în care ima- 
ginatia omului îşi aruncă sămânţa. Natura este un artist 
care face să crească sămânţa, şi tot ce este creat de Natură 
poate fi imitat de Artă. (De Sagis et eorum Operibus) 


A implora spiritul unui lucru înseamnă să cauţi ade- 
vărul pe care acest lucru îl reprezintă. A vedea spiritul 
unui lucru înseamnă să recunosti caracterul acelui lucru 
cu toate calităţile şi atributele lui. Dacă un om vrea să 
subordoneze puterii sale spiritul unui lucru, el ar trebui să 
ştie cum să folosească, pentru scopul urmărit, puterile as- 
cunse în acel lucru. Dacă eu cunosc atributele unui lucru, 
înseamnă că îi cunosc spiritul. Dacă pot folosi calitățile 
unui lucru, spiritul acestuia va fi slujitorul meu. Nimic nu 
poate fi cunoscut despre un lucru, afară de cazul când re- 
uşim să facem să apară caracterul acestuia cât mai clar 
înțelegerii noastre. 

Menstrumul (vehiculul) prin care poate acţiona vo- 
inta pentru a face bine sau rău, este Mumia vie. Mumia 
(corpul magnetic) este un vehicul ce conține esenţa vieții. 
Dacă mâncăm carnea animalelor, nu carnea lor este cea 
care formează din nou sânge şi oase în trupurile noastre, 
ci vehiculul invizibil al vieţii derivat din carnea acestor 
animale, care este preluat de corpurile noastre pentru a 
forma ţesuturi şi organe noi. Dacă un animal moare din 

cauza unei boli interne, noi nu-i mâncăm carnea, fiindcă 
Mumia lui a fost otrăvită de boală, şi nici nu mâncăm 
carnea animalelor care au murit de bătrâneţe, sau came 
alterată, deoarece Mumia sănătoasă a dispărut odată cu 
începutul procesului de descompunere, iar ceea ce a mai 
rămas din această Mumie a fost otrăvit prin procesul de 
putrefacție. 

Mumia unei ființe vii păstrează caracteristicile ființei 
respective. Din această cauză noi nu mâncăm carnea unor 
animale feroce (tigri, lei, pisici sălbatice etc.) Ele conțin 
o Mumie violentă, care stimulează esentele astrale ale 
omului si provoacă în el tendințe asemănătoare caracte- 
risticilor animalelor de la care provine această carne. Noi 
mâncăm carnea animalelor domestice, deoarece caracte- 
risticile lor nu sunt atât de aprige ca în cazul animalelor 
feroce, ci mai delicate, iar Mumia lor nu e atât de agitată. 
Hrana de animal cea mai sănătoasă este carnea păsărilor, 
fiindcă ele trăiesc in aer, iar aerul este cel mai nobil dintre 
cele patru elemente. 

Mumia unui trup mort nu mai este folositoare, iar 
Mumia care este pregătită prin îmbălsămarea unui cada- 
vru nu este bună de nimic, ci serveşte doar ca hrană pentru 
viermi. Cea mai eficace Mumie este aceea a unei persoane 
care a avut o moarte nenaturală, în timp ce trupul ei era 
într-o stare de sănătate bună (cum e cazul celor spanzu- 
rati, decapitati sau trasi pe roată). Persoana care, din cauza 
vreunei boli, a decedat după o lungă suferință, isi pierde 
puterile înainte de a muri; în asemenea cazuri, procesul 
de putrefacție începe chiar în timp ce pacientul se află în 
viață. În această situație, Mumia lui n-are nici o valoare. 
Dacă medicii ar cunoaşte puterile oculte ale Mumiei unei 
persoane care a murit subit, ei n-ar mai permite ca trupul 
unui criminal executat prin spânzurătoare să atârne în fu- 
nie mai mult de trei zile, ci ar trebui să-l ia de acolo şi să-l 

folosească pentru propriile lor scopuri. O astfel de Mumie 
este foarte puternică, mai ales după ce a fost expusă influ- 
entei aerului, soarelui şi lunii. 

Mumia unei ființe care moare de moarte violentă în 
aer, se întoarce în aer; Mumia unui corp este preluată de 
elementul în care s-a descompus trupul. Dacă o persoană 
s-a înecat, Mumia ei se va îndrepta spre elementul apă; 
dacă cineva moare ars, Mumia lui se va duce spre elemen- 


tul foc’®. (Philosophia, trat. IIT) 


Aceste trei feluri de Mumii poseda puteri oculte mi- 
raculoase, si multe lucruri ciudate pot fi realizate cu aju- 
torul lor de către cei ce ştiu să le folosească, în special 
cei care au preluat Mumia de la persoanele cărora aceasta 
le-a servit drept vehicul al vieții. Aceştia pot fi călăii şi 
ucigaşii, iar ultimii ucid un om doar ca să se folosească de 
Mumia acestuia în scopuri rele. Dar pentru asemenea oa- 
meni, ar fi fost mai bine ca să-şi atârne o piatră de moară 
de gât şi să se arunce în mare, căci vor avea un sfârşit 
demn de milă, iar sufletele lor vor avea parte de răul pe 
care ei înşişi l-au creat. 

Din cauza marii puteri oculte pe care Mumia o are, 
ea este folosită în vrăjitorii şi farmece. Vrăjitorii şi cei care 
fac farmece pot face o învoială cu spiritele rele pentru ca 
acestea să ducă Mumia în anumite locuri, unde vrăjitorii 


8 Cei care s-au familiarizat într-o oarecare măsură cu spiritismul 
modern, ştiu că la începutul unei „manifestări fizice“ puternice, se 
simte un curent de aer rece şi uneori un miros ca de cadavru 
pătrunde în camera unde are loc şedinţa. Acest fenomen este pro- 
vocat de prezența corpului astral al celui decedat, care aduce cu 
sine elemente din mediul său din mormânt. Dacă este „spiritul” 
unei persoane înecate, aerul din cameră poate fi simţit ca umed 
şi mirosind a mucegai, sau pot apărea stropi de apă pulverizată. 
Dacă se manifestă „spiritul” unei persoane care în timpul vieții a 
fost un mare betiv, aerul poate mirosi a alcool. 

pot acționa asupra oamenilor (fără ştiinţa lor) pentru a le 
face rău. Vrăjitorii pot lua pământ din gropile celor morţi 
de ciumă ca să transmită boala şi altor oameni. Ei pot, 
de asemenea, să infecteze vitele, să strice laptele19, şi să 
provoace multe pagube, fără ca oamenii loviți de aceste 
necazuri să ştie care e cauza relelor abătute asupra lor. Se 
pot spune multe în legătură cu acest subiect, dar nu vrem 
să le consemnăm aici, căci ar însemna să oferim cunoş- 
tinte despre vrăjitorie, sau să permitem oamenilor porniţi 
pe rele să facă uz de cunoştinţele căpătate pentru a-i face 
pe alții să sufere. (De Pestilitate) 


Este de dorit ca nişte oameni înţelepţi şi buni cunos- 
cători ai artelor secrete, să fie învestiţi de autorităţi în anu- 
mite funcţii pentru a contracara şi preveni relele provocate 
de persoanele periculoase care practică vrăjitoria şi fac 
farmece; atenția lor ar trebui îndreptată mai ales asupra 
mănăstirilor, internatelor şi caselor de toleranță, căci în 
locurile acestea se manifestă o imaginaţie lascivă şi bol- 
năvicioasă, şi de unde spiritele rele adună o mare cantitate 
de spermă, iar această spermă conţine o Mumie puternică 
ce poate fi extrasă şi transformată în lucruri periculoase. 
Ea se poate descompune şi devine o otravă puternică, 
dând viata nenumăratelor ființe invizibile ce pot provoca 
epidemii. O vrăjitoare poate otrăvi o altă vrăjitoare prin 
aceste mijloace, iar spiritele apropiate vrăjitoarelor pot 
fura adeseori spermă de la persoane înrăite în fapte şi obi- 
ceiuri rele, pentru a o folosi în scopuri malefice. 

O otravă puternică, folosită în special în vrăjitorie, 
este sângele menstrual. Dacă o femeie îşi expune un obiect 
de îmbrăcăminte îmbibat cu sânge menstrual — noaptea, la 
razele lunii noi, iar în timpul zilei, la razele soarelui — se 


creează un vasilisc puternic, fiindcă el atrage magnes sa- 


'? Vezi Nota de la sfârşitul acestui subcapitol. 

lis. Otrava invizibilă poate provoca felurite boli, fiindcă 
luna este menstrum mundi şi exercită o influenţă foarte 
periculoasă. Aurul atrage mercurul şi se combină cu el, şi, 
într-un chip asemănător, soarele atrage la sine mercurium 


menstum mulierum. Luna exercită o anumită influență 
rea în fiecare lună, şi menstrum mulierum este reînnoit 
periodic în fiecare lună, iar în timpul acestor perioade se 
creează între ele o puternică afecțiune. 

Femeile ar trebui să cunoască aceste lucruri, şi să le 
acorde o atenție deosebită, căci altfel pot fi în mare pe- 
ricol. Este cunoscut faptul că în timpul unei epidemii au 
murit mult mai multe femei decât bărbaţi. Este de ase- 
menea cunoscut faptul că femeile care, ținând seama de 
vârsta lor, nu mai au menstruatie, sunt mult mai puternice 
decât altele pentru a face farmece malefice şi vrăjitorii 
periculoase.” 

Dacă luați terebentina si o distilati, spiritul tereben- 
tinei va fi îndepărtat si va rămâne doar colofoniul; daca 
amestecati din nou colofoniul cu spiritul, veți obține tere- 
bentină ca mai înainte. Tot astfel, sângele omului conține 
un spirit difuz şi înflăcărat, şi spiritul acesta îşi are centrul 
în inimă, unde este mai condensat, şi din care el radiază, 
iar razele radiate se întorc în inimă. Asemănător, lumea 
îşi are spiritul ei înflăcărat, care pătrunde în atmosferă, iar 
centrul acestui spirit este numit soare, şi influenţele care 
radiază din soare se întorc în acel centru. Soarele radi- 
ază căldură şi atrage vaporii pământului şi tot astfel inima 
omului atrage humidum menstrui, acea planetară exhalatie 
otrăvitoare a Microcosmului femeii. Spiritus vitae cerebri 
al unei persoane nebune poate fi atras spre lună, întocmai 
cum acul unei busole este orientat spre Pol, şi unei astfel 


°° Aşa credeau oamenii în timpul Evului Mediu, şi multe femei 
bătrâne au fost arse pe rug, fiind suspectate de vrăjitorie. 

de persoane îi va merge prost şi va începe să delireze, mai 
ales în perioada de lună nouă, atunci când această atracţie 


este foarte puternică. La fel spiritus sensitivus al unui om, 
care este slab şi nu opune nici o rezistență, poate fi atras 
spre lună şi supus influențelor ei malefice şi otrăvitoare. 

Vrăjitoarele şi spiritele rele pot de altminteri să co- 
lecteze anumite elemente invizibile şi veninoase — luate 
de la păianjeni, broaste şi alte creaturi periculoase — şi să 
le folosească în combinaţie cu sângele menstrual pentru a 
face rău; dar nu este recomandabil să dezvăluim cum se 
face asta. Putem spune totuşi că uneori ele modelează în 
ceară imaginea unei persoane, leagă o cârpă mânjită cu 
sânge menstrual în jurul acestei imagini, adaugă Mumia 
cadavrului unui animal — de preferință, cadavrul unui ani- 
mal care a murit de o ulceratie — şi, cu ajutorul imaginaţiei 
lor malefice, aruncă farmece otrăvite asupra figurinei de 
ceară. În felul acesta, ele pot să otrăvească efectiv sângele 
persoanei reprezentate şi să-i provoace moartea. 

Alteori ele iau o oglindă montată într-o ramă de lemn 
şi o pun într-o cadă cu apă, în aşa fel încât aceasta să plu- 
tească pe suprafața apei, cu fata orientată spre cer. Pe su- 
prafata oglinzii, şi încercuind oglinda, ele aşează o cârpă 
îmbibată cu sânge menstrual, şi astfel o expun influenței 
lunii. Această influenţă malefică este trimisă spre lună; ra- 
diind de pe lună (înspre pământ), poate aduce nenorociri 
celor care privesc luna. Razele lunii, trecând prin inelul de 
cârpă de pe oglindă, devin otrăvitoare şi otrăvesc oglinda. 
La rândul ei, oglinda trimite eterul înapoi în atmosferă, 
iar luna şi oglinda se otrăvesc reciproc, ca două persoane 
care, duşmănindu-se, îşi otrăvesc reciproc sufletele arun- 
cându-şi priviri rele. Dacă o oglindă este otrăvită în acest 
fel, vrăjitoarea are foarte mare grijă de ea, şi dacă doreşte 
să-i facă un rău cuiva, atunci ia figura de ceară modelată 
în numele acelei persoane, o înconjoară cu o cârpă pătată 


MAGIE ȘI VRĂJITORIE 


cu sânge menstrual şi trimite raza reflectată de oglindă 
prin deschizătura din mijlocul ei deasupra capului figurii 
de ceară, sau asupra altei parti a trupului ei, folosindu-se 
în acelaşi timp de imaginaţia ei înveninată şi de blesteme. 

Omul a cărei figură este modelată în ceară poate 
să-şi piardă vitalitatea, iar sângele îi va fi otrăvit din cauza 
acestei influențe malefice; el se poate îmbolnăvi şi trupul 
îi va fi acoperit de furuncule. Aceasta este pestis particula- 
ris, care poate fi recunoscută prin aceea că omul îmbolnă- 
vit astfel nu s-a aflat lângă alte persoane bolnave, şi nici în 
locuri de unde să fi putut căpăta boala. 

Dacă o vrăjitoare doreşte să otrăvească un om cu 
ajutorul ochilor, ea se va duce în locul unde se aşteaptă 
să-l întâlnească. Când acesta se apropie, ea va privi în 
oglinda otrăvită, şi apoi, după ce ascunde oglinda, priveşte 
în ochii celui pe care l-a aşteptat, iar influenţa otrăvii trece 
de la oglindă în ochii ei, şi din ochii ei în ochii persoanei 
în cauză. Vrăjitoarea îşi poate vindeca ochii, făcând un foc 
şi privind fix la el, după care, luând cârpa îmbibată de sân- 
gele menstrual, o leagă în jurul unei pietre şi o aruncă în 
foc. După ce cârpa a ars, vrăjitoarea stinge focul cu urina 
ei, şi în felul acesta ochii i se vor vindeca, dar duşmanul ei 
va orbi“. (De Pestilitate) 


Există unele substanţe pe care vrăjitoarele şi cei care 
fac farmece le folosesc pentru a le pune în mâncarea sau 
băutura altor persoane; după consumarea hranei, acestea 
pot înnebuni, nebunia putându-se manifesta în diferite fe- 
luri. Uneori îi face pe bărbați şi pe femei să se îndrăgos- 
tească, sau să devină certareti, sau îi face foarte curajoşi 
şi Indrdzneti, sau îi poate transforma în nişte laşi. Unii 
se vor îndrăgosti puternic de persoana care le-a adminis- 
trat un asemenea elixir al dragostei; s-a întâmplat chiar ca 
stăpânii sau stăpânele să se îndrăgostească de servitorii 

lor, care le-au servit o asemenea mâncare şi băutură, şi să 
ajungă în puterea propriilor lor servitori. Chiar şi anima- 
lele (cai, câini etc.) au fost supuse influenţei unor aseme- 
nea farmece. Dacă o femeie procedează astfel cu un băr- 
bat, acesta poate să se îndrăgostească atât de puternic de 
acea femeie, încât să nu mai fie în stare să se gândească la 
nimic altceva, în afară de ea; iar dacă bărbatul îi adminis- 
trează această hrană, femeia se va gândi tot timpul numai 
la el. (De Morbis Amentium) 


Lucrurile pe care asemenea persoane le folosesc în 
acest scop nu sunt altceva decât substanţele care au fost 
mult timp în contact cu propriile lor trupuri, substanțe 
care sunt încărcate cu o parte din propria lor vitalitate. 
Femeile reuşesc mai bine în asemenea experienţe, fiindcă 
ele sunt mai impulsive, mai neîndurătoare în răzbunare şi 
mai înclinate spre invidie şi ură. Dacă sunt absorbite cu 
totul de propria lor imaginaţie, ele fac să apară un spirit 
activ, care le poartă imaginaţia oriunde ar dori să se de- 
plaseze. Un sculptor ia o bucată de lemn şi scoate din ea 
orice şi-a pus în gând; tot astfel, imaginația poate extrage 
orice din esenţa vieții. 

Mumia este corpusul de care imaginația se folo- 
seşte pentru a lua o anumită înfăţişare. Ea este înălțată şi 
extinsă prin puterea credinţei, şi apoi este imprimată în 
minte de către voință. Femeile au o putere de imaginație 
mai mare când dorm, sau atunci când sunt singure; aşadar, 
n-ar trebui ca ele să fie lăsate singure prea mult timp, ci 
s-ar cuveni să-şi petreacă timpul în mod plăcut, căci dacă 
sunt prost dispuse şi pline de gânduri rele, ele ar putea, 
prin puterea imaginaţiei lor, să otrăvească mâncarea pe 
care o gătesc, sau s-o spurce, dar fără să fie conştiente de 
acest lucru. Femeile care nu pot să-şi strunească imagi- 
natia, n-ar trebui lăsate să supravegheze sau să se ocupe 


MAGIE ȘI VRĂJITORIE 


de educația copiilor, fiindcă influenţele pe care imaginaţia 
lor le creează pot să le afecteze inconştient şi pe ele, şi să 
acţioneze primejdios asupra acestor copii. 

Imaginaţia este cauza care face să poată fi create fi- 
inte din Mumia spiritualis, fiinţe care pot fi înzestrate cu 
puteri însemnate (De Virtute Imaginationae). 


_ Prin puterea imaginaţiei, trupuri străine pot fi trans- 
ferate invizibil în trupurile ființelor umane, în acelaşi fel 
în care aş lua o piatră în mână, şi aş pune-o într-o cadă 
cu apă, şi apoi retrăgându-mi mâna, aş lăsa piatra în apă. 
Vrăjitoarele care se folosesc în special de sângele men- 
strual, pot dizolva (dematerializa) corpurile cu puterea 
imaginaţiei lor. Ele fac o figurină din ceară, care repre- 
zintă persoana căreia vor să-i facă rău, leagă o cârpă pă- 
tată cu sânge menstrual în jurul gâtului acelei figuri, şi o 
fixează acolo cu ajutorul unui fir extras din masa cărmoasă 
a unui păianjen zdrobit. Ele iau apoi un arc şi o săgeată 
făcute dintr-un anumit fel de lemn, leagă bucăți de sticlă, 
ace, păr etc. de această săgeată, şi apoi trag în figurina de 
ceară. În felul acesta, lucrurile dizolvate prin imaginaţia 
lor sunt trimise, prin puterea Mumiei, în trupul persoanei 
respective, şi acolo acestea pot fi găsite într-o formă cor- 


porală. (De Sagis) 


Puterea imaginației reprezintă un factor important 
în medicină. Ea poate provoca îmbolnăvirea omului şi 
a animalelor, după cum poate să şi vindece bolile. Dar 
aceste lucruri nu sunt săvârşite de puterea simbolurilor, 
sau de însemnele întipărite în ceară sau scrise pe hârtie, 
ci de o imaginaţie care perfectioneaza voința. Întreaga 
imaginație a omului provine din inima lui. Inima este «să- 
manta» Microcosmului, şi din această sămânță imaginaţia 
se îndreaptă spre Macrocosm. Astfel, imaginația omului 


165 


PARACELSUS: VIAȚA ȘI ÎNVĂȚĂTURA 


166 


este o sămânță care devine materială sau corporală. Un 
gând este o acţiune ce are în vedere un scop. Eu nu tre- 
buie să-mi mişc ochii cu mâna în direcția în care doresc să 
privesc, căci imaginația mea îi roteşte oriunde vreau eu. 
O imaginaţie pornita din dorința intensă şi pură a inimii 
acționează instinctiv şi fără vreun efort conştient. Energia 
unei imaginatii puternice îndreptată spre o persoană o 
poate ucide sau vindeca, în funcţie de natura dorinței care 
stimulează forța, şi care poate fi benefică sau dăunătoare. 
Aşadar, un blestem poate deveni generator de rău, iar o 
binecuvântare, generatoare de bine — cu condiţia să vină 
din inimă. 

Magia este o mare şi tainică înţelepciune, iar ceea 
ce în mod obişnuit numim «rațiune» este o mare nebunie. 
Pentru a te folosi de înțelepciune nu este nevoie de cere- 
monii şi de invocări exterioare. Trasarea de cercuri şi ar- 
derea de mirodenii sunt toate prostii şi ispite prin care sunt 
atrase doar spiritele malefice. Inima omenească reprezintă 
un lucru foarte important — atât de important, încât ni- 
meni nu poate să-i exprime pe deplin măreţia. Ea este ne- 
pieritoare şi veşnică, asemenea lui Dumnezeu. Dacă am 
cunoaşte toate puterile inimii omeneşti, nimic n-ar mai fi 
imposibil pentru noi. Imaginaţia este întărită şi perfectio- 
nată prin credinţă, şi orice îndoială distruge efectele acti- 
unii ei. Credinţa trebuie să confirme imaginaţia, fiindcă 
ea perfectioneaza voinţa. Motivul pentru care oamenii nu 
posedă o imaginaţie desăvârşită îl constituie faptul că ei 
sunt încă nesiguri de puterile lor; dar ei ar putea fi perfect 
siguri dacă ar poseda adevărata cunoaştere. 

Dacă imaginaţia unui om, care acţionează asupra 
altui om, nu poate realiza întotdeauna ceea ce doreşte, 
aceasta se întâmplă fiindcă ea este prea slabă pentru a stră- 
punge armura sufletului celuilalt om. O imaginaţie slabă 
nu are efect asupra altei persoane, dacă aceasta este prote- 

jată de o voință puternică, dârză, care să opună rezistenţă. 
Fiecare om îşi poate întări propria voinţă, şi îşi poate face 
sufletul invulnerabil printr-o credință nestrămutată în pu- 
terea supremă a lui Dumnezeu.” (De Peste, vol. I). 


Cei care sunt tari în credința lor, şi încrezători că pu- 
terea divină din ei înşişi îi poate apăra de toate influenţele 
rele provenind de la entități încarnate sau dezîncarnate, 
nu pot fi atinşi de cei care le vor răul. Dar dacă o persoană 
slabă este obsedată de o astfel de influență malefică, şi nu 
este în stare s-o alunge, atunci trebuie ca o altă persoană, 
care este înzestrată cu această putere spirituală, s-o alunge 
în locul ei. Un vierme poate creşte într-o alună, deşi coaja 
alunei este întreagă, şi nu există un loc pe unde viermele 
ar fi putut intra. Tot astfel, un spirit malefic poate să pă- 
trundă în corpul unui om şi să-l îmbolnăvească, fără să 
facă vreo gaură în el. Dacă mintea unui om este slabă şi 
sufletul nu-i apărat de credinţă, spiritul rău poate intra; 
aşadar, cel mai bun remediu este o minte puternică, ilu- 
minată de lumina interioară a înțelepciunii care provine 
de la Dumnezeu. 

Bolile trupului pot fi vindecate cu ajutorul unor re- 
medii fizice, sau prin puterea spiritului ce lucrează prin 
mijlocirea sufletului. Bolile sufletului sunt vindecate prin 
puterea spiritului; dar pentru a putea vindeca este nevoie 
de mai mult decât de rugăciunea- făcută cu buzele, de 
vorbărie nedesluşită, de ceremonii inutile — este nevoie 
să fim conştienţi că spiritul e cel care poate înfăptui ceea 
ce el însuşi doreşte să facă. (Rugăciunea) «Tatăl nostru» 
nu este de folos dacă buzele o rostesc în timp ce inima 
doreşte răul. 


*1 Teama îl face pe om defetist şi expus la infecții. Pe tot timpul 
epidemiilor, cei care nu se tem că vor fi infectați sunt cei mai putin 
expuşi îmbolnăvirii. Acela care ştie că nu poate fi atins de vrăji nu 
este expus să devină victima lor. 

Acela care poartă îmbrăcăminte preotesti nu este 
neapărat o persoană de înaltă spiritualitate, deşi el poate fi 
recunoscut ca atare de către Biserică. A fi hirotonit de că- 
tre un om nu înseamnă că eşti înzestrat cu putere spiritu- 
ală, căci o asemenea putere nu poate fi conferită decât de 
spirit; cel care posedă puterea să vindece boli şi să alunge 
influențele malefice prin puterea spiritului, este hirotonit 
doar de Dumnezeu. Toţi ceilalți sunt nişte impostori şi oa- 
meni care nu fac binele, ci răul, în ciuda credințelor lor su- 
perstitioase, a presupusei lor ştiinţe, şi a autorităţii omului 
realizat prin sine însuşi (şi nu prin puterea lui Dumnezeu). 
(De Sanctorum Beneficiis) 


[Notă. Persoanele care fac vrăji (de exemplu, albăstrirea 
laptelui) cad la învoială cu spiritele malefice, dar nu folo- 
sindu-se de formule magice sau de ceremonii, ci prin armo- 
nizarea simtirii lor cu aceea a entităților astrale, şi pot face acest 
lucru inconştient, fără să-şi dea seama de asta în stare normală. 
Despre existența acestei înțelegeri ar putea să ştie doar omul 
sideral. Asemenea „vrăjitori” sunt, adesea, oameni înclinați să 
facă rău, dar ignoranti, care poate chiar nu ştiu că sunt înzestrați 
cu asemenea puteri şi că pot să „vrăjească“ oamenii simpli prin 
puterea lor răuvoitoare, conduşi fiind de unele inteligente nevă- 
zute, şi fără ca ei înşişi să fie conştienţi de însuşirile pe care le 
posedă (în alte cazuri, s-ar putea să ştie). 

Faptul că aceste farmece se produc, nu poate fi pus sub 
semnul îndoielii de cei care au cercetat acest subiect. Ele se 
produc pe scară larga şi țăranii din Europa, mai ales cei din 
țările romano-catolice, sunt confruntati cu aceste vrăjitorii. În 
Bavaria şi în Tirol țăranii sunt foarte rezervaţi fata de străini. 
pe care-i consideră capabili să le vrăjească vitele. Ei nu permit 
străinilor să intre în grajduri, dacă aceştia nu rostesc o binecu- 

vântare înainte de a intra; iar dacă ţăranilor le este teamă de 
puterea malefică a vreunui vecin, ei nu vor accepta sub nici un 
motiv să-i dea acestui vreun împrumut, sau să primească ceva 
de la el. 

Mai multe cazuri de „vite vrăjite” şi „lapte albastru” sunt 
cunoscute şi de mine personal; ca exemplu, îl voi menţiona pe 
următorul: La o fermă, nu departe de M., într-o zi laptele a de- 
venit „albastru”. După ce a fost depozitat la locul lui obişnuit, 
laptele a început să se închidă la culoare, căpătând o culoare 
albastru- deschis, după care, mai târziu, culoarea s-a închis din 
ce în ce mai mult, devenind întunecată precum cerneala, în timp 
ce pe suprafața lui au apărut nişte linii care se mişcau în zigzag. 
Imediat după aceea, întreaga cantitate de lapte a intrat în putre- 
factie, emanând un miros oribil. Acest fenomen s-a repetat în 
fiecare zi, ducându-l pe fermier la disperare. S-au făcut tot felul 
de încercări pentru a descoperi cauza acestui neajuns; grajdul a 
fost curăţat în întregime, locul unde era depozitat laptele a fost 
mutat, vitelor li s-a schimbat hrana, probe de lapte au fost tri- 
mise la M. pentru a fi examinate de chimistii de acolo, vechile 
oale pentru lapte au fost înlocuite cu altele noi etc., dar nimic 
nu a reuşit să schimbe această stare de lucruri. 

În cele din urmă, sora mea, contesa S., care locuia în apro- 
piere, auzind întâmplarea, s-a dus la ferma cu pricina să vadă 
despre ce este vorba. A luat cu sine o sticlă nouă, curată, şi 
a umplut-o cu laptele muls de la vacile vrăjite. A luat laptele 
acasă şi l-a păstrat în cămara ei: începând din acea zi, necazu- 
rile de la ferma vecinului ei au încetat, în schimb tot laptele din 
casa surorii mele a devenit albastru. | 

Aici s-a încercat din nou să se determine cauza acestui 
fenomen, dar fără nici un rezultat. După aproape trei luni, o 
doamnă în vârstă, care locuia la o distanţă de aproape 200 de 
mile, a făcut nişte farmece cu ajutorul puterilor ei oculte, folo- 
sindu-se de nişte fâşii de hârtie pe care scrisese ceva, şi urmarea 
a fost că fenomenul dăunător a încetat. Înainte ca acesta să fi 

încetat, s-a întâmplat ceva ciudat. Înainte de zorii zilei, pe când 
mulgătoarea se pregătea să intre în grajd, ceva asemănător unui 
animal de culoare neagră s-a repezit afară, pe uşa pe jumătate 
deschisă, a lovit donita şi felinarul pe care mulgătoarea îl tinea 
în mână, şi a dispărut. După această întâmplare, totul a revenit 
la normal. 

Cu o altă ocazie, într-un caz similar petrecut tot prin apro- 
piere, proprietarul unor vite vrăjite a fost sfătuit să ia de la fie- 
care vaca putin lapte, să-l amestece într-o oală, să-l fiarbă la foc 
mic, şi să-l biciuiască cu o nuia în timp ce laptele scădea la fiert, 
şi apoi să arunce ce mai rămăsese. Sfatul a fost urmat şi în ziua 
următoare o persoană rău famată a fostă zărită cu fata mânjită 
de dungi de sânge, ca şi cum ar fi fost plesnită cu o nuia. Acest 
om n-a putut să găsească o explicație satisfăcătoare în legătură 
cu dungile de pe fata, si este de presupus că el era vrăjitorul 
pedepsit în felul acesta. De atunci necazurile au încetat cu totul. 
Aceste exemple confirmă spusele lui Paracelsus referitoare la 
Mumie.] Š 

Toate funcţiile organice au la bază activitatea unui 
principiu universal de Viaţă. Acest principiu acționează 
în toate formele — încet sau repede, perceptibil sau im- 
perceptibil, conştient sau inconştient, normal sau anormal 
— în funcţie de constituţia formelor în care îşi manifesta 
prezenţa. Câtă vreme caracterul (spiritul) unei entități este 
menținut, viata acționează în acea calitate ca un întreg, 
dacă însă forma este distrusă şi îşi pierde caracterul, ea se 
manifestă în alte forme. Viaţa, care este activă în om pe 
întreaga durată a existenţei lui, creează funcțiile organice 
ale corpului său, îşi va manifesta activitatea creând viermi 
în trupul lui după ce spiritul şi-a abandonat forma. Spiritul 
este centrul care atrage principiul vieții; dacă spiritul şi-a 
lepădat forma, viaţa va fi atrasă spre alte centre. 

Dacă activitatea principiului de viaţă se desfăşoară 
într-o formă, în condiții normale şi neîmpiedicată de vreun 
obstacol, o asemenea stare se numeşte sănătate. Dacă ac- 
tivitatea lui este împiedicată de o cauză oarecare şi actio- 
nează anormal, o asemenea stare se numeşte „boală”. 

Acestui principiu de viata Paracelsus îi dă numele de 
Archaeus. El nu este o substanţă materială în accepţia obiş- 

nuită a acestui termen, ci o esenţă spirituală atotprezentă 
şi invizibilă. El poate provoca sau vindeca boli în funcție 
de condiţiile în care acţionează, după cum poate fi pur 
sau impur, sănătos sau viciat de alte influenţe. Organismul 
animal îl atrage din mediul înconjurător şi din hrana pe 
care o îngurgitează; el poate să-l asimileze sau să-l piardă 
din nou. 

Archaeus sau Liquor Vitae constituie omul invizibil. 
Omul invizibil este ascuns în omul vizibil, şi are forma 
omului exterior atât timp cât rămâne în acesta. Omul inte- 
rior este, ca să spunem aşa, umbra sau dublura corpului 
material. El este eteric prin natura lui, cu toate că posedă 
substanță; el îndrumă dezvoltarea, formarea şi descom- 
punerea formei în care este conţinut. El este partea cea 
mai nobilă din omul fizic. După cum imaginea unui om 
este reflectată într-o oglindă, tot aşa forma omului fizic e 
reflectată în corpul invizibil. (De Generatione Hominis) 


Archaeus este o esenţă distribuită în mod egal in 
toate părțile corpului omenesc, atunci când trupul se află 
într-o bună condiţie de sănătate; el este hrana invizibilă 
din care corpul vizibil îşi extrage puterea, iar calităţile fi- 
ecăreia din părțile sale corespund naturii părților fizice pe 
care le conţine. Spiritus Vitae îşi are originea în Spiritus 
Mundi. Fiind o emanaţie a acestuia din urmă, el conţine 
elementele tuturor influențelor cosmice, fiind aşadar ca- 
uza prin care poate fi explicată acțiunea astrelor (forțele 
cosmice) asupra corpului invizibil al omului. (De Viribus 


Membrarum) 


Archaeus este de natură magnetică şi el atrage sau 
respinge alte forte cu care se armonizează sau nu, şi care 

aparţin aceluiaşi plan. Cu cât un om este mai puţin rezis- 
tent la influenţele astrale, cu atât mai mult va fi supus unor 
asemenea influenţe. 

Forţa vitală nu este închisă în om, ci radiază în jurul 
lui asemenea unei sfere luminoase, şi poate fi făcută să 
acţioneze la distanţă. În acele raze semi-materiale imagi- 
natia omului poate produce efecte tămăduitoare sau mor- 
bide. Ea poate să otrăvească esenţa vieții şi să provoace 
îmbolnăviri, sau poate s-o purifice şi să restabilească să- 
nătatea. 

Toate bolile, cu excepţia celor provocate de cauze 
mecanice, au o origine invizibilă. Oamenii care sunt lip- 
siti de puterea percepției spirituale nu sunt în stare să 
recunoască existenţa a ceea ce nu poate fi văzut. Medicina 
populară nu cunoaşte aproape nimic despre bolile care nu 
sunt provocate de cauze mecanice, iar ştiinţa tratării bo- 
lilor interne constă, aproape în întregime, în îndepărtarea 
cauzelor care au produs asemenea blocări mecanice. 

Însă numărul bolilor generat de cauze necunoscute 
este cu mult mai mare decât cele cauzate de cauze meca- 
nice, iar medicii nu ştiu cum să le trateze, fiindcă necunos- 
când cauza care le provoacă, sunt neputincioşi în faţa lor. 
Tot ce pot face ei, se rezumă la menţinerea pacientului 
sub observaţie, încercând să ghicească un diagnostic, iar 
pacientul să fie mulțumit că medicamentele ce i-au fost 
administrate nu i-au făcut mai rău, şi nu îi împiedică însă- 
nătoşirea. Cei mai buni dintre medicii populari sunt aceia 
care fac cel mai putin rău. Din nefericire, unii îşi otrăvesc 
pacienţii cu mercur, iar alţii le administrează purgative, 
sau le iau sânge până îi omoară. Există unii care au învăţat 
aşa de mult, încât învăţătura i-a făcut să-şi piardă simţul 
realității, şi alții care sunt mult mai interesați de propriul 
lor câştig decât de sănătatea pacienţilor. 

O boală nu-şi schimbă starea pentru a fi compati- 
bilă cu cunoştinţele medicului, ci medicul trebuie să fie 

lămurit asupra cauzelor care provoacă boala. Un medic 
ar trebui să fie un slujitor al Naturii, nu un duşman al ei; 
ar trebui să fie capabil să se folosească de natură, di- 
rijând-o în lupta ei pentru menţinerea vieţii, şi nu să-i 
pună, prin intervenţia lui iraţională, noi piedici în ca- 
lea însănătoşirii. (Paragranum) 


Medicina este mai mult o artă decât o ştiinţă. Cunoas- 
terea experienţei altora poate fi utilă unui medic, dar toată 
învățătura din lume nu îl poate face pe om medic, afară de 
cazul când are talentul necesar pentru acest lucru, şi este 
predestinat de Natură să vindece. Dacă vrem să învăţăm 
cum să cunoaştem omul interior, nu vom ajunge la nici 
un rezultat dacă ne vom mărgini să studiem doar aspec- 
tul omului exterior, deoarece constituția fiecărui om este 
diferită. 

Dacă un medic nu cunoaşte despre pacientul său 
nimic mai mult decât ce îi spune acesta, el va cunoaşte 
foarte puţin, într-adevăr, fiindcă pacientul, de obicei, ştie 
doar că durerile îl fac să sufere. Natura provoacă bolile, 
dar tot ea le şi vindecă, şi de aceea e necesar ca medicul 
să cunoască procesele din Natură care se manifestă atât în 
omul invizibil, cât şi în cel vizibil. Atunci el va fi în stare 
să recunoască cauza care a provocat boala, şi cum evo- 
luează ea, şi va şti mult mai multe lucruri făcând apel la 
propria-i rațiune, decât tot ce poate constata direct şi din 
ceea ce află de la pacient. Ştiinţa medicală poate fi însu- 
şită prin învăţare, însă înțelepciunea medicală este dată de 
Dumnezeu. (Paragranum) 


Omul natural nu are înțelepciune, însă înțelepciu- 
nea lui Dumnezeu poate acţiona prin el ca printr-un 
instrument. Dumnezeu este mai presus de Natură, fiindcă 
Natura este produsul Lui, iar începutul înțelepciunii în om 
este, aşadar, începutul puterii sale supranaturale. Genul de 

cunoaştere pe care omul s-ar cuveni să-l posede, nu vine 
din pământ şi nici de la stele; el vine de la Cel Preainalt, 
şi de aceea omul care posedă Înţelepciunea supremă are 
puterea să conducă lucrurile de pe pământ şi pe acelea din 
stele. Există o mare diferenţă între puterea care îndepăr- 
tează cauzele invizibile ale bolii (adică, magia), şi puterea 
care face pur şi simplu ca efectele exterioare să dispară 
(adică, medicina şi vrăjitoria etc.).! Archaeus este esența 
vieții, dar principiul în care această esenţă este conținută 
şi care îi serveşte drept Vehicul, este numit Mumia. În 
Mumie există o putere importantă, iar vindecarile reali- 
zate cu ajutorul Mumiei sunt naturale, deşi sunt foarte pu- 
tin înțelese de oamenii simpli, fiindcă ele sunt rezultatul 
acţiunii unor forte invizibile, iar tot ce este invizibil nu 
există pentru cei ignoranti. De aceea, ei consideră că ase- 
menea vindecări sunt obținute prin «magie neagră» sau 
cu ajutorul diavolului, în timp ce în realitate ele sunt natu- 
rale şi au o cauză materială; şi chiar dacă diavolul le-ar fi 
produs, diavolul nu poate avea nici o putere în afara celei 
pe care i-a dat-o Dumnezeu, şi astfel aceasta ar fi la urma 
urmelor tot puterea lui Dumnezeu.? 

Există în om o putere activă dublă: una invizibilă, 
sau putere vitală, şi o alta mecanică, vizibilă. Corpul vizi- 


' Ar fi interesant de aflat cât de multe boli cronice şi boli al căror 
tratament se întinde pe o lungă durată de timp sunt provocate de 
vaccinări. Dacă organismul conține unele elemente veninoase, 
Natura poate încerca să le îndepărteze printr-un efort de expul- 
zare, provocat de acțiunea spiritului, de la centru spre periferie, şi 
să provoace boli cutanate. Dacă prin vaccinare se urmăreşte atrage- 
rea elementelor bolnave (mumia), manifestarea otrăvii la suprafața 
corpului poate să înceteze, dar elementele otrăvite vor rămâne în 
corp şi, mai devreme sau mai târziu, vor apărea boli şi mai grave. 


? Această Mumie invizibilă, care poate fi transferată de la o ființă 
vie la alta, nu este altceva decât vehiculul vieții, sau „magnetismul 
animal”. 

bil are forţele sale naturale, şi corpul invizibil are şi el for- 
tele sale naturale, iar remediul tuturor bolilor sau rănilor 
care pot afecta forma vizibilă este conţinut în corpul in- 
vizibil, fiindcă acesta este sediul puterii care insuflă viata 
în corpul vizibil, şi fără de care ultimul ar muri şi s-ar 
descompune. Dacă despartim forța vitală de forma fizică, 
forma fizică va muri şi va intra în putrefacție, iar dacă 
impregnăm trupul muribund cu vitalitate, acesta poate fi 
făcut să trăiască din nou. 

Forţele invizibile care acționează în corpul vizibil 
sunt adesea foarte puternice, şi pot fi dirijate de imaginaţie 
şi stimulate de voință. Aşa cum parfumul crinului se răs- 
pândeşte în aerul din jurul florii, tot astfel forța vitală din 
jurul corpului invizibil trece în forma vizibilă, şi dincolo 
de ea. Corpul fizic are capacitatea de a produce organe 
vizibile — de pildă, ochii şi urechile, limba şi nasul — dar 
toate acestea îşi au originea în corpul invizibil, a cărui 
formă vizibilă exterioară este doar manifestarea lui. 

Dar dacă germenii şi esentele tuturor organelor cor- 
pului fizie sunt conținute în vehiculul invizibil al vieții, re- 
zultă că acest corp invizibil este înzestrat cu unele calități 
definite, care, dacă sunt înțelese aşa cum se cuvine, pot fi 
folosite pentru anumite scopuri, iar vindecările care s-au 
produs cu ajutorul acestei Mumii, dovedesc că afirmaţie 
e adevărată. Garoafele sunt flori frumoase câtă vreme nu 
sunt despărțite de tulpina pe care cresc, iar rostopasce 
creşte atât timp cât îşi poate extrage hrana din pământ; dar 
dacă garoafele sunt despărțite de tulpina-mamă, şi dacă 
rădăcinile care hrănesc rostopasca mor, aceste plante, fi- 
ind despărțite de sursa din care îşi extrag vitalitatea, se 
vor ofili. Viaţa care le făcea să trăiască nu a pierit, ci se 
îndepărtează de forma moartă; şi dacă ea ar putea fi adusă 
înapoi, forma ar putea fi făcută să trăiască din nou. 

Mumia, sau vehiculul vieţii, este invizibilă şi nimeni 
nu poate s-o vadă plecând; şi totuşi ea există, şi este o sub- 
stanta spirituală ce conţine esenţa vieții. Printr-o anumită 
metodă, ea poate fi pusă iarăşi în contact cu formele muri- 
toare, ca să le învie din nou — dar numai dacă organele vi- 
tale ale acestor forme nu au fost distruse. Ceea ce consti- 
tuie viata se află în Mumie, şi, împărțind Mumia, impar- 
tim viata. Corpul vizibil pare să vadă şi să vorbească, si 
cu toate acestea noi nu vedem puterile care văd şi vorbesc 
prin el. Tot astfel, acţiunea Mumiei asupra corpului vizibil 
nu poate fi percepută prin simțuri; numai efectele ei pot fi 
văzute. O formă vizibilă lipsită de vitalitate nu are altă pu- 
tere decât propria-i greutate; dar dacă ea conţine Mumia, 
poate împlini foarte multe lucruri. Mumia este taina, este 
«floarea omului», este adevăratul elixir al vieții. Mumia 
unei ființe vii poate acționa direct asupra alteia, sau poate 
fi conectată la un vehicul material şi vizibil, pentru a fi fo- 
losită în acea forma.? (De Origine Marbor Invisibilium) 


Omul este înzestrat cu o putere magnetică, prin care 
el poate atrage anumite efluvii de bună sau de proastă 
calitate, aşa cum un magnet atrage particule de oțel. Un 
magnet poate fi realizat dintr-un oţel care să atragă oţe- 
lul, sau poate fi realizat dintr-o substanţă vitală care să 
atragă vitalitate. Un asemenea magnet se numeşte mag- 
nes microcosmi, şi este alcătuit din substanţele care au 
rămas câtva timp în trupul omenesc şi sunt pătrunse de 
vitalitatea acestuia. Asemenea substanţe sunt părul, urina 
excrementele, sângele, etc. 

Dacă se doreşte să se folosească excrementele în 
acest scop, ele trebuie să fie uscate într-un loc caldut, us- 
cat, şi la umbră, până când îşi pierd umezeala şi mirosul. 
Prin acest proces, toate Mumiile aflate în ele le părăsesc 


> Paracelsus, şi nicidecum medicul francez Mesmer, este primul 
descoperitor al aşa-zisului „mesmerism'”. 

şi, ca să spunem aşa, sunt infometate şi dornice să atragă 
din nou vitalitate. Dacă un asemenea magnet este aplicat 
asupra unei părți a corpului unui pacient, el va atrage şi 
va absorbi vitalitatea din acea zonă (în acelaşi fel în care 
un burete absoarbe apă); astfel, el va atenua inflamatia din 
acea parte, atrăgând excesul de magnetism, care a ajuns 
ajunge acolo cărat fiind de sângele care circulă prin corp. 

Mumia provenind din trupul unei persoane continuă 
să rămână, câtva timp, într-o relație de compatibilitate (ra- 
port magnetic) cu Mumia rămasă în acea persoană, şi ele 
acționează magnetic una asupra celeilalte. Prin urmare, 
Mumia este extrasă dintr-o parte bolnavă a unei persoane 
printr-un magnet microcosmic, iar magnetul este ames- 
tecat cu pământ, şi în acest amestec se sădeşte o plantă. 
Mumia din magnet va fi extrasă de plantă, îşi va pierde 
materia bolnavă, şi va reacționa benefic asupra Mumiei 
conţinute în corpul pacientului; este necesar, însă, ca 
planta aleasă să corespundă naturii bolii de care este afec- 
tat pacientul, astfel încât să poată fi atrasă influenţa spe- 
cifică din stele. 

În felul acesta, elementele atinse de boală pot fi 
atrase magnetic din persoana respectivă şi inoculate în 
plantă. Această practică este numită transplantarea boli- 
lor. Pe o cale asemănătoare, bolile pot fi transplantate în 
animale puternice şi sănătoase, sau virusul poate fi trans- 
ferat la alte persoane. Toate aceste practici le putem regăsi 

` gi în vrăjitorie.‘ 
4 Nu este ceva neobişnuit, mai ales în ţările islamice, să vedem 
pachetele legate cu sfoară aruncate pe drum. Dacă le deschidem, 
vom vedea că acestea conțin păr, cârpe cu pete de sânge, excre- 
mente etc. Asemenea pachetele sunt aruncate acolo de unele 
persoane bolnave sau de prietenii lor; ele conțin Mumia bolnavu- 
lui şi sunt lăsate acolo pentru ca cel care le deschide să preia boala 
pacientului, iar acesta din urmă să se însănătoşească. Uneori, un 
asemenea „magnet” este îngropat sub treapta pragului casei unui 
duşman, pentru ca acesta să calce peste ea şi, în felul acesta, să se 
îmbolnăvească. Este periculos ca persoanele sensibile să se ocupe 
cu astfel de lucruri. Vindecarea bolilor prin transferarea virusu- 

Pe această cale bolile pot fi vindecate la unele per- 
soane, şi provocate la altele. Iubirea dintre două persoane 
de sex opus poate fi declanşată în acest fel, iar legăturile 
magnetice pot fi stabilite între persoane care locuiesc în 
zone aflate la mari distanţe, fiindcă există doar un singur 
principiu universal de viata, şi prin el fiinţele sunt legate 
afectiv între ele. 


Plantele folosite în transplantarea bolilor trebuie să 
corespundă maladiilor respective. În cazuri de ulcere şi 
răni, Mumia poate fi plantată cu: Polygonum persicaria, 
Symphytum officinal, Botanus europeus etc. Ultima 
plantă poate fi pusă un timp în contact cu ulcerul şi apoi 
îngropată în balegă; când planta putrezeşte, ulcerul se vin- 


lui în copaci a fost practicată de succesorii lui Paracelsus: Tentzel, 
Helmont, Flood, Maxwell şi alții au practicat această metodă pe 
scară largă şi au câştigat o bună reputație. Aceştia au lăsat şi unele 
instrucțiuni, din care reproducem: 
Multe boli pot fi vindecate pe calea simpatiei (compatibili- 
tatii), folosind sângele cald al pacientului ca magnet pentru 
Mumie. Sângele poate fi extras prin venesectie şi aplicarea de 
ventuze, şi făcut să curgă în apă calduta sau în lapte, după 
care este dat unui câine însetat spre a fi băut. Procesul poate 
fi repetat de mai multe ori, până când pacientul îşi recapătă 
sănătatea. 
Excrementele pacientului pot fi uscate, aşa cum s-a arătat mai 
sus, după care sunt pisate şi făcute pulbere; ele sunt legate 
într-o cârpă şi aplicate ca prişniță până când sunt pătrunse 
de sudoarea pacientului, iar praful este apoi amestecat cu pă- 
mânt şi introdus într-un ghiveci de flori. În acesta se sădeşte 
o plantă care corespunde denumirii bolii pacientului. După 
ce planta a crescut un timp, ea este pusă în apă, în cazu- 
rile de febră şi inflamații, dar în afecțiunile cu caracter 
supurativ sau în cele limfatice, ea este atârnată la fum. 

decă. În cazul durerilor de dinți, gingiile pot fi frecate cu 
rădăcină de Senecio vulgaris până când apare sângerarea, 
după care rădăcina se pune din nou în pământ; sau se poate 
confectiona o aşchie dintr-un porumbar sau dintr-o salcie, 
după ce scoarța copacului a fost îndepărtată. Gingiile se 
curăţă cu această aşchie până când sângerează, după care 
aşchia se aşază din nou în copacul (din care a fost luată) şi 
legată de scoarță pentru a se putea reface. 

În menoragia uterină, Mumia poate fi luată din cana- 
lele inghinale şi plantată împreună cu Polygonum persi- 
caria. In menstruatia dureroasă, se foloseşte Mentha pule- 
gium. În tuberculoza pulmonară, Mumia poate fi plantată 
cu o orhidee în vecinătatea unui stejar sau cireş, sau poate 
fi plantată direct în asemenea pomi. 

Urina (proaspătă) a unui bolnav poate fi încălzită 
într-un vas nefolosit la foc, împreună cu un ou care fierbe 
în urină. După ce oul a fost fiert vreme îndelungată, se fac 
în el mai multe găuri, iar urina este fiartă până când scade 
de tot şi vasul devine uscat. Oul este pus într-un muşuroi 
de furnici; furnicile îl vor devora, iar pacientul se va în- 
sănătoşi. 

În atrofierea membrelor, Mumia este luată din arti- 
culatiile superioare şi inferioare ale membrului bolnav, şi 
plantată cu un stejar sau un cireş. Bolile mai pot fi vinde- 
cate şi prin transplantare, dacă porțiunea bolnavă se aco- 
peră un timp cu o bucată proaspătă de carne de vită: după 
ce a fost pătrunsă de sudoare, carnea se aruncă la pisici 
spre a fi consumată. 

Un remediu special preferat de Paracelsus este Hype- 
ricum perforatum (sunătoarea), folosit mai ales împotriva 
elementalilor, spiritelor, şi larvelor răufăcătoare. 


Nervurile de pe frunzele plantei sunt un signatum, 
şi, fiind perforate, înseamnă că această plantă alungă toate 
nălucile existente în sfera omului. Nălucile fac să apară 
spectre, datorită cărora un om poate să vadă şi să audă 
strigoi şi spirite care iscă boli ce-i determină pe oameni 
să se sinucidă sau să fie atinşi de epilepsie, să devină de- 
menti, iar uneori chiar să înnebunească. Sunătoarea este 
un medicament aproape universal. (De Naturalibus) 


Paracelsus era familiarizat cu puterile terapeutice ale 
magnetului, şi de aceea l-a folosit în tratarea multor boli. 
El cunoştea puterile magnetismului mineral, uman şi as- 
tral, iar învățăturile lui referitoare la magnetismul uman 
au fost confirmate, într-o mare măsură, în perioada ce a 
urmat morții sale. Cu mai mult de trei sute de ani în urmă, 
Mesmer a creat senzație în lumea medicală o dată cu des- 
coperirea magnetismului animal şi folosirea lui în trata- 
mentul magnetic. S-a crezut atunci că descoperirea lui se 
referă la ceva nou, nemaiauzit, dar Lessing a demonstrat, 
în 1769, că adevăratul descoperitor al magnetismului ani- 
mal a fost Paracelsus. Iată ce spune el în legătură cu pute- 
rile magnetului: 


Ceea ce constituie un magnet este o putere care 


Te us 


legere; această putere se manifestă prin atragerea oțelului 
şi a altor obiecte. Medicii noştri au avut întotdeauna mag- 
neti la dispoziţie, dar nu le-au acordat prea multă atenţie, 

fiindcă n-au ştiut că pot fi folosiţi şi pentru altceva decât la 
atragerea cuielor. Medicii n-au învăţat aproape nimic din 
experienţă, ei s-au rezumat doar la o vorbărie goală asupra 
acestui subiect. Este ruşinos că reprezentanţii ştiinţei cu- 
nosc atât de puţin despre folosirea magnetismului animal 
în tratarea bolilor, şi ei continuă să acţioneze ca şi cum 


` magnetii n-ar exista." 


Ei se plâng de mine fiindcă eu nu urmez metodele 
prescrise de cei din vechime; dar de ce i-aş urma pe cei 
vechi în ceea ce ştiu că e greşit? Ei n-ar fi ajuns să cu- 
noască lucruri pe care nu le-au experimentat, şi ar fi o ne- 
bunie să le urmez exemplul în lucrurile în care au dat greş. 
Ceea ce cunosc am învăţat din experiența mea şi de aceea 
mă bazez pe propriile mele cunoştinţe, şi nu pe ignoranta 
altora. 

Medicii spun că magnetul atrage oţelul şi, într-ade- 
var, nu trebuie să fii un mare specialist ca să poți percepe 
un lucru care-i evident oricărui ignorant; însă în magnet 
există calități necunoscute celor mai multi, si una din 
aceste proprietăţi este aceea că magnetul atrage toate 
umorile marțiale care există în sistemul uman. 

Bolile marţiale sunt provocate de aurele care pleacă 
dintr-un centru şi se răspândesc spre exterior, continuând 
în acelaşi timp să fie emise de centru; cu alte cuvinte, ele 
sunt emise dintr-un loc anumit, şi îşi extind influența fără 
să părăsească locul de unde au luat naştere. În aseme- 
nea cazuri magnetul ar trebui plasat deasupra centrului. 
şi astfel el va atrage radiaţia (aura) bolnavă spre centru. 


5 Cunostintele noastre legate de folosirea terapeutică a magnetilor 
nu au avansat prea mult. Baronul Reichenbach a tratat subiectul ir. 
mod ştiinţific, dar rezultatele experienţelor sale sunt ignorate tota 
de către medici. 

încercuind şi localizând locul bolnav până când aura va fi 
absorbită din nou în centru.® 

N-are nici un rost să încercăm suprimarea simpto- 
melor externe provocate de o boală, dacă, în acelaşi timp, 
îi permitem bolii să se răspândească. Un pom otrăvitor 
nu poate fi oprit să crească doar pentru că îi tăiem câteva 
ramuri sau frunze; dar dacă intervenim asupra esenței vi- 
tale pe care el o extrage din pământ prin rădăcinile sale, 
şi dacă o facem să coboare din nou în rădăcini şi să intre 
iarăşi în pământ, pomul otrăvitor se va ofili. Graţie pute- 
rii de atracție a unui magnet ce acționează asupra aurei 
bolnave a sângelui într-o regiune afectată de boală, acea 
aură poate fi făcută să se întoarcă în centrul de unde a luat 
naştere, şi să fie absorbită acolo. În felul acesta noi putem 
să distrugem mulțimea de viruşi şi să vindecăm pacientul, 
fără a mai aştepta să vedem ce face Natura. Magnetul este 
util mai ales în cazul inflamatiilor, în scurgerile de sânge 
şi ulceratii, în bolile intestinelor şi ale uterului, în bolile 
interne ca şi în cele externe. 

Magnetul are o parte frontală (polul nord) şi o parte 
dorsală (polul sud); prima atrage, a doua respinge. În ca- 
zul isteriei, partea magnetului care atrage e aplicată dea- 
supra uterului, iar partea magnetului care respinge se 
aplică dedesubt. În acest fel, forța nervoasă care contro- 
lează mişcările uterului va fi stimulată în direcţia cores- 
punzătoare. În cazurile de epilepsie, unde se manifestă 
un puternic influx nervos spre creier, polul negativ (care 
respinge) al unui magnet este aplicat spre coloană şi spre 
cap, iar polul pozitiv (care atrage) al altui magnet pe regi- 
unea abdominală. 

Există un mare număr de alte boli care pot fi vinde- 
cate prin folosirea corespunzătoare a magnetului, dar pen- 


® Dacă ne gândim că aurele globulelor sângelui şi cele ale nervilor 
conţin fier, această afirmație apare ca fiind foarte rațională. 

tru cei care sunt capabili să înțeleagă asemenea lucruri, 
ideile deja prezentate se vor dovedi suficiente, în timp ce 
aceia care nu înțeleg acest mecanism, nu se vor lămuri 
nici dacă vom scrie o carte întreagă. Ar trebui, totuşi, să 
ne amintim că modul de utilizare a magnetului se modi- 
fică după cum dorim să extragem aura bolnavă din trup, 
sau să facem ca aceasta să fie absorbită din nou în centrul 


care a generat-o. 


Forţele care alcătuiesc Microcosmul omului sunt 
identice cu forțele care âlcătuiesc Macrocosmul lumii. In 
organismul uman aceste forte pot acționa normal, şi astfel 
boala va apărea; în marele organism al Cosmosului ele 
pot acţiona anormal, şi astfel pot fi create condiții anor- 
male sau „boli” în atmosferă, în apă şi în elementele pă- 
mântului şi ale focului (electricitatea). Omul poate fi afec- 
tat de spasme şi de hidropizie, de colică sau febră, etc., iar 
Macrocosmul pământului poate fi afectat de cutremure, 
de inundații, de furtuni şi trăsnete. 

Elementele care constituie viaţa inimii omului con- 
stituie viata soarelui; calitatea vieţii care se găseşte în ele- 
mentele constitutive ale sângelui corespund calităţii influ- 
entelor invizibile ce radiază din Marte. Daca esentele-su- 
flet ce caracterizează influenţele lui Venus nu ar fi existat, 
instinctele care îi fac pe oameni (şi pe animale) să-şi men- 
tind specia nu ar exista nici ele, şi de aceea fiecare planta 
şi fiecare stea conţine unele elemente magnetice ce cores- 
pund elementelor magnetice identice existente în om. 

Medicul care doreşte să-şi practice rațional meseria, 
trebuie să cunoască bine constituția omului. El trebuie să 

fie deopotrivă un anatomist, un fiziolog şi un astronom, 
iar ştiinţa din cărţi îi va fi de putin folos, căci el trebuie 
să înțeleagă toate aceste lucruri prin puterea percepţiei in- 
terioare, care nu poate fi căpătată din cărţi, ci numai din 
experienţă. 

Există mai multe tipuri de boli, care sunt generate de 
cinci cauze invizibile: 

1. Boli provocate de influenţe astrale, care actio- 
nează asupra corpului astral al omului şi reacționează 
asupra corpului său. 

2. Boli provocate de impurități, de substanţe otră- 
vitoare şi de constipatii. 

3. Boli provocate de starea anormală a funcţiilor fi- 
ziologice, prin defectuoasa folosire a organelor sau a in- 
fluentelor nocive. 

4. Boli care au la bază cauze psihologice (dorinţe, 
pasiuni şi vicii) şi o imaginație morbidă. 

5. Boli care îşi au originea în cauze spirituale, pro- 
vocate de neascultarea legii lui Dumnezeu (Karma). 

Unele boli mai deosebite s-ar putea să nu-şi aibă ori- 
ginea doar într-o singură cauză, ci în două sau mai multe 
şi, în afară de cazul când o persoană este capabilă să re- 
cunoască toate cauzele acestei boli, ea nu va fi în stare să 
facă un pronostic referitor la durata ei. Un astrolog poate 
calcula corect horoscopul unei persoane, şi îi va spune ce 
boli o ameninţă şi când se vor sfârşi ele, dar el ia în con- 
sideratie doar una din cele cinci cauze, iar şansele ca pre- 
viziunile lui să fie greşite sunt de patru la unu, şi de aceea 
el va fi luat în râs de aceia care, neavând decât cunoştinţe 
superficiale, nu cunosc cauza eşecului său. 

1. BOLI PROVOCATE DE INFLUENŢE ASTRALE 


Lumea este Macrocosmul şi omul este Microcosmul, 
iar elementele care există în primul există şi în cel de-al 
doilea. Toate influențele care provin de la soare, de la 
planete şi stele acționează invizibil asupra oamenilor, şi 

„dacă aceste influenţe sunt malefice, ele vor avea efecte 
dăunătoare asupra lor. Nici un fel de vegetaţie nu se poate 
dezvolta fără influența soarelui, dar dacă această influ- 
ență este prea puternică, vegetaţia se va ofili şi va pieri. 
Lumea este înconjurată de o sferă de vapori, tot aşa cum 
un ou este înconjurat de coajă. Prin această coajă influen- 
tele cosmice trec către centrul ei, şi cu această ocazie ele 
pot fi viciate de mirosurile urâte din aer, şi pot da naştere 
la boli epidemice. O influenţă astrală nocivă nu otrăveşte 
întreaga lume, ci doar acele locuri unde există condiţii de 
apariţie a infecțiilor. Dacă în atmosfera noastră nu există 
germeni ai bolilor, influenţele astrale care vin din afară nu 
Vor provoca nici un rău. 

Dacă elemente dăunătoare există în sfera sufletu- 
lui nostru, ele pot să atragă asemenea influenţe astrale, 
şi astfel să dea naştere la boli. Dacă apa dintr-un lac în- 
gheaţă până la fund, peştii vor muri, şi la fel se va întâm- 
pla dacă apa este fierbinte. Dacă în apă există anumite 
elemente nocive care atrag influențele” malefice plane- 
tare corespunzătoare, o mulțime de peşti pot să moară, 
şi nimeni nu va şti cauza pentru care se întâmplă lucrul 
acesta“. (Paramirum) 


Luna poate exercita o influență foarte dăunătoare, 
mai ales atunci când este nouă, fiind foarte periculoasă 
pentru persoanele ale căror corp sideral posedă elemente 


7 Asemenea influențe constau în anumite stări electrice, magne- 
tice şi ale altor „forțe”, cărora ştiinţa modernă nu le-a găsit denu- 
miri. 

magnetice care vor atrage această influenţă, iar conjunc- 
tia lunii cu anumite planete poate face influenţa ei şi mai 
periculoasă. De exemplu, conjunctia Lunii cu Venus şi 
Marte măreşte posibilitatea apariției epidemiilor; con- 
junctia ei cu Saturn provoacă boli acute, etc., dar nici o 
influență malefică nu poate să provoace o boală -acolo 
unde germenii acestei boli nu există. Locul Soarelui în 
Microcosm este inima, iar cel al Lunii, creierul. Influenţa 
Lunii este rece. Nebunii au fost numiţi „lunatici” fiindcă 
suferă foarte mult din cauza lunii, a cărei influenţă se 
exercită asupra creierului, stimulând pornirile sexuale şi 
provocând vise urâte şi halucinaţii. 

Există anumite stele ale căror influențe corespunde 
proprietăților medicale ale unor metale, şi altele care co- 
respund însuşirilor curative ale unor plante, şi acestea pot 
acţiona în bine sau în rău, după cum sunt atrase de ele- 
mentele corespunzătoare din corpul sideral al omului. Un 
medic ar trebui să cunoască fiziologia şi anatomia cerului 
tot aşa de bine ca pe aceea a omului, şi să înțeleagă cauza 
şi tratamentul bolilor astrale. Zadarnic va încerca el să fo- 
losească remediile respective atâta timp cât pacientul se 
află sub puternica influenţă a unei stele nefavorabile lui, 
dar după ce această influenţă rea încetează, boala va suferi 
modificări în evoluţia ei sau va dispărea. Fiecare metal şi 
fiecare plantă posedă anumite proprietăţi, care pot atrage 
influenţe planetare corespunzătoare, şi dacă vom cunoaşte 
influența unei stele, conjunctia planetelor şi proprietăţile 
medicamentelor, vom şti atunci ce tratament să aplicăm 
pentru a atrage asemenea influenţe, care să acționeze be- 
nefic asupra pacientului.® 


? Uneori bolile se ivesc fără a se cunoaşte cauza care le-a provo- 
cat. În bolile acute, pacienții se pot simţi deodată rău, sau se pot 
simţi brusc mai bine, fără să se ştie din ce cauză se produce acest 
fenomen. De obicei, aceste schimbări sunt atribuite „răcelii“, acolo 

Dacă, de pildă, o femeie este deficientă în elementul 
a cărui esență radiază din Marte, şi, în consecinţă, suferă 
din cauza cantității insuficiente de sânge şi a slabei inten- 
sitati nervoase (anemie), îi putem administra fier, deoa- 
rece elementele astrale ale fierului corespund elementelor 
astrale conținute în Marte, şi le va atrage, întocmai cum 
un magnet atrage fierul. Dar ar trebui să alegem o plantă 
ce conține fier în stare eterică, fiind de preferat celei care 
conţine fier metalic. În cazul hidropiziei, ar fi foarte grav 
să recomandăm vreun remediu care să contribuie la atra- 
gerea influenţei nocive a lunii; dar soarele se opune lunii, 
şi acele remedii care atrag esentele astrale ale soarelui le 
vor anihila pe cele ale lunii, şi astfel cauza hidropiziei 
poate fi tratată. Aceeaşi metodă de a rationa rămâne vala- 
bilă în toate bolile astral. 


2. BOLI PROVOCATE DE SUBSTANŢE OTRĂVITOARE 
ŞI IMPURITĂȚI 


Impuritatile şi elementele dăunătoare sănătății pot 
pătrunde în organismul uman în diferite feluri. Ele pot 
intra o dată cu mâncarea sau băutura, pot fi inhalate o 
dată cu aerul, sau absorbite prin piele. Există substanțe 
otrăvitoare vizibile şi invizibile, şi unele substanțe care 
nu sunt periculoase dacă pătrund în organism singure, dar 
pot deveni otrăvitoare dacă vin în contact cu altele. Există 
otrăvuri şi impurități de diferite feluri, şi ceea ce poate 
constitui o mâncare sănătoasă pentru un organism, poate 


unde n-a fost vorba de răceală, sau erorilor în stabilirea dietei, 
acolo unde nu s-a greşit totuşi; sau ele sunt puse pe seama „schim- 
bărilor meteorologice”, despre a căror acțiune asupra sistemului 
uman ştiinţa cunoaşte mai putin în zilele noastre decât în vre- 
mea lui Paracelsus. 

fi periculoasă pentru un altul, deoarece fiecare lucru con- 
tine proprietăţi ascunse, ce pot fi folositoare unor ființe, în 
timp ce, pentru altele, ele sunt periculoase. Salamandra se 
hrăneşte cu foc, boul mănâncă iarbă, păunul poate înghiți 
şerpi, iar strutul dă pe gât pietre; omul însă are nevoie de 
alt fel de hrană. 

Există trei substanţe invizibile, care, prin coagula- 
rea lor, formează corpul fizic al omului, corp simbolizat 
ca „sulf, mercur, sare”. „Sulful” reprezintă aura şi eterul, 
„mercurul” reprezintă fluidele, iar „sarea” reprezintă păr- 
tile materiale şi corporale ale trupului; în fiecare organ, 
aceste trei substanţe sunt combinate în anumite proporții, 
care diferă între ele. Aceste trei substanţe sunt conținute 
în toate lucrurile; puterea digestivă este marele solvent 
pentru aceste substanțe, din care fiece parte a trupului 
asimilează ceea ce are nevoie. Roua cade din aerul invi- 
zibil, coralii cresc în apă, iar seminţele îşi extrag hrana 
din pământ; pământul este un mare stomac unde totul este 
dizolvat, digerat, transformat; fiecare ființă îşi extrage 
hrana din pământ, şi fiecare fiinţă vie este un stomac, care 
serveşte drept mormânt altor forme, şi din care se ivesc 
forme noi. 

Fiecare fiinţă vie necesită o anumită hrană, care este 
adaptată speciilor şi organismelor individuale, iar Viaţa, 
marele alchimist, transformă hrana consumată. În alambi- 
cul organismului animal sunt extrase din hrană acele sub- 
stante de care au nevoie diferitele organe. Animalele infe- 
rioare sunt alchimişti mai pricepuţi decât omul, deoarece 
ele îşi pot extrage esenţa vieții din lucrurile pe care omul 
este forțat să le elimine. Omul extrage cele mai rafinate 

esențe din alimente, dar un porc, de exemplu, poate să-şi 
extragă hrana din substanţele ce ar acționa ca veritabile 
otrăvuri asupra organismului uman; în schimb, nu există 
vreun animal cunoscut care să mănânce excrementele 
unui porc. Animalele refuză să mănânce sau să bea lucruri 
dăunătoare lor, şi ele aleg, grație instinctelor lor naturale, 
acele lucruri de care au nevoie. Doar omului care ratio- 
nează îi este dat să nu asculte de instinctele sale naturale, 
şi să mănânce sau să bea lucruri periculoase pentru el, dar 
care îi încântă simţurile. 

Omul este mult mai predispus la îmbolnăvire decât 
animalele în stare de libertate, deoarece acestea trăiesc în 
armonie cu legile specifice naturii lor, în timp ce omul 
se împotriveşte continuu legilor naturii lui, mai ales în 
ce priveşte mâncarea şi băutura. Atât timp cât trupul lui 
este puternic, el poate să elimine sau să reziste influen- 
telor dăunătoare sănătății, care sunt întreținute tot timpul 
de necumpătare, de lăcomie şi de gusturi morbide; dar 
efortul continuu de a rezista acestor influenţe presupune o 
pierdere substanţială de vitalitate, şi va veni un timp când 
boala se va instala, fiindcă organismul are nevoie de o 
perioadă de odihnă şi de refacere a forțelor, pentru a eli- 
mina elementele nocive acumulate în timp. Dacă medicul 
încearcă să împiedice eliminarea elementelor dăunătoare, 
el săvârşeşte de fapt o crimă împotriva Naturii, şi poate să 
provoace moartea pacientului. Dacă, în asemenea cazuri, 
el slăbeşte forțele pacientului prin luarea de sânge, atunci 
poate deveni ucigaşul lui. 

Reumatismul şi guta, hidropizia, şi multe alte boli 
sunt provocate adesea de acumularea elementelor impure 

sau de prisos, iar Natura nu poate să ne ajute până când 
aceste elemente nu sunt eliminate, şi puterea vitală a or- 
ganelor nu s-a refăcut. În timp ce organismul este slăbit, 
iar vitalitatea lui aproape epuizată, germenii altor boli pot 
deveni mai periculoşi. Ei pot atrage acum din ce în ce mai 
multe influenţe astrale nocive, deoarece rezistența orga- 
nismului este mai slabă, iar o boală, în aceste condiţii, 
poate da naştere alteia. 


3. BOLI PROVOCATE DE CAUZE FIZIOLOGICE 


Asemenea boli sunt provocate în special de abuzul 
puterilor fiziologice, în urma căruia organele îşi pierd 
forţa şi vitalitatea. Astfel, stomacul poate fi supraîncărcat 
cu mâncare şi iritat prin băuturi ce stimulează pofta, for- 
tandu-l să depună un efort mult mai mare decât efortul 
necesar în condiții normale; rinichii pot fi iritati prin con- 
sumul de băuturi tari, stimulatoare, slabiti, inflamati sau 
mariti din cauza efortului exagerat; acelaşi lucru poate 
fi spus şi despre ficat; puterile sexuale se epuizează pre- 
matur din cauza exceselor, iar sănătatea femeilor poate 
fi distrusă prin frecvenţa nefirească cu care este înfăptuit 
acest act. 

Animalele trăiesc potrivit naturii lor, şi doar omu- 
lui rațional îi este dat să se împotrivească bunelor sale 
instincte, să nu asculte de vocea naturii lui care îl aver- 
tizează asupra pericolelor, şi să nu se îngrijească de or- 
ganismul pe care i l-a încredințat puterea creatoare a lui 
Dumnezeu. În multe cazuri de pierdere a vitalitatii, or- 
ganele slăbite îşi pot reface forțele după o perioadă de 
odihnă şi de suprimare a abuzului. Natura este o mamă 

răbdătoare, care iartă adesea păcatele comise împotriva 
ei, deşi nu le poate uita. 

De aceea ne putem încrede în puterea ei de a ne re- 
face forţele. Natura poate să refacă ceea ce nu s-a pierdut 
cu totul, fiindcă Natura este un medic renumit. În timp ce 
diletantii în medicină şi farmacistii se împotrivesc Naturii 
şi umplu cimitirele ţării cu cadavre, Natura împarte tutu- 
ror balsamul vieții. 

Fiecare organ din corpul omenesc constituie mani- 
festarea unor principii existente în univers şi acționează 
potrivit principiului corespunzător. Astfel, între inimă şi 
elementele solare există legături de atracție; acelaşi fel de 
legături există între creier şi lună, între vezica biliară şi 
Marte, între rinichi şi Venus, între plămâni şi Mercur, între 
ficat şi Jupiter, între splină şi Saturn etc. Există multe stele 
în marele firmament al universului, şi există mulți germeni 
ascunşi în mica lume a omului, iar cele de sus le influen- 
ţează pe cele de jos. In Microcosm, ca şi în Macrocosm, 
toate lucrurile se află în strânse relații de afinitate, fiindcă 
toate sunt odraslele unui singur tată universal. 

Nu trebuie să presupunem că un anumit element ma- 
terial, venind de pe planete, intră în organismul omului şi 
îi adaugă ceva ce corpul nu ar poseda dinainte. Lumina 
soarelui nu contribuie cu vreo substanță corporală la or- 
ganismele existente pe pământ, şi nici un om nu creşte în 
greutate dacă stă la soare, dar forțele naturale care actio- 
nează în diferite organe sunt în strânsă legătură cu forte 
similare care acţionează în organismul lumii. Şi după 
cum ficatul, splina, inima etc. sunt expresiile corporale 

ale unor activităţi, tot astfel Soarele, Luna, Venus, Marte 
etc. sunt expresiile vizibile ale organelor corespunzătoare 
din Cosmos. | 

Dacă un om devine furios, acest lucru nu se datorează 
excesului de bilă, ci lui „Marte”, elementul combativ din 
corpul său%, care se află într-o stare de exaltare. Dacă 
un om este îndrăgostit, acest lucru nu se întâmplă deoa- 
rece vasele seminale ar fi supraîncărcate, ci din cauză că 
„Venus”, elementul amoros din corpul său, se află într-o 
stare de exaltare. 

Dacă în astfel de cazuri, în corpul său are loc o aso- 
ciere între elementele combative şi cele amoroase, cauza 
poate fi o puternică criză de gelozie. Dacă o asemenea 
asociere intensă se produce atunci când pe cer are loc con- 
junctia planetelor Marte si Venus, relația simpatetică în- 
tre elementele reprezentând aceste planete în Microcosm 
cu elementele reprezentate de planetele Macrocosmului 
poate fi grav afectată, dacă nu sunt contracarate de pute- 
rea superioară a raţiunii şi voinţei. 

Există un mare număr de stele în univers, există un 
mare număr de forte active în organismul uman. Există un 
mare număr de plante care sunt reprezentările pe pământ 
ale influențelor astrale ce corespund proprietăților stele- 
lor, şi care vor atrage influenţele stelelor cu care aceste 
plante sunt în relaţii simpatetice. Prin folosirea unor ase- 
menea plante drept medicamente, vom putea să atragem 
influenţele planetare necesare refacerii vitalitatii în regi- 
unile bolnave. 

Prezentăm alăturat o listă conținând: principalele 
plante folositoare, numele planetelor cu care acestea sunt 


? Puterea invizibilă care controlează producerea bilei. 


193 


PARACELSUS: VIAȚA ȘI ÎNVĂȚĂTURA 


în legătură simpatetică, precum şi denumirile principale- 
lor boli în care aceste plante pot fi folosite cu succes. Este 
necesar să arătăm că există o mare diferență între carac- 
teristicile plantei proaspete şi cele ale plantei uscate; de 
asemenea, proprietățile lor oculte se modifică foarte mult 
în funcţie de perioada din zi sau din noapte când au fost 
culese, sub ce conjunctie planetară, şi, de asemenea, mo- 
mentul când sunt folosite. 

Fiecare plantă trebuie culeasă la vremea când pla- 
neta cu care este în legătură determină ora potrivită pentru 
această operaţie, iar esenţa ei trebuie extrasă când planta 
este încă proaspătă. 


Soare Rosmarinus officinalis, Lavanda officinalis, 
Salvia officinalis, Satureja officinalis, Melissa 
officinalis. (Inflamatii acute, boli de inimă, 
reumatism etc.) 


Luna Thymus majorana, Helleborus niger, Ruta gra- 
veolens. (Dementa, isterie, boli nervoase etc.) 


Mercur Pulmonaria officinalis, Althala officinalis, Plan- 
tago laureola. (Pneumonie, guturai, tubercu- 
loză-pulmonară, inflamații ale mucoaselor.) 


Venus Ononis spinosa, Verbascum thapsus, Apium 
petroselinum (Tumori hidropice, boli de ri- 
nichi sau de vezică urinară etc.) 


Carduus benedictus, Urticaria diocia, Eryg- 
Marte thraea centaurium. (Febra, boli cu un caracter 
acut si violent; stari febrile etc.). 

Jupiter Ruta graveolens, Hepatica nobilis, Adionthum 
veneris, Chelidonium magus, Linum usita- 
tissimum, Canabis sativa (Hepatită, boli de 
ficat etc.). 


Saturn Chrysosplenium alternifolium, Scrophula 
nodosa, Teucrium chamaedrys (Ipohondrie, 
hemoroizi, melancolie etc.)1 


Există un număr mare de alte plante ale căror esențe 
corespund substanțelor eterice radiate de alte planete si de 
alte stele, şi dacă am cunoaşte toate caracteristicile stele- 
lor, am descoperi că proprietățile acestora sunt reprezen- 
tate, pe pământ, de anumite plante. Prin folosirea judici- 
oasa a plantelor pot fi atrase activități astrale benefice, si 
pot fi neutralizate influențele nocive. Dar pentru a sti ce 
plantă trebuie folosită In fiecare caz, este nevoie să cu- 
noaştem nu numai anatomia corpului omenesc si funcţiile 
organelor sale, dar şi timpul aparitiilor şi constituţia fir- 
mamentului înstelat, proprietăţile stelelor, şi timpul con- 
junctiilor planetelor. Imposibilitatea de a înţelege toate 
aceste lucruri pe caie mentală, ne arată că puterea percep- 
tiei spirituale constituie atributul absolut necesar pentru 
un medic autentic. 

Scopul acestei lucrări nu este acela de a intra în ana- 
liza amănunțită a tratamentului bolilor speciale adoptat de 
Paracelsus. Este de ajuns să spunem că diferenţa dintre 
sistemul medical din zilele noastre şi cel al lui Paracelsus 
este dată de modul complet diferit de înțelegere a adevă- 
rurilor fundamentale. 

Ştiinţa modernă consideră universul ca fiind un con- 
glomerat de materie moartă din care, printr-un proces oa- 
recare, inexplicabil, viata începe să se manifeste în forme. 
Doctrina lui Paracelsus consideră că tot ce există în uni- 
vers este manifestarea principiului universal de viata, care 
acționează prin intermediul formelor. Ştiinţa moderna 
pare să privească formele ca surse de viata; în concepția 
lui Paracelsus, formele sunt considerate ca fiind produse 
ale vieții. Formele sunt, ca să spunem aşa, forte conden- 
sate sau spaţiu cristalizat; dar spațiul însuşi este viață, şi în 
univers nu există materie moartă, fiindcă tot ce moare se 
întoarce din nou în matricea Naturii, ca să se nască iarăşi 
în alte forme şi să servească din nou drept instrument de 
manifestare a vieţii. 

În universul lui Paracelsus există viață pretutindeni, 
şi toate ființele sunt conectate între ele printr-o legătură 
comună. Unele forme se află în strânse raporturi de sim- 
patie, în timp ce între alte forme predomină raporturile 
de respingere, de antipatie. Unele se atrag, în timp ce al- 
tele se resping. Pe toată durata ascendentei unei planete, 
esența ei va fi atrasă îndeosebi de plantele şi organele ani- 
male aflate în armonie cu ea; dar ce altceva este esența 
planetară radiantă decât elixir de viata, vehicul invizibil al 
vieţii specifice acelei plante? Prin urmare, unui pacient îi 
poate merge mai bine sau mai rău, fără vreo cauză vizibilă, 
în funcţie de natura acestor raporturi. Un medicament 
care poate face bine la o anumită oră poate fi ineficient 
la o altă oră, şi un sistem medical lipsit de o înțelegere 
intuitivă şi de o veritabilă cunoaştere a legilor naturale va 
rămâne doar un sistem de păreri şi superstiții, de obser- 

vare pasivă şi inactivitate, şi dacă el încearcă să se ocupe 
de cauza unei boli, probabil că va face foarte mult rău. 
Paracelsus spune: 


Medicii nu acordă atenţie poziţiei planetelor, şi de 
aceea ei ucid mai mulți pacienţi decât vindecă, fiindcă un 
medicament care poate face bine la o anumită oră, poate fi 
dăunător la o altă oră, în funcție de influența planetară pre- 
dominantă. Ceea ce-i activ în medicamente este constituit 
de elementele lor astrale, care acționează asupra omului 
astral. Acestea sunt produse de influenţele astrale, şi aici 
apare marea diferenţă, care face ca un medicament să fie 
supus unei anumite influenţe sau alteia opuse. (De Caducis) 


Ar trebui să ne amintim mereu că influenţele astrale 
nu acţionează direct asupra corpurilor fizice ale oamenilor 
şi animalelor, ci asupra esenței lor vitale, în care sunt con- 
ținute toate elementele. Dragostea pentru o anumită per- 
soană poate să ia naştere printr-un cuvânt, printr-o şoaptă, 
printr-o atingere, printr-o privire sau printr-un sărut, dar 
numai dacă persoana care este privită sau atinsă are în 
sufletul său elementele capabile să manifeste acest fel de 
iubire. Vehiculul vieţii, care conţine esenţa vieții din tru- 
pul omului (Mumia), este acelaşi, în toate atributele sale, 
cu vehiculul ce conţine viata universală şi formează cor- 
pul astral al lumii, dar fiecare energie poate să existe în 
nenumărate stări şi modificări, care diferă între ele. 


Chiar şi ignorantul ştie că omul are o inimă şi plă- 
mani, un creier, un ficat şi un stomac, dar el crede ca fi- 
ecare organ este separat şi independent, că între ele nu 
există nici un fel de legătură. Chiar şi medicii cei mai bine 
pregătiţi nu înţeleg că aceste organe sunt doar expresiile 

materiale şi corporale ale energiilor invizibile care pă- 
trund şi circulă în întregul sistem. De exemplu, ficatul real 
este o forță care circulă prin toate părțile corpului şi îşi are 
sediul în organul pe care îl numim ficat. Toate membrele 
corpului sunt potenţial conţinute în centrul fluidului vital, 
care îşi are sediul în creier, în timp ce forța care îl stimu- 


lează porneşte din inimă.! (De Viribus Membrorum) 


Gândul nu este creat de creier, după cum nici iubirea 
sau ura nu sunt create de inimă, dar gândul acționează 
prin creier, iar iubirea şi ura îşi au centrii în inimă. 


Un om furios nu este furios doar în capul sau în 
pumnul său, ci în întreg trupul său; o persoană care iu- 
beşte, nu iubeşte numai cu ochii, ci cu întreaga ei ființă. 
Pe scurt, toate organele corpului, şi corpul în întregul lui, 
sunt forme de manifestare ale stărilor mentale universale. 

Corpul omului este casa lui, iar arhitectul care îl con- 
struieşte este lumea astrală. Dulgherii sunt, la o anumită 
perioadă, Jupiter, la alta Venus, la o perioadă Taur, la alta 
Orion. Omul este un soare şi o lună, şi un cer plin de stele; 
lumea este un om, iar lumina soarelui şi a stelelor consti- 


10 Această doctrină este confirmată de descoperirile moderne. 
Amputarea membrelor este urmată de atrofierea unor parti din 
substanța creierului, care pare să indice că forța ce dă forme mem- 
brelor îşi are centrul în creier. Dacă anumite parti ale creierului ar 
fi distruse, membrele ar începe să se atrofieze. Dacă aplicăm acest 
mod de a rationa în cazul Macrocosmului, vom constata că toate 
esentele (inclusiv cele eterice) care făuresc organele Macrocosmului 
sunt conținute, de asemenea, în centrul său, soarele, şi dacă un anu- 
mit element ar fi îndepărtat de la soare, planetele n-ar mai exista. 
Dacă un element, care ar urma să formeze picioarele oamenilor, 
ar fi îndepărtat deodată din depozitul Macrocosmului (Limbus), 
ființa umană s-ar naşte fără picioare; dacă n-ar exista un principiu 
fundamental rațional, nu ar mai fi nevoie de creier, etc. 

tuie trupul ei; corpul eteric nu poate fi apucat, şi totuşi este 
alcătuit din substanţe, căci dacă n-ar avea substanţă, nu 
ar putea exista. Dacă viata soarelui nu ar acționa în lume, 
nimic n-ar creşte. Trupul omenesc este abur materializat 
de strălucirea soarelui amestecat cu viata stelelor. Patru 
elemente există în lume, şi omul este alcătuit tot din patru, 
şi ceea ce este vizibil în om este invizibil în eterul care 
pătrunde lumea. 

Unde este muncitorul care făureşte formele crinilor 
şi ale trandafirilor iviti pe câmp? Şi unde se află atelierul 
lui şi uneltele sale? Înfăţişările crinilor şi ale trandafirilor 
există în lumina astrală, iar în atelierul Naturii ele capătă 
forme. O floare nu poate fi creată din noroi, şi nici un om 
nu poate fi făcut din argilă, iar acela care neagă puterea 
de creaţie a luminii astrale şi crede că formele apar din 
pământ, crede că «ceva» poate fi luat dintr-un corp în care 
acel «ceva» nu există. (De Caducis) 


Puterea de a vedea nu provine din ochi, puterea de a 
auzi nu se află în urechi, iar puterea de a simţi nu vine de 
la nervi; spiritul omului este cel care vede cu ochii, aude 
cu urechile şi simte cu ajutorul nervilor. Înţelepciunea 
şi rațiunea, ca şi gândirea, nu sunt conținute în creier, ci 
aparțin spiritului universal invizibil, care simte cu inima 
şi gândeşte cu creierul. Toate aceste puteri sunt conținute 
în universul invizibil şi se manifestă prin organele mate- 
riale; aceste organe sunt reprezentantele acestor puteri, şi 
îşi schimbă modul de manifestare în funcţie de construc- 
tia lor materială, deoarece o manifestare perfectă a puterii 
poate avea loc numai într-un organ perfect construit; iar 
dacă organul va fi imperfect, şi manifestarea puterii va 
fi imperfectă, dar de vină nu va fi puterea originară. (De 
Viribus Membrarum) 

4. BOLI PROVOCATE DE CAUZE PSIHOLOGICE 


Această categorie de boli include toate relele care 
sunt cauzate de patimi, dorinţe rele, gânduri dezordo- 
nate şi imaginație morbidă. Asemenea stări psihologice 
pot provoca schimbări fiziologice în corpul fizic. Ruşinea 
face să apară o roseatd în obraji, iar frica face să apară 
paloarea. Teama poate provoca diaree, melancolia pro- 
duce constipatie, mânia sau invidia pot da naştere he- 
patitei. Veselia poate vindeca, iar supărarea poate ucide. 
Emotiile violente pot provoca avorturi spontane, apople- 
xie, spasme, accese de isterie, şi pot avea urmări grave 
asupra fătului, care se poate naşte cu malformații, etc. 
Toate aceste lucruri sunt destul de cunoscute celor care 
au cercetat aceste cazuri, dar este mai putin cunoscut fap- 
tul că imaginaţia distructivă a unei persoane poate afecta 
mintea altei persoane, slăbindu-i vitalitatea şi rănindu-i 
sau ucigându-i trupul. 

Motivul pentru care lucrurile acestea nu sunt cu- 
noscute, este că imaginația celor mai multi bărbaţi şi fe- 
mei, la nivelul actual de civilizaţie, este destul de slabă 
(ca şi voinţa lor, de altfel), credinţa lor este îndoielnică, 
şi de aceea efectele dorite nu mai pot fi produse; şi este 
bine că imaginaţia lor, oricât de morbidă ar fi, nu are prea 
multă putere, câtă vreme moralitatea nu a depăşit nivelul 
ei actual. Cu toate acestea, au existat persoane a căror vo- 
inta malefică a fost atât de puternica, încât au proiectat, în 
mod instinctiv sau conştient, plăsmuirile imaginaţiei lor 
asupra persoanei căreia doreau să-i facă rău. 

Invidia şi ura dau naştere unei imaginatii bolnave, 
şi creează forte ce pot fi mai active în timpul somnului 
decât în starea de trezie. Gândurile nefaste ale oamenilor 
răi pot afecta o altă persoană, nu numai în starea normală 
de trezie, ci şi în timp ce ei dorm, fiindcă atunci când cor- 
pul fizic doarme, corpul sideral este liber să se deplaseze 
oriunde îi place, sau oriunde este atras. 


Viaţa care lucrează în organe este anima vegetativa 
(sufletul animal). Este un foc nevăzut (sulf) pe care pu- 
terea imaginaţiei îl poate face să izbucnească în flăcări. 
Imaginaţia ne poate provoca foame şi sete, poate să pro- 
ducă secretii anormale şi să dea naştere la diferite boli; 
însă persoana care nu are dorințe duşmănoase nu va avea 
nici imaginaţie rea, şi de aceea gândurile ei nu vor de- 
clanşa o boală. 

O persoană care doreşte răul cuiva va avea, cores- 
punzător, şi o imaginaţie bolnavă, iar forțele create în 
sfera minţii ei pot fi proiectate de puternica voinţă în sfera 
mentală a unei alte persoane. Gândurile nu sunt ceva lipsit 
de substanţă, ci sunt formate din substanţele care alcătu- 
iesc elementul sufletului, în acelaşi fel în care o bucată de 
gheață este făcută din substanța apă. Voința este puterea 
care poate concentra imaginea creată în minte, tot aşa cum 
puterea frigului va face ca o cantitate de apă să îngheţe şi 
să devină o bucată solidă de gheață; şi după cum un turtur 
de gheață poate fi aruncat dintr-un loc în altul, tot astfel 
un gând rău, care capătă formă datorită unei voințe puter- 
nice, poate fi aruncat în sfera mentală a unei alte persoane 
pentru a intra în sufletul ei, dacă acesta nu-i îndeajuns de 
protejat. 

Imaginaţia este cauza multor boli; credinţa este 
vindecarea tuturor bolilor. Dacă nu putem vindeca o boală 

prin credință, înseamnă că n-am avut destulă credință, dar 
credința noastră este slabă din cauza lipsei noastre de cu- 
nostinte; dacă am fi conştienţi de puterea lui Dumnezeu 
din noi înşine, n-am da greş niciodată. Puterea amuletelor 
nu stă atât în puterea materialului din care sunt făcute, cât 
în credința cu care sunt purtate; puterea de vindecare a 
unui medicament constă, adesea, nu atât în spiritul ascuns 
în el, cât în spiritul cu care bolnavul îl ia. Credinţa face ca 
medicamentele să fie eficiente, îndoiala va distruge cali- 
tatile lor curative. 

O otravă poate face ca o altă otravă să devină inofen- 
sivă, iar efectul imaginaţiei unei persoane poate neutra- 
liza efectele imaginaţiei altei persoane. Dacă cineva poate 
face o figurină de ceară ca să-mi rănească trupul, eu pot 
face o altă figurină care să atragă vraja malefică. Figurina 
lui îşi extrage puterea din forța credinţei lui, iar figurina 
mea capătă anumite virtuți grație puterii mele. Tot răul 
pe care doreşte să mi-l facă şi cu care încarcă figurina de 
ceară, nu va avea nici un efect asupra mea, iar blestemele 
pe care le aruncă la adresa mea se vor întoarce asupra lui, 
fără ca eu să am ceva de suferit. 


5. BOLI CARE ÎŞI AU ORIGINEA ÎN CAUZE SPIRITUALE 


Toate bolile sunt efectele unor cauze preexistente. 
Unele dintre ele au la bază cauze naturale, iar altele sunt 
provocate de cauze spirituale. Cauzele spirituale sunt cele 
pe care nu le-a creat un om în viaţa prezentă, ci într-o 
viaţă anterioară. În asemenea cazuri nu există o altă solu- 
tie decât aşteptarea răbdătoare până când forțele malefice 
s-au epuizat şi legea dreptăţii a fost împlinită. Chiar dacă 
ne-am eschivat o vreme de la dreapta răsplată pentru pă- 
catele noastre, judecata a fost doar amânată, şi suferința 

se va face simțită cu o intensitate mai mare din pricina 
acumulării dobânzii în timp. 


Nici un medic nu poate să stabilească durata recu- 
perării în asemenea cazuri, căci nu îi este dat omului să 
judece faptele rele ale altuia, iar templul interior este plin 
de taine, şi în el nu îi este îngăduit nici unui străin nei- 
nitiat să se roage. Dacă judecata s-a încheiat, Dumnezeu 
îl va trimite pe medic la bolnav. Dacă un pacient se vin- 
decă pentru că a urmat sfaturile unui medic, aceasta în- 
seamnă că medicul a fost trimis de Dumnezeu, dar dacă 
nu merită nu se însănătoşească, Dumnezeu nu-i va trimite 
medicul. Nimic nu se întâmplă în lume fără o cauză oa- 
recare. Medicii ignoranti sunt în slujba iadului, trimişi de 
diavol să-l chinuiască pe bolnav — adevăratul medic este 
Dumnezeu. 

Dumnezeu nu face nimic în chip nenatural, iar dacă 
face minuni, El le face prin intermediul ființelor umane. 
Dumnezeu nu se duce să vadă un pacient, dar dacă se 
duce, El ia înfăţişare omenească. Dacă un oraş are un 
medic bun, lumea îl va considera ca o binecuvântare a 
lui Dumnezeu, iar prezența unui medic nepriceput este o 
calamitate publică şi un blestem pentru toți. Însă toate bo- 
lile trupului vor fi vindecate la ceasul stabilit, când bătălia 
pentru viata se încheie şi îngerul morţii deschide poarta de 


A v 


intrare în veşnica!! împărăție a odihnei.” 


1! Cuvântul „veşnic” nu înseamnă o durată fara sfârşit, ci o stare in 
care timpul nu se mai măsoară, adică nu mai există. 

12 O înţelegere greşită a doctrinei Karmei poate da naştere unei 
credințe eronate, care să işte multă confuzie. Există multi fanatici 
religioşi, care n-ar face nici cea mai mică o încercare de a salva un 
om aflat într-o casă cuprinsă de flăcări, deoarece ei cred că aceasta 
este „voia lui Dumnezeu”; sau dacă Karma omului în cauză este ca 
el să piară în foc, ar fi greşit ca ei să intervină în această lege şi să 

Sr 


încalce voința lui Dumnezeu. Aceşti fanatici ar trebui să ştie că dacă 
voinţa lui Dumnezeu a fost ca cineva să fie în pericol, tot voinţa lui 
Dumnezeu a fost să-i trimită pe ei acolo pentru a-l salva pe cel ame- 
nintat cu moartea. Dacă ei refuză să-şi facă datoria şi îl lasă să piară, 
înseamnă că şi-au asumat prerogativele zeilor. Procedând astfel, ei 
acționează împotriva legii, şi vor fi răspunzători pentru faptele lor. 
Dumnezeu lucrează prin om, iar omul care nu răspunde chemării 
Lui, şi refuză să dea ascultare poruncii divine întipărită în inima sa, 
este un instrument nefolositor şi va fi aruncat. 

Alchimia şi astrologia sunt ştiinţe sunt foarte putin 
înţelese în prezent, deoarece ambele se ocupă de lucruri 
ce depăşesc puterea de percepție a simţurilor noastre obiş- 
nuite, şi care pot fi cunoscute doar de cei înzestrați cu fa- 
cultati suprasensibile de percepție. Chimia se ocupă de 
materia fizică, în timp ce alchimia se ocupă de principiile 
lor astrale. Astronomia se ocupă de aspectul fizic al pla- 
netelor şi stelelor, iar astrologia se ocupă de influenţele 
psihice pe care sufletele astrelor le exercită unele asupra 
altora şi asupra Microcosmului omului. 

Chimia este o ştiinţă care poate fi învățată de oricine 
posedă capacități intelectuale normale şi o oarecare înde- 
mânare necesară aplicaţiilor ei practice. Astronomia poate 
fi studiată de cei familiarizați cu matematica şi sunt atraşi 
de caracterul fizic şi logic al mişcării corpurilor cereşti. 
Alchimia este o artă ce nu poate fi înțeleasă în lipsa unor 
cunoştinţe spirituale. Astrologia este de neînțeles pentru 
toţi cei care nu pot simți influenţele stelelor. 

Cărţile care tratează despre alchimie şi astrologie vor 
fi înţelese uşor de persoanele înzestrate cu puterea percepției 
interioare, dar pentru cei care nu posedă această putere, 
cărţile respective vor rămâne de neînțeles; nici simbolu- 

rile lor nu pot fi explicate îndeajuns pentru aceştia, fiindcă 
există un adevăr etern, care spune că adevărurile spiritu- 
ale nu pot fi însuşite de un intelect ce rationeaza doar în 
planul material’. Cu cât intelectul este mai apt să perceapă 
aparențele exterioare şi superficiale ale lucrurilor, cu atât 
îşi va pierde puterea de a contempla realităţile spirituale 
din interior; iar progresul facut de ştiinţele moderne în cu- 
noasterea lucrurilor exterioare, este motivul care a făcut 
ca majoritatea oamenilor de ştiinţă moderni să-şi piardă 
puterea de a percepe adevărurile spirituale, a căror exis- 
tenta o şi neagă. 

Orice lucru din Natură are un aspect întreit. Cel mai 
înalt aspect al alchimiei îl constituie transformarea vicii- 
lor în virtuţi prin focul iubirii binelui, prin purificarea 
minţii, prin suferință, şi prin înălțarea divinului principiu 
al omului deasupra elementelor animale ale sufletului său. 
Semnul în numele căruia lucrează adevăratul alchimist 
este Crucea. Omul, stând drept în picioare printre fraţii 
lui din regnul animal, îşi extrage elementele materiale din 
pământ, şi pătrunde cu sufletul lui printre forțele elemen- 
tare ale Naturii, care fac ca natura lui umană să sufere şi să 
moară; în acelaşi timp, natura lui superioară se înalță dea- 
supra creației animale, în atmosfera pură a bolţii cereşti. 


' Diferitele instrucţiuni cu caracter spagyric redate în acest capi- 
tol nu sunt doar alegorice, ci şi adevărate în sens literal; dar dacă 
sunt folositoare unui alchimist, ele vor însemna doar pierdere de 
timp şi de bani în mâinile unei persoane lipsite de înzestrarea 
necesară. Cel care doreşte să fie alchimist trebuie să aibă în el „ma- 
gia”, adică puterea magnetică de a atrage şi „coagula” elemente 
astrale invizibile. Această putere o au numai aceia „născuţi din 
nou în spirit”. 

Următorul aspect al alchimiei îl constituie cunoaşte- 
rea naturii elementelor invizibile ce alcătuiesc corpurile 
astrale ale lucrurilor. Fiecare lucru constituie o trinitate: 
un corp si un suflet ținute laolaltă de spirit — iar spiritul este 
cauza şi legea. Corpurile fizice sunt acționate de elemente 
fizice; elementele sufletului sunt acționate de suflet, iar 
spiritul conştient al iluminatului îndrumă şi controlează 
acţiunea materiei şi a sufletului. Prin puterea spiritului, 
elementele materiale pot fi sublimate în elemente invizi- 
bile, iar substanţele invizibile pot fi coagulate şi făcute 
vizibile. Exemple de acest fel pot fi văzute acționând în 
„şedinţele spiritiste“, deşi, în asemenea cazuri, alchimis- 
tul care le produce este de asemenea invizibil. 

Aspectul inferior al alchimiei îl reprezintă prepa- 
rarea, purificarea şi combinarea influențelor fizice. Din 
această ştiinţă s-a născut şi dezvoltat chimia modernă, care 
astăzi a avansat cu mult peste nivelul inferior al chimiei 
de odinioară, dar a pierdut complet din vedere aspectul 
superior al acesteia. Dezvoltarea în continuare a chimiei 
va impune cu necesitate refacerea legăturii cu alchimia. 

Chimia descompune şi recompune substanţele mate- 
riale în anumite proporţii; ea poate purifica substanţele 
simple de toate elementele străine, dar întotdeauna va lăsa 
elementele primare neschimbate; alchimia, însă, schimbă 
caracterul corpurilor simple şi le înalță la o stare superi- 
oară de existență. Pentru a controla această putere este 
nevoie, nu numai de muncă manuală, ci şi de o anumită 
îndemânare artistică. O persoană care prepară, manual şi 
după anumite reguli, un preparat chimic, este un chimist; 
țesătorul care ţese stofe pentru îmbrăcăminte, şi croitorul 

care croieşte haine, pot fi numiţi alchimişti, deoarece nici 
stofele şi nici hainele nu sunt confecționate de Natură. 

Chimistul imită Natura, artistul o depăşeşte; pluga- 
rul îşi împrumută mâinile Naturii pentru ca ea să poată 
înfăptui ceva prin ele. Artistul foloseşte materialul cu care 
Natura l-a înzestrat, şi produce ceva care există doar în 
mintea lui. Cel care zugrăveşte un perete este un alchi- 
mist, munca lui cere îndemânare, dar nu geniu. Artistul 
care pictează este un alchimist, pentru că el întruchipează 
o idee şi îşi imprimă caracterul în pictura sa. 

Pentru a înțelege corect însemnătatea cuvintelor „al- 
chimie” şi „astrologie”, este necesar să înțelegem relația 
intimă şi identitatea Microcosmului cu Macrocosmul, ca 
şi interacțiunea lor reciprocă. Toate puterile universului 
sunt conținute potential în om, iar corpul fizic al omului şi 
toate organele lui nu sunt altceva decât produsele şi repre- 
zentantele puterii Naturii. Microcosmul şi Macrocosmul 
pot fi nu doar comparate împreună, dar ele sunt cu adevărat 
una în esența lor, una în puterea lor, şi una în constituția 
elementelor lor. 


Dacă am «mană» în constituția mea, eu pot să atrag 
«mană» din cer. «Melissa» se găseşte nu numai în pământ, 
ci şi în aer şi în cer. «Saturn» este nu numai pe cer, dar şi 
în adâncurile pământului şi ale oceanului. Ce altceva este 
«Venus», dacă nu «Artemissia» care creşte în grădina ta? 
Ce este «fierul», dacă nu Marte? Asta înseamnă să spui 
că Venus şi Artemisia sunt, amândouă, produsele acele- 
iaşi esențe. Marte şi fierul sunt deopotrivă manifestări ale 

aceleiaşi cauze. Ce altceva este corpul uman dacă nu con- 
stelatia aceloraşi puteri care alcătuiesc stelele de pe cer? 

Acela care ştie ce este fierul, cunoaşte calitățile lui 
Marte. Acela care îl cunoaşte pe Marte, cunoaşte calită- 
tile fierului. Ce s-ar întâmpla cu inima ta dacă n-ar exista 
soare în univers? La ce-ar mai folosi vasa spermatica, 
dacă n-ar exista Venus? A lucra cu elementele invizibile, a 
le atrage prin corespondentele lor materiale, a le controla, 
purifica şi transforma prin puterea de viata a Spiritului — 
aceasta este adevărata alchimie. (Paragranum, I) 


Ce ştie ştiinţa materială în privinţa sufletului? Chimia 
este o ştiinţă care se ocupă de combinaţiile chimice, de se- 
pararea şi recombinarea substanţelor fizice. Alchimia se 
ocupă cu purificarea şi combinarea elementelor astrale şi 
cu dezvoltarea formelor şi stărilor inferioare pentru a le 
ridica la un nivel superior. Prin chimie putem să curățăm 
substanţele fizice de toate elementele străine şi să înde- 
părtăm impuritatile lor fizice, dar elementele lor proprii 
nu vor fi schimbate. Prin alchimie putem înălța un ele- 
ment la o stare de existență mai înaltă şi mai curată. 

Procesele din Natură prin care au loc combinaţiile 
şi descompunerile materiei (cum e de pildă putrefactia 
provocată de contactul unei substanțe cu aerul), precum 
şi combinaţiile chimice de mai multe substanţe ce vin în 
contact unele cu celelalte, sunt procese chimice. Creşterea 
unui arbore dintr-o sămânță, evoluţia lumilor, obţinerea 
metalelor prețioase dintr-un mineral ce pare lipsit de va- 
loare, dezvoltarea embrionului, dezvoltarea unui animal 

sau a unei fiinte umane etc., sunt procese alchimice, 
fiindcă viata însăşi participă la aceste procese ca un 
factor important, şi ele n-ar putea avea loc în lipsa ac- 
tiunii vieţii.? 


Separarea este cauza existenţei, naşterea lucruri- 
lor din Mysterium magnum. Este cea mai mare minune 
cunoscută de filozofia practică, este o artă divină. Acela 


* Johannes Trithemius, abate la Spanheim, unul din cei mai renumiți 
alchimişti, teologi şi astrologi, un om învățat şi foarte respectat, 
face unele observaţii în cartea sa (tipărită la Pasau în 1506), în legă- 
tură cu subiectul atât de uluitor al alchimiei. El spune: 

Arta magiei divine constă în perceperea esenței lucrurilor 
în lumina Naturii, precum şi în folosirea puterilor spiritu- 
ale ale sufletului pentru a crea lucruri materiale din universul 
invizibil; în astfel de operații Înaltul (Macrocosmul) şi Josul 
(Microcosmul) trebuie făcute să lucreze împreună şi în armo- 
nie. Spiritul Naturii este o unitate care creează şi formează 
orice lucru, şi care, acționând prin intermediul omului, poate 
făuri lucruri minunate. Asemenea procese au loc urmând le- 
gea. Veţi învăţa legea prin care este posibil să se creeze ase- 
menea lucruri, doar dacă veți învăţa cine sunteți voi înşivă. 
Vă veţi cunoaşte prin puterea spiritului din voi înşivă, şi o 
veți împlini amestecând spiritul vostru cu esența care vine 
din voi înşivă. Dacă doriţi să reusiti într-o asemenea lucrare, 
trebuie să ştiţi cum să separați spiritul şi viata din Natură, 
şi, în afară de asta, să separați sufletul astral din voi şi să-l 
faceți tangibil; (dacă ati reuşit,) substanța sufletului va apă- 
rea vizibilă şi tangibilă, devenită obiectivă prin puterea spiri- 
tului. Christos vorbeşte despre sare, iar sarea este de natură 
triplă. Aurul este de natură triplă, şi există aur eteric, fluidic 
şi material. Este acelaşi aur, doar că în trei stări diferite, 
iar aurul dintr-o stare poate fi transformat în aur dintr-o altă 
stare. Dar asemenea secrete nu ar trebui divulgate, deoarece 
scepticul şi zeflemistul nu vor putea să le înțeleagă, şi, fiind 
lacomi de bogăție, aceasta ar fi o puternică ispită. 


ALCHIMIE ȘI ASTROLOGIE 


care poate să atragă lucruri din Mysterium magnum este 
un alchimist adevărat. 


Această putere o posedă doar cei care sunt evoluati 
spiritual.* Natura îşi exercită arta neîntrerupt prin inter- 
mediul puterii corpului astral invizibil. 

Aşa cum pasărea scoate pui cu aripi şi picioare din 
microcosmul conţinut în coaja unui ou, tot astfel miste- 
rele Naturii ajung la maturitate prin procese alchimice. 
Alchimia naturală face ca mărul să fie viu. Alchimia na- 
turală separă elementele utile din alimentele care ajung în 
stomac, le transformă în chil şi sânge, în muşchi şi oase, şi 
elimină tot ce nu e de folos. Un medic care nu ştie nimic 
despre alchimie, poate fi doar un slujitor al Naturii, deşi 
s-ar putea ca el să fie foarte bine pregătit în ştiinţa feno- 
menelor exterioare; însă alchimistul este stăpânul ei. Dacă 
medicul nu poate insufla vitalitate în părţile bolnave, el 
nu va putea să recomande un tratament, ci va trebui să 
aştepte până când Natura îşi va îndeplini sarcina; însă cel 
care poate controla puterea vitală, va putea să controleze 
şi să comande Natura. 


Alchimia este descrisă de Paracelsus ca o artă în 
care Vulcan (focul Naturii — lumina astrală) este artistul 
activ. Prin această artă, purul este despărțit de impur, şi 
lucrurile sunt făcute să se dezvolte din materia primordi- 
ala. Alchimia perfectioneaza ceea ce Natura a lăsat neper- 


* Dezvoltarea spirituală nu este neapărat dependentă de cunos- 
tinte de un înalt nivel intelectual; există uneori persoane ignorante 
în privința fenomenelor lumii noastre, dar care posedă puteri spiri- 
tuale remarcabile. 


211 


PARACELSUS: VIAŢA ȘI ÎNVĂȚĂTURA 


fectionat, şi purifică toate lucrurile prin puterea spiritului 
conținut în ele. 


Toate lucrurile sunt alcătuite din trei substanţe, şi 
toate lucrurile îşi au numărul lor, greutatea lor şi măsura 
lor. Sănătatea există câtă vreme cele trei substanţe (care 
alcătuiesc un lucru) îşi păstrează proporţia normală sub 
aspect cantitativ şi calitativ; boala apare când această 
proporţie se schimbă şi devine anormală. Aceste trei sub- 
stante se numesc sulf, mercur şi sare‘, şi ele sunt acționate 
de un al patrulea principiu: viata. Aceste trei substanța nu 
pot fi văzute cu ochii fizici, dar un medic adevărat ar tre- 
bui totuşi să le perceapă şi să fie capabil să le separe unele 
de altele. 

Tot ce poate fi perceput de simţuri poate fi văzut de 
oricine, dar un medic ar trebui să vadă lucruri pe care nu 
oricine le poate percepe. Există medici „naturali” şi me- 
dici „artificiali”. Primii pot vedea lucruri pe care ceilalți 
nu le pot vedea, şi care, din cauza neputinței lor de a le 
percepe, le contestă existența. Aceştia din urmă văd doar 
partea exterioară a lucrurilor, în timp ce medicii adevărați 
văd interiorul lor. Omul interior este realitatea esenţială, 
în timp ce omul exterior este doar o apariție, şi de aceea 
adevăratul medic vede omul real, iar falsul medic vede 
doar o iluzie. 

Cele trei substanțe sunt ținute la un loc, în anu- 
mite forme, de către puterea vitală. Dacă luaţi cele trei 
substanţe invizibile şi le adăugaţi puterea vitală, veţi ob- 
tine trei substanţe invizibile într-o formă vizibilă. Cele trei 
constituie forma, şi ele se separă numai după ce puterea 
vitală le părăseşte. Ele sunt ascunse de viata şi adunate 
laolaltă tot de viata. Calitățile lor combinate constituie ca- 


* Nu e vorba, bineînţeles, de substanțele chimice cunoscute de noi 
sub aceste nume. 

litatile formei, şi numai când viata le părăseşte calitățile 
lor separate devin manifeste. 

Dacă cele trei substanţe sunt unite în proporţii co- 
recte, sănătatea există în formă; dar dacă sunt despărțite, 
una din ele va intra în putrefacție şi celelalte vor arde. 
Omul nu vede acţiunea acestor trei substanțe câtă vreme 
viata le tine laolaltă, dar poate percepe calitățile lor în tim- 
pul distrugerii formei lor. Focul invizibil se află în sulf, 
elementul solubil în sare, elementul volatil în mercur. 
Focul arde, mercurul face fum, sarea rămâne în cenuşă; 

dar atât timp cât forma este vie, nu există nici foc, nici 
fum, nici cenuşă. 


Există sute de feluri diferite de sare, de sulf şi de 
mercur, atât în univers cât şi în sistemul uman, şi în ele 
sunt conținute cele mai mari mistere. 'Toate lucrurile sunt 
ascunse în ele, în acelaşi fel în care o pară este ascunsă 
în păr şi strugurii într-o vita de vie. Observatorul super- 
ficial vede doar ceea ce se înfăţişează simţurilor sale, însă 
vederea interioară descoperă lucrurile viitoare. Un grădi- 
nar ştie că vita de vie nu va produce pere, şi nici părul 
struguri. Ignorantul vorbeşte despre cald şi rece, despre 
uscăciune şi umezeală, despre dulce şi acru, despre amar 
şi astringent, fără să ştie cauza care produce asemenea ca- 
litati, dar înțeleptul recunoaşte în ele elementele stelelor. 
(Paragranum) 


Paracelsus a scris destul de puţin despre alchimia 
populară; el a fost un duşman al retetelor fără sfârşit, al 
tuturor înşelătoriilor, murdăriilor şi excrocheriilor de care 
nu erau străini nici farmaciştii din vremea lui. 


Ce ar trebui să spun despre toate prescriptiile voas- 
tre alchimice, despre retetele şi sticlele voastre, despre 

creuzetele, mojarele şi celelalte vase din sticlă, despre 
toate procesele voastre complicate de distilare, topire, 
coagulare, sublimare, precipitare, filtrare, şi despre toate 
caraghioslâcurile pentru care vă irositi timpul şi banii? 
Toate aceste lucruri sunt inutile, iar munca depusă se do- 
vedeşte a fi zadarnică. Ele sunt mai degrabă o piedică de- 
cât un ajutor în cunoaşterea adevărului. 


Cu toate acestea, Paracelsus a fost un bun cunoscător 
al alchimiei, iar în prefața cărţii sale Tinctura Phisica,” el 
afirmă următoarele: 


Am o comoară îngropată lângă un spital din Veiden 
(Friaul), care este un giuvaier atât de prețios, încât nici 


> Tinctura physicorum constituie un important mister alchimic. 
Hermes Trimegistus din Egipt, Orus din Grecia, Albertus Magnus 
din Germania erau familiarizați cu ea. Ea mai este numită Leul 
Roşu, fiind menţionată în multe lucrări de alchimie, dar cunoscută 
de foarte puțini oameni. Prepararea ei este extrem de dificilă, deoa- 
‘rece necesită prezenţa a două persoane perfect armonizate şi la fel 
de calificate. Se spune că ar fi un fluid eteric roşu, capabil să trans- 
forme toate metalele inferioare în aur, având şi alte proprietăți 
miraculoase. Există o veche biserică în sudul Bavariei, unde se zice 
că această tinctură ar fi îngropată în pământ. În anul 1698, ceva din 
ea a străpuns solul, iar fenomenul a fost văzut de multi oameni, 
care au crezut că e vorba de o minune. În locul acela a fost ridicată 
o biserică şi este un loc de pelerinaj bine cunoscut. În ceea ce 
priveşte materialul (dacă-l putem numi astfel) folosit pentru pre- 
pararea acestui medicament de preţ, Paracelsus spune: 
Fii cu băgare de seamă, şi nu lua din leu decât sângele de 
culoarea trandafirului, iar din vulturul alb doar glutenul alb. 
Coagulează-l (materializează-l) potrivit sfaturilor date de cei 
din vechime, şi vei obține tinctura physicorum. Dar dacă 
aceasta este de neînțeles pentru tine, aminteste-ti că numai 
omul care o doreşte din toată inima poate să o capete; şi nu- 
mai celui care bate mai tare, uşa i se va deschide. 

Papa Leon şi nici împăratul Carol nu-l pot cumpăra, cu 
toată averea lor; cei care sunt familiarizați cu arta spagy- 


rică (alchimia) vor confirma spusele mele. 


Puterea anumitor substanţe de a absorbi şi reține unele 
influenţe planetare este folosită la fabricarea unor obiecte 
având proprietăţi oculte. Metalele pure pot fi utilizate de 
un alchimist în acest scop, şi pe această cale sunt prepa- 
rate amuletele, „oglinzile magice“, şi alte obiecte care pot 
produce efecte miraculoase. lată ce spune Paracelsus: 


Compozițiile metalelor produc efecte miraculoase. 
Dacă facem o compoziţie din şapte metale, în ordine po- 
trivită şi la timpul cuvenit, vom obține un metal în care 
regăsim calitățile celor şapte. O asemenea compoziţie este 
numită «electrum». El posedă nu numai calităţile fizice, 
ci şi calităţile astrale ale celor şapte metale care intră în 
compoziția lui. Electrumul este una dintre cele mai valo- 
roase compoziţii cunoscute de ştiinţa secretă; nici un me- 
tal obişnuit nu pot fi comparate cu el, dacă ținem seama 
de puterea lui magică. Un vas făcut din electrum va indica 
imediat dacă o substanţă otrăvitoare a fost pusă pe furiş în 
el, fiindcă substanța acesta va începe să se condenseze pe 
suprafaţa exterioară a vasului. 

Multe lucruri minunate se pot face din acest elec- 
trum: amulete, inele magice, brățări, peceti, figuri, oglinzi, 
clopoței, medalii şi multe alte obiecte posedând puteri 
magice importante, despre care se cunoaşte prea putin, 
fiindcă această artă a fost neglijată, iar cei mai multi oa- 
meni nici măcar nu ştiu că ea există. 

Nu s-ar cuveni sa explicam toate virtuțile şi puterile 
electrumului, fiindcă sofistul ar începe să batjocorească, 
ignorantul ar deveni furios, idiotul le-ar ridiculiza, iar 
cel necinstit ar căuta să le folosească în scopuri rele. De 

aceea suntem nevoiţi să păstrăm tăcerea în privinţa virtu- 
tilor sale. Dar există câteva proprietăți miraculoase pe 
care electrumul le posedă, despre care vom vorbi. Le-am 
cercetat personal şi ştiu că ceea ce spun e adevărat. 

Am constatat că inelele confecţionate din electrum 
i-au vindecat pe purtătorii lor de spasme şi paralizie, de 
epilepsie şi apoplexie; chiar şi în timpul celei mai crunte 
crize de epilepsie, purtarea unui asemenea inel a avut ca 
efect revenirea imediată a pacientului la starea normală. 
Am văzut un asemenea inel a cărui suprafață începe să se 
umezească în cazul bolilor ascunse. 

Electrumul se opune tuturor influențelor rele, fiindcă 
în el există o putere cerească ascunsă şi o puternică influ- 
enţă a tuturor celor şapte planete. Din acest motiv egipte- 
nii, chaldeenii, şi magii din Persia îl foloseau împotriva 
spiritelor malefice, şi au făcut descoperiri importante cu 
ajutorul lui. Dacă v-aş spune tot ce ştiu despre calitățile 
electrumului, adversarii m-ar denunța ca fiind cel mai 
mare vrăjitor din lume. 

Doresc totuşi să vă spun că am cunoscut o persoană, 
în Spania, care avea un clopot confecţionat din electrum, 
cântărind cam două livre (aproximativ 200 de grame); 
făcându-l să sune, el reușea să atragă diferite spectre si 
fantome, care se prezentau pentru a executa ordinele aces- 
tui om. Înainte de a face clopotul să sune, el scria câteva 
cuvinte, litere sau semne pe partea interioară a clopotu- 
lui. Apoi făcea clopotul să sune şi imediat apăreau aceste 
spirite sub înfăţişarea dorită de el. Cu ajutorul sunetului 
acestui clopot, el putea să atragă spectre de oameni sau 
de animale, sau să le alunge dacă nu erau dorite, şi ori de 
câte ori voia ca un alt spirit să apară, el scria o altă literă, 
semn sau cuvânt pe partea interioară a clopotului. A refu- 
zat să-mi dezvăluie secretul cuvintelor scrise pe clopot, 
dar am meditat asupra lor şi până la urmă l-am descoperit. 

Nu trebuie să fiți surprinşi la auzul unor asemenea 
lucruri, fiindcă orice este cu putință dacă e compatibil cu 
legile Naturii. Un om poate chema un alt om pe nume, 
ca să-i poruncească să facă un lucru, şi dacă acesta îl res- 
pectă, sau este impresionat de autoritatea acestuia, el se va 
supune poruncii primite, dar nu din teama de a fi pedep- 
sit. Asupra ființelor invizibile, voința omului se manifestă 
mai puternic, şi efectele sunt mai evidente. 

O ființă inferioară poate fi făcută să asculte de vo- 
inta unei ființe superioare doar prin forța gândului sau a 
cuvântului, fiindcă cel inferior se supune celui superior, şi 
cel de jos se supune celui de sus; şi ce altceva este voinţa, 
dacă nu puterea ascunsă încugetul omului, şi care devine 
activă prin imaginaţia sa? Gândul unui om este îndeajuns 
de puternic ca să se imprime într-un spirit, după cum cu- 
vântul rostit este capabil să se întipărească în mintea unui 
om, fiindcă spiritele n-au urechi fizice ca să audă sunete 
fizice, iar vocea e necesară doar celor care nu aud cu spi- 
ritul.” 

Dacă elementul astral din om poate fi trimis într-un 
alt om prin puterea spiritului sau olimpic, înseamnă că un 
astfel de element astral poate fi introdus si în metale, in 
care el isi va imprima influența; în felul acesta, mentalul 
poate fi ridicat la un nivel superior celui pe care Natura i 


l-a hărăzit.® 


é Puterea pe care omul o exercită în mod tăcut asupra animalelor 
este un fapt bine cunoscut. 

7 Nu i se poate cere sunetului vocii noastre să aducă imaginea 
unui obiect în inchipuirea noastră, şi dacă vom vedea imaginea 
vreunui obiect în mintea noastră, şi vom realiza prezenţa lui, el va 
exista pentru noi în mod real, şi astfel un spirit poate lua o formă 
oarecare prin puterea imaginației noastre. 

8 Această remarcă aruncă o oarecare lumină asupra proceselor 
alchimice, vrând să ne arate că nu e vorba doar de magnetisnul 
planetelor, ci şi de , magnetismul” operatorului, ambele urmând să 
fie unite şi puse în contact mental. 

lată prezentate mai jos instrucțiunile lui Paracelsus 
referitoare la procesul prin care se prepară electrum magi- 
cum, un produs alchimic miraculos: 


Se iau zece parti de aur curat, zece de argint, cinci 
de cupru, două de cositor, două de plumb, o parte de pili- 
tură de fier, şi cinci de mercur. Toate aceste metale trebuie 
să fie pure. Acum aşteptaţi ora când planetele Saturn şi 
Mercur ajung în conjunctie şi aveţi grijă ca totul să fie 
gata pentru acel moment; trebuie să aveţi pregătit focul, 
creuzetul, mercurul şi plumbul, în aşa fel încât să nu întâr- 
ziati atunci când soseşte momentul intrării în conjunctie, 
pentru că lucrarea trebuie făcută pe toată durata conjunc- 
tiei. De îndată ce aceasta are loc, topiti plumbul, adău- 
gati-i mercurul, şi lăsaţi să se răcească amestecul. 

După ce faza aceasta a fost executată, aşteptaţi con- 
junctia lui Jupiter cu Saturn şi Mercur; topiti amestecul 
de plumb şi mercur într-un creuzet, si cositorul într-un alt 
creuzet, după care turnati amestecul si cositorul la un loc, 
în momentul acestei conjunctii. Apoi trebuie să asteptati 
până când are loc conjunctia Soarelui cu una sau cu am- 
bele planete amintite, şi apoi adăugaţi aur amestecului, 
după ce în prealabil l-aţi topit. 

În momentul conjunctiei Lunii cu Soarele, Saturn, 
sau Mercur, se adaugă în chip asemănător argintul, iar în 
timpul conjunctiei lui Venus cu una din planetele numite 
mai sus, se adaugă cuprul. În cele din urmă, în timpul unei 
asemenea conjunctii cu Marte, totul este completat prin 
adăugarea pulberii de fier. Mestecati masa de fluid cu o 
vergea de alun fermecată, şi lasati-o să se răcească.’ 


? Toate conjunctiile amintite mai sus se produc în sistemul nostru 
solar în decursul a treisprezece luni succesive, dar indicațiile se pot 
referi la conjunctiile principiilor din Microcosmul omului. 

Din acest electrum magicum se poate confectiona o 
oglindă în care pot fi văzute evenimente din trecut şi din 
prezent sau prieteni şi duşmani care nu sunt de fata. Puteţi 
zări orice obiect doriţi, sau puteţi urmări comportamentul 
unor oameni pe toată durata zilei şi a nopții. Puteţi vedea 
în oglindă tot ce a fost scris, spus sau discutat în trecut, 
persoanele care au vorbit, şi motivele care le-au determi- 
nat să mărturisească ce au făcut. Puteţi vedea în oglindă 
orice — dar secretul trebuie păstrat cu grijă. 

Asemenea oglinzi sunt făcute din electrum magicum 
şi au un diametru de doi inci (aprox. 5 cm.). Ele sunt fabri- 
cate în timpul conjunctiei lui Jupiter cu Venus. Matrita 
este confecționată dintr-un nisip foarte fin. Se şlefuieşte 
oglinda cu o piatră de ascuţit, şi se lustruieşte apoi cu tri- 
poli şi cu o bucată din lemn de tei. Toate operaţiile la care 
este supusă oglinda — respectiv turnarea, şlefuirea, lustru- 
irea etc. — sunt efectuate în timpul aspectelor planetare 
favorabile, şi dacă se aleg orele potrivite scopului urmărit, 
atunci, în acest interval de timp, pot fi confecţionate trei 
oglinzi. 

În momentul când are loc conjunctia a două planete 
favorabile, şi când, în acelaşi timp, Soarele sau Luna se 
află în „casa guvernatorului orei naşterii” voastre, cele trei 
oglinzi vor fi cufundate laolaltă în apă curată de izvor, şi 
lăsate să stea acolo timp de o oră. Apoi sunt scoase din 
apă, înfăşurate într-o bucată de pânză şi păstrate pentru a 
fi folosite.” 


10 Cu alte cuvinte: poți ajunge în raport cu lumina astrală, care este 
sensorium-ul lumii, şi în care este păstrată „memoria” sau întipărirea 
oricărui lucru. 

ll Ar fi zadarnic să dăm descrierea amănunțită a operațiilor care 
nu pot fi efectuate de cel lipsit de puteri magice, iar acei care po- 
sedă asemenea puteri cu greu ar putea folosi aceste indicații, în 

Nimic în Natură nu este mort, iar alchimia nu se 
ocupă de lucruri neinsufletite. Vechii alchimişti credeau în 
posibilitatea generării spontane şi prin combinarea puteri- 
lor psihice cu esentele, ei creau forme în care viata înce- 
pea să se manifeste. Ei puteau să creeze fiinţe vii în sticle 
închise, sau, prin palingeneza!? plantelor sau a animale- 
lor, făceau ca forma astrală a plantelor sau a animalelor 
să devină din nou vizibilă, şi să le reînvie din propria lor 
cenuşă. Totuşi, unul din cele mai mari secrete l-a consti- 
tuit crearea de ființe (bărbaţi sau femei), care se năşteau 
fără ajutorul organismului femeii şi care au fost numite 
homunculi”. 


HOMUNCULI 


Despre homunculi, făpturi create pe cale artificială 


de un spagyricus (alchimist), Paracelsus afirmă: 


Unele ființe umane pot căpăta viață fără să aibă pă- 
rinti naturali. Cu alte cuvinte, asemenea ființe pot fi cre- 
ate, fără a se mai dezvolta în şi a se naşte din organismul 


. unei femei, ci prin arta unui spagyricus experimentat. (De 


Natura Rerum, vol. 1) 


Crearea de homunculi a fost ținută până acum în 
mare taină, iar cei care cunoşteau acest lucru erau atât de 
puţini, încât vechii filozofi se îndoiau de posibilitatea ei. 
Dar eu ştiu că aşa ceva poate fi realizat de arta spagyrică 
(alchimie) asistată de procesele naturale. Dacă sperma, în- 
chisă ermetic într-o sticlă sigilată, este îngropată în balegă 
de cal timp de aproximativ patruzeci de zile, şi „magneti- 


care alegoriile sunt amestecate cu adevărul într-un mod bizar. 
12 A se vedea Anexa. 

zată” corespunzător, ea prinde viata şi începe să se miste. 

După trecerea acestui timp, ea capătă o înfăţişare 
asemănătoare unei ființe omeneşti, dar va fi transparentă 
şi lipsită de corp. Dacă va fi hrănită artificial cu arcanum 
sanguinis hominis’? până ce atinge vârsta de patruzeci 
de săptămâni, şi dacă îi va fi păstrată în tot acest timp în 
balegă de cal şi la aceeaşi temperatură, ea va deveni un 
copil, cu toate mădularele dezvoltate ca la oricare prunc 
născut dintr-o femeie, numai că acesta va fi mult mai mic. 


Unei asemenea ființe i se spune homunculus, şi acest 
homuncul va creşte, se va dezvolta şi va căpăta educaţie 
ca oricare alt copil, până când va creşte îndeajuns spre a fi 
înzestrat cu rațiune şi intelect, şi pentru a-şi purta singur 
de grijă. Acesta este unul din cele mai mari secrete, şi se 
cuvine ca el să rămână o taină până când se va apropia 
ziua când toate misterele vor fi cunoscute.!* 


N-ar fi de nici un folos să cităm şi alte instrucțiuni 
ale lui Paracelsus despre operațiile alchimice. Pentru un 
neinitiat, acestea sunt de neînțeles şi par absurde, în timp 
ce initiatul, care e înzestrat cu lumină spirituală, ştie de 
la maestrul lui că nu mai are nevoie de ele. Cei care îi 
condamnă pe vechii maeştri pentru presupusa lor igno- 
ranta şi superstiție, ar trebui să recunoască că este absurd 
să crezi că mari şi înţelepţi reformatori ai ştiinţei — pre- 
cum Paracelsus, Johannes Trithemius, Van Helmont, şi al- 
tii — au scris volume întregi conținând asemenea fleacuri 
de nesuportat (aşa cum ar fi, dacă le-am considera prin 
prisma intelesului lor literal). Ar trebui, mai degrabă, să 
15 Fără acest arcanum, experienţa nu va reuşi, şi nici forma nu va 
deveni vizibilă. 

14 Vezi Nota de la sfârşitul acestui subcapitol. 

socotim că ei au disimulat marile adevăruri spirituale în 
spatele alegoriilor, cu intenţia de a le oferi doar celor care 
posedă în propriile inimi cheia înţelegerii acestor taine. 


Deşi Paracelsus afirmă că obţinerea aurului şi argin- 


tului pe cale spagyrică este posibilă", el condamnă totuşi 
aceste experienţe, socotindu-le nefolositoare, şi consideră 
că experienţele alchimice care au fost încununate de suc- 


15 Redăm mai jos descrierea fabricării aurului artificial, aşa cum a 
fost preluată de la venerabilul alchimist MS (într-o notă marginală 
se spune că experimentul s-a dovedit a fi un succes): 

Luaţi părți egale de pulbere de fier, sulf sublimat şi antimo- 
niu brut. Topiti amestecul într-un creuzet si țineți-l, timp de 
opt ore, la o temperatură corespunzătoare incandescentei la 
roşu. Pisaţi-l ca să-l faceți pulbere, şi apoi calcinați-l până la 
evaporarea sulfului. Amestecati două parti din această pul- 
bere cu o parte de borax calcinat, şi amestecați din nou. Pisaţi-l 
şi dizolvaţi-l cu acid clorhidric obişnuit, şi lăsați-l să stea la 
o temperatură moderată timp de o lună. Lichidul este pus 
într-o retortă şi distilat, iar lichidul colectat în recipient (aci- 
dul alchimic) este iarăşi pus în retortă şi distilat din nou, şi 
această operaţie se repetă de trei ori. A treia oară, în retortă 
se va depune o pulbere roşie (probabil un amestec de clorură 
de fier cu oxid de amoniu). 

Această pulbere urmează să fie dizolvată în menstrum philo- 
sophicum (preparat prin turnarea clorurii de antimoniu în 
apă, prin filtrarea şi evaporarea lichidului până la un anu- 
mit punct, pentru ca acesta să fie mai puternic). Soluţia va 
fi evaporată din nou, iar pulberea rămasă, amestecată cu su- 
blimat corosiv de mercur în aceeaşi cantitate. Pulberea este 
dizolvată din nou în menstrum philosophicum, şi amestecul 
se distilează până când o substanţă roşie uleioasă ajunge în 
recipientul de colectare. Dacă obţineţi acest ulei, puteți lua 
nişte clorură de argint proaspăt preparată, saturati-o treptat 
cu uleiul şi uscați amestecul. Amestecati o parte din această 
pulbere cu cinci părți de plumb topit; separați din nou plum- 
bul de argint prin cupelatie, şi veți constata că o treime din 
argint s-a transformat în aur. 

ces au avut nevoie şi de altceva în afară de simplele ope- 
rațiuni chimice.’® 

Astrologia este strâns legată de medicină, de magie 
şi de alchimie. Dacă dorim să facem uz de influenţele pla- 
petelor — oricare ar fi scopul pentru care recurgem la ele — 
trebuie să ştim care sunt proprietățile lor, cum acţionează, 
şi în ce moment influenţele planetare vor fi mai puternice 
sau mai slabe. Calitatea influențelor planetare va fi cunos- 
cută de omul care îşi cunoaşte propria constituţie, pentru 
că atunci el va fi capabil să recunoască în sine însuşi influ- 
ente corespunzătoare celor care guvernează cerul. 

Acţiunea unor asemenea influențe va fi cunoscută 
numai dacă vom cunoaşte calitățile corpurilor asupra 
cărora acţionează ele, deoarece fiecare corp atrage influ- 
entele care se armonizează cu el şi le respinge pe cele- 
lalte. Momentul în care anumite influențe planetare se fac 
simţite, poate fi stabilit prin calcule astronomice, sau cu 
ajutorul tabelelor conținând datele (calculate în prealabil) 
necesare acestui scop. Însă vizionarul de înalt nivel spiri- 
tual nu va avea nevoie nici de cărţi, nici de tabele, ci va 


16 Există un mare număr de dovezi istorice, demne de încredere, 
care demonstrează obținerea aurului pur pe cale artificială; dar este 
îndoielnic că operația a fost efectuată într-un mod care ar putea fi 
imitat cu succes de cineva care nu e alchimist. Potrivit unei relatări 
provenind dintr-o sursă a cărei veridicitate nu poate fi pusă la 
îndoială, un anumit alchimist a fost ținut captiv, din ordinul prin- 
cipelui elector al Saxoniei, în fortăreața din Dresda, în anul 1748, 
deoarece principele dorea să obțină, cu ajutorul lui, aur artificial. 
Acest expert în materie a produs patru sute de livre de aur prin 
mijloace alchimice şi, în cele din urmă, a scăpat din închisoare 
într-un mod inexplicabil. Se spune că alchimistul Flamel ar fi produs 
aur artificial la 25 aprilie 1382. 

cunoaşte condiţiile lumii interioare prin schimbările pro- 
duse în propriul său suflet. 

Paracelsus nu a fost un „astrolog profesionist”, 
cum am spune noi astăzi. El nu a făcut calcule legate de 
momentul naşterii, şi nici nu a întocmit horoscoape; în 
schimb, el cunoştea aspectul superior al astrologiei, prin 
care pot fi stabilite relaţiile reciproce dintre Macrocosm 
şi Microcosm. El a respins erorile astrologiei populare, 
aşa cum făcea şi cu alte credinţe populare de factură reli- 
gioasă sau ştiinţifică, iar sistemul lui astrologic, dacă este 
înțeles corect, îşi arată adevăratele valenţe, căci se înte- 
meiază pe cele mai înalte concepţii. El spune: 


Nimeni nu trebuie să se îngrijoreze din cauza traiec- 
toriei lui Saturn; ea nici nu scurtează, nici nu prelungeşte 
viata cuiva. Dacă Marte este aducător de nenorociri, nu 
înseamnă că Nero a fost copilul lui, şi deşi Marte şi Nero 
au avut aceleaşi caracteristici, ei nu le-au luat unul de la 
celălalt. O veche maximă spune că «înțeleptul poate con- 
duce astrele», şi eu cred că maxima aceasta e adevărată. 
Stelele nu ne forțează să luăm nimic de la ele dacă noi 
înşine nu dorim să luăm, şi nu ne îndeamnă la ceva ce 
noi înşine nu dorim. Ele sunt libere în ce le priveşte, după 
cum şi noi suntem liberi în ce ne priveşte. 

Voi credeţi că un om e cu atât mai puternic cu cât 
posedă mai multe cunoştinţe, mai multă putere, mai multe 
bogății, mai multă faimă — şi credeţi că toate aceste lucruri 
se întâmplă fiindcă aşa au hotărât astrele. Eu cred că totul 
este determinat de faptul că un om este mai apt decât altul 
pentru a dobândi şi păstra lucruri, iar această aptitudine 
vine din spirit. Este absurd să credem că stelele sunt ca- 

pabile să creeze un om. Tot ce pot face stelele, putem face 
şi noi, fiindcă înţelepciunea ce o căpătăm de la Dumnezeu 
stăpâneşte cerul şi conduce stelele. 


2 


Paracelsus era împotriva ceremoniilor organizate în 
scopul atragerii spiritelor prin influenţe planetare. El afir- 
mă în acest sens: 


Orice vine de la «spirite» este vrăjitorie. Asemenea 
spirite sunt false, şi noi nu credem în ele; însă noi cre- 
dem în puterea acelei intelepciuni care guvernează cerul, 
şi cu ajutorul căreia toate misterele Naturii pot fi cunos- 
cute. Vrăjitoria a fost numită magie, dar magia este inte- 
lepciune, iar în vrăjitorie nu există înțelepciune. Ştiinţa 
adevărată cunoaşte totul. Veşnicia tuturor lucrurilor este 
dincolo de timp, ea neavând nici început, nici sfârşit. 
Sperantele nu sunt pierdute. Tot ce pare a fi incredibil, im- 
probabil şi imposibil devine un adevăr minunat în veşnicie. 

Sufletul omului este alcătuit din aceleaşi elemente 
ca şi stelele, dar după cum înțelepciunea Supremului diri- 
jează mişcările stelelor, tot astfel rațiunea omului contro- 
lează influenţele care se rotesc în sufletul său. Esenţa din 
corpul sideral al omului, pe care el o atrage de la stele, 
este de natură materială; totuşi, noi o considerăm a fi ceva 
spiritual, ținând seama de caracterul eteric al substan- 
tei ei şi de marile dimensiuni ale corpului său invizibil. 
Esentele din corpul sideral al omului sunt strâns legate de 
esentele siderale ale stelelor, iar esentele corpului atrag 
puterile stelelor. Însă omul este stăpânul propriului său 
suflet şi el poate îngădui acestor atracţii să se manifeste 
într-un mod neregulat, sau îşi poate stăpâni pasiunile şi 
respinge influenţele nedorite. 

În sufletul omului există o mare putere de atracție, 
care poate atrage din Haos boli fizice, mentale şi morale. 
Influențele planetare se răspândesc în întreaga Natură 
şi omul poate atrage influențe dăunătoare din lună, din 
stele şi din alte lucruri, dar luna, stelele, şi alte lucruri pot 
atrage, la rândul lor, influenţe rele din om, pe care apoi le 
imprastie din nou prin razele lor, fiindcă Natura este un în- 
treg indivizibil, ale cărei parti sunt strâns legate între ele. 

Soarele şi stelele atrag ceva din noi, şi noi atragem 
ceva din ele, deoarece corpurile noastre astrale sunt în 
relație simpatetică cu stelele, iar stelele se află în relaţie 
simpatetică cu trupurile noastre astrale — şi tot aşa stau 
lucrurile cu corpurile astrale ale altor obiecte. Ele atrag 
influențele astrale din stele. Fiecare corp atrage unele in- 
fluente particulare din ele; unele atrag mai mult, altele mai 
putin, şi pe acest adevăr se bazează puterea amuletelor şi 
a talismanelor, ca şi influenţa pe care acestea o pot exer- 
cita asupra formelor astrale ale persoanelor care le poartă. 
Talismanele sunt ca nişte cutii în care pot fi păstrate influ- 
ente siderale. 

Trei spirite, unite într-unul singur, trăiesc şi actio- 
nează în om; trei lumi, unite într-una singură, îşi aruncă 
razele asupra lui; dar toate trei sunt doar reflectarea, imaginea, 
sau ecoul unei singure creații primordiale. Primul este 
esenţa elementelor; cel de-al doilea este sufletul stelelor; 
cel de-al treilea este spiritul: viața. Instinctele inferioare 
ale omului apar ca efect al manifestării vieții elemente- 
lor, dar există numai o singură viață, şi viata care creează 
instinctele omului este conținută în toate elementele — în 
stele, precum şi în formele vegetale şi animale. Activi- 
tatea esenței de viață se modifică în formele vegetale, 
animale şi umane; ea devine viata pământului, iar aceasta 

viaţă a pământului este radiata înapoi spre stele. Stelele 
se atrag şi se resping reciproc; ele se află în relaţii de sim- 
patie dau de antipatie, şi aceste simpatii şi antipatii însu- 
fletite, atracţii şi respingeri nu ar exista dacă între ele n-ar 
exista un vehicul de viata. 

Materia primordială, care formează baza alcătuirii 
corpului omenesc, a absorbit influenţele venite din stele, 
iar acestea hrănesc corpul elementar (fizic), şi cu ajutorul 
acestor influenţe sufletul omului ia contact şi se uneşte cu 
sufletele stelelor. Continand în sine însuşi trei lumi, şi tra- 
ind în trei lumi, omul ar trebui să înveţe să cunoască ele- 
mentele inferioare, să înțeleagă sideralul, şi să cunoască 
eternul. 

Trupul ne vine de la elemente, sufletul de la stele, 
spiritul de la Dumnezeu. Şi tot ceea ce intelectul poate să 
conceapă vine de la stele.” 

Toată cunoaşterea ne vine de la stele (Mintea Univer- 
sală). Oamenii nu creează, nu produc idei; ideile există şi 
oamenii trebuie să fie capabili să le dobândească. Dacă 
toţi profesorii de muzica din lume ar muri într-o zi, cerul, 
care ne este primul profesor de muzică, n-ar pieri, ci i-ar 
învăţa şi pe alții această artă. Multe sunt ideile pe care 
oamenii nu şi le-au însuşit încă; multe stele sunt încă prea 
departe pentru a stabili o legătură durabilă cu pământul. 
Împărăţia stelelor şi a ideilor este infinită, şi de aceea 
sursa invențiilor şi a descoperirilor încă nu a secat. 

Noi stele apar, şi altele dispar de pe cer. Noi idei 
apar la orizontul minţii, iar ideile vechi se pierd. Dacă 
o cometă nouă apare pe cer, ea umple de groază inimile 
ignorantilor; dacă o idee nouă şi importantă apare la ori- 


17 Când vorbeşte despre „stele“ (astra), Paracelsus nu se referă la 
corpurile fizice ale planetelor, ci la principiile existente în Cosmos, 
şi care sunt reprezentate de stele. 

zontul minții, ea creează nelinişte în rândul celor ce nu 
vor să renunţe la vechile sisteme de gândire şi la formele 
deja acceptate. 

Omul fizic îşi ia hrana din pământ, omul sideral 
primeşte simțămintele şi gândurile de la stele, iar spiri- 
tul capătă înțelepciune de la Dumnezeu. Căldura unui foc 
trece prin pereţii unei sobe de fier, şi în chip asemănător 
influenţele astrale (cu toate proprietăţile lor) trec prin om. 
Ele îl pătrund, şi după cum ploaia pătrunde în sol iar solul 
devine fertil graţie ploii, tot astfel sufletul omului devine 
fertil grație acestor influenţe astrale; însă principiul fnte- 
lepciunii supreme a universului pătrunde în centru, îl lu- 
minează şi conduce totul. 

Grindina poate distruge fructele pământului, influ- 
enţele planetare malefice pot fi atrase de sufletul pămân- 
tului provocând boli cu caracter epidemic, iar centrul spi- 
ritual din om poate fi lipsit de înțelepciune, şi, în locul ei, 
întunericul va prelua conducerea. 

Pământul, regnul animal, şi omul fizic sunt guvernati 
de stele, dar omul spiritual este stăpân peste stele şi peste 
elemente, şi cucereşte lumile din afară şi lumea dinăuntru 
prin înțelepciunea venită de la Dumnezeu. Pietrele, plan- 
tele şi animalele se supun stăpânirii minţii, dar omul tre- 
buie să se supună voinţei şi înțelepciunii lui Dumnezeu. 

Viaţa individuală de pe pământ trebuie să se confor- 
meze legilor ce guvernează universul; aspirațiile spirituale 
ale omului trebuie dirijate în aşa fel, încât să se armoni- 
zeze cu înțelepciunea lui Dumnezeu. Dacă omul va reuşi 
să facă lucrul acesta, conştiinţa lui interioară se va trezi; 
atunci el va înțelege influenţele stelelor, iar tainele Naturii 
vor fi revelate percepţiei lui spirituale. 

(Notă. Lui Paracelsus i s-a reproşat convingerea în posi- 
bilitatea creării homunculilor, dar o înțelegere mai profundă a 
proceselor din Natură va arăta că un asemenea fenomen nu este 
neapărat imposibil. Oamenii de ştiinţă moderni cred că acest 
lucru nu este imposibil. Moleschott afirmă că noi putem stabili 
condiţiile în care pot fi create forme organice; Lievig susține 
că este posibil ca substanţele organice să fie create de chimie prin 
mijloace artificiale. Goethe spune în Faust 


Şi-un astfel de creier, având puterea de a gândi, 
Va fi creat, cândva, de-un gânditor. 


Fără îndoială, acolo unde nu există un germene de viaţă, 
o asemenea creație va fi imposibilă; puii păsărilor pot fi clociti 
artificial, şi poate că aşa pot creşte şi homunculii. 

În cartea intitulată Sfinxul, editată de Dr. Emil Besetzni, 
şi publicată la Viena în anul 1873, de către L. Rosner, găsim 
interesante relatări despre nişte „spirite”, generate de un anume 
Joh. Ferd., conte de Kueffstein, în anul 1775. Sursele acestor 
relatări au fost unele manuscrise şi tipărituri masonice, dar cea 
mai importantă a constituit-o un jurnal ţinut de un anume J. 
Kammerer care era majordomul şi asistentul aşa-zisului conte. 
Acolo se aflau zece homunculi — sau, aşa cum îi numea el, „spi- 
rite prezicătoare” — păstraţi în nişte borcane foarte rezistente 
umplute cu apă. Aceste „spirite” constituiau roadele muncii 
contelui J. F. von Kueffstein şi a unui italian mistic şi rosicru- 
cian, abatele Geloni. Spiritele au fost create în decursul a cinci 
săptămâni, şi constau dintr-un rege, o regină, un cavaler, un că- 
lugăr, o călugăriță, un arhitect, un miner, un serafim şi, la urmă, 
un spirit albastru şi unul roşu: 


Aceste borcane erau acoperite cu băşici de bou, şi 
etanşate cu un mare sigiliu magic (pecetea lui Solomon?). 
Spiritele înotau de jur împrejurul acestor vase de sticlă, şi 

aveau o lungime cam de o palmă (aprox. 20 cm.); contele 
era îngrijorat că acestea vor creşte prea mult. Aşadar, au 
fost îngropate sub două grămezi mari de balegă de cal, 
stropite zilnic cu un lichid preparat cu multă dificultate 
din nişte „substanţe foarte scârboase“. Grămezile de ba- 
legă au început să fermenteze după atâta stropit, şi să 
scoată aburi ca şi cum ar fi fost încălzite de un foc sub- 
teran. Apoi, cel puţin o dată la fiecare trei zile, când totul 
se liniştea la apropierea nopţii, cei doi domni obişnuiau 
să părăsească mănăstirea, să se roage, şi sa tămâieze gră- 
mezile. 

După ce borcanele au fost luate de acolo, s-a consta- 
tat că „spiritele” crescuseră, ajungând fiecare la mărimea 
de o palmă şi jumătate, astfel că vasele erau acum prea 
mici pentru ca aceste „spirite” să încapă în ele, iar ho- 
munculii masculini aveau acum bărbi impresionante, iar 
unghiile de la degetele mâinilor şi picioarelor crescuseră 
foarte mult. Abatele Schilani le-a procurat o îmbrăcă- 
minte corespunzătoare, în funcție de rangul şi demnita- 
tea fiecăruia. În vasul spiritului roşu şi în cel al spiritului 
albastru, nu putea fi văzută decât „apă limpede”, dar ori 
de câte ori abatele lovea de trei ori sigiliul de la gura va- 
sului, pronuntand în acelaşi timp câteva cuvinte evreieşti, 
apa din vas începea să devină albastră (respectiv roşie), 
iar spiritul roşu şi cel albastru îşi arătau feţele, la început 
foarte mici, după care se măreau, până când ajungeau de 
mărimea feţei unui om obişnuit. Fata spiritului albastru 
era frumoasă ca a unui înger, dar fata celui roşu avea o 
expresie îngrozitoare. Aceste ființe erau hrănite de conte 
cam o dată la fiecare trei sau patru zile cu o substanţă de 
culoare trandafirie, pe care o ținea într-o cutie de argint, 
şi din care dădea fiecărui spirit o pilulă cam de mărimea 
unui bob de mazăre. 

O dată pe săptămână, apa era schimbată şi vasele 
umplute din nou cu apă de ploaie curată. Această operație 
trebuia făcută foarte repede, fiindcă în timpul celor câ- 
teva minute, spiritele erau expuse la aer, şi îşi închideau 
ochii, părând că îşi pierd puterea şi cunoştinţa, ca şi cum 
ar fi gata să moară. Dar spiritul albastru nu era niciodată 
hrănit, şi nici nu i se schimba apa; spiritul roşu primea, 
o dată pe săptămână, o inghititura de sânge proaspăt (de 
pui), şi acest sânge dispărea în apă de îndată ce era turnat 
în vas, fără să coloreze sau să agite apa. Apa în care se afla 
spiritul roşu trebuia schimbată o dată la două sau trei zile. 
Îndată ce vasul era deschis, apa căpăta un aspect cetos, 
întunecat, şi emana un miros urât, ca de ou stricat. 

În decursul timpului, spiritele au crescut cam de mă- 
rimea a două palme (cca. 23 cm.), iar vasele lor deve- 
niseră acum prea mici pentru ca spiritele să poată sta în 
poziţie verticală; de aceea contele a adăugat acestor vase 
nişte scaune corespunzătoare. Vasele au fost transportate 
în locul unde L.oja masonică, al cărei maestru era contele, 
îşi tinea şedinţele, şi după fiecare şedinţă erau duse îndă- 
răt. În timpul acestor întruniri, spiritele făceau preziceri 
în legătură cu evenimentele viitoare, preziceri care, de 
obicei, se adevereau. Ele cunoşteau cele mai mari taine, 
dar fiecare spirit vorbea numai despre domeniul pe care 
îl reprezenta; de exemplu, regele vorbea despre politică, 
călugărul despre religie, minerul despre minerale, etc.; în 
schimb, spiritul roşu şi cel albastru păreau că ştiu totul. 

În urma unei întâmplări nefericite, vasul în care era 
călugărul a căzut şi s-a spart. Sărmanul călugăr a murit, 
după câteva încercări dureroase de a respira, în ciuda efor- 
turilor disperate ale contelui de a-i salva viata. Corpul lui 
a fost îngropat în grădină. O încercare a contelui de a crea 
un alt călugăr, fără ajutorul abatelui care plecase, s-a sol- 

dat cu un eşec, căci el a reuşit să creeze ceva care semăna 
cu o lipitoare, cu o foarte slabă vitalitate, care a şi murit 
după puţin timp. 


Într-o zi, regele a scăpat din vasul lui de sticlă, care 
nu fusese sigilat prea bine, şi a fost găsit de Kammerer 
stând pe vasul în care se afla regina, zgâriind cu unghiile 
sigiliul şi încercând să-l rupă, să-l dea la o parte şi s-o 
elibereze pe regină. La strigătele lui Kammerer, care des- 
coperise întâmplarea, contele s-a repezit spre locul unde 
se aflau vasele şi, după mai multe încercări nereuşite, a 
reuşit să-l prindă pe rege, care, după lunga lui expunere 
la aer, era epuizat. Regele a fost pus din nou în vasul său 
cu apă, nu înainte de a fi reuşit să-l zgârie pe conte pe nas. 


Se pare că în ultimii săi ani de viata, contele von Kueffstein 


a început să se teamă că sufletul nu-i va fi mântuit, şi conside- 
rând că există incompatibilitate între dorinţa de a ţine în capti- 
vitate aceste spirite şi vocea conştiinţei, a renunţat la ele într-un 
fel care nu-i menţionat de autorul acestei istorisiri. 


nice, 


Este greu de crezut că relatările de mai sus sunt îndoiel- 
căci istorici renumiți precum Max Lamberg şi Franz Josef 


von Thun au văzut aceste spirite, care aveau trupuri vizibile şi 
tangibile, şi se pare că acestea erau, fie spirite elementale, fie, 
ceea ce îmi pare mai probabil, homunculi.] 

Filozofia modernă este un sistem al speculatiei teore- 
tice bazat pe rationarea de la cunoscut la necunoscut, care 
trage deductii logice din opiniile acceptate. Teozofia con- 
stă în posesia cunoaşterii căpătate prin experiență prac- 
tică. Pentru a fi filozof e necesar să ai o putere de rationare 
pentru a fi un adevărat teozof e necesar să posezi faculta- 
tea percepţiei spirituale, şi să cunoşti lucrurile percepute 
acceptate. Un filozof speculativ se situează pe un punct 
de vedere obiectiv în privinţa obiectului studiat; teozoful 
găseşte caracterul acelui lucru în el însuşi. 

Nu există ceva în Macrocosmul naturii care să nu fie 
conţinut şi în om; deoarece omul şi Natura sunt în mod 
esențial una, omul care ştie că este una cu Natura va cu- 
noaste orice din Natură cunoscându-se pur şi simplu pe 
sine însuşi. Filozoful, neavând cunoaştere de sine, poate 
doar să speculeze asupra lucrurilor pe care nu le vede; 
un teozof practician, cunoscându-şi propriul sine, nu are 
nevoie să speculeze, fiindcă el cunoaşte ceea ce vede, şi 
vede ceea ce cunoaşte. 

Aşadar, nu poate fi numit teozof acela care nu posedă 
cunoaşterea de sine, singura care permite omului să cu- 
noasca toate lucrurile prin cercetarea proprie-i sale minți. 
Această putere o au atât de puţini oameni, încât ceilalți in- 
divizi se îndoiesc de existenţa ei; pentru ignoranti, o astfel 
de putere pur şi simplu nu există, căci numai ceea ce omul 
poate să înțeleagă are o existenţă reală pentru el, iar ceea 
ce nu înţelege îi apare ca fiind ceva iluzoriu, indiferent de 
cât de reale pot fi aceste lucruri pentru alții. Este nevoie de 
un înalt grad de perfecțiune morală şi intelectuală pentru 
a realiza o perfectă cunoaştere de sine, şi este cu neputinţă 
ca cineva Să atingă treapta cea mai înaltă de perfecțiune 
atât timp cât trăieşte într-o formă fizică imperfectă; şi asta 
pentru că imperfectiunile formei stânjenesc spiritul, şi nu- 
mai despre un spirit care a depăşit nevoia de a trăi într-o 
formă fizică se poate spune că a atins acel înalt grad de 
perfecțiune la care se dobândeşte o cunoaştere de sine de- 
săvârşită, şi, în consecinţă, o desăvârşită cunoaştere a uni- 
versului. Asemenea ființe se numesc „spirite planetare”; 
altele, de un rang inferior, care continuă să trăiască sub 
diferite forme, se numesc Initiati.1 

Oricât de învăţat şi de înzestrat intelectual ar fi omul, 
cunoaşterea lui în privinţa adevărului rămâne doar o sim- 
plă prejudecată, câtă vreme el n-a cunoscut adevărul în 
sine însuşi. Dacă dăm crezare şi acceptăm învățătura unei 
alte persoane care a perceput adevărul, nu rezultă de aici 
că noi recunoaştem acest adevăr ca fiind al nostru; în- 
seamnă pur şi simplu că îi considerăm părerea demnă de 
încrederea noastră. Cunoaşterea opiniilor altora ne poate 


1 Vezi Anexa. 

ajuta în cercetările noastre doar atât timp cât nu putem 
descoperi adevărul în noi înşine; însă nu trebuie uitat că o 
astfel de cunoaştere este cu dublu tăiş: ne poate îndruma 
corect, sau ne poate duce în eroare. Singura cale care ne 
poate duce la cunoaşterea şi înțelegerea adevărului este 
cunoaşterea de sine. Opiniile se schimbă, crezurile şi cre- 
dintele se schimbă şi ele în mod corespunzător, dar cu- 
noaşterea pe care o găsim în noi înşine rămâne tot atât de 
trainică ca o stâncă. 

Cunoastere teoretică a lucrurilor este ceva fals, căci 
adevărata cunoaşterea poate fi dobândită doar prin prac- 
tică. Pentru a cunoaşte un lucru, trebuie să-l vedem şi să-l 
simţim în noi înşine. Lucrurile care trec dincolo de pute- 
rea fizică a vederii pot fi cunoscute doar dacă sunt trăite 
şi simţite de către suflet. Lucrurile care transcend capa- 
citatea intelectului de a le înţelege nu pot fi demonstrate 
ştiinţific celor care nu posedă această capacitate. Iubirea 
şi ura, rațiunea şi conştiinţa sunt lucruri necunoscute celor 
care nu realizează existenţa lor. Atributele spiritului nu se 
află doar dincolo de puterea percepţiei senzoriale, ci şi 
dincolo de puterea înțelegerii intelectuale; ele pot fi cu- 
noscute doar de către spirit, şi sunt numite oculte fiindcă 
nu pot fi înțelese în absenţa luminii spiritului. 

Pentru a dobândi cunoaştere, noi trebuie să fi trecut 
prin experienţa binelui şi a răului, căci dacă nu cunoaştem 
răul, nu vom putea şti ce este binele. De îndată ce începem 
să înțelegem ce este binele, binele devine pentru noi o 
realitate, şi întrucât cea mai înălțătoare fericire nu poate fi 
atinsă decât prin înțelegerea acestui bine suprem, trebuie 
să fim în stare să-l realizăm, dacă dorim să fim fericiţi şi 

înţelepţi. Noi putem să realizăm prezența răului fără ca 
să-l dorim, dar nu putem realiza existenţa binelui suprem 
fără să-l dorim, şi nu-l putem dori cu ardoare dacă nu cre- 
dem că el există. Prima şi absolut necesara condiţie pentru 
a dobândi cunoaşterea şi a cunoaşte fericirea este credința 
în existența binelui şi dorinţa puternică de a realiza exis- 
tenta lui — însă nicicând nu vom fi capabili să-l descope- 
rim şi să-l înțelegem altundeva decât în propriile noastre 
inimi. Dumnezeu nu trăieşte în afara templului spiritual al 
omului, ci numai înăuntru său. 

Ajutată de intuiţie, cugetarea intelectuală poate 
ajunge până la uşa templului spiritual, dar nu poate intra 
înăuntru (chiar dacă are destulă putere pentru asta) până 
când nu află că templul acesta există. Această cunoaştere 
se numeşte credință, dar credinţa nu vine la cei care n-o 
doresc, iar dorința pentru tot ce este înălțător nu e cre- 
ata de om. Dorintele omului depind de puterea atractiilor 
sale, şi ceea ce îl atrage mai puternic este lucrul pentru 
care nutreşte cea mai intensă dorință. Nu stă în puterea 
naturii animale sau intelectuale a omului să dorească sau 
să iubească ceea ce el nu cunoaşte. Poate să aibă curiozi- 
tatea de a-L vedea pe Dumnezeu cel inefabil, dar el poate 
iubi din toată inima doar ceea ce îl atrage, ceea ce simte 
şi ceea ce ştie că există. El trebuie să realizeze prezenţa a 
ceea ce este înălțător în propria-i inimă, înainte de a putea 
cunoaşte acest lucru cu ajutorul intelectului; uşa adevăru- 
lui tainic — adică a templului spiritual — este zăvorâtă cu 
multe lacăte, iar cei care socotesc că o vor putea deschide 
doar cu puterile lor, vor încerca zadarnic. 

Intelepciunea nu este ceva creat de om; ea nu poate 
fi cumparata cu bani, nici momita cu promisiuni, ci vine 
doar la cei cu mintea curată şi cu inima deschisă. Se spune 
că cei care doresc să devină înţelepţi, trebuie să fie ca 
nişte copii, dar există puţini printre cei învățați care ar 
dori să facă acest lucru. Sunt puţini cei capabili să facă 
aşa ceva, chiar dacă ar fi dispuşi s-o facă, fiindcă sunt 
lipsiţi de viaţă, lipsiţi de cunoaştere, lipsiți de putere, şi 
pentru că viata şi conştiinţa, cunoaşterea şi puterea vin 
de la sursa universală a tuturor lucrurilor, iar ei nu sunt 
decât instrumentele imperfecte ale manifestării ei. Există 
puţini învăţaţi care ar fi dispuşi să renunțe la iluzoria in- 
dependenţă a gândirii lor, la prejudecățile acceptate şi la 
raționamentul lor dogmatic, şi care să se dedice slujirii 
speranţei, credinţei şi milei, cunoaşterii de sine prin in- 
trospectie şi meditație, şi să-şi facă din suflete lacasuri 
ale adevărului. Omenirea se aseamănă cu un lan de grâu, 
unde fiecare individ este reprezentat de un fir, fiecare în- 
cercând să crească mai înalt decât altul şi să dea rod mai 
îmbelşugat; dar există puţine fire care doresc să devină 
flori frumoase, căci ar fi considerate de celelalte ca nefiind 
de vreun „folos practic“, dar se uită faptul că cei care vor 
dobândi împărăţia lui Dumnezeu, vor primi pe deasupra 
toate celelalte lucruri.? 

Dumnezeu este cea mai mare putere din univers, fiindcă El 
este izvorul şi suma tuturor puterilor în modul lor cel mai înalt 
de manifestare. Dumnezeu este aşadar conştiinţa absolută, iubi- 
rea absolută şi înțelepciunea absolută. Dacă dorim să îndeplinim 
ceva măreț, prima cerinţă este prezența lui Dumnezeu, fiindcă El 
este înțelegerea şi puterea omului, şi El sălăşluieşte în om. Dar noi 


nu ni-L putem apropia pe Dumnezeu printr-un intelect lipsit de 
iubire. Dumnezeu este iubire şi ni-L putem apropia numai prin 

Scopul existenței omului este de a fi deplin fericit, şi 
calea cea mai scurtă pentru a deveni fericit este de a fi per- 
fect şi fericit acum, fără a aştepta ocazia de a deveni astfel 
într-o viaţă viitoare. Tot ce există poate fi o fericire, dar 
numai fericirea cea mai înaltă dăinuie, iar fericirea per- 
manentă poate fi dobândită numai prin atingerea binelui 
permanent. Cel mai înălțător lucru pe care un om il poate 
simți şi gândi este idealul lui cel mai înalt, şi cu cât ne 
înălţăm mai sus pe scara existenței, şi cu cât cunoaşterea 
noastră devine mai cuprinzătoare, cu atât idealul nostru 
va fi mai înalt. Câtă vreme rămânem fideli celui mai înalt 
ideal al nostru, vom fi fericiţi, în ciuda suferințelor şi vici- 
situdinilor vieţii; idealul cel mai înalt ne conferă fericirea 
cea mai înaltă şi mai durabilă. Întreaga teozofie constă în 
cunoaşterea celui mai înalt ideal şi în constanta adeziune 
la el, care nu poate fi pierdută din cauza iluziilor simturi- 
lor, şi nici slăbită de îndoielile pe care un intelect îngust 


iubire. Noi nu putem cunoaşte principiul oricărui bine pe cale in- 
telectuală, decât dacă îl iubim cu toată inima; şi cu cât îl dorim mai 
mult, cu atât mai mult vom fi capabili să înțelegem intelectual ce 
este acest principiu. Aşadar, iubirea lui Dumnezeu este puterea care 
transcende natura inferioară a omului; ea nu se poate dezvolta din 
elementele animale ale omului, căci ea este un dar al sursei uni- 
versale a iubirii, în acelaşi sens în care strălucirea soarelui nu se 
iveşte din pământ, ci vine de sus. Dumnezeu trăieşte în inimile 
oamenilor, şi dacă dorim să-L iubim, noi trebuie să iubim tot 
e este bun în umanitate. Iubirea de oameni este începutul cunoas- 
terii lui Dumnezeu. Intelectul este cea mai însemnată avere a omu- 
lui muritor, iar un intelect care se înalță la sursa întregii cunoaşteri 
prin puterea iubirii, Îl poate cunoaşte pe Dumnezeu şi toate mis- 
terele Naturii, şi poate deveni el însuşi divin; dar un intelect lipsit 
de iubire ne înşeală, ne afundă în întuneric şi ne duce la pieire. Un 
intelect împletit cu iubirea pentru binele suprem ne duce spre inte- 
lepciune; un intelect lipsit de iubire ne împinge în puterea răului. 

şi mărginit încearcă să le creeze, ci care poate fi întărită 
printr-o neîncetată căutare a adevărului şi printr-o neosto- 
ită atenţie acordată datoriei. 

Paracelsus şi-a depăşit contemporanii prin puterea 
rațiunii sale şi, mai ales, prin spiritualitatea naturii lui. 
Aceste calități i-au permis să introducă în ştiinţă reforme 
asemănătoare celor pe care Luther le-a introdus în teo- 
logie. Timp de aproape două mii de ani, sistemul aristo- 
telic de învățătură a ţinut încătuşate spiritele omeneşti. 
Cercetările independente, minţile inventive şi puterile 
creatoare erau desconsiderate, iar studenţii într-ale filozo- 
fiei, ştiinţei şi medicinei nu făceau decât să repete teoriile 
ținute la preţ de autorităților din acea vreme. Teologii sco- 
lastici erau autocrati în şcolile lor; filozofia lui Aristotel 
forma un întreg finisat şi oferit de-a gata, în care nu era 
nimic de contrazis sau de contestat, şi orice încercare fă- 
cută de un spirit independent pentru a da viaţă sistemului 
revolut a fost considerată erezie, aroganță si idee smintită, 
iar cei care încercau să schimbe lucrurile erau luaţi în râs. 
Nu a fost admisă nici o schimbare, iar ceea ce exista deja 
prilejuia dispute sterile şi certuri nesfârşite între profesori 
şi doctori. 

Chiar şi civilizațiile alexandrină şi romană au con- 
tribuit prea puţin la introducerea noilor idei; dar chiar şi 
această contribuţie n-a fost apreciată la adevărata ei va- 
loare, fiind analizată doar la nivel empiric. Activitatea 
mintilor studioase a fost limitată la colectarea opiniilor şi 
la încercarea de a le adapta cât mai bine la tiparul teoriilor 
aristotelice, iar lucrurile care nu se potriveau concepțiilor 

epocii erau respinse în mod hotărât, aşa cum se face ade- 
sea în zilele noastre. 

Dar frazele fără conţinut, dogmatismul şi cuvintele 
lipsite de înţeles îl interesau prea putin pe Paracelsus, si 
mintea lui scrutătoare le respingea. El era un căutător al 
adevărului, nu un negustor de termeni ştiinţifici. Pentru 
el, faptele erau mai valoroase decât vorbele, fenomenele 
Naturii erau mai instructive decât ceasloavele care con- 
țineau sofisme complicate. De aceea Paracelsus a deve- 
nit reprezentantul unei noi ere şi un focar intelectual ce a 
atras toate minţile care urau întunericul şi doreau lumina. 
Despre sursa şi temeiurile înțelepciunii, el spune: 


Toate numerele sunt multipli ai lui unu, toate şti- 
intele converg spre un punct comun, toată înțelepciunea 
pleacă dintr-un centru, iar numărul înțelepciunii este unu. 
Lumina înțelepciunii radiază în lume şi se manifestă în 
diferite feluri, în funcţie de substanţa în care se manifestă. 
Prin urmare, omul trebuie să-şi manifeste rațiunea sub un 
triplu aspect: ca instinct, ca rațiune animală, şi ca inteli- 
genta spirituală. 

Cunoaşterea pe care sufletul nostru o capătă de la 
elementele fizice şi animale este vremelnică; aceea pe 
care o capătă de la spirit este veşnică. Dumnezeu este 
Tatăl înțelepciunii şi toată înțelepciunea provine din El. 
Noi putem căpăta mai multă înțelepciune, dar nu prin noi 
înşine, fiindcă în noi nu există nimic în afară de ce a fost 
pus de Dumnezeu. Aceia care cred că pot învăţa fără aju- 
torul lui Dumnezeu vor cădea în idolatrie, superstiție şi 
eroare. Ei îşi pot crea o bună reputație în lume şi vor fi 
admirati de către ignoranti, dar mintea lor se va depărta 
de lumină şi în cele din urmă va ajunge în beznă. Însă 

aceia care iubesc centrul luminii vor fi atrasi spre el, si 
cunoasterea lor va veni de la Dumnezeu. Dumnezeu este 
Tatal intelepciunii, si omul este fiul. 

Daca dorim cunoasterea, trebuie s-o cerem de la 
Tatăl şi nu de la fiul. Şi dacă fiul doreşte să înveţe în- 
telepciunea, el trebuie să înveţe înțelepciunea care vine 
de la Tatăl. Cunoaşterea pe care clericii o posedă nu au 
căpătat-o direct de la Tatăl, ci au invatat-o unii de la al- 
tii. Ei nu sunt siguri de adevărul pe care-l propovăduiesc 
altora, şi de aceea se folosesc de vicleşuguri şi ocolesc 
adevărul; ei cad în eroare şi, datorită trufiei lor, îşi iau 
propriile opinii drept înțelepciune venită de la Dumnezeu. 
Arta amăgirii, a minciunii, a denaturării, a incorectitudi- 
nii, a falsificării adevărului putea fi învățată în şcolile lor, 
dar capacitatea de a cunoaşte şi urma adevărul nu putea fi 
conferită de gradele academice; această putere vine doar 
de la Dumnezeu. 

Cel care doreşte să cunoască adevărul trebuie să fie 
capabil să-l vadă, şi nu doar să se mulțumească cu descri- 
erea lui făcută de alţii. Puterea cea mai înaltă a intelectu- 
lui, dacă nu este luminată de iubire, nu-i decât un alt grad 
al intelectului animal, şi va pieri; însă intelectul aprins de 
iubirea pentru Cel Preaînalt este intelectul îngerilor, şi va 
trăi veşnic. (De Fundamento Sapientiae) 


În mai multe tratate, făcând referire la adevărata şi la 
falsa credinţă, Paracelsus afirmă: 


Nu credinţa în existenţa istorică a lui Isus Christos 
este cea care are puterea să salveze omenirea de rău, ci 
credinţa în Puterea Supremă (Dumnezeu) prin care omul 
Isus a putut să acţioneze. Prima ,,credinta” este doar un 
îndemn, o convingere şi un efect al educaţiei; cea de-a 
doua este o credinţă ce tine de natura omului. 


241 


PARACELSUS: VIAȚA ȘI ÎNVĂȚĂTURA 


242 


Christos nu spune că dacă vom crede în puterea Lui 
personală de a săvârşi minuni, noi vom fi în stare să pră- 
vălim munții în mare. El vorbeşte despre propria noastră 
credința, care înseamnă puterea lui Dumnezeu, lucrând 
prin noi înşine la fel de puternic cum a lucrat prin Christos 
— dar numai dacă vom deveni asemenea Lui. Această pu- 
tere vine de la Dumnezeu şi se întoarce la Dumnezeu. 
Dacă un om vindecă un bolnav în numele lui Christos, 
el îl vindecă prin puterea lui Dumnezeu şi prin propria 
lui credință. Această putere devine activă în el şi prin el 
datorită credinţei lui statornice, şi nu ca o răsplată pentru 
credinţa bolnavului că Isus a existat odată pe pământ. 

Puterea adevăratei credințe se răspândeşte tot atât de 
departe ca şi puterea lui Dumnezeu. Omul nu poate face 
nimic prin propria-i putere, ci totul poate fi îndeplinit, prin 
om, de către puterea credinței. Dacă nu am crede în capa- 
citatea noastră de a umbla, noi nu am putea merge. Dacă 
dorim să facem un lucru, credinţa îl va împlini prin inter- 
mediul nostru. Dacă am avea credință cât „mărimea unui 
bob de muştar”, noi am putea arunca un munte în mare; 
dar dacă am încerca să facem acest lucru doar pentru a 
arăta oamenilor cât suntem de puternici, n-am face decât 
să ne arătăm vanitatea, iar puterea credinței ne-ar părăsi. 

Credinţa nu vine din om, şi nici un om nu poate să 
creeze credință, căci credința este o putere care vine din 
sursa a tot ce este bun. Germenele ei se află înăuntru nos- 
tru, şi poate fi cultivat sau neglijat de noi. Omul poate 
folosi această putere pentru a face bine sau rău, dar ea 
se manifestă efectiv doar când este puternică şi pură, şi 
nicidecum atunci când este slăbită din pricina îndoielii şi 
risipită pentru scopuri mai putin însemnate. 

Cel care doreşte s-o folosească, trebuie să aibă în 
vedere doar un singur ţel. Bolile pot fi provocate şi vin- 
decate prin credinţă, şi dacă oamenii ar cunoaşte puterea 

credinţei, ar avea mai multă încredere şi ar alunga super- 
stitiile. Nu avem dreptul să spunem că o boală este incura- 
bilă, avem dreptul să spunem doar că nu o putem vindeca. 
Un medic care are încredere numai în propriile lui cunoş- 
tinte va realiza putin, dar acela care crede în puterea lui 
Dumnezeu ce acționează prin el, şi care foloseşte această 
putere în mod inteligent, va obține rezultate bune. 

Dacă cineva crede că poate să vindece o boală, sau 
să realizeze orice altceva, fiindcă este încredinţat că este 
capabil să facă acel lucru, acela crede de fapt într-o su- 
perstitie; dar dacă ştie că poate face un asemenea lucru 
fiindcă este conştient că are puterea de a-l face, el va fi în 
stare să-l facă prin puterea acelei conştiinţe, care este ade- 
vărata credință. O asemenea credinţă este cunoaştere şi dă 
putere. Adevărata credinţă este conştiinţă spirituală, însă 
o credinţă bazată doar pe păreri şi pe crezuri este produsul 
ignoranței, şi, de fapt, o superstiție. 

Corpul pe care îl primim de la părinţii noştri, şi care 
este alcătuit din hrana pe care el şi-o extrage direct şi in- 
direct din pământ, nu posedă puteri spirituale, pentru că 
înțelepciunea şi virtutea, speranţa şi generozitatea nu ne 
vin din pământ. Ele nu sunt produsul organizării fizice a 
omului, ci atributele invizibilului corp de glorie, ai cărui 
germeni se află înăuntru omului. 

Corpul fizic se schimbă şi moare, corpul de glorie 
este veşnic. Acest om veşnic este omul real, şi el nu este 
creat de părinți pământeni. El nu-şi extrage hrana din pă- 
mânt, ci din sursa eternă şi invizibilă din care provine. Şi 
totuşi cele două corpuri sunt unul singur, iar omul poate 
fi comparat cu un pom ce îşi procură hrana din pământ şi 
din aerul înconjurător. Rădăcinile se întind în pământ şi 
caută hrana în întuneric, dar frunzele îşi capătă hrana de 
la lumină. 

Corpul vremelnic este casa corpului etern, şi de 
aceea trebuie să avem grijă de primul, pentru că cel care 
distruge corpul vremelnic, distruge lăcaşul celui etern. 
Deşi omul veşnic este invizibil, el există totuşi şi, cu tim- 
pul, va deveni vizibil, asemenea unui copil care este invi- 
zibil în pântecele mamei lui înainte de naştere, dar care, 
după ce s-a născut, poate fi văzut de toți cei care erau orbi 
până atunci. Şi după cum orice lucru se întoarce după un 
timp la sursa de unde a venit, tot aşa şi trupul se întoarce 
în pământ, iar spiritul în rai sau în iad. 

Unii copii se nasc din rai, alţii se nasc din iad, întru- 
cât fiecare ființă umană îşi are tendințele sale inerente, şi 
aceste tendințe aparţin spiritului ei, şi arată condiţiile în 
care ea a existat înainte de a se fi născut. Vrăjitorii şi cei 
care fac farmece nu au devenit aşa dintr-o dată; ei s-au 
născut cu puteri malefice. Corpul este doar un instrument; 
dacă veți căuta omul (real) în trupul său mort, îl veţi căuta 


în zadar. 


Paracelsus nu credea că vreun lucru care să fie împo- 
triva legilor Naturii s-ar putea întâmpla; în schimb, el nu 
a pretins nicicând că toate legile Naturii sunt deja cunos- 
cute. El a respins bigotismul orb si credulitatea clerului 
ignorant din epoca sa, şi a susținut dreptul de a citi Biblia 
în lumina propriei rațiuni şi de a respinge opiniile dove- 
dite greşite, chiar dacă asemenea opinii au fost procla- 
mate legitime de cei înstăpâniţi peste ştiinţa sau religia 
vremii. Formal, el a rămas un catolic, însă a sprijinit şi a 
apărat ideile de reformare a Bisericii; de aceea multi l-au 
privit ca pe un eretic. 

Nu este deloc surprinzător că o minte pătrunzătoare 
şi liber-cugetatoare ca aceea a lui Paracelsus i-a adus mulți 
duşmani printre cei ignoranti şi bigoti; el şi-a atras ura 

lor înverşunată prin critica necruțătoare pe care a făcut-o 
superstitiilor populare şi absurditatilor ştiinţifice, şi prin 
modul îndrăzneţ în care a înfruntat, atacat, şi răsturnat ve- 
chile forme şi abuzuri ce deveniseră rigide şi osificate. 

El a condamnat excesul de ceremonii şi idolatria 
practicată prin imagini şi moaşte ale sfinților, spunând 
că acela care doreşte să capete adevărata credinţă a lui 
Christos, nu ar trebui s-o caute în forme, în ceremonii şi în 
picturi, ci în Christos cel viu care trăieşte în noi. 


Ar trebui să învăţăm doar din cuvântul intelepciu- 
nii, şi în acest cuvânt nu vom găsi nici Statui, nici pic- 
turi, ci numai spiritul universal. Dacă vă este predicată 
credința, aceasta se face pentru a o planta în inimile voas- 
tre, unde poate prinde rădăcini, se poate dezvolta şi astfel 
veți ajunge să o cunoaşteţi. Dacă însă credinţa nu este în 
inimile voastre ci în forme şi ceremonii, şi dacă rămâneți 
atasati de aceste forme, aflați că inimile voastre nu sunt 
pregătite s-o primească, căci deşi formele şi ceremoniile 
ne pot face să plângem şi să suspinăm, plânsul şi suspinul 
vor fi zadarnice, fiindcă aceste simtaminte vin de la acele 
imagini şi se vor întoarce tot la acele imagini. 

În cele din urmă, toate lucrurile se întorc în locul de 
unde s-au ivit, şi cum toate aceste lucruri sunt pieritoare, 
simtamintele pe care acestea le provoacă vor pieri odată 
cu ele. Dumnezeu doreşte doar inima noastră, nu cere- 
monii. Dacă nu vom mai recurge la ceremonii, ele se vor 
dovedi nefolositoare atât în materie de credință cât şi în 
arta magiei. Ceremoniile nu fac decât să sporească starea 
de credulitate şi de superstiție. 


În legătură cu adorarea imaginilor şi a sfinţilor, el spune 
următoarele: 

Sfinţii sunt în cer, nicidecum în lemnul din care este 
sculptată imaginea lor. Fiecare om este cel mai aproape 
de dumnezeul său. Eu îi contrazic pe vechii părinţi, pen- 
tru că ei au scris pentru trup, nicidecum pentru suflet; au 
scris poezie, nu teologie; vorbeau despre fleacuri, în loc 
să spună adevărul. Ei au fost învățătorii vremurilor lor, nu 
învățătorii vieții veşnice. Doar simpla imitare a obiceiuri- 
lor sfinţilor nu serveşte la nimic. Purtarea veşmintelor de 
culoare neagră, sau posesia unei bucăţi de hârtie semnată 
de vreo autoritate omenească, nu face din om o fiinţă di- 
vină. Sunt divini doar aceia care se poartă cu înțelepciune, 
căci înțelepciunea este Dumnezeu însuşi. 

Ziceti că un cleric este un îndrumător spiritual pen- 
tru alţii; dar cum poate un om să fie un îndrumător spi- 
ritual doar pentru că vorbeşte despre lucrurile spirituale, 
fără ca el însuşi să le cunoască? Se mai spune că modul 
de comportare al unui cleric nu afectează adevărul pe care 
el îl propovăduieşte; însă un cleric care nu se poartă cu 
dreptate nu posedă adevărul, şi deci nu poate să-l propo- 
văduiască. El poate doar să repete ca un papagal cuvinte 
şi propoziţii, al căror conţinut va fi de neînțeles pentru 
cei care-l ascultă, fiindcă nici măcar el însuşi nu pricepe 
semnificaţia lor. 

Convingerea în opinii nu înseamnă credință. Acela 
care crede prosteşte este un smintit. Nebunul care crede 
în lucruri lipsite de rațiune este mort pentru credință, din 
simplul motiv că îi lipseşte cunoaşterea; iar unde nu există 
cunoaştere, acolo nu poate fi credință. Acela care doreşte 
să dobândească adevărata credinţă, trebuie să cunoască, 
deoarece credința vine din cunoaştere. Credinta care vine 
din cunoaştere este înrădăcinată în minte; cel care crede 
fără să cunoască nu posedă, nici cunoaştere, nici credinţă, 
nici putere. 


FILOZOFIE ȘI TEOZOFIE 


Dumnezeu nu doreşte ca noi să rămânem în beznă 
şi ignoranță; dimpotrivă, cunoaşterea noastră trebuie să 
fie de la Dumnezeu, şi va trebui ca noi să devenim reci- 
pientele întelepciunii divine. Dumnezeu nu se bucură 
văzând proşti, nătărăi şi smintiti care sunt gata să creadă 
orice, oricât de absurd ar putea fi acel lucru, după cum El 
nu doreşte ca doar un singur bărbat învăţat şi înțelept să 
existe în fiecare tara, iar ceilalți să-l urmeze orbeste, aşa 
cum fac oile care se iau după berbec. 

Ar trebui ca toți să posedăm această cunoaştere a 
lui Dumnezeu, pe care s-o căpătăm din universala sursă a 
înțelepciunii. Noi ar trebui, de asemenea, să învăţăm cine 
şi ce este Dumnezeu, şi vom putea învăţa să-L cunoaştem 
pe Dumnezeu doar dacă vom deveni înţelepţi. Lucrările 
lui Dumnezeu vor fi făcute cunoscute nouă graţie înţe- 
lepciunii, şi Dumnezeu, care trăieşte în noi înşine, se va 
bucura nespus dacă devenim asemenea Lui. 

Dar ca să ajungem asemenea lui Dumnezeu, noi tre- 
buie să fim atraşi de Dumnezeu, sursa universală a tuturor 
lucrurilor, iar puterea care ne atrage spre El este iubirea. 
Iubirea de Dumnezeu se va aprinde în inimile noastre prin 
iubirea înflăcărată pentru omenire, iar iubirea de oameni 
se va manifesta prin iubirea lui Dumnezeu. 

În felul acesta, Dumnezeul Macrocosmului şi 
Dumnezeul Microcosmului lucrează unul asupra celuilalt 
şi amândoi sunt esențial Unul, căci există doar un sin- 
gur Dumnezeu, o singură Lege, şi o singură Natură prin 
care înțelepciunea se face cunoscută. (De Fundamento 
Sapientiae) 


Există un soare pământesc, care este sursa întregii 
călduri, şi toți cei care sunt în stare să vada pot să vadă 
soarele, iar cei care sunt orbi şi nu-l pot vedea, îi pot simţi 
căldura. Există un soare veşnic, care e sursa întregii Inte- 

lepciuni, şi toți cei ale căror simţuri spirituale s-au trezit la 
viata vor vedea acel soare si vor fi conştienţi de existența 
lui; însă cei care nu posedă conştiinţa spirituală pot totuşi 
să-l simtă puterea printr-o facultate interioară numită in- 
tuitie. Rațiunea animală este activă în sufletul animal, iar 
înțelepciunea angelică (este activă) în sufletul spiritual. 
Rațiunea animală vede cu ajutorul luminii Naturii pro- 
dusă de reflectarea razelor de lumină divină ce acționează 
în Natură; lumina spiritului nu este un produs al Naturii, 
ci cauza supremă a tot ceea ce se manifestă în Natură. 
Natura nu creează un înțelept, ea oferă doar o formă 
naturală pentru un înţelept. Natura nu este încă perfectă, 
căci dă naştere la anomalii şi monstruozitati, la boli şi in- 
firmităţi, la orbiri si mutilări, dar ceea ce ne vine de la 
Dumnezeu este perfect. E un germene care-i sădit în su- 
fletul omului, şi omul este grădinarul care se îngrijeşte 
de cele necesare dezvoltării lui. lar când tabernacolul 
pământesc este distrus, spiritul, atras de iubirea pentru 
Dumnezeu care-i căminul Lui veşnic, poate să se întoarcă 
la El, după ce a sporit în cunoaştere, purtând veşmintele 
purității şi fiind luminat de propria sa înţelepciune. 
Spiritul trece în trup, şi în afara lui, ca o adiere de 
vânt ce struneşte corzile unei harpe eoliene. Dacă vom 
reuşi să-l păstrăm acolo, vom crea o sursă de armonie 
veşnică şi vom face să se ivească o ființă nemuritoare. 
Dar pentru a face spiritul să rămână pe loc, trebuie să fim 
capabili să legăm cugetarea. Omul este un gând materia- 
lizat; el este ceea ce gândeşte. Pentru a-şi schimba natura, 
pentru a trece de la starea muritoare la cea nemuritoare, el 

trebuie să-şi schimbe modul de a gândi; el trebuie să înce- 
teze de a mai păstra, în gândurile lui, tot ce este iluzoriu şi 
pieritor, şi să păstreze doar ce este veşnic. 

Universul vizibil este un gând al Mintii eteme, zvâr- 
lit în obiectivitate de voinţa ei şi cristalizat în materie prin 
puterea ei. Uitaţi-vă la piscurile munţilor de neclintit, 
priviţi la stelele veşnice! Toate acestea sunt gânduri ale 
minţii universale, şi vor rămâne aşa câtă vreme gândurile 
acestei minți nu se vor schimba. Dacă vom putea păstra 
gândul, vom fi în stare să creăm. Dar cine, în afară de 
omul iluminat, poate să rețină gândul? Oare nu iluziile 
simțurilor sunt acelea care distrug neîncetat ceea ce în- 
cercăm noi să creăm? Oamenii nu gândesc ceea ce aleg ei 
înşişi (să gândească), ci ceea ce vine în mintea lor. Dacă 
oamenii ar putea să controleze acțiunile minţii lor, ei ar fi 
în stare să-şi controleze atât propria lor natură cât şi na- 
tura care înconjoară forma lor (omenească). 

Dar omul muritor nu are puterea să-şi controleze 
mintea, în afară de cazul când puterea aceasta îi este dată 
de spirit. Omul muritor este atins de orbire când trebuie 
să recunoască adevărul, şi nu poate percepe splendoarea 
adevărurilor veşnice câtă vreme este supus atracției simtu- 
rilor. Numai când se eliberează de toate atracțiile pământeşti, 
el va fi capabil să se înalțe pe tărâmurile unde frumuseţea 
şi gloria spiritului pot fi contemplate. Cel care se încrede 
în propria-i putere va da greş şi va deveni victima trufiei 
sale; cel care aşteaptă mântuirea din partea altora, va fi 
dezamăgit. Nu există zeu, sfânt, sau om în mâinile căruia 
să ne punem credinţa pentru mântuirea noastră, ci doar în 

puterea principiului divin care acţionează în noi înşine. 
Numai când va realiza acest adevăr, omul îşi va începe 
viaţa infinită, şi va păşi din planul iluziilor evanescente în 
cel al adevărului etern. 

INITIATI 


Există Initiati de diferite grade. Sunt unii care tră- 
iesc asemenea oamenilor obisnuiti, in corpuri lor fizice, 
si care, in timpul somnului, isi pot trimite spiritul astral 
(în afara corpurile lor fizice) oriunde doresc, iar la trezire 
îşi aduc din nou spiritul astral în corp. Există alții care nu 
au trupuri fizice, deoarece au atins un asemenea grad de 
perfecţiune încât asemenea corpuri nu le mai sunt de folos 
pentru misiunea pe care o au. 


Există persoane care au fost înălțate la Dumnezeu, şi 
care, rămânând în aceeaşi stare de glorie, nu au cunoscut 
moartea. Corpurile lor fizice şi-au pierdut viata, dar fără 
ca ei să fie conştienţi de acest lucru (fiind lipsiți de sim- 
turi), şi fără să cunoască ce este boala şi suferința (având 
corpurile transparente). Ei au dispărut din vederea oame- 
nilor, încât nimeni nu mai ştie de soarta lor, cu toate că ei 
au rămas pe pământ. Dar spiritele şi trupurile lor cereşti, 
neavând nici înfăţişare, nici formă corporală sau culoare, 
au fost înălțate la cer, contopindu-se cu Mintea Universală 
asemeni lui Enoh şi Ilie.! (Philosoph., cap. V) 


Există o mare diferenţă între corpul fizic şi cel spiri- 
tual. Primul este vizibil şi tangibil, ultimul este invizibil şi 
intangibil. Corpul fizic are nevoie de hrană şi de băutură; 
spiritul trăieşte din credință. Corpul fizic este evanescent 
şi destructibil; spiritul este veşnic. Corpul moare, spiri- 
tul trăieşte. Corpul fizic este cucerit de spirit; spiritul este 
biruitor. Corpul fizic este opac şi incetosat, spiritul este 
transparent şi clar. Corpul fizic se îmbolnăveşte mereu, 


! Vezi Nota 1 de la sfârşitul acestui subcapitol. 

spiritul nu cunoaşte boala. Corpul fizic este întunecat, dar 
spiritul este luminos şi poate vedea în miezul munților şi 
în adâncurile pământului. 

Corpul fizic împlineşte ceea ce spiritul îi porunceşte. 
Corpul fizic este mumia; substanţa spiritului este balsa- 
mul vieţii. Corpul fizic vine din pământ, spiritul vine din 
cer“.? (Philosophia, cap. IV) 


[Nota 1. În lucrarea Revelatiile Magiei, publicată în 


anul 1870, C. von Eckartshausen se referă la Initiati în 
următorii termeni: 


Aceşti înţelepţi sunt fii ai luminii, care se împotri- 
vesc întunericului. Ei urăsc minciuna şi prefăcătoria; sunt 
deschişi, sinceri, şi nu au nici un fel de legături cu socie- 
tăţile secrete şi cu ceremoniile de paradă. În templul lor 
spiritual, numai Dumnezeu prezidează. 

Ei trăiesc în diferite ținuturi ale pământului şi nu se 
amestecă în politică; misiunea lor este să facă bine ome- 
nirii, atât cât le stă în putinţă, şi să soarbă înțelepciune de 
la sursa adevărului nepieritor. Ei nu se contrazic niciodată 
în ceea ce spun, deoarece ei cunosc adevărul. Numărul lor 
este mic. Unii trăiesc în Europa, alții in Africa, dar sunt 
legați sufleteşte grație armoniei care domneşte între ei, şi 
care face ca toți să fie unul. Ei sunt atât de legați între ei, 
încât distanțele de mii de kilometri care îi despart nu con- 
stituie o piedică. Ei se înțeleg perfect, deşi vorbesc limbi 
diferite, căci limbajul inteleptilor este percepţia spirituală. 

Nici unui om rău nu i-ar fi cu putință să trăiască în 
mijlocul lor, căci ar fi recunoscut imediat, nefiind capabil 
să primească lumina înțelepciunii; şi după cum o oglindă 


* Vezi Nota 2 de la sfârşitul acestui subcapitol. 


254 


ANEXA 


murdară nu poate reflecta lumina, tot aşa nici sufletul unui 
om rău nu poate reflecta adevărul. Dar cu cât sufletul unui 
om se apropie de perfecțiune, cu atât mai aproape este de 
Dumnezeu, şi cu atât mai uşor va înțelege aceste lucruri, 
iar iubirea îi va fi glorificată. Astfel poate omul să se înalțe 
pe sine în opera de purificare; el va putea să comunice cu 
spiritele perfecte în împărăţia spiritului, şi să fie instruit 
şi îndrumat de către acestea. El va fi un adevărat fiu al 
lui Dumnezeu. Întreaga Natură i se va supune, pentru că 
el va deveni un instrument prin care se împlineşte voința 
Creatorului Naturii. El cunoaşte gândurile şi simtamintele 
oamenilor, el cunoaşte viitorul fiindcă misterele veşniciei 
sunt deschise înaintea lui. 


Nota 2. Există trei feluri de cunoaştere: 

1) Cunoaştere exterioară, sau opinii ştiinţifice, care 
se referă la lucrurile exterioare (Galateni VI, 3). Acest gen 
de cunoaştere ne poate înşela, fiindcă îşi concentrează 
toată atenţia asupra exteriorului iluzoriu al lucrurilor, şi 
menține mintea în ignoranță cu privire la adevărurile in- 
terioare. 

2) Cunoaştere căpătată prin dezvăluirea tainelor 
Naturii; înţelegerea adevărurilor, independent de părerile 
altora. Aceasta este începutul înțelepciunii (Sirah I, 16); 

3) Înţelepciunea, sau cunoaşterea Cauzei Supreme a 
tuturor efectelor, căpătată prin cunoaşterea de sine (Cartea 
Intelepciunii, VII. 17-27). Aceasta este înțelepciunea lui 
Solomon. 

Există trei feluri de cunoscători: 

1) „Oamenii de ştiinţă”, care se ocupă de păreri şi de 
aspecte exterioare iluzorii; doctrinarii, dogmaticii, scep- 

ticii, materialiştii etc., care se ciorovăiesc tot timpul din 
pricina părerilor lor diferite. 

2) Cei care sunt capabili să recunoască adevăruri in- 
terioare prin puterea percepţiei lor interioare. 

3) Initiatii, care sunt una cu adevărul şi cunosc orice 
lucru, fiindcă se cunosc pe ei înşişi prin puterea Sfântului 
Duh manifestat în ei înşişi. (Proverbe IX, 7).] 


CREDINȚA 


Absolutul nemanifestat nu poate fi conceput altfel 
decât ca un punct matematic fără dimensiune, şi un ase- 
menea punct, în procesul lui de manifestare în toate di- 
rectiile, va deveni o sferă. Dacă ne imaginăm un punct 
matematic conştient de sine, cugetător, capabil de acțiune, 
şi dornic să se manifeste pe sine însuşi, singurul mod ima- 
ginabil în care ar putea face lucrul acesta, ar fi să iradieze 
propria lui substanţă şi conştiinţă de la centru înspre pe- 
riferie. Centrul este Tatăl, sursa veşnică a toate (Joan, |, 
4); raza este Fiul (Logosul), care a fost conținut în Tatăl 
din veşnicie (Joan, I, 1); substanţa Tatălui şi a Fiului, de la 
centrul inefabil spre periferia fără de margini, este Sfântul 
Duh, duhul adevărului (Joan XV, 26.) 

Noi nu putem concepe un corp fără lungime, lățime 
şi grosime; un cerc sau o sferă constă întotdeauna dintr-un 
centru, o rază şi o periferie. Ele sunt trei şi, totuşi, una 
singură, şi nici una dintre ele nu poate exista fără celelalte 
două.* Dumnezeu trimite gândul Său prin puterea voin- 


? Doctrina Treimii o găsim în toate sistemele religioase impor- 
tante: în religia creştină ca Tată, Fiu, şi Spirit; la hinduşi ca Brahma, 

tei Sale (Ilyasterul se împarte pe sine însuşi). El păstrează 
gândul şi totodată îl exprimă în Cuvânt, în care este con- 
ținută puterea lui creatoare şi conservatoare, iar gândul 
Lui capătă trup, care dă naştere lumilor şi ființelor şi for- 
mează, ca să spunem aşa, corpul vizibil al Dumnezeului 
invizibil. 

Astfel au fost create, la început, lumile de puterea 
gândului lui Dumnezeu care lucrează în Macrocosm 
(Mintea Universală), şi în acelaşi fel sunt create formele 
în sfera individuală a minţii omului. Dacă ne concentrăm 
asupra unui gând, noi creăm o formă în lumea noastră in- 
terioară. Un gând bun creează o formă bună, iar un gând 
rău creează o formă rea, şi ele se dezvoltă pe măsură ce 
sunt hrănite de gând sau de ,,imaginatie”. 


NAŞTEREA 


Toate ființele sunt produsul puterii creatoare a ima- 
ginatiei.* Această imaginație poate să-şi aibă originea: 


Vişnu, şi Şiva; budiştii o numesc Mulaprakriti, Prakriti, şi Purusha; 
persanii ne învață că Ormuzd crea lumină din el însuşi prin pu- 
terea cuvântului său. Egiptenii au numit cauza primă Ammon, 
din care au fost create toate lucrurile prin puterea voinței lui. 
La chinezi, Kwan-shai-gin este Cuvântul manifestat universal, 
care provine din Absolutul nemanifestat prin puterea propriei lui 
voințe, fiind identic cu primul. Grecii aveau pe Zeus (Puterea), 
Athena (Înţelepciunea), şi Apollo (Frumuseţea). Germanii aveau 
pe Wodan (Cauza Supremă), Thor (Puterea) şi Freia (Frumusețea). 
Iehovah şi Allah sunt treimi ale Vointei, Cunoasterii şi Puterii; si 
chiar materialiştii cred în Cauzalitate, Materie şi Energie. 

1 Există trei feluri de imaginaţie: imaginaţie pasivă, gândire ac- 
tivă, gând creator. 

(1) în Natură; 

(2) în om; 

(3) în Dumnezeu. 

Există, prin urmare, trei categorii de oameni în func- 
tie de modul în care capătă viata: 

1. Oameni naturali, ca rezultat al relaţiilor sexu- 
ale dintre bărbaţi şi femei. Imaginaţia părinţilor creează 
sperma, iar uterul creează condiţiile pentru dezvoltarea ei. 
„Ei sunt născuţi din carne şi soarta lor este să renască în 
duh“.* (Joan III, 6) 

2. Oameni-Dumnezeu, produşi din imaginaţia şi prin 
voinţa Logosului divin, dezvoltați în trupurile virginelor 
(Matei I, 23; Luca I, 35). „Ei sunt deja născuţi din Duh“.S 
(Ioan I, 14) 

3. Oameni primordiali, fără taţi sau mame, şi fără sex; 
ei sunt creaţi de gândul lui Dumnezeu în matricea Naturii 
(Evrei VII, 3). Ei sunt adevăratele imagini ale Creatorului, 
fii ai lui Dumnezeu, fără de păcat şi fără elemente mate- 
riale” (Luca III, 38). Fiind atraşi de materie şi domici de 
a se bucura de plăcerile materiale, ei se cufundă treptat în 
materie şi devin materiali. 


5 Există trei feluri de naşteri: naştere din carne, din suflet si din 
spirit, şi fiecare naştere are trei faze: procrearea, dezvoltarea şi 
apariţia fructului. Prima naştere este naşterea naturală a omului, a 
doua este trezirea sufletului şi manifestarea puterii lui în controlul 
dorințelor şi pasiunilor; este, ca să spunem aşa, un foc invizibil ce 
cuprinde întregul corp (Efes. IV, 13). A treia naştere este regenerarea 
spiritului, trezirea lui la conştiinţa spirituală. Acest ultim stadiu 
este atins de foarte puţini oameni. (Cor. XV. 47; Ioan III, 6). 

é Krishna, Buddha, Christos. 

INITIEREA 


„Iniţierea” sau „botezul” reprezintă creşterea princi- 
piului spiritual din om, principiu care există în germene în 
fiecare ființă omenească. 


Doi germeni se dezvoltă în om: unul provine din 
spirit, celălalt îşi are originea în Natură, dar amândoi nu 
sunt decât unul singur. Unul devine conştient de Natură, 
celălalt poate deveni conştient de spirit. Unul este fiul lui 
Adam, celălalt fiul lui Christos. Puţini sunt aceia a căror 
conştiinţă spirituală se trezeşte la viata — cei care au murit 
în Adam şi s-au născut din nou în Christos”; cei care se 
nasc din nou, cunosc aceasta şi sunt inițiați în împărăţia 
spiritului. 

Aşadar, inițierea este o chestiune de creştere şi nu 
poate fi căpătată în dar. Ceremoniile sunt doar forme exte- 
rioare. Adevăratul botez este botezul focului, creşterea în 
duhul înțelepciunii, izbânda spiritului asupra naturii ani- 
male a omului. 


7 „Carnea lui Adam” formează elementele animale ale sufletului, 
dar carnea lui Christos este spiritul (cel de-al şaselea principiu). 
Toate principiile animale care există în Natură, există în germene 
in sufletul-esenta al omului, şi se pot dezvolta acolo devenind en- 
tități. În sufletul omului poate fi reprezentat întregul creației ani- 
male, deoarece dezvoltarea unei patimi animalice înseamnă dez- 
voltarea unui principiu animal în suflet. Dacă aceste patimi sunt 
biruite de puterea spiritului, „creaturile” animale vor muri şi vor 
fi eliminate din organismul sufletului, în acelaşi fel în care o parte 
alterată a corpului fizic începe să se despartă de organismul fizic. Şi 
după cum asemenea procese, care se petrec în forma fizică, pot fi 
observate în timpul stării de trezie, procesele care au loc în organis- 
mul sufletului pot fi observate în timpul somnului. 

8 Există trei feluri de botezuri, prin care omul capătă trei nume 
diferite. Primul botez este doar o formă exterioară, şi numele este 

MEDIUMITATEA 


Există trei clase distincte de mediumitate: a) medi- 
umitate mecanică, în care forțele fizice ale mediumului 
sunt folosite de unele influenţe străine (obsesii, mani- 
festări fizice, etc.; b) mediumitate emoţională, prin care 
energiile sufleteşti ale mediumului sunt trezite (vorbirea 
şi scrierea în stare de transă); c) mediumitate spirituală, în 
care înțelepciunea se manifestă prin conştiinţa transcen- 
dentală a omului (extaz, iluminări). 


Natura învaţă orice, ea îşi extrage cunoştinţele din 
Spirit. Dar Spiritul şi Natura sunt una, fiindcă Natura este 
o lumină care vine din Spirit. Dacă natura învaţă de la 
Spirit, unu începe să se împartă în două: discipolul pune 
întrebări, şi tot el răspunde. Într-un vis, visătorul şi per- 
soana visată sunt una; în ispită, ispititorul şi cel ispitit sunt 
una. 

Lumina Naturii este o lumină care vine din Spirit. 
Ea se află în om, se naşte odată cu el, şi se dezvoltă odată 
cu el. Există unele persoane care trăiesc în această lumină 
interioară, dar viaţa altora este centrată în instinctele lor 
animalice şi de aceea ultimele bâjbâie în întuneric şi merg 
într-o direcție greşită. Sunt unii care scriu la un nivel su- 
perior cunoştinţelor lor, dar înțelepciunea este aceea care 


opțional; cel de-al doilea este botezul cu „apa adevărului“, sau tre- 
zirea sufletului la cunoaşterea adevărului, prin care este primit un 
nume nou ce exprimă calitatea şi destinația individului (I Moise 
XVII, 5); cel de-al treilea este botezul cu „focul duhului “, şi numele 
pe care el îl conferă exprimă puterea omului divin, perfect şi nemu- 
ritor (Apocalipsa II, 17). 

scrie prin ei, fiindcă omul nu posedă o înţelepciune pro- 
prie; el poate intra doar în contact cu înțelepciunea prin 
lumina Naturii aflată în el. 

Aceia care trăiesc în instinctele lor animale nu sunt 
înţelepţi, şi ceea ce scriu ei este inspirat de rațiunea lor 
animală. Unele animale sunt ucigaşe şi altele sunt lacome; 
unele sunt hoaţe şi altele sunt rele. Toate elementele reg- 
nului animal se află în sufletul omului, şi ori de câte ori 
aceste elemente devin active, ele îi subjugă rațiunea, şi 
astfel omul ajunge să fie asemenea unui animal rațional, şi 
scrie aşa cum îi dictează raţiunea lui animală. 

Tot ce scrie un om nu este o creaţie a lui, căci to- 
tul exista înainte de el, şi va exista şi după el; omul nu 
face altceva decât să dea formă. Prin urmare, ceea ce scrie 
el nu îi aparține, ci aparține altcuiva; el este doar instru- 
mentul prin care se exprimă adevărul sau neadevărul. (De 
Fundamento Sapientiae) 


FENOMENELE OCULTE 
DISPARIȚIA OBIECTELOR 


Corpurile vizibile pot fi făcute invizibile în acelaşi 
fel în care noaptea îl învăluie pe om făcându-l invizibil, 
sau aşa cum s-ar face nevăzut dacă ar sta în spatele unui 
perete. Şi întocmai cum Natura poate face ceva vizibil sau 
invizibil prin asemenea mijloace, tot astfel o substanţă vi- 
zibilă poate fi acoperită cu o substanţă invizibilă şi făcută 
invizibilă cu multă măiestrie.” (Philosoph. Sag.,1) 

? Se spune că „întunericul este absenţa luminii”. Putem exprima 


acelaşi adevăr, spunând că „lumina este absenţa întunericului”. 
Lumina şi întunericul sunt stări ale eterului cosmic (A'kasa). Lumina 

PALINGENEZĂ 


Dacă un lucru îşi pierde substanța lui materială, 
forma vizibilă continuă să rămână în lumina Naturii (lu- 
mina astrală); şi dacă vom reuşi să îmbrăcăm din nou 
această formă cu materie vizibilă, vom putea face această 
formă iarăşi vizibilă. Întreaga materie este alcătuită din 
trei elemente: sulf, mercur şi sare. Prin mijloace alchimice 
putem face să se manifeste o atracție magnetică în forma 
astrală, în aşa fel încât aceasta să poată atrage din ele- 
mente acele principii pe care le poseda înaintea morţii ei, 
şi să le încorporeze pentru a deveni vizibilă din nou.” 
(De Resuscitationibus) 


SCRISORI OCULTE 


Dacă corpul elementar poate să scrie o scrisoare şi 
s-o expedieze cuiva, printr-un mesager, în decurs de o 
lună, de ce n-ar fi în stare corpul eteric al unui Initiat să 
scrie o scrisoare şi s-o trimită la destinaţie (printr-un spirit 
elemental) într-o oră? (Philos. Sag., cap. 6) 


este „spirit“, întunericul este „materie“. Ambele posedă proprietăți 
pozitive. (Geneza I, 4) 

1 Platon, Seneca, Erastus, Avicenna, Averroes, Albertus Magnus, 
Cardanus, Cornelius Agrippa, Echartshausen, şi mulți alții au 
scris despre palingeneza plantelor şi animalelor. Kircher a creat 
un trandafir din cenuşa acestuia în prezenţa reginei Christina a 
Suediei, în anul 1687. Corpul astral al formei unui individ ră- 
mâne lângă rămăşiţele acestuia până când aceste rămăşiţe se des- 
compun complet, şi cu ajutorul anumitor metode cunoscute de 
alchimist, acest corp astral poate fi înzestrat din nou cu materie, 
devenind vizibil. 

TRANSFORMĂRI 


Există un gen de magie prin care pot fi create corpuri 
vii, şi prin care un corp poate fi transformat în alt corp, aşa 
cum a facut Moise." (Philos. Sag.). 


TRECEREA MATERIEI PRIN MATERIE 


Lucruri care sunt făcute prin mijloace vizibile 
într-un mod obişnuit, pot fi făcute prin mijloace invizi- 
bile pe o cale cu totul neobişnuită. De exemplu, broasca 
unei uşi poate fi deschisă cu ajutorul unei chei; o tăietură 
poate fi făcută cu o sabie; corpul poate fi protejat printr-o 
cămaşă de zale. Toate aceste lucruri pot fi făcute prin mij- 
loace vizibile. Puteţi apuca un om cu mâna, fără să faceți 
o gaură în el; puteți scoate un peşte din apă, fără să lăsaţi 
o gaură în apă; sau puteţi pune ceva în apă, şi, după ce 
scoateţi mâna, nu va rămâne vreo gaură în apă. Cu ajuto- 
rul artei necromantice, ceva poate fi pus într-un corp, sau 
trecut printr-un corp, fără ca în corpul respectiv să rămână 
vreo gaură.” 


TRANSFERUL GÂNDULUI 


Prin puterea magică a voinţei unei persoane aflată 
pe un țărm al oceanului, se poate face ca o persoană de 


1 Exodul VII. 10. 

12 Asemenea manifestări ale puterilor oculte pot fi confirmate de 
cei care asistă frecvent la şedinţele de spiritism. Motivul pentru 
care ele par de neînțeles, este că noi considerăm forma ca fiind ceva 
real, în loc să vedem în ea o iluzie, şi fiindcă prejudecățile noastre 
sunt fundamental greşite. 

pe celălalt țărm să audă ce se spune pe acel țărm, şi o 
persoană aflată la răsărit poate conversa în acest fel cu o 
altă persoană aflată la apus. Omul fizic poate auzi şi inte- 
lege vocea unui alt om la o distanţă de o sută de paşi, iar 
corpul eteric al omului poate auzi ce gândeşte un alt om 
la o distanţă de o sută de mile, şi chiar mai mult. Ceea ce 
poate fi săvârşit, prin mijloace obişnuite, într-o lună (de 
pildă, trimiterea de mesaje), poate fi făcut, prin această 
artă, într-o singură zi. Dacă aveți un tub lung de o milă, şi 
vorbiti la un capăt al lui, o persoană aflată la celălalt capăt 
al tubului poate auzi ce vorbiti. Dacă un corp elementar 
poate face acest lucru, cu atât mai uşor va fi pentru cor- 
pul eteric, care este cu mult mai puternic decât primul.” 
(Philos. Sag. I. cap. 60) 


SPIRITELE CELOR PLECAŢI DINTRE NOI 


Când o persoană moare, ceea ce moare de fapt este 
corpul ei fizic; sufletul omului nu moare”, nu poate fi 
îngropat, ci rămâne viu şi cunoaşte tot ce cunoştea înainte 
de a se despărți de corp. El rămâne acelaşi, aşa cum era 
înainte de a muri. Dacă cineva a fost mincinos în tim- 
pul vieţii, va rămâne mincinos şi după moarte, şi dacă a 
fost un om de ştiinţă sau un artist valoros, atunci el va 
păstra aptitudinile ştiinţifice sau artistice avute în timpul 


13 Atmosfera pământului poate fi străpunsă de un conductor prin 
care străbate un curent electric, iar eterul (A'kasa) poate fi „stră- 
puns“ în mod asemănător de un curent de forță spirituală. Un 
curent electric trece nestingherit prin pământ, un curent de gândire 
trece nestingherit prin A'kasa. 

14 Sufletul omenesc este triplu: animal, intelectual, spiritual. 
Elementele imperfecte ale sufletului mor, iar ce este perfect rămâne 


viu. Viaţa este triplă: organică, sufletească, spirituală. 

vieţii. Însă sufletul care n-a ştiut nimic despre această artă 
în timpul vieții (omului), nu va fi în stare să înveţe ceva 
despre ea după moarte. 

Dacă dorim să comunicăm cu spiritul unei persoane 
decedate, trebuie să facem un desen reprezentând acea 
persoană, şi să-i scriem numele împreună cu întrebările 
pe care dorim să i le punem; după aceasta, punem foto- 
grafia sub cap, înainte de a ne culca. În timp ce dormim, 
persoana respectivă poate să ne apară în vis şi să răspundă 
la întrebările pe care i le-am pus. 

Dar pentru aceasta este nevoie de o credinţă pro- 
fundă, şi de convingerea că vom reuşi. În caz de nereuşită, 
nu fotografia este cauza eşecului, fiindcă ea nu poate să 
aducă spiritul, ci credinţa noastră; desenul este făcut doar 
pentru a ne stimula imaginaţia şi a o face mai puternică.” 


(Philosoph.) 


Oamenii au în ei două spirite: un spirit animal şi un 
spirit uman. Un om care trăieşte în spiritul animal, este 
asemănător unui animal în timpul vieţii, şi va rămâne un 
animal şi după moartea sa, dar omul care trăieşte în spiri- 
tul său uman, va rămâne om. Animalele posedă conştiinţă 
şi rațiune, dar nu au inteligenţă spirituală. Prezenţa aces- 
tei inteligente îl situează pe om deasupra animalului, iar 
absența ei este face un animal din ceea ce a fost cândva 
un om. | 

Un om în care doar raţiunea animală e activă, este 
un lunatic, iar caracterul lui seamănă cu cel al unui ani- 
mal. Un om acţionează ca un lup, altul ca un câine, altul 


'S Există trei surse ale credinței: părerea, convingerea, cunoaște- 
rea. 


16 Spiritul uman prezintă un dublu aspect: uman şi divin. 

ca un şarpe, sau ca o vulpe, etc.; principiul lor animal îi 
face să se comporte aşa cum se comportă, însă principiul 
lor animal va pieri ca şi animalele. Rațiunea omului nu 
este de natură animală, ci vine de la Dumnezeu, şi, fiind 


o parte din Dumnezeu, înseamnă că e nemuritoare. (De 
Lunaticis) 

